
Voltaire.

                                  Forord

FORORD

Forholdene under Krigen bevirker, at hvad der i et Land som Danmark,
hvis Sprog er ukendt, skrives om den, enten overses eller dog aldrig
bliver læst uforvansket som Helhed. Journalisterne og de officielle
Telegrambureauer udriver af Sammenhængen nogle Sætninger, der enten
skal styrke Fordommene i det paagældende Land eller stemple Forfatteren
som den Taabe og Usling, han viser sig at være.

Jeg har samlet hvad jeg om Krigen har skrevet for den Muligheds Skyld,
at det i sin Sammenhæng kan komme til at foreligge for de faa Læsere i
Europa, Amerika og Asien, der ikke er forudindtagne, men vil danne sig
en uhildet Mening og bryder sig om at kende min.

Man tør maaske haabe, at Censuren lader et eller andet deraf passere.

G. B.

                         Anelse om Verdenskrigen

ANELSE OM VERDENSKRIGEN

(11. Juli 1881)

JEG tror ikke paa, at det socialistiske Parti som Parti indenfor en
overskuelig Aarrække kommer til Magten i Tyskland. Dets Indflydelse vil
indskrænke sig til den middelbare, det udøver gennem Bismarcks
statssocialistiske Planer. Men denne er allerede nu meget stor; vi
oplever Højmaalet af det urimelige, at den Anskuelse, der i Kældrene
forfølges som statsforbryderisk, samtidig prækes fra Tagene som den
eneste stats-opholdende. Hvem skulde for blot to Aar siden troet, at
denne Vending var saa nær forestaaende! Og dog betyder den intet
Nederlag for Konservatismen i Tyskland. Tvertimod den fra alt Maskepi
med Selvstyrets Grundtanker udløste Statssocialisme er efter Sagens
Natur et rent og purt frihedsfjendtligt Princip. Den bæres
videnskabeligt af Mænd som Adolph Wagner, der er begyndte som
Meningsfæller af Rodbertus og Lassalle, for at ende i
Begrebsforvirringen om den

kristelige Ståt og som Forsvarere af de indirekte Skatter, hvis
Hemmelighed er, at de nedbryder den Indflydelse, Rigsdagen har gennem
Bevillingsretten. Og man behøver kun at have fulgt Udviklingen i
Tyskland paa nært Hold den sidste halve Snes Aar for at iagttage den
Omdannelse, den socialistisk sindede Ungdom paa Universiteterne er
undergaaet og undergaar. De faa blandt de yngre Professorer, der
begyndte som „røde" med Had til det bestaaende Styre, Had til det
officielle Hykleri, og Samhu med Menigmand, er efter faa Aars Forløb
forvandlede. Deres Ild er slukt, deres Krudt er blevet fugtigt. Af
Reformiveren er i Reglen kun en Slags Statssocialisme bleven tilbage,
der ikke er væsensforskellig fra Gehejmeraadernes, som sværmer for
Statens Opkøb af Jernbanerne, eller fra Hofpræsternes, hvis Socialisme
er et Middel til at ramme de Liberale og et Skalkeskjul for det gamle
Bagstræv. Det betyder intet, at de nogle Aar igennem vedbliver at tale
i Formerne og Formlerne fra deres tidlige Ungdom. Og med disse faa og
tvivlsomme Undtagelser er hele den dannede Ungdom konservativ. Vil man
finde politisk Frisindede, maa man gaa til Mændene paa
halvtredsindstyve Aar og derover. Det religiøse Frisind eller nøjere
den fuldstændige Be-kendelsesløshed er vel endnu Reglen i alle Stænder
og Aldere; men den rene Panteisme forlige^ANELSE OM VERDENSKRIGEN

her meget godt med officiel Kristelighed og politisk Konservatisme. Og
i politisk Henseende er de Unge gamle og kun de Gamle unge.
Frihedskærlighed i Ordets engelske Forstand findes nu for Tiden i
Tyskland kun hos den Slægt, der om ti Aar vil være døet ud.

Og naar det er sket, saa vil Tyskland ligge ene, afsondret, forhadt af
Nabostaterne, midt i Europa som Konservatismens Fæstning. Rundt om
dette Land vil man i Italien, i Frankrig, i Rusland, i Norden finde en
Slægt, der har verdensborgerlige Idealer for Øje og vil være i fuldt
Arbejde med at virkeliggøre dem; men Tyskland vil ligge der, gammelt og
afblomstret, væbnet til Tænderne, pansret, rustet med alle Videnskabens
Mord- og Forsvarsvaaben. Og saa vil der følge store Kampe og Krige.
Sejrer Tyskland, saa vil Europa i Sammenligning med Amerika politisk
blive hvad Asien nu er i Sammenligning med Europa, men overvindes
Tyskland, saa ... .

Dog det sømmer sig ikke at spille Profet.

i*

                            Uro for Fremtiden

URO FOR FREMTIDEN KEJSER FRIEDRICHS DØD

(15. Juni 1888)

Den korte Mellemregering er da endt. Den Mand, hvis Tronbestigelse i
Aartier var forudset med Spænding, med Angst fra Manges Side, med de
lyseste Forhaabninger fra Andres, har udaandet uden at kunne holde
noget Løfte eller virkeliggøre nogen Forventning. Det virkede som et
Sindbillede paa den europæiske Konservatismes Sejghed, at hans Fader
fyldte de 90. Det virker nu paany som et Sindbillede, at den Kejser,
hvis Navn var enstydigt med aaben Humanitet, mandigt Hjertelag,
fordomsfrit Sind og sand Dannelse, forsvinder fra den politiske
Skueplads uden at efterlade sig noget Spor, kun hin første
Proklamation, der havde og fik Præget af et Testamente — et Aktstykke,
som enkelte realpolitiske Gemytter hertillands har fundet doktrinært,
men som bar det utvivlsomme Præg af en selvstændig, frisindet
Herskerpersonlighed, der for første Gang benyttede sin RetURO FOR
FREMTIDEN

til at udtale eller lade udtale hvad den førte i sit Skjold.

Men har han end politisk intet kunnet udrette, saa har han dog brugt
disse Maaneder, hvori han har levet med Dødens kolde Haand om sin
Strube, saaledes, at han ikke levnede Verden ringeste Tvivl om, i hvad
Retning han vilde have ledet Staten, ifald han havde havt Livskraft som
Vilje. Jorden over har man studset ved det Skuespil, at en døende Mand
bød Tysklands major domus Spidsen og at en Kejser lagde sin Afsky for
Embedshovmodets Enevælde og sin uskrømtede Kærlighed til politisk
Frihed for Dagen. Puttkamers Fald forleden var en Henrettelse in
effigie af den herskende Reaktions frække Frihedshad.

Desværre kun in effigie. Trædukken ligger knækket paa Skafottet, og det
levende Frihedshad vil nu triumferende og sporeklirrende i Mag kunne
slaa Ring om Tronen.

Naar man saa Kejser Friedrich som Kronprins, var Indtrykket det af den
ualmindeligste mandige Skønhed. I den hvide Kyradser-Uni-form saa han
blændende ud, høj, skulderbred, blond og blaaøjet som en Siegfried.
Hans Smil var hjerteligt, hans Holdning lige værdig og vennesæl.

Naar man nu og da fik Lov at læse et Privatbrev fra ham med den lige,
klare og smukke6

Haandskrift, blev man slaaet af en vis ridderlig Varme, nobel
Kammeratskabsfølelse. Han skrev til sine Venner, som Hamlet taler til
Horatio.

Han var en aandelig frigjort Mand, uden Bigotteri som uden Fanatisme,
en ikke blot god, men godmodig, godlidende Mand, uden Haard-hed og uden
Stædighed, og dog hverken uden Værdighed eller Glans. Hans Skikkelse
var, til den sidste Sygdom mærkede den, en Herskers. Selv naar han var
i fuldt Kyrads, læste man ud af hans Aasyn og Holdning, at han havde én
Hovedegenskab, som hverken var hans Faders eller er hans Søns, den, at
det militære Korset ikke havde snørt hans indre Organer bort fra deres
naturlige Leje. Han havde ikke blot som Faderen Hjerte, men han havde
Hjertet paa det rette Sted.

Der var noget Stort ved hans Menneskelighed, som brød selvKrigstugtens
haarde Former. Franske Korrespondenter, der blev fangne paa Valpladsen
i borgerlig Dragt og som efter Reglementet skulde skydes som Spioner,
frigav han paa Stedet. I de Artikler, hvori de udtalte deres
Taknemmelighed, bemærker de selv, at tyske Fanger i den franske Lejr
under lignende Forhold uden Naade vilde være blevne skudte.

Der var ikke i Slutningen af det 19de Aarhundrede i Europa paa en
Stormagts Trone Plads for en Karakter af denne Art. Den store euro-URO
FOR FREMTIDEN

pæiske Reaktion, denne uhyre Helvedhund, har slugt hans Regeringstid i
én Mundfuld og vil nu efter den korte Pavse paany uhindret kunne
begynde at gø med sine tre Hoveder: Fædrelanderiet, Dumfromheden og
Krigsvildskaben.

Som man i sin Tid gav den korte Napoleonske Episode i Ludvig den 18des
Regering Navn af De hundrede Dage, saaledes vil man kunne betegne dette
korte Glimt af en rent menneskelig Aands Herredømme under vor Tids
krigersk-dumfromme Kejserstyre som De hundrede Dages Mellemhandling.

Og ikke blot rent menneskelig Aand repræsenterede den afdøde Kejser;
han repræsenterede i Virkeligheden den tyske Aand, denne tyske Aand,
som traadte af, da det nye tyske Rige blev oprettet. Det er
forunderligt, hvor sløve Blikkene endnu er for den Kendsgerning, at hin
Tidsalder, der staar for Erindringen som Tysklands dybeste Forfaldstid,
Jena-Tiden, da Napoleon ydmygede Prøjsen, det var Tysklands Glanstid og
Hæderstid. I hine Dage var den tyske Aand en Stormagt og begyndte sin
Erobring af Verden. Saa at sige Alt, hvad man Jorden rundt endnu elsker
og vurderer i Tyskland, stammer fra dette Tidsrum. Tysklands nyeste
Hæderstid derimod er den goldeste med Hensyn til hvad man hidtil har
betegnet som tysk Aand. Tysk Aand vil snart kun være en8

Saga i det tyske Rige. Muligheden for at den lod sig fremmane paany, er
falden bort med Kejser Friedrichs Bortgang. Med denne ene Mand er den
sidste store Repræsentant for Menneskehedens Tyskland gaaet bort. Nu er
der kun det nationale Tyskland tilbage.

Intet er vissere, end at alle vore Interesser byder Danmark Hensyn og
atter Hensyn til det store sydlige Naboland. Et fjendtligt Forhold til
det er en politisk Umulighed. Men dette udelukker ikke vor Erkendelse
af, at der i dette Øjeblik i den russiske Intelligens er langt mere
Frisind og Sving end i den tyske, saa hvad vore Pangermanister kalder
„vore germanske Brødre" snart kun er vore Brødre i Filisteri og
Pedanteri og Underdanighedsaand. Ikke Frihed, men Orden og Magt er det
nye Tysklands Løsen. Hvad der nu forestaar i Europa, det er som det
hedder i den gamle Sang i Vaulundurs Saga: Ond Tid, Sværdtid, Dødstid.

                       Forvisning om Krigens Komme

FORVISNING OM KRIGENS KOMME

(1905).

Det levende Ønske, der af de fleste oplyste Mennesker næres om Fredens
Bevarelse i Evropa, medfører en Fare, for saa vidt som ret mange er
tilbøjelige til at tro hvad de ønsker og anse den Tilstand, hvis
Opnaaelse de attraar, for i alt Væsentligt allerede opnaaet. Man bør
imidlertid uden Tvivl i Politik som i andre Forhold vænne sig til først
og fremmest at se Virkeligheden under Øjne.

I sin Artikel Danmark i Verdenspolitiken skriver Dei ny Aarhundredes
Redaktør: „Udsigterne til en Krig mellem Tyskland og England er sikkert
nok langt mindre end man oftest tænker sig. Midt imellem
Verdenspressens Sensationsartikler om det spændte Forhold mellem de to
Stater, træffer man af og til en fornuftig Artikel, hvis Forfatter
koldblodig erklærer, at alt dette intet betyder: hverken Tysklands
eller Englands Statsmænd er vanvittige nok til at føre en saadan
Krig".FORVISNING OM KRIGENS KOMME 1 10

Jeg vilde gerne først have Lov til at protestere mod Udtrykket
„koldblodig". Der udkræves ikke en Smule mere Koldblodighed til at anse
en Krig mellem England og Tyskland for udelukket end til at at anse den
for mulig eller sandsynlig eller i visse Tilfælde endog uundgaaelig.

Naar Talen er om Fremtiden, staar vi overfor det Uvisse, hvorom kun
Profeter véd Besked. Taler vi derimod om den nærmeste Fortid, staar vi
paa sikker Grund. Angaaende denne nærmeste Fortid, om hvilken man i
Evropa og blandt andet hertillands først nu i Oktober er begyndt at
danne sig et rigtigt Begreb, vidste jeg for min Del allerede for et
Fjerdingaar siden Adskilligt, og naar jeg i sin Tid sagde nogle Ord om
Danmark og dets truede Stilling, var det paa Grundlag af hvad jeg
vidste, og hvad de blandt mine bladskrivende Landsmænd, der har al
deres Kundskab til udenrigsk Politik fra Aviser, øjensynligt var
uvidende om.

Adskilligt, hvormed jeg er bekendt, men som ikke egner sig til
Offenliggørelse, nødes jeg til at lade uomtalt. Men der er i dette
Øjeblik Ingen, som ikke véd, at Evropas Fred i Junis Begyndelse har
været stærkt truet, saa stærkt, at var Delcassé ikke blevet styrtet den
6. Juni, saa var Krigen udbrudt mellem Tyskland og
England-Frankrig.FORVISNING OM KRIGENS KOMME 1 1

Det er nu godtgjort, at Delcassé's Forsøg paa at isolere det tyske Rige
fremkaldte Kejser Wilhelms uventede Optræden i Tanger og at den tyske
Regerings Holdning meget hurtigt antog en truende Karakter. Den tyske
Gesandt i Rom betroede i de første Dage af Juni den italienske Regering
(for at denne skulde bringe det videre til Paris), at dersom Frankrig
lod Handling følge paa et vist Ultimatum, det sagdes at have rettet til
Sultanen af Marocco, saa vilde Tyskland „rykke ud af Porten ved Metz".
Ganske vist havde Frankrig da endnu slet ikke rettet noget Ultimatum
til Sultanen, men Truselen havde til Hensigt at støtte den marokkanske
Regerings Modstand mod en Politik, der en eller anden Dag kunde lede
Frankrig til at udstede et Ultimatum og derpaa lade sine Tropper
overskride Grænsen.

Gentagne Gange tidligere havde den engelske Regering tilbudt den
franske et Forbund, men havde af Delcassé paa Grund af Alliancen med
Rusland kun modtaget ubestemte eller afvisende Svar. Dog endnu forinden
den franske Gesandt i Rom, Hr. de Barere, meddelte sin Regering de
Udtryk, den tyske Gesandt havde brugt, telegraferede (den sidste Maj)
den franske Gesandt i London, Hr. Cambon, til Paris, at den engelske
Regering var rede til at indlade sig paa Overvejelser om en
Overenskomst, derFORVISNING OM KRIGENS KOMME 1 12

kunde sikre de to Nationers fælles Interesser, ifald disse var truede.
Derpaa fulgte Forhandlinger, der førte til en Forstaaelse. De
Enkeltheder i denne, som af et fransk Sensationsblad er blevne
offenliggjorte, er sikkert nok fri Udsmykninger, som det har været let
at latterliggøre— en Landsættelse af 100,000 Mand i Slesvig og deslige
— men Sagens Kærne er hævet over enhver Tvivl. Man enedes nu om at
anvende følgende uskyldige Formel: England havde kun sagt, at dersom
det venskabeligt sindede Naboland* skulde blive Genstand for et
uberettiget og uventet Angreb uden foregaaende Udæskning, saa var
Storbritannien rede til at komme det til Undsætning af yderste Evne.
Saa meget tilstod man, efter at Delcassé's uforsvarlige Aabenmundethed
havde bragt Sagen frem i den offenlige Drøftelse. Men blot dette siger
meget, og Jau-rés's Erklæring, at han har kendt Matin's opsigtvækkende
Meddelelser længe forud fra Udtalelser af tre forskellige franske
Ministre, siger mere.

Jeg skal vogte mig for Kandestøberier. Men jeg vil blot med faa Ord
antyde, hvad der jo ikke er nogen Hemmelighed: 1) at Englands Flaade
skal være stærk nok til at kunne optage Kampen mod de to største
Flaader i Evropa for at Englands Magtstilling kan bevares, 2) at
Tyskland anstrænger sig af al sin EvneFORVISNING OM KRIGENS KOMME 1 13

for at forøge og atter forøge sin Flaade, og 3) at man i England
forudser det Tidspunkt, hvor man ikke vil kunne vedblive med at bygge
nye Krigsskibe i det Uendelige, fordi man snart ikke mere vil være i
Stand til at bemande disse.

Der gives da i England Mænd, som anser en Søkrig med Tyskland for
uundgaaelig og som ønsker at føre den, medens den formodede Fjende
endnu er forholdsvis svag. For hvert Aar som gaar bliver jo Udsigten
til Sejr mere uvis.

Der er Mulighed for, at England i den første Halvdel af 1905 har havt
det Indtryk, at Øjeblikket nu var kommet eller dog ikke var langt
borte. Mundtlige Ytringer, som Kong Edward selv og ikke mindre den
engelske Gesandt i Paris lod falde i adskillige Vidners Nærværelse,
tydede paa, at Forholdet var yderst spændt. Den demonstrative Maade,
paa hvilken Kong Edward under sit Besøg i Marienbad undgik et Møde med
Kejser Wilhelm, pegede i samme Retning.

At Tysklands maritime Ærgerrighed er stor, negter Ingen. Sammenkomsten
mellem Kejser Wilhelm og Kejser Nikolaj ved Bjørkø udlagdes med større
eller mindre Ret som et Forsøg paa at gøre Østersøen til et lukket
Farvand. Verdens Gang hilste endog den tyske Flaades Østersøbesøg med
en begejstret Artikel, i hvilkenFORVISNING OM KRIGENS KOMME 1 14

det søgtes fastslaaet, at fra nu af var Østersøen et tysk Farvand og
intet andet; det var hvad Flaadebesøget skulde forkynde og hvad der
efter den russiske Flaades Tilintetgørelse i den japanske Krig var
Sandhed. (Bladet var veltilfreds dermed).

Saa var det, at Storbritannien foretog et usædvanligt Skridt. Det
sendte for uden Ord at nedlægge en kraftig Indsigelse derimod, en
større Flaadeafdeling til Østersøen.

Naar tyske Flaader besøger vore Farvande, vækker det ingen
Opmærksomhed. De er hjemmevante her, foretager saa at sige uafbrudt
Manøvrer og Opmaalinger. De kender vore Belter saa nøje, at de passerer
Lillebelt uden at have dansk Lods ombord; ja de finder deres Vej i
Mørket uden Lanterner. Det Studium, de har anvendt, kan ikke anslaas
højt nok. Det er vel et Spørgsmaal, om danske Søfolk kender vore
Farvande bedre end de tyske.

England forsmaar eller forsømmer ganske et saadant Detailstudium.
Engelske Skibe har intet nøjere Kendskab til vore Kyster.

Det var da ogsaa første Gang i Mands Minde, et en engelsk Flaade
besøgte Sundet.

Dette Skridt blev ikke misforstaaet i Tyskland. Da den engelske Flaade
bl. a. besøgte danske Havne, skrev en i Tyskland som særligt søkyndig
overmaade anset Forfatter, GrevFORVISNING OM KRIGENS KOMME 1 15

Ernst Reventlow i Tidsskriftet Die Zukunft, at Kanalflaadens
Tilstedeværelse i tyske og danske Farvande mildest fortolket maatte
opfattes som en alvorlig politisk Demonstration mod en eventuel
Forstaaelse mellem Østersømagterne med Østersøens Lukning som Maal.

                             Frankrigs Ungdom

FRANKRIGS UNGDOM

(August 1913).

Sjældent har vistnok et Land været saaledes sysselsat som Nutidens
Frankrig med at udforske, hvorledes dets Ungdom er beskaffen, og
hvordan den er tilmode. Skrifterne derom vrimler bogstavelig, og med
Bøgerne Tidsskriftsartikler, Rundspørgsmaal og deres Resultater. Hver
Maaned bringer nye, ofte vægtige Indlæg. .Blot hvad Aaret 1913 allerede
har bragt for Dagen er overvældende, og for en Fremmed, selv om han
følger skarpt med, uoverskueligt.

Skønt Besvarelserne selvfølgelig angaaende adskillige Omstændigheder
gaar fra hverandre, er der overraskende mange Punkter, hvorom man er
enig, naar Talen er om Kendemærkerne paa den aandelige Elite i det
Frankrig, som kommer. Hvad man er enig om, det er dette:

For det Første. Frankrig har endelig engang paany en Ungdom, der er
ung. Den ser paa Livet med et Gladsyn. Den strømmer over afFRANKRIGS
UNGDOM

Selvtillid. Stadig Opøvelse i enhver Art Idræt har givet den Vovemod.
Den føler sin Stolthed genfødt efter den Ydmygelse, Frankrig led i
1870. Dens Væsen er dette ene, Handlekraft. Dog vel at mærke
Handlekraft i Fortidens Aand.

Den drømmer ikke, den tvivler ikke, den grubler ikke; den er robust.
Dog vel at mærke robust i Uvilje mod Tanken.

For det Andet:

Den er med Lidenskab idealistisk. Den foragter Kræmmeraand og Madstræv.
Den sætter uden Blinken Livet paa Spil. Hyppigst naturligvis i
Fantasien. Men den er overbevist om, at den giver Evropa et prægtigt
Eksempel.

For det Tredje:

Den er med umaadelig Lidenskab national. Den ryster af sig, hvad dens
Fædre har lært af Fremmede. (Den vil ikke selv lære af dem). Dens
Beundring for, hvad Frankrig har skænket Verden, er en Andagt, og den
føler sig i Stand til at fortsætte i det historiske Spor.

Dernæst: Den dyrker med Lidenskab, hvad der forbinder de Franske,
bortstøder, hvad der maa adskille dem; dyrker derfor alle
Fælles-følelser, bøjer sig med Begejstring under en Disciplin, afskyr
enhver Tilsidesættelse af det Almene, enhver Fremhæven af det Enkelte
eller den Enkelte, enhver Individualisme, med andre

Ord Alt, hvad der er et Kunstnernaturel dyrebarest.

I Kunsten nærer den derfor en dyb Uvilje mod Symbolismen som personlig
Ømfølsomhed. Den hader Ømfølsomheden, som den ler af Ømskindetheden.
Den nærer imidlertid lige saa stærk en Ringeagt for Romantiken med dens
Forgudelse af den private Lidenskab og dens hele overudviklede
Stemningsliv. Den vurderer, som dens Digter Jules Romains den Enkeltes
Opgaaen i et Hele. Dens Løsen er Enstemmighed (La Vie unanime). Den er
klassisk sindet. Thi i Frankrig er dels det Klassiske alene den store
Tradition (Ludvig 14.s Tidsalder), dels hviler det Klassiske ikke paa
bølgende Fornemmelser, men paa det Durableste i Menneskesjælen,
Intelligensen, en forenende Magt.

Da denne Ungdom dernæst føler sig draget til Alt, hvad der er ærværdig
fransk Tradition, saa føler den sig draget til Katolicismen. For den er
Fransk og Katolsk noget nær enstydige Begreber. Den sysler ikke med
Dogmerne, men med Kirken som hemmelighedsfuldt samlende Magt, som
inspirerende Magt. Den nærer Ærbødighed for Katolicismen, fordi
Gotiken, der er Frankrigs Arkitektur, og Korstogene, som er Frankrigs
Middelaldersbedrift, og Jeanne d'Arc, som er Frankrigs
Nationalheltinde, var umuligeFRANKRIGS UNGDOM

og uforstaaelige uden den. Den drages af Mysteriet i Kirken.

Naar jeg skriver dette, véd jeg meget vel, at Det unge Frankrigs
selvvalgte Høvding, Gaston Riou, er protestantisk sindet, og at dets
bedste Mand, Romain Rolland, er en Aand, som ikke bindes af
nogensomhelst Overlevering. Men ikke blot er det unge Frankrigs mest
beundrede Skribent, Maurice Barres, der begyndte med yder-liggaaende
Individualisme, nu trods mange stiltiende Forbehold neppe mindre
katolsk virkende end Paul Bourget. Ogsaa det unge Frankrigs egentlige
Opdrager og i visse Maader dets centrale Figur, Charles Péguy, der i
sin Tid var dets Fører i Kampen for Dreyfus, ja opgav sine Studier ved
Normalskolen for at stifte det Tidsskrift Cahiers de la Quinzaine, som
saa længe har været Hjemstedet for Frankrigs unge aandelige Adel —
ogsaa han virker nu mysterie-dyrkende, ja har skrevet tre Mysterier om
Jeanne d'Arc.

Politisk staar Maurice Barres og Charles Péguy hinanden fjernt. Men der
er ikke langt fra den stedlige, lothringske Fædrelandskærlighed og den
hemmelighedsfulde, stedbundne Religiøsitet i Barrés's sidste Værk La
Colline Inspirée til de sidste Udslag af Fædrelandsdyrkelsen hos
Charles Péguy.

Omstøbningen af unge franske Sind i nye,

2*20

gamle Former er kommen langsomt. Kun hvem der jævnlig opholder sig i
Frankrig (og af andre Grunde end den at more sig en Maanedstid i
Paris), har kunnet følge den Skridt for Skridt.

Det første Hold af store Skribenter, der opstod efter det tysk-franske
Sammenstød, Mænd som Zola og Maupassant, afskyede Krigen og lagde den i
deres Bøger for Had.

De gengav en almindelig Stemning. Som den 80-aarige Michel Bréal, den
store Filolog, en Dag sagde: „De, hvem Krig synes tiltrækkende, er de,
der aldrig har set den".

Efter denne Slægt fulgte den, som, ligegyldigt hvordan den saa paa Krig
i Almindelighed, frygtede Krig med Tyskland. Helt nedværdigende kom
denne Følelse til Orde i Generalernes Vidneudsagn under Dreyfussagen.
Atter og atter brugte disse betænksomme Krigsmænd Udtrykket, at røbedes
den eller den opdigtede Hemmelighed (Kejser Wilhelms Noter til
Dreyfus's Papirer og deslige Vanvid), saa maatte de franske Soldater
føres til Slagterbænken.

Efter Agadir forsvandt denne Stemning for en i høj Grad krigersk. Den
gik som en Løbeild gennem den franske Befolkning. Statsmændene, der
selvfølgeligt vilde „opretholde Freden", kunde altsaa regne med en
stærk almindelig Følelse, ifald deres Bestræbelser skulde mislykkes.
Men endnu i 1912 traf den Fremmede iblandt deFRANKRIGS UNGDOM

ypperste Yngre, iblandt højtstaaende Civilembedsmænd, iblandt de
Skribenter, der kendte og vurderede Tyskland, en dyb Uvilje mod Krigen
og Usikkerhed om, hvorvidt den kunde medføre nogetsomhelst Godt.

I 1913 var dette forandret. De Mænd, man maatte betragte som afgjorte
Fredsvenner, Mænd, der hidtil havde udtalt sig med Tvivl om Frankrigs
Militærvæsen og havde ønsket Fred, Forfattere, hvis halve Kultur var
tysk, unge Embedsmænd i ^Ministerierne, hvis hele Slægt var bekendt for
Fredskærlighed og vidtgaaende Frisind, alle som én havde slaaet om,
attraaede Krig, længtes efter Krig, betragtede den ikke blot som
uundgaaelig, men troede paa dens rensende Kraft. Den vilde indadtil
virke lutrende, udadtil løfte Frankrig til dets tidligere Højde. Da
Krigen dog ikke lod sig undgaa, var der Intet mere at vente paa.

Som Begivenhederne i det sidste Halvaar har udviklet sig, fik denne
Følemaade jo intet praktisk Udslag. Det skrækkelige Myrderi i
Balkanstaterne forplantede sig lykkeligvis ikke videre, og maatte
afskrække ogsaa ellers krigslystne Mennesker.

Alligevel virker det forunderligt at læse en nysudkommen Bog af en
ganske ung Franskmand Ernest Psichari: L'Appel des Armes
(Vaa-benkaldet). Aldrig er der vel skrevet med saadan Begejstring om
Vaabenhaandværket og om22

Kaldet som Kriger af en Forfatter, hvem saa meget syntes at maatte
hindre deri. Den unge Ernest Psichari er Ernest Renans ældste
Dattersøn. Hans Bedstefader, i sin Tid Frankrigs ypperste Skribent, var
under den store Krig Frankrigs Organ overfor Tyskland (Brevvekslingen
med David Strauss), en stor Fædrelandselsker, men en afgjort Fredens
Mand. Den unge Forfatters Moder, Renan's eneste Datter, var under
Dreyfussagen maaske den ildfuldeste Kvinde i Frankrig til at protestere
mod den Forgudelse af Hæren og Hærens Traditioner, i Ly af hvilken
Skændighederne blev udførte mod Huset Psichari's højthædrede Ven,
nuværende General Picquart. Børnene har desuden havt næsten en
Vicefader i den barnløse Louis Havet, maaske den lærde Stands hidsigste
Radikaler.

Var nogen ung Mand i Frankrig ikke opdraget til Entusiasme for Krig,
saa var det Ernest Psichari. Det fremkaldte derfor et lille Smil hos
Familiens Venner og Beundrere, da det for nogle Aar siden erfores, at
Fru Noémi Psichari maatte føie Moderstolthed over, at hendes Søn havde
udmærket sig saa stærkt som ung Officer i Marokko.

Nu læse man denne hans Bog, som er helt gennemtrængt af Ærefrygt for
den franske Hær og dens Fortid, ikke handler om andet end om Kaldet til
Soldat som det ypperste og skønnesteFRANKRIGS UNGDOM 23

Kald, og i sit Væsen er en eneste Hymne til Krigen [mod Tyskland] som
hellig.

Det er betegnende for den Ungdom, Forfatteren repræsenterer, at det
Erotiske ikke blot indtager en ringe Plads i Bogen, men i Grunden
betragtes blot som utilfredsstillende, blot som Tidsspilde.

Der forekommer kun to Hovedpersoner, en fyrretyveaarig Kaptajn af
Kolonialhæren og en tyveaarig Yngling, der af ham opdrages til Soldat,
og som Underofficer kæmper og bliver saaret i Mauritanien. Begge disse
to er jævne Mennesker og dog Idealfigurer. Frankrigs Sjæl er i dem
begge, som den ifølge Forfatterens Tilegnelse er i Charles Péguy,
„Ungdommens Mester". De er skildrede udførligt og uden slaaende Kunst
som to henrivende Væsner ved Hjertets Simpelhed og Sjælens Entusiasme.
Havde Frankrig mange Officerer og Underofficerer som dem, saa var det
en højere Menneskeheds Fædreland.

Hver af dem er stillet i Forhold til sin Kvinde, Kaptajnen til en smuk
og skikkelig Elskerinde, som er ham ligegyldig, og som keder ham,
indtil han forlader hende uden Vemod for at vende tilbage til sit
elskede Afrika og leve og kæmpe paa Vidderne dér; den unge Soldat har
bundet sig til en ung fortræffelig Borgerpige, hans Forlovede,
fintfølende og god, hvem hans Kald tvin-24

ger ham til at forlade, og hvem han senere af Sky for Ægteskabet
opgiver. Dog vigtigere end hans Forhold til hende er i Bogens Økonomi
hans Forhold til sin Fader. Ynglingen er Søn af en radikal Skolelærer,
der, fra han var Barn, har fyldt ham med sin Afsky for Krig, sin Uvilje
mod Værnepligten og Soldaterstanden, sit Had til Gejstligheden. Men
hans Eventyrlyst er uimodstaaelig, hans Kald til Krigerstanden viser
sig uovervindeligt fra det Øjeblik af, da Kaptajnen har vekslet nogle
Ord med ham, og som Kaptajnen nærer han uden Dogmetro Ærefrygt for
Katolicismen, da han som denne føler sig slaaet af, hvor stor Lighed
der er mellem Præstens Kald og Soldatens. „Krigen er guddommelig"; i
denne Sætning munder Kaptajnens Tankeliv ud, og den unge Soldat
tilegner sig Officerens Følemaade.

I Bogens Slutning er paa sindrig Maade som Drømmebillede indført en
Officer fra Alfred de Vigny's berømte Bog Militær Storhed og Trældom,;
der som Forudsætning ligger bag den unge Psichari's Fortælling. Denne
Officer fremhæver, at vore Dages Frankrig har i sit Hjerte en Følelse,
Hæren under Ludvig den Attende manglede, Hadet. — Adressen er tydelig
nok.

For kort Tid siden har imidlertid de afstaaede Landsdele anraabt
Frankrig om aldrig at tænke paa Krig for deres Skyld, da en saadan,
hvor-FRANKRIGS UNGDOM

ledes den end faldt ud, vilde ødelægge dem i Bund og Grund, bl. a.
økonomisk, eftersom deres hele Eksistens beroede paa, at de ikke har
nogen Toldgrænse mod Tyskland. Ved Mødet i Bern af franske og tyske
Parlamentarikere udtalte man sig samtidigt i dette Foraar for første
Gang siden Krigen 1870 i Fællesskab mod en ny Krig. Arbejderpartierne i
begge Lande virker desuden af al deres Magt (som imidlertid er stærkt
begrænset) for Fredens Bevarelse.

Det er umuligt i Øjeblikket at skønne, hvilken af de to modstridende
Kræfter, den i Hærene og den i Befolkningerne, der i Længden vil vise
sig stærkest.*)

*) Ernest Psichari var en af de første unge Officerer, som faldt i
1914. Aaret derefter faldt Charles Péguy. General Picquart døde før
Krigens Udbrud.

                            Tysk Fædrelanderi

TYSK FÆDRELANDERI

(August 1913)

Blandt de talrige Skrifter, som det interparlamentariske Forbund for
mellemfolkelig Forstaaelse udgiver paa Fransk og Tysk til Fremme af
Enighed og af Voldgiftsafgørelser i Tilfælde af Strid, er Professor
Otfried Nippolds nye Bog Den tyske Chauvinisme et af de lærerigste.
Bogens Formaal er at dokumentere for den tyske Læseverden, der i sine
Aviser stadigt læser Klager over Nabostaternes Fædrelanderi, hvor langt
det er fra, at Tyskland paa dette Omraade skulde have. mindre at
bebrejde sig.

I Frankrig er som bekendt Forholdet det, at den saakaldte Nationalisme,
der for en halv Snes Aar siden formelt og teoretisk blev overvunden,
praktisk har sejret over hele Linjen. Da Spørgsmaalet om den treaarige
Tjenestetid nylig blev rejst, stemte gamle Dødsfjender fra Dreyfussagen
som General Mercier og Joseph Reinach, politiske Modstandere af det
nuværendeTYSK FÆDRELANDERI

Styre (som Clemenceau) og begejstrede Tilhængere af det, allesammen
ens. Frankrig føler sig truet og paalægger sig Ofre, som det neppe
formaar at udrede.

Er Fædrelandskærligheden i Frankrig begejstret, saa er den i Tyskland
fanatisk.

Umaadelige Organisationer, Det altyske Forbund (Alldeutscher Verband),
Den tyske Værgeforening (Der deutsche Wehrverein), Flaadefor-eningen
(Deutscher Flottenverein), Det unge Tyskland (Jung-Deutschland), Tysk
Gymnastikforbund (Deutsche Turnerschaft) sørger for at holde den
vedlige, at opøve Ungdommen i den og at forøge det tyske Riges
Stridskraft til Lands, og Vands.

Hertil kommer i de sidste Aar (foruden 32 større og mindre til Krig
ophidsende Bøger) at en meget stor Del af Pressen, saavel Dagblade som
Tidsskrifter, virker i samme Retning, og at et stort Antal
indflydelsesrige Enkeltmænd, dels politiske Førere, som de
Nationalliberales ledende Parlamentariker, Bassermann, dels Skribenter,
som Maximilian Harden, dels Generaler i eller udenfor aktiv Tjeneste,
som Generalerne Keim, Liebert, Bernhardi, Eichhorn, Wrochem som Talere
og Forfattere uafbrudt søger at fremmane Krigsfaren eller fremkalde
Krigsbegejstringen.

En enkelt af disse Foreninger, Den tyske Værgeforening, der ikke er et
Aar gammel, har28

allerede 255 Lokalgrupper, 50,000 Enkeltmedlemmer og 190,000 Medlemmer
i Korporationer. Den er stolt af, at Regeringen allerede har opfyldt
alle de Krav, som den i Føling med den store Generalstab Maaneder
igennem paa det Eftertrykkeligste har stillet og forfægtet overfor
Offentligheden. General Keim hævder da ogsaa, at enhver god Tysker maa
tilhøre Værgeforeningen, der er Kampforeningen for det tyske Folks
Værgekraft, for dets Idealer.

Det første Punkt, der interesserer i denne Vrimmel af Udtalelser, er
den Grundopfattelse af Krig, som allevegne giver sig Udtryk. Den skal
her nøjagtigt gengives med Forfatternes egne Ord:

Krigen er den højeste og helligste Ytring af menneskelig Handlekraft.
Buxeklædte gamle Kællinger, der frygter Krig, kalder den hæslig og
gruelig. Nej, Krigen er skøn. Krigen er det tyske Folks eneste Redning
fra legemlig og aandelig Afkræftelse og Afmanding. Krigen er en
Kulturkraft, Skaber og Opretholder af Staterne. Den er et Led i den
guddommelige Verdensorden, ved Siden af hvilken Freden vel maa
anerkendes som udfyldende Kraft i Frembringelsen af ægte Kultur, dog
saaledes, at naar Hensyn tages til det tyske Elements fortvivlede
Stilling i slaviske og madjariske Lande og til dets Forsvinden i de
angelsachsiske Stater, saaTYSK FÆDRELANDERI

er fredelige Kulturbestræbelser for Tyskland til ringe Nytte i
Sammenligning med krigersk Daad.

Der gives jo nemlig et Noget, uden hvilket Mennesker og Folkeslag
bliver trætte og syge, det er Krigen og den stadige Beredthed til Krig.
Ve det Folk, der ikke staar paa Tidens Højde, ve Menneskeheden, hvis
den indbildte sig at kunne undvære sin største Velgører, den eneste
paalidelige Prøver af alsidig Dygtighed! Medens Kampen for Tilværelsen
opslider de Enkelte, virker den i Form af Krig opbyggende, befæstende,
opretholdende paa Ståt og Samfund. Krig afhænger ikke af den
menneskelige Vilje. Den er i Reglen en uafvendelig elementær
Begivenhed, en dæmonisk Magt, der overvælder, og paa hvilken alle
skriftlige Overenskomster, alle Humanitetsbestræbelser og
Fredskonferencer preller af.

Hvilke Mennesker omfatter det tyske Folk med hedest Kærlighed? Mon
Goethe, Schiller, Richard Wagner, Karl Marx? Nej, Frederik den Store,
Blücher, Moltke, Bismarck, de haarde Blodmennesker, dem, som ofrede
Tusinder af Liv. De er Genstand for en Taknemmelighed, der gaar til
Tilbedelse. Den borgerlige Moral maa følgerigtigt fordømme disse Store,
og dog hylder Folket med sin helligste Gysen disse Bloddaadens Titaner.

Den tyske Kronprins's Bog Tyskland i Vaa-30

ben, i hvilken Modet var betegnet som Menneskeaandens højeste Blomst,
var derfor et mandigt Ord, og den indvarsler en ny Tid, der vender
tilbage til de gamle Idealer. Handels-kreses Indflydelse paa Politiken,
der efter den tyske Kanslers Ord er taget til, er en yderst betænkelig
Sag. Storkapitalistisk Interesse misbruger Statsmagten og giver
Politiken et frygtsomt, kvindagtigt Præg. Storkapitalen fremkalder en
nervesvækkende Fredskærlighed, faar Folk til at give sig hen til
taabelige, internationale Broderskabs-Illusioner, avler uforbederlige
Godtroende og Fredsfantaster. — Derfor evige Spotterier over
Forsoningsbestræbelserne i Haag og Harme over Mødet mellem tyske og
franske Rigsdagsmænd i Bern.

Gaar man nu fra denne Almenbetragtning af Krigens Væsen, af dens
formodede Metafysik og Etik, over til de forskellige Forfatteres og
Taleres nærmere Paavisning af Krigens øjeblikkelige Nødvendighed og
Gavnlighed for Tyskland, saa møder man følgende Tankegang:

Ingen Tilregnelig betvivler, at Tremagts-For-staaelsen gaar ud paa at
tilintetgøre os. Vi véd det Alle, der vil flyde Blod, og des mere Blod,
jo længere vi venter. Man taler om Forsvar. Dog Defensiven er
selvmordersk. Kun i Angrebet er der Redning.

Angrebskrigen er den eneste forstandige ogTYSK FÆDRELANDERI

forsvarlige; den er Præventiv krig, den oppebier ikke de fjendtlige
Anfald, den forebygger dem.

Forfatterne dvæler nu ved de enkelte af Tre-magtsforsiaaelsens Folk.

Først ved Franskmændene. I Frankrig raader en ny Aand, Selvtillidens.
Man er uforsagt, beredt til Krig mod Tyskland, lever i Troen paa Sejr
over den tyske Hær. De franske Almueskolebøger viser, at Børnene
systematisk opdrages til Chauvinisme. De franske Nationalister jubler
over, at den humanitære Aand nu endelig er fejet ud af den unge Slægt.
Hævntørsten i Frankrig er det, som gør Fredens Opretholdelse umulig.
For ti Aar siden søgte Franskmændene at faa en Mand som Dérouléde bragt
til Tavshed, naar han prækede Revanche. Nu bruges Ordet af et Blad som
Le Temps, af en Mand som Millerand. Revanchens hellige Ild holdes
vedlige paa Alteret.

Selv Kölnische Zeitung betegner Frankrig som Fredsforstyrreren. Selv
Times gør opmærksom paa de franske Revanchelyster, saa lidet velvilligt
Bladet end er mod det tyske Rige. Og Forfatterne udvikler: Med sine kun
40 Millioner Indbyggere vil Frankrig efter Indførelsen af den treaarige
Tjenestetid have en lige saa stærk staaende Hær som Tyskland efter
Gennemførelsen af den ny Militærlov, tilmed en bedre uddannet, med
bedre Reserver, forøget med de afrikanske Tropper.32

Skønt Frankrig har 26 Millioner Mennesker mindre end Tyskland, har det
V* Million flere uddannede Soldater, paa Forhaand 3000 Officerer flere.
Tyskerne kaldes et Folk i Vaaben; Franskmændene er det. Og Frankrig
lægger sig ikke en saa uhyre Rustning til for ikke at bruge den. Det
maa bruge den af den simple Grund, at det ikke er i Stand til at bære
den ret længe.

England ophidser Frankrigs Rustningslyst for derved at tvinge Tyskland
til større Hærudgifter og saaledes vanskeliggøre det den energiske
Udvikling af Flaaden. Samtidigt bygges i Rosyth og Dundee nye, kun imod
Tyskland anvendelige Krigsskibe. Og fra hver Krog i Verden er de
engelske Krigsskibe kaldte sammen til Nordsøen. Den bekendte Fredsven
Norman Angell kom til Tyskland for at forkynde sit Evangelium, at
Vindingen ved Krigen ikke er andet end pur Illusion. Han blev heldigvis
lyst hjem: man skrev imod ham, at han tjente for Penge Albions
egoistiske Interesser; han vilde bringe Tyskland verdensborgerlig Gift.

Dernæst er der Rusland. Nærmere end Krigen mod England synes nu de
Ivrige Krigen mod Rusland.

Der forestaar det store Opgør mellem germansk og slavisk Væsen.
Forskydningen af Magtforholdene paa Balkanhalvøen vil bevirke, at det
habsburgske Monarki maa kæmpe for sinTYSK FÆDRELANDERI

Eksistens. Medens Frankrigs Fjendskab er rettet mod Berlin, og dets
Attraa gaar ud paa at genvinde det Tabte, er Ruslands Fjendskab rettet
mod Wien og dets Attraa den at sprænge den østerrig-ungarske Ståt.
Tyskland maa selvfølgelig støtte Østerrig, for saa vidt Østerrig
repræsenterer Tyskhed. Paa Italien kan ikke regnes. Med sin uhyre
Kyststrækning er Italien selvfølgeligt som Forbundsfælle mod England
umulig. Italien i Krig med England er en vanvittig Forestilling.

Dog fraset den politiske Spænding mellem de to Tremagtsforbund maa
Tyskland føre Krig for at stille sin Landsult.

Vore Grænser er for snevre, siger General Keim; vi maa blive
landhungrige, ellers bliver vi et synkende Folk, en forkrøblet Race.
Andre Skribenter bruger Vendingen: „Vi indser ikke, at Verden kun er
skabt for Englændere og Franskmænd, Russere og Japanere, og at vi alene
skal nøjes med den Jord, der fra først af var den os beskikkede Del.
Bismarck mente endnu, at Tyskland 1871 havde opnaaet Alt, hvad det
havde nødigt. Det kan den Gang have været rigtigt; men Tiden staar ikke
stille, og nu gælder det mere. Kun Erhvervelsen af egne Kolonier kan
sikre os Fremtiden." En Universitetsprofessor, Grev de Moulin-Eckart,
tilføjer endda med et Udfald mod Kejserens Fredskærlighed:

G. Brandes: Verdenskrigen. 334

Faa tyske Kejsere har forstaaet det tyske Folk. Det er blevet stort
trods sine Kejsere.

Som Kejser og Kansler saaledes faar ogsaa det tyske Diplomati et
daarligt Lov af Krigspartiets Hedsporer. Enstemmig beklages hvad man
kalder den letfærdige og udygtige tyske Udenrigspolitik i Marokko. Da
nu ogsaa det fred-elskende Parti i Tyskland beklager den daarlige
Behandling af Marokko-Anliggendet, særlig Skibet Panthers unyttige
Afsendelse til Agadir, medens Generalerne kræver Oprejsning for det
marokkanske „Ørefigen", saa har det tyske Diplomati for Tiden i
Tyskland „en daarlig Presse".

Mest iøjnefaldende i alt, hvad her er fastslaaet af udæskende politiske
Ytringer, er dog adskillige officielle Personligheders Udtalelser om
Frankrig.

I Avgust 1909 holdt en høj tysk Militærgejstlig ved en Mindefest i St.
Privat en Tale, der strømmede over af Nationalhad mod Frankrig, og paa
den tyske Kvindekongres i Berlin 1912 holdt Rektoren ved Berlins
Universitet en Tale, i hvilken han kaldte Frankrig Arvefjenden.

Ikke desto mindre tør det vel siges, at ligesom rimeligvis de ni
Tiendedele af Frankrigs Befolkning attraar Fred og vilde vise denne
Attraa i Gerning, i Fald den havde nogen som helst Garanti for ikke at
blive angrebet af Tyskland, saaledes føler efter al Sandsynlighed
Fler-TYSK FÆDRELANDERI

tallet af Tysklands virksomme Folk, at det ikke vilde opnaa noget som
helst ved en Krig med den vestlige Nabo.

Ulykken er for det første, at Frankrig ikke er kommet ud over
Ydmygelsen fra 1870, for det andet, at der fra begge Sider finder en
gennemført Ophidselse Sted.

Den bekendte Forfatter Ludwig Thoma, tidligere Medarbejder ved
Simplicissimus, en ivrig Talsmand for Folkenes indbyrdes Forstaaelse,
kalder den ophidsende Presses Frembringelser „en Mosaik af Lavhed,
Forvridninger og Løgne". Men skriver han, „de gentages og gentages til
de bliver Sandhed, og indgyder saaledes den offentlige Mening Gift,
Draabe for Draabe, indtil den har tabt Modstandskraften". — Han
tilføjer med Vemod: „Lad os kun gøre Tilstaael-sen: Hin Presse har
sejret."

Isaac Disraeli skrev alt for hundrede Aar siden, at naar Regeringer vil
Krig, tillades de afskyeligste Smædeskrifter for at gøre Undersaatterne
rasende og faa dem til at bevillige Krigsudgifter.

Den virkelige Fare for Freden ligger dog neppe i skrevne Ord eller
holdte Taler. Den synes at ligge paa et andet Punkt: i de store Landes
Hærvæsen.

Ethvert af dem har en stor og veludviklet Officersstand, der
naturligvis har at tie og lyde,

men som ikke desto mindre har en Indflydelse og udøver et Tryk. En
Officer er en Mand, hvis Kald er Krig. En Officer, der ikke har lugtet
Krudt, er en Mand, der ikke har vist, hvad han duer til, og bliver, alt
som Aarene gaar, efterhaanden saadan noget som en Matros, der aldrig
har været til Søs, en Latterlighed. Officerens Fædrelandssind antager
nødvendigvis en krigersk Form; han attraar desuden at gøre sine Evner
gældende, at udmærke sig, at forfremmes, at vinde andre Lavrbær end
dem, der vindes ved Feltøvelser.

Evropas samtlige Officerskorps turde være en langt større Hindring for
Fredens Opretholdelse end samtlige krigsivrige Forfattere og
Journalister.

                      Verdenskrigens Forudsætninger

VERDENSKRIGENS FORUDSÆTNINGER

(August 1914).

I Marts 1913 sendte det franske Tidsskrift Le Courrier Européen
følgende Rundskrivelse ud: „Et vist Antal Tænkere, Statsøkonomer og
Forretningsmænd bekæmper Krigen ikke længer af Følelsesgrunde, men
under Appel til Interesserne. De siger: Krigen er altid kostbar,
hvorledes end dens Udfald bliver; den indbringer de Krigsførende Intet.
Ja de store Nationers Samfasthed er saa udpræget, Finansernes,
Industriens, Handelens Velstand i de forskellige Lande saa nær
forbundet, at en stor europæisk Krig i vore Dage vilde fremkalde en
Rystelse, som de mest livfulde Folkeslag — ligegyldigt om sejrrige
eller overvundne — vilde have ondt ved at komme sig efter.

Øjeblikket synes os da indtruffet til at give Ordet ikke mere til
Idealisterne, men til dem, som i Kraft af deres Stilling maa kende en
Nations positive Interesser".

* *

Selv om man i Reglen undslaar sig for Besvarelse af de talrige
Spørgsmaal, som efter moderne Skik og Brug stadigt stilles til En, kan
man dog daarligt afvise et Organ, af hvis Patronats-komité man er
Medlem.

Jeg svarte: „Der er saa lidet, der afhænger af Fornuften. Mormon har,
som Disraeli etsteds bemærker, langt flere Tilhængere end Bentham.

Saavidt jeg véd, er det, siden Voltaire udviklede Tanken, den afdøde
Jan de Bloch, en ualmindeligt evnerig Forretningsmand, som først har
fremsat og udført den Lære, Norman Angell senere har varieret, at en
stor Krig ikke indbringer Sejrherren noget, tvertimod er ødelæggende
for ham.

Kanonfabrikanterne, Officererne, hvis Eksistensgrund Krigen er, og som
er tilovers, naar de ikke har lugtet Krudtet, ønsker allevegne Krig;
Resten af Indbyggerne er i Almindelighed fredselskende, selv om de ikke
er Pacifister.

Ikke desto mindre viser Erfaringen, hvor let det er at vække krigerske
Stemninger, og jeg tror ikke, det vil lykkes at nedstemme dem,
endmindre at afskaffe dem ved en Appel til Nytte-Hensynet. Spørgsmaalet
er ikke simpelt, fordi Europa endnu befinder sig i Middelalderen.

Det er ikke let at se, hvorledes Italien skulde være blevet et Hele paa
fredelig Maade, og næsten alle Italienere foruden mangfoldige andre
betragter Dannelsen af Italien som et utvivlsomt Gode.39 VERDENSKRIGENS

Det er ikke let at se, hvorledes Tyskland kunde være blevet en Enhed
uden Krigen mellem de to Magter, der hver for sig krævede Forrangen,
Østerrig og Prøjsen. Østerrigs Udelukkelse af det tyske Forbund var
afgjort Betingelsen for det nye Riges Opstaaen — der opfyldte næsten
alle Tyskeres Ønske.

Krigen mod Rusland var nødvendig for Japans Tilblivelse som
Verdensmagt. Saalænge Japan kun udmærkede sig ved Fredens Kunster, blev
det overset af Europæerne. D'e begyndte at agte det, da Japaneserne
viste sig paa Højden af europæisk Brutalitet, udrustede med det Mod der
ikke veg tilbage for Selvtilintetgørelse, og med den Hensynsløshed, der
ikke betænkte sig paa at tilintetgøre andre. Visselig har Sejren ikke
føjet noget til den asiatiske Nations Velstand; men den har givet det
japanske Folk en Selvtillid af høj Værdi og indbragt det Europas
kvalificerede Agtelse.

Man maa ikke glemme, at selv om Krigen ikke indbringer Velvære,
tvertimod udbreder øjensynlige og haandgribelige Onder af mangefold og
forfærdende Art, saa kan den under Nutidens Barbari medføre Goder, der
ikke lader sig veje.

En stor europæisk Krig vilde være en umaadelig Ulykke for alle
Mennesker. Ikke desto mindre baner i de senere Aar den Tanke sig mange
Steder Vej, at en saadan Krig bliver40 VERDENSKRIGENS FORUDSÆTNINGER

uundgaaelig; adskillige Steder tror eller haaber man naivt, at den vil
medføre større Retfærdighed. Jeg har mødt denne Tanke overalt i
Frankrig som i Østerrig-Ungarn.

Det gaar neppe an at stole for meget paa de rigtige Beregninger. De gør
kun Indtryk paa de Mennesker, som beregner. Menneskeheden i
Almindelighed er dresseret til at lystre, naar der befales; den ledes
af Lidenskaber og Fantasi, er i sin Naturgrund bestialsk, er i sit
Væsen let at suggestionere til Begejstring, er i sin Selvopofrelse
stundom heroisk, men baade som bestialsk og heroisk ret uimodtagelig
for Fornuft." * *

*

I dette Øjeblik slipper fem europæiske Stormagter Mordlysten og
Tilintetgørelsesraseriet, primitive Drifter, udrustede med de mest
raffinerede Ødelæggelsesmidler, løs over Europa, idet hver for sig
hævder den Kærlighed til Fred, hvoraf den har vist sig besjælet, og
hver for sig beraaber sig paa Retfærdigheden af den Sag, for hvilken
den nødes til at kæmpe. Mens Magterne har kastet sig over nogle
Smaastater og over hverandre, har en sjette, asiatisk, Stormagt
ovenikøbet taget Parti, foreløbigt for at bemægtige sig den tyske
Koloni, Kiautschau. Selvfølgeligt ikke i den Hensigt alene.41

Præster for de forskellige kristne Konfessioner nedbeder Himlens
Velsignelse over alle disse Vaaben. Videnskaben og dens i deres Væsen
velgørende Opdagelser, Tekniken og dens sindrigste Opfindelser, al
Menneskeaandens Genialitet som alle den praktiske Dygtigheds Vidundere
af Præcision er tagne i Blodsudgydelsens og Mordbrandens Tjeneste.
Endog det ny Aarhundredes Stolthed, Luftens begyndte Erobring, tjener
udelukkende hvad man i gamle Dage kaldte Djævelen, anvendes til
Spionering og Bombekastning. Flyveren har lært sig at bombardere,
Infanteristen og Artilleristen har lært sig at skyde Flyveren ned og
splintre hans Maskine. Med svære Kanoner, lettere Kanoner,
Magasingeværer og ypperlige Rifler massakreres paa Landjorden Mennesker
i Titusindvis; med Granater nedskydes By efter By. Ildspaasættelse med
Opbrænding af hele Landsbyer foretages daglig som Straf. Med svære
Kanoner, lettere Kanoner, Torpedoer, Miner massakrerer paa Havet
Flaaderne hverandres herligt udrustede Skibe og disses Besætning.

Blodet raaber til Himlen. Helvedet breder sig over Jorden, knitrer i
Luften, brøler og raser paa Havet.

* *42 VERDENSKRIGENS FORUDSÆTNINGER

En eneste Magt, hvis Deltagelse i Krigen var ventet, har holdt sig
forsigtigt udenfor. Italien har benyttet sig af den lidet betydende
Omstændighed, at Tyskland istedetfor at oppebie det mobiliserende
Ruslands Krigserklæring, resolut erklærede Rusland Krig, til at lade
sine Forbundsfæller i Stikken. Efter i mere end tredive Aar at have
draget enhver optænkelig Fordel af Tre-magtsforbundet, (Tripolis,
Rhodos) er Italiens Statsmænd i det afgørende Øjeblik sprungne fra.

Det kunde forsaavidt ikke overraske, som Machiavelli var en Italiener.
Det var forsaavidt ikke overraskende, som Folkestemningen i Italien var
hadefuld mod Østerrig. Det laa endelig nær, efterat England var
tiltraadt Tremagtsforstaaelsen. 31. August 1913 skrev jeg: „Paa Italien
kan ikke regnes. Med sin uhyre Kyststrækning er Italien selvfølgeligt
som Forbundsfælle mod England umuligt "

Italien har som de andre Magter havt sin Fordel for Øje, og kun den,
haaber maaske nu paa

Triest som Belønning.

* *

*

Blandt mange Besynderligheder og Urimeligheder, som har særmærket det
just ikke stærkt pulserende Aandsliv i Danmark, har været den,43

at det politisk frisindede Parti fik gjort Overbevisningen om, at der
ikke vilde blive erklæret nogen Stormagtskrig, til en Dyd, ja til et
Kendetegn paa Frisind. Optimismen blev gjort til Pligt: Kun forskræmte
Mennesker troede paa Krigens Komme, og de begik en slet Handling ved at
skildre den som sandsynlig, en særligt dadelværdig Handling ved at
fremstille den som uundgaaelig. Et fornuftigt og koldblodigt Menneske,
der attraaede Verdensfred, troede paa hvad han ønskede, og var saaledes
paa rette Vej, bragte ved Forkyndelse af denne Tro sine Medborgere
ligeledes paa rette Vej. At tro paa Krig var reaktionært.

Det faldt i min Lod, allerede i 1905 at hævde „der ikke udkrævedes en
Smule mere Koldblodighed til at anse en Krig mellem England og Tyskland
for udelukket end til at anse den for mulig eller sandsynlig eller i
visse Tilfælde endog uundgaaelig".

Under et Ophold i Østerrig i November — December 1912 fandt jeg
Stemningen til det Yderste ophidset mod Rusland og Hæren mobiliseret,
saa man i nogen Tid hver Dag ventede Krig. Troppernes Opstilling paa
den russiske Grænse, der kostede Østerrig-Ungarn nogle Millioner om
Dagen, syntes uforklarlig, ifald man ikke agtede at bruge disse
Tropper. Den nu afdøde General Picquart, hvem jeg en Dag44

i Februar 1913 spurgte om Meningen med denne Handlemaade, svarte
skemtende, at den maatte søges i de østerrig-ungarske Statsmænds
overmaade ringe Evner.

Frankrig havde i en lang Aarrække været fredeligt sindet. Følelsen af
Tysklands i 1870—71 beviste militære Overlegenhed var tredive Aar efter
saa stærk, at Generalerne op mod Aarhundredskiftet uden Blu og uden at
angribes derfor en efter anden under Dreyfussagen kunde betegne Krig
med Tyskland som halsløs Gerning, der ingen anden Følge vilde have end
Hærens Nedslagtning.

I 1910 — 12 lod det sig spore, at Selvtilliden var vendt tilbage. Man
talte med Fortrøstning om den franske Hærs Udrustning og
Krigsdygtighed; man troede i mange Krese Hæren i Stand til at tage det
op med den tyske. Man var ude af sig selv over Tysklands Optræden ved
Agadir, og man beraabte sig hyppigt paa en historisk Analogi: Ligesom
Frederik den Stores Hær en fyrretyve Aar efter sine mange Sejre var
bleven slaaet sønder og sammen af Napoleon, saaledes vilde det
sandsynligvis ogsaa gaa med Wilhelm den Førstes. Imidlertid, hvad man i
Frankrig kalder de Intellektuelle var endnu i 1912 gennemgaaende for
Fred. Først af rent menneskelige Grunde; de betragtede Krig som
barbarisk, ventede sig intet Godt af den,45 VERDENSKRIGENS

havde Sympatier, kunstneriske eller videnskabelige eller personlige med
Tyskland og Tyskere. Dels fordi enkelte af dem, der var grundigt inde i
Civiladministrationen og kendte dens Svagheder, ikke havde høje Tanker
om Hærens Forvaltning.

I 1913 var til den Fremmedes Forbauselse Alt omstemt. Ingen troede
længer paa Muligheden af Fredens Bevarelse. Hvad var der da at vente
paa! Lige saa godt tage Krigen nu som siden! Selv en høj Embedsmand som
Conseilspræsi-denten for Seine-Departementet, der Aaret forud blot
ønskede Fred, havde nu slaaet om og saa uden Mismod hen til Krigen.
Selv den Forfatter, der af alle kendte og forstod Tyskland bedst,
ligesom han vurderede det højest, Romain Rolland, var nu for Krig og
saa hen til den med Fortrøstning. En ung Kabinetschef i
Kunstministeriet, af en vidtberømt Familie, hvis Medlemmer er
navnkundige som anarkistisk anlagte og som Afskyere af Krig, sagde til
mig: „Mit Livs højeste Ønske er snart at opleve den Dag, da jeg tager
mit Gevær og gaar mod Grænsen". En af Udenrigsministeriets ledende
Mænd, der da havde alle Embedsbesættelser (Gesandtskaber og Konsulater)
i Asien under sig, en ministre plénipotentiaire udtalte: „Vi maa have
Krigen, vi kan slet ikke komme videre uden den. Den vil være vor
Lutring; den vil skylle al Smaa-46 VERDENSKRIGENS FORUDSÆTNINGER

lighed og Tvedragt ud af Sjælene; den vil forny og forynge Frankrig."

Naar saadanne Mænd var gennemtrængte af Attraa efter Krigen, var det
indlysende, at den, trods Socialisternes Fredsprogram, var raadende i
de brede Lag.

Symptomatisk virkede det, som berørt, at Fredsvennen Ernest Renans
ældste Dattersøn, Ernest Psichari, udtalte sig med glødende Begejstring
for Krigen mod Tyskland som hellig Krig.

Saa fulgte Charles Humberts Paavisning af, hvor usselt det helt igennem
stod til med Frankrigs Krigsberedskab. En god Del af de bevilligede
Milliarder var øjensynligt gaaede i private Lommer.

Jaurés var snart den eneste offentlige Personlighed af Betydning, som
haardnakket var for Fred; han satte sin Popularitet over Styr derved og
faldt som Fredselsker for Morderhaand.

* *

*

Samtidigt viste Fædrelandskærligheden i Tyskland sig fanatisk i sin
Krigsbegejstring. Som før berørt, var den ophidset ved aarelang
Agitation. Man var overbevist om, at hvis Tyskland i Udlandet var
forhadt, saa skyldtes dette udelukkende Tysklands Dyder, dets Rigdom
paa Initiativ, den umaadeligt hurtige Opblomstring af dets Industri.
Hadet mod Tyskland var for-47 VERDENSKRIGENS FORUDSÆTNINGER

agteligt, thi det havde sin Grund i Misundelse. Tyskland maatte af
økonomiske Grunde drive Erobringspolitik. Tyskland burde afløse England
som herskende Stormagt. Det troede paa sin moralske Ret til at tage
hvad der var fornødent for dets nationale Ærgerrighed og bestyrkedes i
denne Tro ved Overbevisningen om, at England og Frankrig var uværdige
til den Plads, de indtog. Begge sagdes at være i øjensynlig Nedgang.
Talrige Foreninger forberedte Ungdommen til Krigen.

Det turde være en Frugt af disse Foreningers Virksomhed, at ikke mindre
end 1,800,000 Mand, før en Uge efter Krigserklæringerne var forløben,
har meldt sig frivilligt til den tyske Hær. Sikkert har der ogsaa i
Frankrig meldt sig Frivillige, men neppe i meget stort Antal.
Franskmændene er vel et krigersk Folk, men ikke kamplystne som
Tyskerne. Da man Aar 1900 i Paris bekendtgjorde, at de kinesiske
Oprøreres Overfald paa Ambassaderne i Peking krævede Hævn, meldte 120
Mand sig frivilligt til Fanerne, dog at Officererne krævede og fik
forøget Lønning foruden den allerede forøgede, som Kolonikrigen
medførte. Urbain Gohier klagede vildt derover. I Tyskland meldte paa
samme Opfordring dengang 130,000 Mand sig frivilligt til Kinatoget, og
Officererne kappedes om uden Gageforhøjelse

at turde tage med.

* *

I Rusland hades Tyskerne lige stærkt paa Grund aj deres gode Egenskaber
og paa Grund af deres mindre gode. I Aarhundreder har Mænd af tysk
Afstamning indtaget en fremherskende Stilling i Petersborg; de Indfødte
har set det med Uvilje. Den baltiske Adel har gjort sig grundigt
forhadt i Lifland og Estland. Russerne har til Gengæld denationaliseret
det gamle tyske Universitet i Dorpat. Saa meget Russerne har lært af
Tyskerne, de nærer ingen Taknemmelighed mod dem derfor. Den tyske
metodiske Aand er Russerne med deres umetodiske Intelligens aldeles
imod. Dog først og sidst harmes Russerne over den kortsynede Politik,
hvormed Nikolaj I og end mere Alexander II har befæstet tysk
Herredømme, snart virksomt indgribende, som da Nikolaj I kom
Habsburgerne til Hjælp og knuste den ungarske Opstand, snart uvirksomt
tilladende Tyskerne alt, hvad de ønskede, som da Alexander II lod
Tyskerne, uden at have et Blik paa den russiske Grænse behov, lamslaa
og ydmyge Frankrig. Atter og atter har man i Rusland, naar Talen kom
paa Tysklands Samling og stedse stigende militære Styrke, kunnet høre
Ordene: Alexander II fedt.

Og altsom Prøjservæsen, sydtysk Væsen, Smaastatsvæsen i det tidligere
tyske Forbund gik op i Tyskhed, altsom Tyskheden i det tyske Rige
udviklede sig til Pangermanisme, fik i Rus-49 VERDENSKRIGENS

land Slavofilerne Vind i deres Sejl, indtil Pan-slavismen stod fuldt
færdig som Modstykke til Altyskernes Lære, og. Modsætningen mellem
Rusland og Tyskheden i de to store Kejserriger blev til Slavismens
Modsætning mod Germanismen, Slavers og Germaners Kamp om
Verdensherredømmet.

Det er dog mere Østerrig end Tyskland, imod hvilket det russiske
Fremstød er rettet. Forskydningen af Magtforholdene paa Balkanhalvøen
har bevirket, at det habsburgske Monarki maa kæmpe for sin Eksistens.

Da Østerrig med sin uhyre slaviske Befolkning, der vel i Galizien er
polsk, i Bøhmen czechisk, men i Bosnien og Herzegowina rent serbisk,
saa det lille Serbien vinde Selvfølelse, tage til, strække sine Arme ud
imod Kejserrigets nyligt indlemmede Provinser, der kun følte serbisk,
saa besluttede Østerrig-Ungarn af Uro med Hensyn til Serbernes Holdning
indenfor Rigets Grænser at slaa al serbisk Selvfølelse ned.

Da Rusland, som indenfor sine egne Grænser jammerligt mishandler
Polakkerne og barbarisk undertrykker Ruthenerne, udenfor disse Grænser
skal forestille alle slaviske Folkeslags hulde Befrier og Beskytter,
saa kunde Rusland ikke uden Fare for dette Blændværk se Østerrig slaa
løs paa Serbien og ydmyge det.

Medens Frankrigs Fjendskab er rettet mod

G. Brandes: Verdenskrigen. 450 VERDENSKRIGENS FORUDSÆTNINGER

Berlin og dets Attraa gaar ud paa at genvinde det i 1871 Tabte, er
Ruslands Fjendskab rettet mod Wien og dets Attraa den at overtage
Formynderskabet over de østerrigske Slaver. Kun fordi Tyskland støtter
Østerrig som Repræsentant for Tyskhed, retter Rusland først og fremmest
sine Vaaben mod det.

Anderledes England. For England er Østerrig en underordnet Fremtoning.
Det er Rivaliteten mellem England og Tyskland, som alene har gjort
Verdenskrigen mulig.

Denne Rivalitet er noget aldeles nyt.

Igennem lange Tidsrum har England overfor Frankrig, England overfor
,Rusland staaet som Modsætning og væsensforskellig Magt. England og
Frankrig har ført talrige Krige i Middelalderen, under Revolutionstiden
og i Napoleonstiden. De stod paa Nippet til Krig ved
Fashoda-Sam-menstødet, saa sent som 1898. Alligevel er Modsætningen
ikke gaaet dybere end at vi nu ser dem i oprigtig Forstaaelse som
Forbundne.

England og Rusland syntes endnu mere anviste paa Rivalitet og
Fjendskab; de har senest under Krimkrigen staaet i Vaaben mod hinanden;
de har atter og atter havt Brydninger i Asien; de er Modparter ved
deres Stammepræg,51 VERDENSKRIGENS FORUDSÆTNINGER

deres Regeringsform, deres Religion. Og dog har i vore Dage deres
Kappestrid ikke vist sig mere ondartet end at den er udjævnet ved
gensidig Imødekommen.

Imellem England og Tyskland har derimod Forholdet i Aarhundreder været
fortræffeligt.

Tyskere i umaadeligt Tal har dyrket engelsk Poesi og Videnskab, som
Goethe har dyrket Shakespeare, Haeckel Darwin, som Gervinus har
forherliget engelsk Handledygtighed og engelsk politisk Sindelag i
Shakespeare. Englændere har i ikke ringe Tal været gennemtrængte af
tysk Aand som Coleridge var det, ja Englændere har forherliget
Prøjservæsenet endog som det aabenbarede sig hos Korporalkongen, den
store Frederiks Fader. Carlyle har skrevet en formelig Hymne til ham
som Ordneren af Chaos, og Carlyle har forherliget Goethe som den
største af de store. Ikke faa er overhovedet de Engelskmænd, som har
prist Tyskland paa Frankrigs Bekostning.

De to Riger har aldrig ført nogen Krig mod hinanden før nu. De er lige
op til det tyvende Aarhundrede komne godt ud af det sammen.
Befolkningens Flertal er i begge Stater germansk, her med en Tilsætning
af keltisk Blod, dér med en Tilsætning af slavisk. Men ogsaa Sprogene
er begge germanske, ikke fjernt beslægtede. Den største Part af begge
Folk er protestantisk,52 VERDENSKRIGENS FORUDSÆTNINGER

den mindre Part i begge romersk-katolsk. De har historisk mange Gange
været Forbundsfæller, senest overfor Frankrig. Ved Waterloo sejrede de
i Forening.

Ikke des mindre har det ny Aarhundrede set en Spænding mellem dem
opstaa, tiltage, blive saa stærk, at den allerede to Gange har været
ved at udlade sig i Krig, som kun hindredes ved at første Gang — efter
Tanger — Frankrig var uforberedt, anden Gang — efter Agadir —

Tyskland i rette Øjeblik gav efter.

* *

*

Aarsagen til denne Spænding har naturtigvis Tysklands mægtigt stigende
Sømagt været. Stillet som England var, beherskende noget nær de bedste
Egne af vor Klodes Landmasse og endnu bevarende Overherredømmet paa
Havet, var det tilfreds og ønskede ikke Stillingen forandret. Det var
Tyskland som den ny opadstræbende Magt, der var utilfreds, ønskede sine
Forhold grundigt forbedrede og rettede Bebrejdelser mod den ældre
Magthaver, som syntes at indtage den Plads i Solskinnet, hvortil den
unge formentlig havde Ret.

Under denne Spænding opdagedes det, hvor dyb Modsætningen mellem de to
stammebeslæg-tede og sprogligt beslægtede Folk i Grunden van53

Det var Modsætningen mellem Liberalisme og personlig Regering, mellem
Borgeraand og Militarisme, mellem et Folk, der under andre Folk
Frihandel, selv tror paa Frihed og Selvstyre, og et Folk, i hvilket
økonomisk Beskyttelse raader, i hvilket Handel og Industri er
opblomstrede vældigt under den, men hvor alligevel Junker-stand og
Embedsvælde har Overtaget. I England en uafhængig Presse og en
Regering, der udgaar fra Parlamentet og er ansvarlig overfor den
offentlige Mening. I Tyskland en Presse, der halvvejs er officiel, en
Regering, der kun er ansvarlig overfor Kejseren, og en Kejser, der kun
er ansvarlig overfor Gud. Denne Modsætning er naturligvis alene
tilgrundliggende, er aldrig bleven anført som Aarsag til noget
øjeblikkeligt Misforhold.

Hvad Tyskland beklagede sig over i sin Stilling til England, kan siges
med faa Ord: Tyskland behøvede et Afløb for sin altfor talrige
Befolkning. Det havde tidligere ladet den udvandre til Amerika; men
saaledes var Fristaternes tyve Millioner Tyskere gaaede tabt for
Moderlandet. Nu følte det Trang til at sprænge sine Grænser og erhverve
Kolonier rundtom. Dog Tyskland fandt, at alt Værdifuldt allerede var
taget, og det fandt saare hyppigt England paa sin Vej. Det forekom da
det nye svulmende Kejserrige, som stillede England sig i Vejen for54

Tyskernes koloniale Ærgerrighed. Imidlertid havde som bekendt indtil
for en femogtyve Aar siden Tyskland ingen kolonial Ærgerrighed.
Tyskland var en Menneskealder igennem personificeret i Bismarck, og
Bismarck vilde ikke have Kolonier, betragtede Kolonier nærmest som en
Snare eller en Fare, opmuntrede derfor Frankrig — for at faa det til at
glemme Elsass-Lothringen — til at udvide sig i Afrika. Han sendte
Franskmændene til Tunis og til Madagascar og modtog i sin Tid
Barthélémy de St. Hilaire's ret imbecile Taksigelser derfor.

Det vilde være urimeligt at kalde en saa genial Politiker som Bismarck
kortsynet;. men hans Livsopgave havde han selv begrænset, og ifald det
tyske Folk efter hans Fald har lidt af Sult efter Land, saa er ikke
England, men Bismarck Skyld deri.

Naar Englænderne paa deres Side har været uvilligt sindede imod
Tyskland, saa beroer det først og fremmest paa den Uvidenhed om det
tyske Folks Beskaffenhed og gode Egenskaber, der har gjort dem
modtagelige for den nationalistiske Presses Ophidselser. Blot en enkelt
Mand som Maxse i sin National Review har i en halv Snes Aar i hvert
Hefte ladet Tyskland55 VERDENSKRIGENS FORUDSÆTNINGER

stemple som Fjenden. Tysk Sprog er ukendt i næsten enhver engelsk Skole
og ved næsten ethvert engelsk Universitet. I hele Skotland er der ikke
ét Kateder for tysk Sprog og Literatur. I England er der ét, ved
Universitetet i Cambridge. Det beklædes af den dygtige Professor Karl
Breul, en Tysker; men denne Lærestol er ogsaa grundet af en rig tysk
Købmand, til hvem Breul jævnlig og aldrig uden Held henvender sig for
tysk-nationale Formaal.

Uvidenheden om tysk Sprog er saa stor, at af hundrede Underhusmedlemmer
kan de fem og halvfems ikke et Ord Tysk.

Men Uvidenhed bærer dog ikke Hovedskylden for Nationalhadet mellem de
to Folk; thi dette er størst i Tyskland, hvor Kendskab til engelsk
Sprog er almindeligt udbredt.

Tyskland har i 43 Aar vist sig fredselskende (naar man blot undtager
det af Bismarck 1875 planlagte Overfald paa Frankrig, som hindredes ved
Gortschakoffs Indgriben). Fortjenesten var forsaavidt mindre, som Krig
vilde have været skadelig for Tysklands mægtigt opblomstrende Handel og
forsaavidt som den var overflødig, da man i femogtyve Aar var Europas
ubestridte Herre.

England begyndte imidlertid at foruroliges ved Tysklands Marinepolitik.
Det tyske Rige forøgede med feberagtig Hast og med lidenskabelig56

Kraft sin Flaade, arbejdede paa den Dag og Nat. Det syntes at ville
fravriste England Herredømmet paa Havet. Men dette Herredømme var og er
en Nødvendighed for Øriget, der ikke kan ernære sig selv. Fraset at
England er en asiatisk, afrikansk, australsk og nordamerikansk Magt saa
fuldt som en europæisk, er Flaadens Bestemmelse den at sikre Englands
Ernæring, forhindre den britiske Centralmagts Udsultning og Ydmygelse.

Vi ser ogsaa at England i Aarhundredernes Løb har tilintetgjort enhver
fremmed Sømagt, der enten kunde kue Storbritannien eller (som Danmarks)
bruges imod Riget. Saaledes har England uskadeliggjort den spanske, den
hollandske, den franske, den danske Flaade. Englands Verdensstilling
vilde være ændret, ifald det uden at forsøge en Indgriben havde ladet
den tyske vokse og vokse. Det kunde længe nok siges, at England blot
behøvede at bygge to Skibe, hver Gang Tyskland byggede et; dels
formaaede den engelske Skatteyder ikke i Længden at taale en saadan
Overanstrengelse, dels blev det England — som ikke har Værnepligt og
ikke vil have den — umuligt at bemande alle disse Skibe.

I England føltes det tyske Flaadebyggeri da som en Udæskning. I England
vilde en stor Hær være et Angrebsvaaben; Flaaden derimod57

er defensiv, sikrer Landets Ernæring. I Tyskland er den uhyre Hær
væsenligt defensiv, nødvendig til at sikre Rigets vidtstrakte Grænser
mod Frankrig og Rusland. Den store, ypperligt byggede og udrustede,
Flaade derimod er væsenligt et Angrebsvaaben. Englænderne har
imidlertid ikke villet forstaa Tysklands nationale Fornødenheder.
Tyskland maa have Kulstationer og Tilflugtsstationer paa forskellige
oversøiske Punkter. Stillingen er nu den, at tyske Krigsskibe, end ikke
for halv Damp, er i Stand til at naa de tyske Besiddelser ved det
stille Ocean. Dette er selvfølgeligt utaaleligt for en Stormagt, og det
er uklogt af England at modsætte sig

Tysklands Erhvervelse af Kulstationer.

*

Tysk Landgang i England har været et Skræmmebillede, opstillet af
engelske Nationalister. Men den tyske Hær behøver for at ramme England
ikke at sættes over Havet. Et Indfald gennem Belgien i Frankrig, som
det netop nu foretages, og — efter sejerrige Slag — Indlemmelsen i det
tyske Rige af Belgien, der allerede er økonomisk erobret, vilde være et
Dødsstød for England som Verdensmagt. Den flamsktalende Del af det
lille Land føler sig forud mere beslægtet58 VERDENSKRIGENS

med Tyskland end med fransktalende Landsmænd.

Tyskeren synes aandeligt Verdensborger. Hans Nationalitet opsuges let
og hurtigt i et fremmed Samfund; han bliver i næste Slægtled
Nordamerikaner eller Ungarer eller Russer. Medens Englænderen overalt
beholder sit Særpræg, slipper Tyskeren (som Skandinaven) sit.

Tyskeren synes altsaa aandeligt Verdensborger. Han oversætter og
tilegner sig alt Videværdigt, ogsaa alt Engelsk. Shakespeare spilles
mange Gange hyppigere i Tyskland end i Storbritannien; Darwin har man
helt tilegnet sig; Wilde og Shaw er mere ansete i Tyskland end i
England. Og som Verdensborger synes Tyskeren radikal. Tænkere som
Haeckel og Nietzsche er paa tysk Grund langt mere yndede end
konservative Tænkere som Eucken eller James eller Bergson. Men selv den
mest frigjorte tyske Universitetsprofessor er politisk Konservativ, og
Pickelhuen ham kærere end alle røde Huer. Medens endog i Rusland
Universiteterne er Frisindets Hjemsteder, er i Tyskland Universiteterne
højkonservative; de oppositionelle Personligheder ansættes ikke,
befordres ikke.

Saaledes er Tyskeren heller ikke Verdensborger i sit Hjem. Han hævder
indenfor det tyske Rige som i Østerrig sin Nationalitet med umaadelig
Selvfølelse, og undertrykker med god59 VERDENSKRIGENS FORUDSÆTNINGER

Samvittighed Danske, Polakker, Franskmænd, Czecher, Rumæner og Serbere,
naar de som undertvungne forefindes indenfor de to Kejserrigers Rammer.

* *

*

Længe har Tyskeren og Prøjseren været Modsætninger, forsaavidt Tyskeren
var varm, ofte godlidende, undertiden sværmerisk, iøvrigt poetisk,
musikalsk, filosofisk, Prøjseren derimod stram, tjenstivrig,
forstandstør, kølig. Efterat det er lykkedes Prøjsen at disciplinere
Tyskland, har det hele tyske Folk modtaget Prøjsens-Stempel. Vistnok
har Tyskerne i Almindelighed vist sig som et fredeligt Folk, Kejseren
har teoretisk været for Fred, Socialisterne har praktisk været for
Fred. Men stærkere Kræfter har været for Krig: de militære Industrier
som Krupp, der endog, som ifjor bevist, i franske Blade ophidsede til
Krig; de" mange Tusinder af Officerer, hvis Kald overhovedet er Krig,
har fremskyndt Krigen. Kejseren har ikke for intet i sin Tale, Juli
1900, fremstillet Hunnernes Krigsførelse som et Forbillede. Pekings
Plyndring ved de Allierede samme Aar var en Skændsel.

Prøjsen er en Militærstat, militær ved sin Historie og sin
Overlevering. Al historisk Undervisning i Prøjsen drejer sig om
Rossbach, Wa-60 VERDENSKRIGENS FORUDSÆTNINGER

terloo, Sedan. Prøjsens Originalitet er som Spartas at være et Folk af
Krigere. Det har nu meddelt Tyskland denne Originalitet. Idealerne har
aldrig været mere militære end i Tyskland nu, og dertil svarer, at den
tyske Hærs Organisation og Udrustning er den ypperste i Verden. Havde
det været Englands dybt alvorlige Hensigt at knække Tyskland, saa
maatte det have indført Værnepligt. Nu kommer dets Landhær lidet i
Betragtning overfor den tyske.

Medens Darwinismen i England blev opfattet som Kampen for de Ypperstes
Sejr uden nogen Tro paa, at den Udvælgelse som finder Sted i Krig,
falder sammen med den ønskværdige af de bedste, er Darwinismen i
Tyskland gjort til Forskole for Dyrkelse af Krig. Lessing og Kant,
Herder og Goethe var Fredsvenner, Kant var en Talsmand for
Verdensfreden. I de sidste Aar hævdedes i Tyskland, at Krigen var et
Led i den guddommelige Verdensorden, at fredelige Kulturbestræbelser
for Tyskland var til ringe Nytte i Sammenligning med Krigen, og at uden
Krig og stadig Beredthed til Krig blev Mennesker som Folkeslag sløve og
slappe. Stikordet fra Nietzsche Attraa efter Magi er slaaet igennem, og
ikke mindst hans udæskende Sætning: „Ikke den gode Sag helliger Krigen,
men den gode Krig helliger enhver Sag."61 VERDENSKRIGENS FORUDSÆTNINGER

Hermed er saa sammensmeltet Indflydelsen fra Bismarck, der har omskabt
det tyske Folk i sit Billede og indgydt det Tro paa voldsomme Midlers
Gavnlighed, ja Nødvendighed.

Der var i England fra først af nogen Misstemning i Anledning af den
tyske Handelscon-currence; man harmedes over at man i Tyskland mødte
Englands aabne Dør med høje Toldtariffer og over at Englænderne ogsaa
forsaavidt skulde optage en ulige Kamp, som den engelske Levefod var
højere og de tyske Varer slettere. Det var paa den Tid, da den tyske
Tekniker, Franz Reulaux (1877) endnu med Rette kunde stemple de tyske
Varer med det Ord, som længe heftede ved dem, billig und schlecht. Men
den Tid er forbi. Englænderne har længst anerkendt, at Tyskerne
arbejder strengere, kan langt flere Sprog, retter sig meget smidigere
efter Kundernes Smag. Man véd i England, at den tyske Handelsrejsende
slaar enhver anden af Marken. At gunstige Omstændigheder og udmærkede
Egenskaber har givet Tyskerne en uhørt Fremgang, vilde da ikke have
vakt Misstemning i England, ifald Tyskerne som Herskere ikke var saa
nybagte. Men man led ikke, at den tyske Kejser sagde, hvad hans Folk
mente: Vi er Jordens Salt. Man holdt ikke af, at Tyskerne allevegne
optraadte som62 VERDENSKRIGENS FORUDSÆTNINGER

den højere Race, ja siden 1870 viste sig næsten

blinde for andre Folkeslags Fortrin.

* *

Og nu trækker Alt sig sammen hvad der i de sidste fyrretyve Aar har
været af dulgt Betændelse i den europæiske Situation. Alle Voldgifts-
og Freds-Bestræbelser er glemte, er blevne Latterligheder. Carnegie's
Fredspalads i Haag har nu Ferie til stor Rengøring. Ferie har ogsaa
Europas Diplomater, som end ikke naar de arbejder, imponerer Nogen.
Typen er maaske Frankrigs Ambassadør i Wien, som i den Grad var uden
den svageste Anelse om hvad der forestod, at han umiddelbart før
Østerrigs Krigserklæring til Serbien lod Frankrigs Præsident og
Conseilpræsident begive sig ud paa Høflig-hedsbesøg. Med Edward VII
synes den sidste store Diplomat at være gaaet bort.

Alle de europæiske Kejsere og Konger, der nu begynder Fjendtligheder
mod hverandre, beraaber sig paa hver sin Gud, der vaager over dem og
vil tilintetgøre Modstanderne. Saaledes beraabte i Oldtiden Moab sig
paa Kamösch, Israel sig paa Jahve. Den russiske Gud, (Bog kaldet) synes
paa den ene Side ren Nationalgud, som naar Czaren udtaler: „Ruslands
Gud er en mægtig Gud", paa den anden Side at være Overgud paa en Art
Olymp, som naar han af Duma-63 VERDENSKRIGENS FORUDSÆTNINGER

præsidenten kaldes: „Kongernes Konge og Gudernes Gud." Den
østerrigsk-ungarske Gud varetager Tvillingrigets retfærdige Sag; den
serbiske Gud varetager Serbiens ikke mindre retfærdige Sag. Den tyske
Gud, ogsaa kaldet „den gamle Allierede fra Rossbach", beskytter i
Kejseren sin Repræsentant paa Jorden, og Kejseren opfordrer sit Folk
til paa Knæ at takke denne Gud for en Sejr. Englands Gud bevarer
Kongen. Det lille Belgiens Gud har uden synderligt Held gjort sit
Bedste for at værge Belgiens Selvstændighed. Frankrigs kirkefjendske
Regering synes at ville hjælpe sig uden Gud og nøjes med den retfærdige
Sag, for hvilken jo iøvrigt alle de Stridende uden Undtagelse kæmper.
Forsaavidt kunde de synes enige. Rigtignok forstaar Belgien og
Tyskland, Tyskland og Frankrig, Rusland og Tyskland, Østerrig og
Serbien, Tyskland og England osv. hver sit o: det stik modsatte ved den
retfærdige Sag.

Der er da Guder nok og retfærdige Sager nok i Felten; dog havde der i
Europa været én Statsmand, havde Guderne ikke behøvet at lade Belzebub
træde i den hellige Aands Sted, og Retfærdighedens Sag var bleven
fremmet uden det almene Massemyrderi. Retfærdigheden! Det er vanskeligt
at se, hvad den har med denne kolossale Nedslagtning af Europas Ungdom
at gøre.

1 andre tidligere Krige kunde man uden Van-64 VERDENSKRIGENS

skelighed nævne Formaalet, hvorfor der kæmpedes, som naar Italien
kæmpede for at blive en Ståt, eller Prøjsen for at opnaa Kieler Havn.
Men her kæmper visse store Stater som Østerrig, Tyskland og Frankrig i
Almindelighed for deres Eksistens, Belgien for sin Uafhængighed,
Serbien for sin Fremtid, Japan for sin Fremtid, Rusland for sin
Prestige, England for sin Stilling som Verdensmagt. Een Magt, som ikke
nævnes, vil komme til at drage Fordel af Krigen: Socialismen. De
Forholdsregler, Regeringerne nu maa træffe for at hindre
Privatkapitalens Udsugning af Befolkningerne, vil blive staaende, naar
Freden engang er sluttet.

Rusland er langsomt i Vendingen, har vanskeligt ved at mobilisere, har
desuden oprindeligt vist sig ret lunkent overfor Frankrig. Fra August
1891 til Begyndelsen af 1894 maatte Franskmændene forhandle med Rusland
for at opnaa en rent defensiv Alliance. Men Konventionen af 1894 blev
virkningsløs i 1910, da Rusland trak alle sine Tropper bort fra den
polske Grænse. Det havde indtil da tre særligt stærke Armékorps ved
Grænsen i kun 300 Kilometres Afstand fra Berlin. I Oktober 1910 trak
den dem 200 Kilometre tilbage hinsides Weichselen. Til at concentrere
fire eller fem Armékorps ved Grænsen, behøvede det nu den Maaned der er
gaaet.Østerrigs Kamp mod Serberne synes ikke heller at føres med Fart
eller Fremgang. Det tager sig da ud, som samledes al Energi paa den
vestlige Krigsskueplads, hvor i Øjeblikket da dette skrives de to
Millionhære begynder den gensidige Tilintetgørelse.

Tyskernes første Optræden paa Valpladsen er ikke foretaget med den
Aplomb som i 1870. De er snublede over Tærskelen. Belgien har
overrasket ved en Kraftudfoldelse, der vistnok tildels skyldes én stor
Mand, Henry Brialmont, den nyere Tids største Fæstningsbygmester,
særlig berømt ved sin Befæstning af Antwerpen. Men Tyskernes militære
Organisation er derfor ikke mindre beundringsværdig og overvinder i
Længden alle Vanskeligheder.

Ejendommelig for Nutidens Tyskland er den Omstændighed, at for
Generalernes Vedkommende er deres Hærledelse hidtil næsten anonym.
Medens paa Napoleons Tid hvert Barn i Europa kendte Navnene paa hans
Maréchaller og Generaler, Ney og Murat, Macdonald og Masséna, Junot og
Bernadotte, nævnes sjældent eller aldrig et tysk Navn. Til Bedste for
det monarkiske Princip hedder de sejrende Feltherrer Kronprinsen af
Tyskland, Kronprinsen af Bayern, Prinsen af Württemberg osv.

Det er grimt og nedslaaende i et lille Land, der ligger udenfor
Konflikten, at maatte væreVidne til, hvorledes det største Øjeblik ikke
kalder stort andet frem end indbildsk Tro paa at være et
Verdensmidtpunkt, Angst, der skraber Guld og Sølv sammen i Bunker, og
endelig Griskhed, der benytter Medborgeres Forlegenhed til at flaa dem
ved høje Kulpriser og Melpriser, til at berøve dem som Lejere Lys og
Ly. Men det er vemodigt opløftende at blive Vidne til enstemmig
national Offervilje som i Belgien, Serbien, Frankrig og Tyskland.

Dog derfor er Fremtiden lige mørk. Øjeblikket er saa stort, at det
tvinger til Taushed om det, der nu begynder. Ingen kender Fremtiden, og
er Sindet fast, er dog Anelserne bange.

H. G. Wells, der i sin Roman om den stedfindende Verdenskrig, som han
anede, betragtede den som et Ødelæggelses-Vanvid, skrev forleden Dag i
engelsk-patriotisk Begejstring, at hvert Sværd, der nu drages mod den
tyske Militarisme, det drages for Friheden i Europa. Han synes da at
kunne forestille sig Rusland kæmpende for denne Frihed. Det vil falde
andre mindre let. Øjeblikkets Omskiftelser har ganske vist medført, at
Rusland skriver Polens Genoprettelse paa sin Fane. Kongeriget Polens
værste Undertrykker lover det samlede Polen fuld Frihed. Der staar
tilbage at erobre Posen og Galizien, forene dem med Kongeriget, frigøre
og selvstændiggøre det hele. Det er en Opgave,som vil tage Tid og
Kræfter, som Rusland ikke har vist sig voksen, og som neppe Nogen tror,
det agter at løse.

Foreløbig oplever vi kun, at hver af de stridende Magter tillægger sig
Sejren ved ethvert Sammenstød, meddeler at Fjendens Tab var stort og
dens eget Tab ringe. Vi oplever hver enkelt stridende Parts skrækkelige
Fryderaab over umaadeligt Mandefald paa Modstandernes Side, over
Flyveres Nedskydning, Skibes Undergang, hele Regimenters og Eskadroners
Nedmejning ved Maskingeværernes vidunderlige Effekter.

Vi vil komme til at opleve Rædsler og Omvæltninger uden Maal og Tal,
som vil resultere i Europakortets Omfarvning og Verdenskortets
Omkalfatring.

                Forskellige Synspunkter for Verdenskrigen

FORSKELLIGE SYNSPUNKTER FOR VERDENSKRIGEN

(November 1914)

I. Det engelske Synspunkt.

I Sommeren 1914 udgav det store mellemfolkelige Freds- og
Voldgiftsforbund (Conciliation internationale) et i Canada holdt
Foredrag af Storbritanniens Lord-Kansler, Viscount Haldane de Cloan, i
hvilket han, henvendende sig til De forenede Staters og Canadas
forsamlede Jurister, dels paaviste, hvorvidt man allerede var kommen i
inderlig Harmoni mellem de engelsktalende Folkeslag, dels stillede alle
Folkeslags fredelige Samliv i Udsigt. Han gjorde gældende, at Ernest
Renan, den Mand, der efter George Merediths Udsagn havde flere Idéer i
sit Hoved end nogen anden Evropæer, havde sagt: „Mennesket er hverken
indskrænket ved Race eller Sprog eller Religion eller ved Floders Løb
eller ved Bjergkæders Retning", og at en endnu større Mand, Goethe,
havde sagt: „Vi kan betragteDET ENGELSKE SYNSPUNKT . ' 69

hele Gruppen af civiliserede Folk som ét stort Forbund, forenet ved
fælles Virken og arbejdende for et fælles Maal".

I Fortalen til Lord Haldane's Foredrag udtalte Theodore Rayssen,
Professor ved Universitetet i Bordeaux: „Denne ene Kendsgerning er
sikker: Krigene bliver sjældnere . . . Varige Alliancer, der danner nye
politiske Grupper, uskadeliggør de enkelte Staters Ærgerrighed og
bringer paa nogenlunde tilfredsstillende Maade Krigstruslerne til at
forstumme. Angrebslysten hos de frygteligste Magter er lidt efter lidt
blevet hæmmet, hindret, lammet ved de utallige Traade, der udspændte
mellem Klodens hinanden fjerneste Punkter knytter Folkene til hverandre
og skaber Samfasthed".

Dette udtaltes af Lord Haldane og skreves af Ruyssen nogle Maaneder før
Verdenskrigens Udbrud. Saa vidt troede nogle af Evropas bedste Mænd at
vi var naaet. Nu er Lord Haldane Lord-Kansler i den Regering, som har
erklæret Tyskland Krig.

Jeg for min Del hørte ikke til de Fortrøstningsfulde. I et Foredrag,
jeg i Februar 1914 holdt i Kristiania og i Bergen om Spændingen mellem
England og Tyskland, paaviste jeg, at Udsigterne var saare mørke. Dog
deltog jeg gerne i Fredsarbejdet.

I Dagene fra 12.—19. September skulde den1 70 FORSKELLIGE SYNSPUNKTER

enogtyvende Verdensfreds-Kongres været afholdt i Wien. Grev Berchtold
var blandt Indbyderne, han, som nu fører Krig mod Serbien, Frankrig,
England, Rusland, Montenegro, Belgien og Japan. Kejseren havde indbudt
Kongresdeltagerne til en Slotsfest. Den 18. September skulde jeg selv
efter Indbydernes Ønske tale paa Raadhuset i Wien. Da 28. Juli
Østerrig-Ungarn erklærede Serbien Krig, sendte jeg Afbud og opfordrede
til Indstilling af Kongressen. Den faldt bort af sig selv.

Da Krigen brød ud og hurtigt antog et Omfang. som ingen tidligere Krig
paa Jordkloden har naaet, søgte flere af de krigsførende Stater at
fralægge sig al Skyld for den og at kaste Skylden over paa Modparten.
Dertil er senere kommet de heftigste og videst gaaende gensidige
Anklager for Maaden, hvorpaa Krigen føres. Ikke blot Regeringerne og de
forskellige Landes Presse, men talrige Kunstnere og Videnskabsmænd,
ogsaa i de neutrale Stater, har som bekendt lidenskabeligt taget Parti.

I.

Blandt de utallige engelske Flyveskrifter, Krigen har fremkaldt —
Oxford Universitetet alene har hidtil udgivet fireogtyve — er det
naturligt at nævne Gilbert Murray's først, fordi denne udmærkede Lærde,
der hele sit Liv har væretDET ENGELSKE SYNSPUNKT . '

71

Fredsven og med særlig Begejstring har oversat Euripides's Tro janer
inderne, det første store evropæiske Indlæg mod Krig, har opkastet det
Grundspørgsmaal: Hvorledes kan Krig nogensinde være berettiget? Han
besvarer det overfor tænkte Indvendinger af en Tolstojaner eller
overhovedet af En, hvem Læren om at vende den anden Kind til er gaaet i
Blodet eller for hvem dog Læren om at gengælde Ondt med Godt indeholder
Rettesnoren.

Gilbert Murray anser det som ægte Engelskmand for umuligt, at Nogen kan
læse de officielle Fremstillinger, som de britiske, tyske og russiske
Regeringer har givet af Krigens Oprindelse, uden at naa til den
Indsigt, at Tyskland (eller et mægtigt Parti i Tyskland) har planlagt
Krigen længe i Forvejen, har valgt Øjeblikket, hvor det saa sine Naboer
slet forberedte, har forebygget en fredelig Overenskomst mellem
Østerrig og Serbien, og for hurtigere at gøre det af med Frankrig
krænkede Belgiens Neutralitet. Men han forudser Indvendingen:
„Tysklands Udaad er ingen Grund for os til at begaa Udaad. Vi gjorde
vort Bedste for at bevare Freden. Da vore Bestræbelser var frugtesløse,
burde vi ikke have forøget Ulykken; vi kunde have holdt os neutrale som
de Forenede Stater."

Gilbert Murray spørger: Sæt du saa en ond eller drukken eller gal Mand
løbe hen og an-1 72

gribe en lille Pige paa en Landevej. Vilde du da ikke stoppe ham og i
Nødstilfælde slaa ham ned? Tolstojaneren svarer: „Hvorfor skulde jeg
begaa en Synd? Lad den lille Pige kun blive slaaet ihjel! Lad den onde
Mand begaa anden Udaad! Jeg vil i ethvert Tilfælde ikke forøge Mængden
af unyttige Voldsgerninger, som jeg ser omkring mig".

Med dem, der tænker saadan, lader der sig ikke forhandle. For Gilbert
Murray stiller det sig saadan:

Østerrig sagde pludseligt til det lille Serbien: „ Du er en ond lille
Ståt. Jeg har indlemmet og regeret nogle Millioner af dine Landsmænd
imod deres Vilje, og alligevel nærer du endnu stadigt Østerrig fjendske
Følelser, som jeg ikke er til Sinds at finde mig i. Vær saa god straks
at fjerne fra din Tjeneste alle Embedsmænd, Politikere og Soldater, som
ikke holder af Østerrig, og jeg skal saa fra Tid til anden sende dig
Lister over Personer, du har at afskedige eller straffe paa Livet. I
Fald du ikke inden 48 Timer erklærer dig villig til at lystre, skal
jeg, som er saare meget stærkere end du, nok faa dig til det." Serbien
gjorde sit Bedste, imødekom de to Tredjedele af Østerrigs Krav,
anmodede om Voldgift for den Tredjedel, der var tilovers, og som den
ikke kunde gaa ind paa uden at vanære sig selv. Svaret var en
Krigserklæring.DET ENGELSKE SYNSPUNKT . '

I England opfattes Forholdet da saaledes:

Der var i Serbien begaaet et Dobbeltmord paa den østerrigske Tronfølger
og hans Gemalinde. Tronfølgeren havde hidtil ikke været sit Rige videre
dyrebar; det betragtedes almindeligt som en Ulykke, om han med sin
højpavelige Uforsonlighed skulde komme til at bestige Tronen. Men ved
hans Død gik, som rimeligt var, denne Betragtningsmaade i Glemme. Man
oprørtes over Morddaaden. Man gik endog i Tyskland og Østerrig saa
vidt, som til at betegne Serbien som Morderstaten. Man havde dog ikke
betegnet Portugal som Morderstat, fordi Kongefamiliens fleste Medlemmer
blev myrdede i Kraft af en vidtforgrenet politisk Sammensværgelse. Man
havde ikke kaldt Italien Morderstat, fordi en italiensk Anarkist
myrdede Kejserinden af Østerrig, en anden Kong Umberto af Italien.

Ved Traktater af 1831—32 og 1839 var Belgien blevet erklæret for „en
uafhængig og neutral Ståt". Af disse Traktater var saa vel Prøjsen som
Storbritannien Underskrivere.

I Oktober 1907 underskrev alle Magter, som deltog i Haag-Aftalerne, bl.
a. denne Bestemmelse: „Neutrale Magters Omraade er ukrænkeligt. Det
forbydes krigsførende Stater at føre Tropper eller Tilførselstog, hvad
enten det er Krigsfornødenheder eller Forstærkninger, igennem en
neutral Magts Landemærker."1 74

FORSKELLIGE SYNSPUNKTER

Tyskland sagde nu til Belgien: „Vi har ingen Trætte med dig. Men vi
tilsigter af visse Grunde at marchere tværs over din Grund og maaske
udkæmpe et Slag eller to der. Vi véd, at du ved en Traktat har
forpligtet dig til ikke at tillade noget saadant, men vi kan ikke
hjælpe det. Samtyk, og vi vil betale dig en Erstatning senerehen.
Afslaa, og vi vil behandle dig, saa du skal ønske, aldrig at være
bleven til."

I det Øjeblik var Belgien en fri, selvstyret Ståt. I Fald det var gaaet
ind paa Tysklands Opfordring, havde det ophørt at være begge Dele. Det
vilde have modtaget Befalinger fra en Fremmed, der ikke havde nogen Ret
til at give dem.

Følgen har været, at Belgien i Øjeblikket er som udslettet af Staternes
Tal.

II.

Der findes, hævder Englænderne, hos de tysktalende Folk overhovedet en
vis Ringeagt for Smaastater. Da de store Kejserriger skylder
Opslugningen af Smaastater deres Tilblivelse, er denne Opfattelse ikke
overraskende hos dem. Overfor denne Seen ned paa de mindre talrige
Statssamfund minder engelske Forfattere (somDET ENGELSKE SYNSPUNKT . '

Vicekansleren for Sheffield Universitet H. A. L. Fisher) om, at al den
kosteligste Civilisation er kommen fra smaa Stater. Det gamle
Testamente, de Homeriske Digte, det attiske Drama og Elisabeth-Tidens,
den italienske Renæssances Kunst. — Verden skylder Athen jerusalem,
Florents, Weimar uendeligt meget mere Kultur end saadanne store
Monarkier som Ludvig den Fjortendes eller Napoleons eller Wilhelm den
Andens. Derfor er det en Genstand for Englands Omsorg at bevare de smaa
Staters Tilværelse i den moderne Verden. For visse militære Gemytter i
Tyskland synes det en beklagelig eller jammerlig Ting, at et lille
Samfund er organiseret paa fredeligt Grundlag, og at dets Politik gaar
ud paa at holde det udenfor Krig. Men selv om man gik ind paa, at
Schweizernes, Danskernes, Hollændernes eller Belgiernes Moralitet blev
væsentlig forbedret ved, at de opslugtes af en eller anden stor
Militærmagt, vilde der saa dog ikke være mistet noget dyrebart ved
saadanne smaa Freds-Oasers Forsvinden? Har Erobringspolitiken vist sig
heldbringende? Har Polens Ophør som Ståt virkelig gavnet de to delende
Hovedmagter og ikke været en stadig Kilde til Uro for dem? Har
Resultatet af Elsass-Lothringens Indlemmelse ikke været lige
skæbnesvangert for Herskere og Undersaatter? Det er et af
Prøjser-aandens Sygdomstegn, at den nedsætter og ringe-1 76 FORSKELLIGE
SYNSPUNKTER

agter enhver naturlig Følelse, der strider imod, hvad der betragtes som
Nødvendigheder for et stridsvant Kejserrige. Saaledes finder man i
Bøger, der er skrevne af en saa fremragende og maadeholden Mand som den
tidligere Rigskansler, Fyrst Bülow, en afgjort Stræben efter saa vidt
muligt at undertrykke de nationale Særegenheder hos Polakker, Danske og
Folk af romansk Afstamning, der modstræbende er blevne indlemmede i det
tyske Rige. Englænderne, som har nogen Erfaring med Hensyn til
Behandlingen af smaa Nationaliteter, kan ikke læse om prøjsisk Politiks
Udvikling i Posen uden at føie, hvor uintelligent og undertrykkende den
har været. Det ligger i det prøjsiske Væsen at betragte al
Forskellighed, alle Varieteter, ikke blot som byrdefulde, hvad de jo
kan være, men som rene Fornærmelser, hvad de meget sjældent er.

De smaa Stater har det store Fortrin, at de varierer den fastsatte
Type, som indprentes af de større Magters Væsen og Færd. Smaastaters
Tilværelse virker i det evropæiske System omtrent som den Enkeltes
personlige Frihed virker i det borgerlige Samfund, modarbejder den
herskende og fordummende Anskuelse, at det ene og alene er organiserede
Massers brutale Styrke, det kommer an paa.

I Fald Ordet Civilisation har en Mening, i Fald det betyder Velvilje,
Pligtfølelse, Selvop-DET ENGELSKE SYNSPUNKT . ' 77

ofrelse, livlige aandelige Interesser og skarp Dømmekraft, saa er der
ingen Grund til at tro, den er en Forret for store Stater. Der gives
endog en Type af harsk og barsk Fædrelandskærlighed, som er civiliseret
Følemaade fjendsk. Den kan meget vel forenes med et Heltemod, der
allerede trivedes i barbariske Tidsaldre, men den er Udslag af en
Fanatisme, der altid har været Fornuftens værste Fjende, hvad enten den
som religiøs bragte Kættere paa Baalet, eller som militær udsatte
Enhver, der hindrede dens Planer, for Tilintetgørelse ved Mørseres
Granater.

III.

I Fald det Spørgsmaal da rettes til Storbritannien og til Englænderne,
hvad de kæmper for, saa lyder Svaret:

Først og fremmest for vor nationale Ære. Vi er højtideligt gaaede i
Borgen for Belgiens Uafhængighed og Neutralitet, da dette Land blev et
selvstændigt Rige; Prøjsen, som nu behersker Tyskland, gik i Borgen
derfor som vi. I Fald Traktater ustraffet kan brydes, saa snart det
passer en af Parterne at bryde dem, hvad Værd har de da? Hvis
mellemfolkelig Moral ikke er til, hvilket Stød er da ikke rettet mod al
privat og al Handels-Moral! Saa er Lovens Herredømme, al Civilisations
Kendemærke, tilintetgjort. Tyskland har undskyldt sig med, at Frankrig1
78

vilde have brudt Belgiens Nevtralitet, i Fald Tyskland ikke havde gjort
det. Men Frankrig svarte Nej paa Sir Edward Grey's Spørgsmaal, om det
havde en saadan Hensigt, Tyskland nægtede at svare, og den tyske
Rigskansler betegnede derefter Traktaten som „en Lap Papir".

For det andet kæmper vi for en lille Stats og for alle Smaastaters Ret.
Pangermanerne kræver Opsugning af alle Folkeslag, der i nogen Maade er
beslægtede med Tyskerne ved Afstamning eller ved Sprog. Alle disse
Smaastaters tapre Anstrengelser i Fortiden, al deres ædle Stræben for
Frihed og Uafhængighed i vore Dage, skal da have været til ingen Nytte.

Vi kæmper for det tredje for folkeligt Selvstyre mod Selvherskervæsen.
Vistnok styres ogsaa Rusland enevældigt, men det vilde allerede for
halvhundrede Aar siden havt en fri Forfatning, var ikke Alexander II
bleven myrdet, og det har nu i det mindste en Duma og er paa Vej til
konstitutionel Regering. [Saa sødladent ses nu paa Rusland]. Frankrig
er Republik; Belgiens og Japans Forfatninger ligner Englands egen.
Tyskland derimod har i de sidste 40 Aar ikke gjort noget som helst
konstitutionelt Fremskridt; Rigsdagen har ringe Indflydelse;
Ministeransvarlighed kendes ikke; Masserne har i Prøjsen ingen
Stemmemagt i Sam-DET ENGELSKE SYNSPUNKT . ' 79

menligning med de Rige. Kejseren er Krigsherre, Hær og Flaade er hans
alene.

Vi kæmper dernæst for Evropas Fred, for Voldgift imod Krig, for Statens
Indretning paa fredelig Grundvold imod Militarisme. De tyske Triumfer
1864, 1866, 1870 høstedes ved Krigsmagt. Saaledes blev Krigsmagt mere
og mere fremherskende i Tyskland. Treitschke skrev: „Vi har gjort det
af med Østerrig; vi har gjort det af med Frankrig; det sidste og
sværeste Opgør staar tilbage, det med England". Til det skulde i
Forening med den overmægtige Hær den nye og stærke Flaade tjene.

Vi kæmper først og sidst for vor nationale Tilværelse, enhver Stats
første og sidste Maal. Kampen maa blive lang og haardnakket, da ogsaa
Tyskerne kæmper for deres nationale Eksistens. De er et Folk, som
tæller langt flere Millioner end vi, og holdes sammen af en Hengivenhed
for Ståt og Fædreland, som neppe er naaet, ikke overtruffet af noget
andet Folk. Det var Tyskernes Hensigt at opspare England til sidst.
Først skulde Frankrig knuses, saa Rusland svækkes; saa først skulde
Turen komme til os. De strømmer nu over af Had til os, fordi denne Plan
ikke kom til Udførelse.

Sæt, det gik, som de haaber og fuldt og fast tror paa, sæt, at de
sejrede! Hvad vilde da ske?

Belgien vilde forblive tysk, og, som Napoleon1 80 FORSKELLIGE
SYNSPUNKTER

sagde, en Stormagt, der besidder Antwerpen, har en Pistol rettet mod
Englands Hjerte. Selv om Belgien beholdt et Skin af Selvstændighed,
maatte det gaa ind i det tyske Toldforbund, og Belgisk Congo vilde
blive indlemmet, hvorved alle vore afrikanske Besiddelser kom i Fare.

Selv om Holland forblev uafhængigt af Navn, vilde det af Gavn være
tysk. Rotterdam vilde være i tyske Hænder, Skeide-Mundingen blev taget
i tysk Varetægt. Frankrigs Skæbne vilde blive den, som Bismarck
forudsaa, da han talte om næste Gang at aarelade Frankrig, til Blodet
hvidnede. Den Skadeserstatning, det maatte betale, vilde blive
Milliarder, mod hvilke de fem fra 1871 var at regne for et Loppestik.
Alle de franske Kolonier vilde blive knyttede til Tyskland, og Spanien
maatte opgive sin lille Part af Marokko. England fik et tysk Tanger
overfor Gibraltar, et tysk Agadir paa Atlanterhavskysten til at true
dets Samfærdsel med Nigeria og Sydafrika. Hele Nordsø-Kysten fra Elben
til Dover eller endnu længer vilde komme i tysk Besiddelse eller under
tysk Opsyn, og for de franske Milliarder kunde Tyskland tredoble sin
Flaade.

Storbritanniens Vælde beror helt og holdent paa dets Overherredømme til
Søs. Hvad Hold vilde det have paa Indien og de spredte Kolonier uden
dette? Men at vedligeholde dette Over-DET ENGELSKE SYNSPUNKT . '

herredømme, i Fald Tyskland havde Nordsøkysten under sig, vilde være
umuligt. De forenede Stater vilde vel neppe taale et tysk Angreb paa
Canada; men Canada vilde være nødsaget til at slutte sig til de
Forenede Stater. Vigtige Dele af Avstralien vilde blive erobrede af
Tyskland, og Sydafrika vilde blive tvunget til at optage store tyske
Kolonier. De britiske Riger i Afrika, desuden Hongkong, de malayiske
Stater, Gibraltar og Malta, alt hvad der fandtes værd at tage, vilde
blive taget. Selv om vi fik Lov at beholde Indien og Ægypten, vilde vor
Anseelse være saa formindsket, at Tabet af disse Riger kun var et
Tidsspørgsmaal. Irland vilde formodentlig blive en Særstat, og Cork,
Dublin og Belfast faa tyske Garnisoner.

Dette er ikke løse Fantasier. I Hamburger Fremdenblatt for 4. September
skrev den tyske Vice-Admiral Kirchhoff: „Tysk Landmagt og Sømagt er nu
rede i Nordsøen og ved Kanalens Kyst til at kaste sig over England og
ødelægge det ved alle Midler, som staar til vor Raadighed, til Søs, i
Luften og paa Landjorden, saa vel som ved Guldets og Statsøkonomiens
Kræfter. Enten Kampen bliver kort eller lang, Tyskland vil ikke raste,
før det har naaet dette Maal."

En Dansk, Hr. Woldemar von Essen, der kalder sig „den danske Kolonis
Ældste i Ham-

G. Brandes: Verdenskrigen. g1 82

borg", og som til en Begyndelse meddeler, at han i 1864 blev
Dannebrogsmand for sin Deltagelse i Kampen ved Dybbøl Mølle, men siden
da som ikke faa Skandinaver er bleven tyskere end nogen Tysk, og
overbyder Tyskerne i Udbrud af Had mod England, har i et Flyveskrift
Til mine Landsmænd skrevet denne betegnende Sætning: „Efter de Prøver,
Luftkrydserne og Flyverne allerede har aflagt, venter man med
Utaalmodighed Besættelsen af Calais, hvorfra Luftflotillerne med Lethed
kan passere de 33 Kilometer til den engelske Kyst og opsøge adskillige
Havne samt omkredse St. Paulskirken og Nelsonmonumentet i London". Som
man sér, svælger denne fortyskede Dansker forud i Øde-læggelsesglæde
ved Tanken om de historiske Mindesmærker paa britisk Grund. Det er ikke
at undres over, om saadanne Udtalelser sætter ondt Blod i
Storbritannien. Man "véd i England, at i Fald de svære tyske Mørsere
opplåntes i Calais, behersker de Gennemfarten gennem Kanalen. Man véd,
at man fra en Nordsøhavn kan gøre Kanalen dobbelt usikker ved at skyde
Miner ud. Man véd, at Zeppelinerne ikke behøver at vente, til Calais
erobres, for at flyve hen over det umaadelige London og bl. a. ramme
dets Dokker.

Man har da ikke blot Følelsen af at føre en Kamp for Smaastaternes Ret,
der i Boerkrigens• DET TYSKE SYNSPUNKT .

Dage neppe laa nogen Engelskmand paa Sinde, men af at føre en Kamp paa
Liv og Død for Englands Tilværelse som Stormagt.

II. Det franske Synspunkt.

For Franskmændene er 1871 det afgørende Aar i deres nyere Historie, som
1864 er det i Danmarks.

Franskmændene siger: Vi er blevne overvundne og sønderlemmede i
1870—1871. Skønt aare-ladte til de sidste Draaber har vi prøvet at leve
videre, og i lidt over fyrretyve Aar har vi levet saa godt vi
formaaede. Men selve dette Liv er i Sejrherrernes Øjne vor Forbrydelse;
de troede at have gjort det af med os. Kun fire Aar efter
Frankfurter-Freden havde den Mand, der med nogen Grund betragtede sig
som Evropas Herre, den Hensigt at give os Naadestødet og havde gjort
det, om ikke Rusland og England da havde lagt sig imellem. Den
civiliserede Verden maa give os det Vidnesbyrd, at i disse fyrretyve
Aar har vi paa det evropæiske Fastland været et fredeligt Element. Vi
har med en aldrig trættet, god Vilje arbejdet paa at befæste vort
Selvstyre og grundlægge vor Frihed. Atter og atter er i

6*1 84

de forløbne Aar vor Rolighed blevet forstyrret ved Trusler om Hug af
det tyske Staal, uden at den svageste Udæskning fra vor Side gav
Anledning dertil. Vi har bevaret vor Selvbeherskelse.

Vi levede i Fred; vi var tvungne til at tænke paa vort Forsvar, har —
splittede, som vi er — sørget daarligt nok derfor. Vi tænkte ikke paa
Angreb, og hvor mange Gange har vi alligevel ikke overfor Forhaanelser
af vor Nationalitet, officielt i Elsass-Lothringen og ved Agadir,
uofficielt i den tyske Presse, maattet anlægge en Maske af Ufølsomhed,
nægte os selv et Ord, en Haandbevægelse, lukke vore Øren for franske
Røster fra den anden Side af Grænsen!

Hvor delte vi end har været ved modsatte Synsmaader, modsatte
Overleveringer, den katolske og den revolutionære, den monarkiske og
den republikanske, den liberale og den socialistiske, nu, da Farens
Stund er kommet, nu, da vi ikke kan taale at miste det ringeste mere,
hvis det ikke skal være ude med Frankrig, nu er vi Alle Et,
sammensmeltede, én Folkesjæl, én Folkevilje i dens højeste Energi. Nu
gives der ikke mere to Franskmænd, der hader hinanden; nu gælder det
for os alle kun at vise, vi ikke er vanslægtede fra vore Fædre. Vi som
har taalt Forhaanelser og Udæskninger med oprejst Hoved uden at blegne,
vi er som hine• DET TYSKE SYNSPUNKT .

gamle Kaarder, der er hærdede, saa de aldrig kan briste, i hvilke
Vaabensmedens Hammer genopvækker den længe ringeagtede Styrke. Frankrig
har lagt sin Folkesjæl paa Ambolten paany.

Franskmændene, der saa lidt som Jordens andre Folk er vante til at
tænke ringe om sig selv, studser ved overfor sig at se et Folk, der vel
allerede før 1870 havde gennemgaaet nogle Omformninger, siden Fru de
Stael skildrede det som idealistiske Beboere af Idyllens poetiske
Hjemland, men som efter 1870 er blevet gennemgribende forandret, har
opgivet sin tidligere Verdensborgeraand for en stigende
Nationalfølelse, og intet Øjeblik betvivler, at det er Jordens ypperste
Folk, skabt til Verdensherredømmet, paa samme Tid som i dets Naturel de
individuelle Forskelligheder mere og mere udslettes og Egenskaber som
Karakterstyrke og Heltemod mere og mere opfattes som sammenhængende med
Frihed for Skrupler.

Det synes Franskmændene en Skæbnens Ironi, at det var en Franskmand,
Grev Gobineau, der først udkastede Læren om det tyske Folks legemligt
og sædeligt begrundede Overvælde. Hans løjerlige Doktrin om de >blonde
Langskallers Overlegenhed blev med Glæde tilegnet af tyske Lærde,
medens Franskmændene overfor den har mindet om, at den snevre, langlige
Hovedskal1 86

ogsaa findes hos vilde Folkeslag som Hottentotter, Achanti-Negre,
Papuer. Overfor Læren om den tyske Stammes særlige Fortrin peger de
paa, at Prøjserne, der behersker Tyskland, ikke er noget tysk Folk. Den
tyske Ridderorden, der grundlagde Prøjsen, bestod af Eventyrere af
mangeartet Æt, og Landet, hvori de nedsatte sig, var næsten helt og
holdent slavisk. Stuart Mill har desuden rigtigt udtalt, at af alle de
vulgære Midler, man kan gribe til for at spare sig Studiet af de
aandelige og sociale Kræfter, der paavirker Mennesket, er det groveste
det at udlede Forskelligheder i Opførsel og Karakter fra Raceforskelle.

Blandt de tyske Teoretikere er der Woltmann, som lærer, at Tyskeren har
naaet Civilisationens højeste Trin „takket være den germanske Hjernes
fuldendte Organisation": alle Stormænd har i Grunden været Tyskere,
Giotto hed i Grunden Jotte, Tasso hed egentlig Dasse, Leonardo var en
Tysker ved Navn Leonhard, Diderot hed Tietroth, Gounod Gundiwald. Hele
den italienske Renæssance var et tysk Produkt. — (Jeg kender kun Bogen
af Jean Finots Referat, men en lignende Visdom har jo ogsaa været
offentliggjort paa Jysk).

Houston Chamberlain, den fortyskede Englænder, en af Kejser Wilhelms
Yndlingsforfattere, lærer, at alt Stort i den kristelige Tidsalders•

Historie og alle Menneskehedens Opfindelser skyldes Germanere. Denne
Komiker véd ikke af, hvor megen Tvivl de Lærde nærer om Jødernes
semitiske Afstamning; han hævder at Jesus selv var ikke Jøde men Arer,
og Germanerne er de sande Arer

Det har gjort et dybt Indtryk paa Franskmændene, at tyske Professorer
og tyske Generaler har gjort sig til Organer for samme stridbare
Fædrelanderi. For General Bernhardi er Tyskerne Overfolket, som
Nietzsche talte om Overmennesket. For General von der Goltz som for
Oberst Köttschau er det magtpaaliggende at hævde, hvorledes den største
Ubarmhjertighed i Krig er den barmhjertigste Handlemaade, da den
fremkalder det lidenskabelige Ønske om Krigens Ophør. Voldsomheden og
Brutaliteten i et Slag har ikke nogen folkeretlig Grænse. Hvad man
tidligere kaldte Civilisation, men hvad praktisk aldrig trængte fuldt
igennem, er af disse Forfattere ogsaa teoretisk overvundet paa en
Maade, der som metodisk ikke tør kaldes barbarisk. Til Gengæld
forkyndes af de højest stillede Mænd en foruroligende Pangermanisme.
Marskal, Baron Bronsart von Schellendorf, tidligere Krigsminister,
skriver: „Vi erklærer, at vort Folk har Ret ikke blot til Nordsøen, men
ogsaa til Middelhavet og Atlanterhavet. Vi vil efterhaanden annektere
Danmark, Holland, Bel-1 88

gien, Franche-Comté, det nordlige Schweiz, Triest, Venedig, endelig det
Stykke af Nordfrankrig, som ligger mellem Somme- og Loire-Floden." Og
disse vidtskuende Planer retfærdiggøres ved Vendingen: „Lad os ikke
glemme det civilisatoriske Hverv, der er tilfaldet os efter Forsynets
Bestemmelse."

Man har i Frankrig undret sig over, at denne Forvisning om et
guddommeligt Naadevalg gaar Haand i Haand med Begejstringen for Krig
som Krig. Atter og atter er i de senere Aar i Tyskland Krig bleven
erklæret for den højeste og helligste Ytring af menneskelig
Handlekraft, for Menneskehedens største Velgører, den eneste
paalidelige Prøver af alsidig Dygtighed, der opbygger, befæster og
opretholder Ståt og Samfund.

Fra de tyske Hære paa Frankrigs Grund lyder højrøstet Sangen:
Deutschland, Deutschland über Alles! Franskmændene spørger: Ogsaa over
Ret, over Frihed, over Menneskelighed?

Demokratiet i Frankrig vilde ikke vide af Krig. Ikke desmindre var en
vis Militarisme (Dreyfus-* sagens) kommet til Orde i Frankrig. De
uhyggelige Optrin i Saverne 1914 havde givet de franske Militarister
Anledning ikke blot til Harme, men især til Samstemning. Baade L'Action
française og l'Echo de Paris begreb tilfulde, hvad Wilhelm II havde
villet, at hans Officerer nemlig ikke skulde lide mindste Tort, men
føie sig beskyttede, selv• DET TYSKE SYNSPUNKT .

naar de engang havde Uret: „Gid Officererne i andre Lande kunde have
samme Følelse!"

Overfor Tyskland føler Franskmændene sig nu som Forkæmpere for den
moderne Statsorden, der hos dem blev grundlagt ved Revolutionen. De ser
i Prøjsens Forfatning kun Middelalder. Den prøjsiske Landdag fremgaar,
som bekendt, af Treklasse-Valg, ved hvilke en Dag i Berlins tredje
Valgkres to Brødre, Bryggerne Botzow, valgte dobbelt saa mange Vælgere,
som de 571 Mænd der udgjorde tredje Klasse. Saaledes har Prøjsen en
reaktionær Repræsentation og har overhovedet virket reaktionært i
Evropa. Nu har Prøjsen fagre Ord for Polakkerne, men ved dets Hjælp
knuste Rusland det polske Oprør 1863. Prøjsen staar overfor det
ugudelige Frankrig som kristelig Magt; men det tog sin Forbundsfælle
Tyrkiets Parti mod de kristne Armeniere, da de nedslagtedes i forrige
Aarhundredes Slutning. Nu har Tyskerne ikke Haans-ord nok for Russerne
som Barbarer og Knutsvingere og Frihedsfjender; men indtil
Krigserklæringen har det tyske Politi været efter hver fattig,
frisindet, russisk Student, som sad paa sin Kvist i Berlin eller
München; atter og atter maatte han fremvise sine Papirer, og vé ham, i
Fald de ikke var i Orden! Saa udleveredes han med Entusiasme til det
russiske Politi. Var der et Sted paa Jorden, hvor ingen principiel
Fjende1 90

af Czardømmet vovede sig hen, saa var det Berlin. Det prøjsiske Politi
blev af Ruslands Revolutionære allevegne betragtet som en Filial af det
russiske.

Medens Franskmændene med Stolthed peger paa den Indskrift, der findes
paa alle deres offentlige Bygninger: Frihed, Lighed, Broderskab — en
Indskrift, hvortil rigtignok som Regel Virkeligheden svarer højst
ufuldkomment — gør de gældende, at den Indskrift, der hyppigst møder
Øjet i Tyskland, er denne: Es ist verbo-ten. . .

Navnlig dvæles der i Frankrig ved, at efter Fyrst Bülows Fald (Straffen
fordi han i Rigsdagen forkyndte det Kejseren aftvungne Løfte: for
Fremtiden ikke umiddelbart at gribe ind i tysk Politik) har den nye
„Blok" paalagt Skatter paa Nødvendighedsartikler til et Beløb af 600
Millioner Frcs. om Aaret, uden at de store Godsejere udreder en Hvid
deraf. Alle de Løfter om en prøjsisk Valgreform, som Fyrst Bülow havde
givet, skreves i Glemmebogen, Junker- og Agrarpolitiken blev gennemført
uden Hensyn til det nødlidende Folk. Kejserens Personlighed blev ikke
blot, som rimeligt var, unddraget Kritik, men stemplet som saa
erkehellig, at Retssagerne for Majestætsfornærmelse vrimlede. I den
franske Republik gives der ikke det ringeste Tilsvarende. I Tyskland
blev en socialistisk• DET TYSKE SYNSPUNKT .

91

Journalist dømt til halvandet Aars Fængsel for at have kritiseret
Kejserens Oldemoder, Dronning Luise af Prøjsen. Og Retssagernes Tal,
Dommenes Strenghed har været i stadig Stigen. Fra 1888—1898, i de
første ti Aar af Kejserens Regering, idømtes der det tyske Folk 1120
Aars Fængsel for Majestætsfornærmelse. I alt er der, paastaas der i La
Revue, indtil Aaret 1912 idømt 12,600 Aars Fængsel — efter en tysk
Statistik, der dog vel neppe kan være korrekt. Vist er det, at Kejseren
i Tilfælde af Majestætsfornærmelse aldrig bruger sin Benaadningsret.

Der er i Tyskland i Modsætning til Frankrig en beundringsværdig
Disciplin, men en Disciplin, der levner meget ringe Plads til uafhængig
Tankegang. Selve den tyske Videnskab er officiel; man tillægger
allerede Frederik den Store det Ord: „Jeg begynder med at tage. Saa
finder jeg altid lærde Mænd, der beviser min Ret."

Kastevæsenet, som i Frankrig styrtedes ved Revolutionen, overrasker den
Franskmand, der rejser i Tyskland. Officersstanden er en højere Kaste,
Embedsstanden med dens Hierarki er en anden. Medens i Frankrig
Titulaturen er Monsieur og Madame, blomstrer i Tyskland Titelvæsnet
saaledes, at intet Medlem af de højere Kaster nogensinde nævnes ved sit
Navn. Hvad der støder Franskmanden mest ved Tyskeren1 92

er dette Træk, der kommer igen i mange Former og som for Revolutionens
Sønner staar som Servilitet.

For Englands og Tysklands Vedkommende er der ingen Vanskelighed
forbunden ved at finde deres Grundopfattelse af den stedfindende Krig
udførligt udviklet. Forskeren drukner nærmest i Materialet. For
Frankrigs Vedkommende forholder det sig anderledes. Medens i Krigens
Begyndelse Belgierne og næsten fra Krigens første Uge Tyskerne og
derefter Englænderne har taget vidtløftigt til Orde for at skildre,
hvilken Uret der gjordes dem i Handling og i Domme, har Frankrig næsten
ikke appelleret til Evropa. Det har gennemgaaende betragtet sin Sags
Retfærdighed som saa indlysende, at det ingen Trang har følt til at se
den godkendt. Dertil kommer, at Tidsskrifts-Udgivelsen næsten helt er
standset, at Posten har vist sig aldeles upaalidelig, saa hele Maaneder
igennem Aviser er udeblevne; man nødes til møjsomt at sammenføje
spredte Indtryk for at danne sig et Billede. Le Mercure de France er
udeblevet, kommer foreløbigt ikke. Et enkelt Hefte af La Revue er naaet
herop. Adskillige Aviser, rigtignok reducerede til ringe Omfang, tilmed
gennemstrøgne af Censuren, som ellers i Rusland, er komne over Grænsen;
endelig er det lykkedes mig at faa paa én Gang den hele Pakke
Eksemplarer• DET TYSKE SYNSPUNKT .

af et enkelt Blad, det, der først kaldtes L'Homme Libre, saa L'Homme
Enchainé.

De Aviser, der trykkes i Hundredtusinder af Eksemplarer, er ubrugelige
for den, der søger Tanker eller Synspunkter. De og ikke de alene
indeholder som de tilsvarende tyske Publikationer kun Skældsord.
Barbarer, Banditer, Mordere svarer paa fransk Side til hvad, særligt
overfor England, Kæltringer, Forbrydere, Hyklere, Løgnere, Bagvaskere
er i den tyske Presse. Af saadanne Skældsords-Salver har Verden neppe
genlydt før. Og med disse Ord næres og mæskes et gensidigt Nationalhad,
saa frygteligt, at man ikke begriber, hvorledes Samarbejde og Samliv
mellem Nationerne skal kunne genoprettes i den første Snes Aar. Pressen
har her i alle de krigsførende Lande gjort en sand Stor-daad. Som det
hedder i Les Effrontés:

Vernouillet.

Ah, Giboyer, quelle admirable chose que la presse! Que de bien elie
peut faire!

Giboyer.

Ne m'en parle pas, ça fait frémir.

I Frankrig har efter de tyske Videnskabsmænds Eksempel
Videnskabsmændene ikke nægtet sig noget djærvt Ord. I Institutet hilste
Bergson som fungerende Formand for Aandsvidenska-kernes Akademi de
belgiske Medlemmer med1 94 FORSKELLIGE SYNSPUNKTER

en Tale, der begyndte: „Den Kamp, der er indledt mod Tyskland, er selve
Civilisationens Kamp mod Barbariet. Alverden føler det, men vort
Akademi har en særlig Avtoritet til at sige det. Da dette for en stor
Del er helliget Studiet af sjælelige, sædelige og sociale Spørgsmaal,
opfylder det en simpel videnskabelig Pligt ved at stemple Tysklands
Brutalitet og Kynisme som en Tilbagevenden til Vildhedstilstanden."

Blandt Digterne har Romain Rolland gentagne Gange taget til Orde. Nu og
da har han opfordret sine personlige Venner i de nevtrale Lande til at
optræde i Fællesskab med ham og har været forstaaende og frisindet nok
til ikke at tage dem deres Tilbageholdenhed ilde op. Alene har han
rettet en Appel til bekendte Personligheder af alle Folkeslag om med
ham at undertegne følgende Protest, som skulde nedlægges i
Haager-Fredspaladset:

„Trods den Rædsel, der greb alle Mennesker ved Ødelæggelsen, af Malines
og Louvain, har de tyske Hære bombarderet Domkirken i Reims. Denne
umaadelige Udaad, der er fuldbragt med frit Forsæt, rammer ikke blot ét
Folk, men den hele Menneskehed, for hvem et saadant Mindesmærke var en
Helligdom og en Hæder. Alt, hvad der er fremragende i Verden, maa med
et Skrig af Harme besvare den Helligbrøde, som er begaaet af Horder,
der er uværdige til at• DET TYSKE SYNSPUNKT .

medregnes i de Civiliseredes Rækker. Uden at gøre det hele tyske Folk
ansvarligt for dets Føreres Forbrydelser, beklager vi for dets Skyld,
at ikke én Stemme har løftet sig fra dets Midte for at nedlægge
Indsigelse imod dem. Indtil Ophavsmændene til disse frække Handlinger
bliver straffede, vier vi deres Navne til Aarhundredernes Forbandelse".

Men Romain Rolland har ikke nøjedes med denne voldsomme Partitagen, der
kun føler sig tilfreds ved Brugen af Superlativer. Han har ogsaa midt
under Krigen skrevet saadanne upartiske og forsonlige Ord, som ikke har
lydt fra tysk Side, trods Tyskernes Forsikringer om at bekæmpe Frankrig
uden Gnist af Had. Han skrev i Journal de Geneve for 22. og 23. SepT
tember en poetisk Artikel Oven over Kamptummelen (Au-dessus de la
mélée), i hvis Begyndelse han henvender sig til alle Folkeslag: „O,
Verdens heltemodige Ungdom! Med hvilken ødsel Glæde udøser du ikke dit
Blod! I unge Mænd, som et fælles Ideal bringer til tragisk at kaste
eder over hverandre. I fjendtlige Brødre! Slaver, som iler Folk af
eders Stamme til Hjælp, Engelskmænd, der kæmper for Ære og Ret,
uforfærdede belgiske Ynglinge, som har vovet at holde Stand mod den
tyske Kolos, Tyskere, som kæmper for at forsvare Kants Tanke og Kants
By mod kosakkiske Ryttere, og især I, mine1 96

unge Landsmænd, som paa Vejen til Ildlinjen har sendt mig jert ophøjede
Farvel — hvor jeg elsker jer alle!".

Den Røst, der stærkest klinger fra Frankrig, det er denne Humanitetens
Røst. Medens Fyrsterne kaster Skylden for Krigen paa hverandre, og
Folkene resignerede finder sig i Krigen, som hidført af en Magt, der er
stærkere end Menneskene, en Skæbne, gør denne Røst opmærksom paa, at
Menneskehjorden altid af sin Svaghed har gjort en Gud og kaldt den
Skæbne og tilbedt den. Som om denne Skæbne var andet end Menneskenes
Mangel paa Vilje, deres Mangel paa Vilje til at forhindre Ulykken! Og
nu ser vi denne Menneskehjord, i Stedet for at slukke Krigsbaalet, helt
optaget af at kaste Ved derpaa; hver enkelt kommer ilende med Favnen
fuld.

Fra Frankrig alene har lydt Udtalelser af Sorg over at ikke blot
Landenes friske Ungdom formerer Regimenter, men at hvert af de kæmpende
Landes Elite oven i Købet har stillet sig i Række og Geled, overbevist
om, at deres Lands Sag er Frihedens og det menneskelige Fremskridts. De
Gejstlige er i alle Lande optraadte som de ivrigste Nationalister.
Ingen er saa lidenskabeligt for Krig som Fredsfyrstens Repræsentanter.
Endog Socialisterne har lagt deres Fredstanker paa Hylden til det andet
gamle Jern. De har, særligt i Tyskland, været de• DET TYSKE SYNSPUNKT .

ivrigste til at gribe til nyt Jern og fornægte deres Fortid for at
forsvare én Enevælde mod en anden. I alle tre Kejserriger er dette ens.
De tre rovbegærlige kronede Ørne, med et eller to Hoveder, er blevne
som Gribbe, der nu svæver over Aadsler og Lig.

Frankrig havde fra først af efter det store Nederlag i 1870 ingen anden
Tanke end Oprejsning og Generobring af de tabte Provinser. Saa kom der
en Tid, hvor denne Tanke traadte tilbage og syntes gaaet i Glemme. I
den dannede Ungdom herskede den forsonligste Stemning mod Tyskland,
undertiden Entusiasme for Tyskland. Først i det ny Aarhundrede, især
siden Agadir, slog Stemningen om, og et Haab om Tilbage-Erobring af det
Mistede opstod.

Det hurtigt opgivne franske Forsøg paa ved Krigens Begyndelse at trænge
ind i Elsass, var ikke et militaçrt, men et politisk Træk, skulde blot
give Sindene indenfor og udenfor Grænsen ,et Indtryk af Krigens Maal.
Nu føles det vistnok i Frankrig, at Elsass og Lothringen ikke kan
tilbageerobres af den franske Hær, men kun vil kunne genvindes, i Fald
Tyskland-Øster-rig overhovedet bliver den tabende Part.

Man kaster da i Frankrig Blikket ikke blot ud over Evropa, men over
hele Kloden. Man ser de Forenede Stater, der føler sig som et kristent
Rige, harmfulde over det tyske Opraab

G. Brandes: Verdenskrigen. 7til Muhamedanernes 300 Millioner om at
paaføre kristne Stater „den hellige Krig“. Man véd, at Amerika under en
Krig betragter England som Moderlandet. Man haaber paa Russernes
talstærke Hære, paa Englands uudtømmelige Hjælpekilder, og man føler
sig selv løftet og hærdet ved Forvisningen om, at 1870 gentog sig ikke;
det ny Aarhundrede fandt et Frankrig, der overtraf de flestes
Forventninger og som gjorde Fjendernes Ringeagt til Skamme.

  III. Det tyske Synspunkt.

Noget højst Usædvanligt er indtraadt ved Udbrudet af denne Krig. Det
hovmodige Tyskland, hvis Løsen i halvhundred Aar har været: Oderint,
dum metuant! (Lad dem hade, naar de blot frygter), har begyndt at ville
elskes, har spejdet rundt i de neutrale Lande efter Udtalelser af
Sympati. Overalt, hvor Tyskland mente sig uretfærdigt nedsat, om saa
blot ved de sædvanlige, upaalidelige Telegrammer, har det havt Ordene
Løgn og Bagvaskelse paa Læben. Overalt, hvor det fandt en velvillig
eller entusiastisk Ytring om Tysklands Sag, har det mangfoldiggjort den
i det Uendelige, har hævet Tysklands Talsmand til Skyerne og gennem Køb
af hans Bøger lønnet ham med solide Pengesummer.De Forfattere, der som
Wells og Maeterlinck, de Komponister, der som Saint-Saëns og
Leoncavallo i en eller anden Form har udtalt sig mod Tyskland, har til
Gengæld faaet det frygteligste Vidnesbyrd, er blevne haanede og
karikerede uden Maal og Maade. Saaledes f. Eks. af de til Tyskere
forvandlede Nordmænd Gulbransson og Blix i Vittighedsbladet
Simplicissimus, der nu priser Alt, hvad det en Snes Aar igennem har
latterliggjort.

Der er vistnok faa nogenlunde kendte Forfattere i et nevtralt Land, der
ikke har modtaget en Opfordring til at udtale sig i tysk Aand. I Reglen
har man ikke forsømt at stille de iøjnefaldende Fordele for
Ophavsmanden til en saadan Udtalelse i Udsigt, samtidigt med at man
mumlede en Trusel for det modsatte Tilfælde. I et saadant af mig
modtaget Brev hedder det: Wer in diesen Tagen Deutschland Freundschaft
bezeigt, dem wird es nie vergessen werden. Freilich auch nicht korrekte
Gleichgiltigkeit. Det er klart, at en saadan Henvendelse forfejler sin
Virkning paa stoltere Gemytter. Paa adskillige andre slaar den anI
Anledning af denne Sætning beklagede Hr. Karl Larsen, der slet ikke var
blevet nævnt, sig — mærkeligt nok — i nogle Modartikler over ikke
udtrykkelig at være bleven undtaget fra de nordiske Skribenter, der
talte Tysklands Sag..Tyske som engelske og franske Blade strømmer over
af Selvros og atter Selvros. Det er da en behagelig Afveksling, naar
Ros fra Udenforstaaende kan indflettes deri. Og denne Ros maa, for at
tilfredsstille, være ubetinget. Det er hændt en Forfatter, jeg kender
saare godt, at han først fra et tysk, saa fra et østerrigsk Blad blev
anmodet om en Udtalelse om Krigen „i tysk-venlig Retning“; men da det
kom til Stykket, forblev hans Udtalelser utrykte som ikke tyskvenlige
nok. Saa modtog han Telegram fra et stort engelsk Blad om en almindelig
Udtalelse angaaende Verdenskrigen; han sendte en Artikel; den blev
heller ikke optaget; den var langtfra engelskvenlig nok. Ingen bryder
sig med andre Ord om at høre Sandheden, eller om hvad Skribenten
antager for Sandhed; begge Parter vil anerkendes, prises, smigres.

Priste og forherligede er Franskmænd og Englændere blevne af Kristoffer
Nyrop i Danmark, Chr. Collin og Johan Bojer i Norge; priste og smigrede
er Tyskerne blevne af ikke faa skandinaviske Forfattere. Naar Svenske
som Gustaf Steffen og Sven Hedin trods Sverigs Nevtralitet med
Lidenskab har taget Parti for Tyskland forklares det tildels ved den
berettigede Skræk for Rusland, som raader i Sverig og som driver dette
Land til Sympati med Ruslands nuværendeModstander. Noget mere undrer
det, at norske Skribenter som Knut Hamsun og Bjørn Bjørnson er
optraadte saaledes, at den norske Nationalstolthed neppe er kommet til
sin Ret derved, end mindre Norges Nevtralitet. Hamsun har i
Simplicissimus, hvor hans Landsmænd blandt Tegnerne kappes om at haane
England, ladet Verden vide, at England er i umaadelig Tilbagegang, og
han har i Politiken meddelt en dansk Læsekreds, at fra Frankrig har vi
faaet Cubismen, fra Tyskland Hata. Nu er Ehrlich, som opfandt Hata, vel
en Tysker, men dog ikke tysk af Blod, og har derfor aldrig opnaaet
ordinært Professorat i Tyskland; hans japanske Medarbejder var endnu
mindre tysk. Derimod skulde man tro, at Hamsun, der sætter saa megen
Pris paa Serum, havde hørt Tale om Pasteur. Han var heller ikke Tysker
og dog ikke Cubist.

Adskillige nordiske Forfattere har overhovedet under denne Krig gjort
Tjeneste som en Slags skandinavisk Schweizergarde for den tyske Monark.

Uden smaaligt Hensyn til et dansk-tysk Mellemværende, som dog fra
prøjsisk Side stadig er blevet holdt frisk, har Skribenter som Madelung
og Jensen udtalt sig paa Tysk, som var de tyskfødte. Den sidste har en
Særstilling, for saa vidt som han først var Englænder,1 102 FORSKELLIGE

saa blev krigersk dansk Patriot og saa uden Overgang blev Tysker. Han
har selv udtalt sig om sin kombinerede Stilling til England og
Tyskland.

Han skrev: „Før Krigens Udbrud betragtede jeg det som en af mine
Opgaver at bidrage mit til at udjævne det sørgelige og farlige
Modsætningsforhold mellem England og Tyskland; jeg kom kun til de
forberedende Undersøgelser, og nu vil Tiden selv udjævne Modsætningen,
forhaabentlig paa en ikke altfor voldsom eller for begge Parter
skæbnesvanger Maade". Disse Sætninger røber en svulmende Selvfølelse,
men ikke nogen skarptskuende Psykologi. Det er dog især mod Russerne
som formentlige Mongoler, at denne Forfatter tager Tyskernes Parti. Han
haaber, at deres Kvinder „igen lader Hønsekød raadne paa deres Bryster
for ikke at tækkes de mongolske Ryttere, som de gjorde i den germanske
Fortid". Mon denne Anekdote er rigtigt paalidelig? Efter hvad jeg
kender til mongolske Ryttere, frygter jeg, at raadent Hønsekød, som man
jo tilmed ikke altid kan skaffe sig, vil være en pirrende Duft i deres
Næse. De tyske Kvinder finder forhaabentlig bedre Beskyttelse.

Peter Nansen, der fra det Politiske vender Blikket mod det Literære,
har lysende Ret, naar han har fremhævet, med hvilken aarvaagen
Interesse man i Tyskland har agtet paa skandina-• DET TYSKE SYNSPUNKT .

visk Literatur, medens Frankrig og England i langt højere Grad er sig
selv nok og desuden i deres Smag fjerner sig ikke lidet fra vor. Det er
dog ikke en afgjort Regel, at en nordisk Forfatter har fundet større
Paaskønnelse i Tyskland end i England, større Velvilje i Tyskland end i
Frankrig. Der er dem, som staar i lige stor Gæld til alle tre
Hovedlande.

I.

Før enhver af Bismarcks tre Krige havde han forstaaet at isolere den
Modstander, han vilde ramme, saa fuldstændigt, at han stod uden en
eneste Ven. Hverken Danmark eller Østerrig eller Frankrig fandt i
Farens Stund en Forbundsfælle. Diplomatisk Snedighed og Kunst havde
gjort Forarbejdet. Overlegen Vaabenteknik og uimodstaaelig
Feltherredygtighed udrettede da i faa Maaneder 'Arbejdet.

Det mærkes nu, at Bismarck er død og ingen Arvtager har faaet. Medens
Tyskland militært stod forberedt som intet andet Land paa Jorden, havde
det tyske Diplomati saa lidet forberedt Krigen, at det tyske Rige i
Farens Stund saa Modstander efter Modstander uventet rejse sig imod
det. Tysklands Hær var en saa udmærket Hær, at den kunde tage det op
med en flere Gange talrigere Fjende. Tysklands Diplomati1 104

havde saa daarligt forberedt Grunden for det, at fire Stormagter,
foruden et Par Smaamagter, i Afgørelsens Øjeblik sluttede sig sammen
mod Tyskland—Østerrig. Mere end Halvdelen af den samlede Menneskehed
stod i Vaaben mod de to allierede Magter. Alene paa de to Fronter
udgjorde Rusland—Frankrig mod Tyskland— Østerrig i Folketal 190
Millioner Mennesker mod 120 Millioner.

Hurtigt udgav den tyske Regering Hvidbøger, som paaviste Kejserens
personlige Fredskærlig-hed. Han havde henvendt sig baade til Kejser
Nikolaj og til Kong George for at forebygge den evropæiske Krig. Man
gik let hen over, at Krigens Udspring jo ikke laa i Rusland og i
England, men i Østerrigs Ultimatum til Serbien; man oversaå, at Sir
Edward Grey havde gjort alt, hvad der stod i menneskelig Magt, for at
faa dette Ultimatum taget tilbage eller stillet i Bero, og man oversaå,
at Kejser Wilhelm haardnakket havde nægtet at røre en Finger for det
østerrigsk-serbiske Mellemværendes Indbringelse for et evropæisk Forum.
Visselig var ikke desmindre Kejser Wilhelm afgjort for Fred; han
smigrede sig med det trygge Haab, at Rusland roligt vilde finde sig i
den Tugtelse, Østerrig agtede at tilføje det lille Serbien. Han mente,
der var gjort nok for at stille Rusland tilfreds, naar Serbiens
Integritet forblev uanfægtet, om end• DET TYSKE SYNSPUNKT .

105

Serbiens Suverænitet gik i Løbet. Han haabede dernæst, at selv om
Rusland traadte i Skranken for Serbien og drog Frankrig med sig, vilde
England forholde sig roligt, naar blot Frankrigs Besiddelser i Evropa
forblev uanfægtede af Tyskland. Kejser Wilhelm vilde i fuld Oprigtighed
Fred, eventuelt, i Fald han blev tvunget dertil, en kortvarig Krig med
Frankrig og en derpaa følgende hurtig Overvindelse af Rusland, en
snarlig Triumf. Dog først og sidst vilde han for Tyskland Fred, for
Østerrig frie Hænder.

Det tyske Folk og de tyske Lærde holdt sig til dette Ene, at Kejseren
vilde Fred, som han altid havde villet Fred. Den uhyre Krig var altsaa
paatvunget ham og dem. Den halve Verden stod i Vaaben mod det
fredselskende tyske Folk. Dette Folk vidste om sig selv, at det ikke
havde pønset paa Krig mod Nogen, at det var fordybet i mangfoldig
fredelig Idræt og gik frem med Kæmpeskridt i Handel og Skibsfart, i
enhver Art af Værkflid og Kundskab. Det byggede de ypperste Skibe,
ligesom det havde de bedste Universiteter. Det havde i Maskin-bygning
som i Handelsaand efterhaanden slaaet de gamle Medbejlere i det
almindelige Kapløb af Marken. Det glædede sig ved den umaadelige
Fremgang, det i den sidste Menneskealder havde opnaaet, og det
attraaede kun nye Markeder for sin Udvidetrang. Nu skulde det pludse-1
106 FORSKELLIGE SYNSPUNKTER

lig finde sig hæmmet og trængt fra alle Sider! Det saa sig med Undren
som Genstand for et almindeligt Had, for et Fjendskab, der formelig gik
ud paa at styrte det fra dets Ærgerrigheds Højde. Hvorfor i al Verden
hadede man det, dette Folk, der fremfor noget andet havde lagt an paa
at forstaa og forstaaende tilegne sig alle fremmede Folkeslags
aandelige Værdier?

Og Folkets lærde Førere gav det Forklaringen. Der havde været en Tid,
da Tyskland var vurderet allevegne og beundret mangesteds, det var i
Tidsrummet fra Midten af det 18. Aarhundrede indtil 1848. Modstanderne
sagde, at det var i den Tid, da Lessing og Wieland, Goethe og Schiller,
Mozart og Beethoven, Kant, Fichte, Schelling, Hegel og Schopenhauer,
Heine og Mörike havde blomstret. Men det var snarere i den Tid, da
Tyskland med alt sit Geni var afmægtigt og blev nedbrudt, da det
Romerske Rige af tysk Nation gik til Grunde, da Rhinforbundet stod
under fremmed Herredømme, da det tyske Forbund blev et Ordsprog ved sin
Splittethed og sin Udygtighed til Handling. Nu da Tyskland var stærkt,
den stærkeste Militærmagt i Evropa, nu blev det hadet som altid den
Stærke, nu blev det bagtalt af den usleste Avind; nu blev det
indkredset, omringet af fnysende Lavhed, som den ædle Hjort af halsende
Hunde.• DET TYSKE SYNSPUNKT .

II.

Og fra det hele tyske Folk løftede der sig et umaadeligt Raab af Harme.
Alle aabenlyse og alle hemmelige Kræfter i Folket vaktes som i Ekstase
overfor den Fare, der truede fra Vest og Øst og Nord, fra Evropa og
Asien, og det lød som et harmonisk Skrig fra Millioner af Struber:
Tyskland over Alt i Verden! Vagt ved Rhinen, Vagt ved Weichsel, Vagt i
Østersø og Nordsø! medens Kirkeklokkerne syntes at ringe:

Dies iræ, dies illa solvet seclum in favilla.

Det første Grundtræk, som her traadte frem, var — hvad der ikke har
vist sig i noget andet Land — den almindelige Exaltation, en
Høj-spændthed, der fik Udtryk i enhver offentlig og privat
Tilkendegivelse, i enhver Ytring af de Ledende, i ethvert Privatbrev
fra ellers rolige Mænd og Kvinder, en offervillig Begejstring, der rev
ogsaa de Modstræbende som Rigsdagens Socialister med.

Medens man i Rusland drev en passiv og uvidende Hær til Fronten, en
Hær, i hvilken 79 pCt. hverken kunde læse eller skrive, medens man i
Frankrig den Dag i Dag stadigt savner Mandskab, saa der i alle Aviser
gøres Jagt paa les Embusqués (de talrige unge Mænd,1 108 FORSKELLIGE

der lægges i Baghold i gode civilmilitære Stillinger for at slippe for
egentlig Krigstjeneste), medens der i England, som ikke kender
Værnepligt, fra alle Mure endnu raabes efter Frivillige, der vil lade
sig hverve for ni Shillings om Dagen, strømmede i Tyskland ikke blot de
Indkaldte, men de Frivillige, Unge som Gamle, Drenge som modne Mænd, i
Millionvis til Fanerne, alle som én rede til at døje ondt, udstaa de
haardeste Strabadser, sætte Livet ind for Fædrelandet.

Ikke 1813, ikke 1870 havde sét en saa enstemmig Begejstring. Det hele
tyske Følelsesliv undergik en Steigerung (Forhøjelse, Potensering), som
rev alle med, smittede selv de nev-trale Fremmede paa tysk Grund, fik
dem til at gaa med i en Krig, der ikke vedkom dem, eller til at laane
Staten deres hele Formue, alt, hvad de under et mangeaarigt Ophold i
det fremmede Land havde tjent.

Jo flere det viste sig at Fjenderne blev, des stærkere blev
Exaltationen, og des vildere Forbitrelsen, først mod Frankrig, der med
alle sine republikanske Frihedsfraser i Følelsen af sin Svaghed havde
købt sig Rusland, eller solgt sig til Rusland, den brutaleste Enevælde,
Nutiden kender, dernæst imod hvad en godlidende Filosofiprofessor som
Eucken glubsk har kaldt• DET TYSKE SYNSPUNKT .

„serbiske Mordlyster, russisk Erobringslyst, engelsk Usandfærdighed,
japansk Skurkeri".

Fra russisk Side var Hadet ikke mindre levende end fra tysk.

Det er højst interessant, at den russiske Kejser i denne bevægede Tid
har set sit Snit til at omdøbe sit Lands Hovedstad. Mange anser det for
bedst at lade geografiske Navne i Ro; Kejseren er øjensynligt af en
anden Mening. Det har nu, da han befinder sig i Krig med Tyskland,
stødt ham, at der var en germansk Grunddel i dette Bynavn.

Hvad der maa undre, er, at han har erstattet det germanske Ord Burg med
det ganske lige saa germanske Ord Grad. Grad er jo ikke andet end vort
gode gamle Gaard, gammeldansk Gardh, tysk Garten, det samme, vi har i
Novgorod (Nygaard), i Belgrad, i Hradschin osv., et Ord, der med
Varægerne er kommet ind i den slaviske Verden. Dernæst spørger man sig
uvilkaarligt, hvad nu Rennenkampf, den russiske Overbefalingsmand, skal
hedde. Noget Russisk bør dog vel ogsaa han kaldes.

Som bekendt hændte det under Alexander III, at en Dag, Kejseren holdt
Revy over sin Garde og lod Officererne forestille for sig en for en,
var den første Officers Navn tysk, den næstes tysk, den tredjes tysk,
den fjerdes atter tysk, og først den femte havde et af de smukke1 110
FORSKELLIGE SYNSPUNKTER

Navne, der ender paa of eller ski. Gudskelov! udbrød Kejseren, da det
femte Navn nævntes. — Og saa stammer dog alle de nuværende Ro-manof'er
fra Holstein.

Hvad skal der gøres med russiske Navne som Todleben, der forsvarede
Sebastopol, som Buxthöven, der smykker den russiske Gesandt i
Kjøbenhavn, med Stednavne som Schliisselburg, Oranienbaum osv.

Det bliver her svært at være følgestreng. En aandfuld Tysker mente
iøvrigt, at Petrograd burde være kaldt: Retrograd.

III.

Dog snart betragtedes i Tyskland ikke mere Rusland som Hovedfjenden, og
Hadet til Angriberne samlede sig som i ét Midtpunkt, Hadet til England,
der opfattedes som havende ført alle de Hunde i Line, der pudsedes paa
det ædle tyske Vildt. Typisk for Stemningen er den Tone og de Udtryk,
en saa anset Teolog og Kristendomslærer, som Harnack bruger mod
England. England er forhyklet, England er løgnagtigt, England er gaaet
helt og holdent op i Misundelse paa Tyskland, og det er ud fra denne
låve Misundelse, at det har handlet.

Harnack tror paa strengt sædelige Hære.• DET TYSKE SYNSPUNKT .

England har løjet om „unser herrliches und sittenstrenges Heer".

Naar Storbritannien erklærer sig bevæget af Brudet paa Belgiens
Nevtralitet, saa er dette „det elendigste af alle Paaskud". Det har
ikke havt anden Grund til sin Krigserklæring end dets Statsmænds
Hensigt at tilintetgøre Tyskland eller dog svække det saaledes, at
England alene regerer paa Havet. „Og hvorfor vil det tilintetgøre os?
Fordi det ikke vil taale vor Kraft, vor Flid, vor Blomstring. Anden
Forklaring gives der ikke." Og med noget Hovmod udbryder Harnack i
disse af Tysklands overophidsede Selvfølelse indgivne Ord: „Falder vi,
hvad Gud og vor stærke Arm forbyde, saa synker med os al højere Kultur
i vor Verdensdel i Graven." „Storbritannien gaar med Rusland mod
Tyskland. Hvad betyder det? Det betyder, at Storbritannien nedriver den
Dæmning, der har beskyttet Vestevropa og dets Kultur mod det*asiatiske
Ørkensand". Aldrig synes Harnack at have hørt Tale om, hvorledes
Tyskland fra Frederik Wilhelm III's Dage, nu hundred Aar igennem, har
været snart Ruslands Allierede, snart Ruslands bedste Ven, eller
hvorledes Bismarck i den tyske Rigsdag endnu; efter at Inderligheden i
Forbundet var slappet, fremhævede det tyske Riges Venskab med det
russiske som løftet iaarnhøjt over alle Anfægtelser1 112 FORSKELLIGE

Forbundet med Rusland er nu i og for sig blevet forsmædeligt, saa meget
forsmædeligere for England, som Tyskland er Stammefrænden, det
forraader.

Og alle Tysklands fremragende Mænd er enige om at udpege England som
den egentlige Fjende, den store Tragedies Regissør. Alle finder de, at
England og Tyskland er aandelige Modpoler.

Tyskeren har altid attraaet Udvidelse af sin aandelige Synskres; Goethe
var da ogsaa den første, der dannede Ordet Verdensliteratur;
Englænderen har i sin hovmodige Indskrænkethed som Øbo kun set paa
Verden med Herskerens og Udnytterens Øjne. Og nu fylder England ved sit
Kabel-Monopol alle oversøiske Lande med sine hykleriske Løgne. Verden
lader sig skuffe af den Maske, det har anlagt som fredelig Kulturbærer
og salvelsesfuld Præst. Saadan taler den tyske Professor Otto Hintze.
Den berømte Filolog Wilamowitz-Moellendorf istemmer samme Tema: „Vi véd
alle, at det er England, som har hidset Franskmænd og Russere paa os
for at tilintetgøre vort Rige. . . . Det engelske Diplomati var længst
vant til under Masken af hykkelsk Dyd at krænke al Folkeret og al
Menneskeret . . . det søger nu med de infameste Løgne at opbringe de
Nevtrale imod os. Over Sir Edward Grey's Læber kommer intet sandt Ord."
Den gamle berømte Tænker Wilhelm• DET TYSKE SYNSPUNKT .

Wundt ytrer ligeledes — og i de drøjeste Udtryk — den Anskuelse, at det
er England, som har pustet til Ilden, opflammet denne Verdens-brand og
lagt „den djævelske Plan" til Tysklands Ødelæggelse. Det som gør Krigen
saa smertelig, er, at den føres mod Stammefrænder: „Hvad bryder vi os i
Sammenligning dermed om Belgierne, som i deres Vovehals-Forblindelse
kun synes at have ført denne Krig for at overbevise al Verden om deres
Mangel paa Evne til at udgøre en Ståt!" Ogsaa for den navnkundige Franz
von Liszt har England været Drivkraften i den siden Edward VII's Dage
mod Tyskland rettede Indkredsningspolitik, og Krigen mod Fjenderne er
for ham „en hellig Krig": „Modstandernes Overmagt skræmmer os ikke. Vi
maa igennem; vi maa sejre.a

IV.

Man maatte sejre for enhver Pris. Hidtil havde man skarpt kritiseret
det engelske Løsen Right or wrong, my country! Nu optog man det
stiltiende. Som Harnack med ægte Jesuiter-moral hævdede: „Den Skæbne,
der beredtes Belgien, var saa berettiget, som Davids Ran af Skuebrødene
fra Helligdommen, da han led Sult." — Der var vel dog den Forskel, at
det ikke gjorde ondt paa Skuebrødene at blive spist,

mens det gjorde temmelig ondt paa Belgierne at blive nedskudte.

Iøvrigt manglede Tyskerne ikke Svar paa Tiltale. Som Svar paa Englands
ømme Omsorg for Smaastater spurgtes der fra Tyskland, om England maaske
havde vist denne Ømhed for Boer-Republikerne, eller om det i vore Dage
havde hørt tale om Finland og om den Skæbne, dets Forbundsfælle Rusland
nu beredte det Som Svar paa Englands ømme Omsorg for Serbiens
Suverænitet spurgtes der, hvad England mente om Persiens Suverænitet,
da det delte dette stakkels Land mellem sig og Rusland. Eller hvad det
mener om Ægyptens? Som Svar paa Englands Hævden af Kamp for Frihed og
Civilisation, spurgtes der, om det at styrke den reaktionæreste
Enevælde paa Jorden maaske var, hvad England forstod ved Kamp for
Frihed og Fremskridt.

Ikke et Øjeblik berørtes det naturligvis i Tyskland saa lidt som i
Frankrig eller England, at Stater overhovedet ikke handler ud fra
moralske Bevæggrunde, men ud fra politiske. Naar man saa ivrigt
hævdede, altid kun at have villet Fred, saa skrev man Bernhardi's og
andre lignende typiske Skrifter i Glemmebogen. Naar man saa ivrigt
hævdede, kun at føre en Forsvarskrig, saa skrev man den aarelange
Forkyn-DET TYSKE SYNSPUNKT

delse af en offensiv Forebyggelseskrigs Nødvendighed i Glemmebogen.

Naar man stadigt foreholdt England Overfaldene paa Danmark 1801 og 1807
som skændige Handlinger, saa nævntes aldrig 1864, skønt i et Folks
Historie det øjeblikkelige Tab af en Flaade er for Intet at regne i
Sammenligning med Tabet af tre Provinser.

Naar man som noget Enestaaende, der maatte vække alle Nevtrales
Medfølelse, fremhævede den Overmagt, man havde imod sig, saa var det
aldeles gledet ud af Ens Hukommelse, at da Prøjsen og Østerrig paaførte
Danmark Krig, maatte dette stride mod en Overmagt, der forholdsvis var
fire eller fem Gange større end den, med hvilken Tyskland nu havde at
kæmpe. Og da vædedes visselig intet Øje i Østerrig eller Prøjsen af
Medfølelse med Danmarks Lod.

Med andre Ord: Tyske Statsmænd som engelske handler ud fra politiske
Bevæggrunde, ikke ud fra ridderlige eller moralske. Og som Statsmænd
gør de i saa Tilfælde deres Pligt. Imidlertid har med begejstret
Enstemmighed, under Udslettelse af Partispaltninger og Standsforskelle,
det tyske Folk hævdet: „Vi er ét, som vi aldrig før har været ét. Vi er
ét, i Nutiden, og vi er ét med vore Forfædre gennem Tiderne; vi er
stadigt Goethes og Beethovens Folk. Vi er et Folk i Vaaben, væbnet til
sit Forsvar, vi

er ikke Militarister, saa lidet som vi er Kulturfjender. Man kalder os
Barbarer for ikke at maatte indrømme, vi er Videnskabsfolket og
Fremskridtsfolket. Vi er den bedst organiserede Kraft, som er til. Vi
blev elskede, saa længe vi var svage. Nu hades og misundes vi, fordi vi
i Smug beundres. Vi er den unge Styrke overfor Frankrigs og Englands
gamle Civilisation. Vi er den gamle, klassiske Civilisation overfor
Ruslands og Japans Efterligninger af evropæisk Kultur. Vi alene véd som
Teoretikere, hvad grundig Forberedelse er, og vi alene har som
Praktikere vist os i Besiddelse af det dristige Initiativ. Ikke blot i
Videnskab og i Moral, men i disse to Hovedpunkter er vi alle vore
Modstandere langt overlegne."

                   Tilstande i russisk Polen (I—III)

TILSTANDE I RUSSISK POLEN

(Oktober 1914) .

I. En Indledning.

Den Krig, der raser i Evropa og udenfor Evropa, giver ikke den Erfarne
Anledning til Forhaabninger. De umaadelige Ulykker, den dagligt
anstifter, er sikre nok. De Goder, der formentlig vil følge af dens
Udfald, og om hvilke der i de forskellige Folkeslag drømmes
forskelligt, er saa usikre, at der endnu umuligt kan regnes med dem.
Iblandt disse har der for dem, der følte Deltagelse for det polske
Folks dybe nationale Vanskæbne, vist sig Skyggebilledet af dette
tredelte Folks Genforening og Frigørelse med rundeligt Selvstyre,
sandsynligst under en Stormagts Beskyttelse og Overhøjhed.

Foreløbigt er der meget langt igen. Polakker kæmper nødtvungent i den
prøjsiske, i den østerrigske og i den russiske Hær, altsaa imod
hverandre. Der er ikke sket det svageste Løsriv-ningsforsøg i det
prøjsiske Posen saa lidt som1 18 TILSTANDE I RUSSISK POLEN

i det russiske „Kongerige" eller i det østerrigske Galizien. Man kan
tilmed sige, at Søndersplit-telsen i Øjeblikket gaar dybere end
nogensinde før, forsaavidt den ogsaa spalter Sindene.

Den eneste Kendsgerning, der skulde tyde paa kommende Forening, er den
russiske Overgeneral Storfyrst Nikolajs Opraab til Polakkerne, udstedt
i Midten af Avgust. Det begyndte: „Polakker! Timen er nu slaaet, hvor
Eders Fædres og Bedstefædres hellige Drøm kan gaa i Opfyldelse . . .
Lad de Grænser, der skærer det polske Folk i Stykker, blive udviskede!
Lad det i Fællesskab forenes under Czarens Scepter! Under dette Scepter
vil Polen genfødes frit i Religion, Sprog og Selvstyre."

Og det sluttede: „Et nyt Livs Morgenrøde begynder for Eder. Lad i denne
Morgenrøde straale Korsets Tegn, Sindbilledet paa Folkenes Lidelse og
Opstandelse".

Hvor tydeligt dette Opraab med sin overraskende Frihedskærlighed og sin
fromme Hen-pegen paa Korset end bar Præget af at være fremtvunget ved
Tidsforholdene, og hvor vant man end var til at se bort over Løfter af
den russiske Regering om fuld forfatningsmæssig Frihed og deslige, da
de tidligere givne jo ikke havde betydet stort, hverken i Finland eller
i Rusland selv, saa var dog Manifestet som et Tidens Tegn vel egnet til
at gøre Indtryk paa1 18 TILSTANDE I RUSSISK POLEN

de store Masser, der altid tilforn havde hørt Myndighederne stemple som
forbryderiske Anslag, som Højforræderi, hvad der nu pludselig fra det
højeste Sted kaldtes „Fædrenes hellige Drøm".

Meningen med Kundgørelsen var jo vist nok først og fremmest at
forhindre Oprør i russisk Polen i det Øjeblik, fjendtlige Tropper
rykkede derind. Paa de østerrigske Polakker synes Manifestet ganske at
have forfejlet sin Virkning. Da disse i Galizien nyder fuldt Selvstyre
og i et Aarhundrede har været Vidne til, med hvilken Barskhed og
Grusomhed deres Frænder i russisk Polen er blevne holdt nede, mødte de
Kundgørelsen med højlydte Forsikringer om deres Troskab mod Huset
Habsburg, ja alle de Sokol-Foreninger, der i Fredstid (med en Afgørelse
for Øje) havde øvet sig i Idræt og Vaabenbrug, stillede sig nu som
polske Legioner til Regeringens Raadighed imod Russerne. Ikke nok med
det. Men Galiziens ruthenske Indbyggere, Halvdelen af Landets
Befolkning, dannede et Forbund for Ukraines Befrielse og oversvømmede,
at regne fra 25de Avgust, Evropa med Kundgørelser og Skildringer, der
var fjendske mod Rusland. Stifterne holdt ikke deres Navne tilbage. De
lyder: D. Donzow, W. Doroschenko, M. Melenewsky, A.
Skoropyss-Joltuchowsky, N. Zalizniak, A. Zuk.1 18 TILSTANDE I RUSSISK
POLEN

Det har da ogsaa hurtigt vist sig, at trods Proklamationen af Polens
Uafhængighed regnes i det mindste Østgalizien af Czaren ikke med til
Polen, saa lidt som Beboerne betragtes eller behandles som Polakker og
Ruthenere. Neppe stod Russerne i Lemberg, før Lemberg og hele
Østgalizien i Dagsbefalingerne kaldtes gammelt russisk Land og
Indbyggerne betegnedes som Russere, hvem deres Brødre nu var komne for
at befri.

Hvad Indtryk det kejserlige Manifest gjorde i Posen, lader sig neppe
sandvise, da enhver mod Prøjsen fjendtlig Ytring naturligvis vilde være
blevet straffet som højforrædersk.

Imidlertid har den tyske Kejser ikke mindre end den russiske Czar
bejlet til Polakkernes Velvilje og stræbt at vinde dem ved Løfter.

En Maaned efter Czarens Manifest opsloges i Guvernementerne Lomza og
Warszawa en Proklamation fra den tyske Generalløjtnant von Morgen, i
hvilken der forekommer disse Sætninger: „Rejser Eder og fordriver med
mig de russiske Barbarer, der gjorde Eder til Trælle, fra Eders skønne
Land, der nu skal faa sin politiske og religiøse Frihed tilbage. Det er
min mægtige og naadige Kejsers Vilje." Naar man véd, med hvilken
Lidenskab Polakkerne i Posen hidtil fordreves fra deres Jord og
sprogligf forfulgtes, viser denne Kundgørelse, at den1 18 TILSTANDE I

tyske Regering har følt Nødvendigheden af at byde Czaren over.

Saa vidt skønnes, gjorde Czarens Manifest ringe Indtryk paa de
Intellektuelle i russisk Polen, der maatte møde det med adskillig
Mistro. Masserne i russisk som i østerrigsk Polen stod en Tid lang
lidenskabeligt imod hinanden, beskyldende hinanden for Forræderi mod
Fædrelandets hellige Sag, indtil nu et nyt Parti har dannet sig, det
politisk mest umodne, som netop derfor har faaet en mægtig Udbredelse.
Dets Løsen er dette: „Vi vil hverken vide af Rusland eller af Østerrig;
vi vil kun ét: Den polske Ståt uden Hjælp eller Formynderskab fra nogen
Side", med andre Ord: „Vi vil det ganske Umulige." Det hævner sig paa
et Folk at have været politisk tilintetgjort i snart halvandethundrede
Aar. Politisk Kløgt i et saadant Folk bliver altfor let enten
Lokalpatriotisme, eller den forbliver i Uskyldstilstand.

Hvad nytter det at istemme: Polonia farä da se. At Polen under de
nærværende Forhold ikke kan klare sig alene, det er indlysende for
Enhver, der har politisk Begreb.

Dog er jeg tilbøjelig til at sige: Lige meget med Formerne, som den
polske Uafhængigheds-og Frihedstrang i Øjeblikket antager, den synes at
maatte gaa som en rensende Storm gennem alle polske Sind. Mange Gange
før har der jo1 18 TILSTANDE I RUSSISK POLEN

tilsyneladende vist sig en lysende Fremtid for Polakkerne. 1812, da
Napoleon aabnede det andet polske Felttog, 1830, da Polakkerne bares
oppe af Evropas Sympati, 1848, 1863; men neppe nogensinde har en
Forvandling af fastslaaede Forhold vist sig saa mulig, og pinlige
Skranker syntes saaledes at staa for Fald som under denne store og
forfærdelige Krise.

Den, der har været sysselsat med polske og russiske Forhold en
Menneskealder igennem, kan da ogsaa uden Vanskelighed forestille sig,
hvor mange unge polske Hjerter der nu banker og gløder af Haab,
Forventning og de ædleste Forsæt.

Ikke desto mindre er Tilstandene i russisk Polen i dette Øjeblik saa
fortvivlede, som de ingensinde før under Krig og Oprør har været, og
det ikke ved Forholdenes Tryk, ikke ved Situationens Rædsel, men ved
Polakkernes egen Skyld, ved den Overophidselse af Nationalfølelsen, der
sender sit Galskabspust over hele Evropa og nu hvirvler i polske
Hjerner, saa den driver Højmod og Menneskelighed ud, ikke at tale om
Fornuften, der overhovedet i det Aar 1914 ikke har noget Jubelaar i
Evropa.

Jeg tør med Sandhed sige, at jeg ikke har følt Entusiasme for noget
andet Folk som for Polakkerne. Jeg har lagt denne Følelse for Dagen paa
en Tid, da de ikke stod paa Dagsorde-1 18 TILSTANDE I RUSSISK POLEN

nen, og da yderst faa delte denne Følelse. Jeg har udtalt den for længe
siden, og jeg gjorde saa lidt for at henlede Polakkernes Opmærksomhed
paa mine Udtalelser om dem eller for at høste Tak af dem derfor, at
Polakkerne overhovedet først opdagede min Bog om dem, da den var ti Aar
gammel og efter dette Tidsrum tilfældigvis blev oversat paa Tysk. At
skrive paa Dansk er jo som Regel at skrive i Vand.

Det vilde være utaknemmeligt af mig, ved denne Lejlighed, hvor jeg maa
sige Polakkerne skarpe Ord, ikke at mindes, hvilken ubeskrivelig
Hengivenhed og Velvilje de i russisk Polen som i østerrigsk Polen har
vist mig. Jeg har mellem dem fundet Venner og Veninder aldeles uden
Mage.

Derfor har jeg nu i lange Tider vægret mig ved nogensinde at sige dem
et uvenligt, endsige et krænkende Ord. Allerede i 1898 nægtede jeg saa
afgjort at gøre mig til Ruthenernes Talsmand overfor dem, at jeg fik de
ruthenske Førere til bitre Fjender, der ikke blev trætte af at angribe
mig, og jeg tav som en Mur, da Bjørnstjerne Bjørnson ikke længe før sin
Død paa Ruthenernes Opfordring angreb Polakkerne, heldigvis for dem med
saa urimelige Overdrivelser, at Angrebene ikke kunde skade. (Bjørnson
hævdede, at Polakken som saadan var Djævlen, omtrent som Middelalderen
havde forestillet1 18 TILSTANDE I RUSSISK POLEN

sig ham). Jeg kendte bedre end Bjørnson, hvad der lod sig sige mod
Valggeometri og Valgtryk i Galizien, men jeg tav, fordi jeg betragtede
det som uværdigt at angribe et Folk, der var saa vanskeligt stillet og
der kunde forsvare adskillig underordnet Uret, det begik, som Nødværge.
Jeg betragtede det særlig som umuligt for mig at angribe Polakkerne,
til hvem jeg var bound by honour og for hvem jeg nærede den varmeste,
inderligste Sympati.

Det er da ikke med let Hjerte, jeg skriver disse Linjer.

Nægtelse af Menneskerettigheder til jødiske Undersaatter hører med til
selve Ruslands Væsen. Af og til er Evropa blevet skræmmet op, naar et
usædvanligt Massemyrderi af uskyldige Jøder har fundet Sted som i
Kichinioff. Men alle har vidst og véd, at Rusland sammenstuver sin
jødiske Befolkning i den polske Udkant af Riget, sammenstuver den dér
saa tæt, at den hverken kan leve eller dø, nægter den Bevægelsesfrihed,
Studiefrihed, endog Retten til Skole-og Universitets-Undervisning ud
over et vist (altfor ringe) Procentantal. Kun saadanne Jøder, der
sidder inde med en Universitetsgrad tør bebo Rigets Hovedstæder; ingen
ung jødisk Kvinde tør bosætte sig nær Universiteterne i Petersburg
eller Moskva, med mindre hun har ladet sig indskrive som Prostitueret,
og det er hændt,1 18 TILSTANDE I RUSSISK POLEN

at Politiet har indfundet sig og beklaget sig over hendes Falskneri, at
hun ikke drev Professionen, men i Stedet læste i lærde Bøger. I Fald en
Mand er f. Eks. Doctor juris, tør han flytte til Moskva. I Fald han er
gift, tør hans Hustru bo der med ham. Men har Parret et to-Aars Barn,
kan Moderen ikke tage det med sig i Jernbanevognen og lade det bo med
hende i Hovedstaden. Thi Barnet har ingen Ret til at opholde sig dér.
Skal denne Ret opnaas, maa der indgives en udførlig Ansøgning til
Generalguvernøren, der har det i sin Magt at bevillige eller at afslaa
den.

I enkelte af de Tilfælde, hvor Plyndring og Myrderi af en jødisk
Befolkning har fundet Sted, har Ugerningerne tildels været undskyldte
ved Bøndernes næsten ufattelige Uvidenhed. Maxime Kovalevski, Ruslands
berømteste Statsøkonom, en stor Godsejer, har selv fortalt mig, at da
Valgene af Valgmænd til den første Duma skulde foregaa, blev det ham
meddelt, at hver eneste af Bønderne paa hans Gods havde stemt paa sig
selv. Da han forbavset spurgte dem, hvad Meningen var, og vilde
forklare dem, at paa den Maade kunde ingen af dem blive valgt, svarede
de med det Spørgsmaal, om ikke hver Deputeret modtog saa og saa mange
Rubler om Dagen? —Jo. — Og du tror, vi vilde overlade1 18 TILSTANDE I

saamange Penge til en anden, naar vi maaske kan faa dem selv!

Den samme fremragende Mand har meddelt mig, at da han en Dag spurgte
nogle af sine Bønder, om de virkelig havde taget Del i et Pogrom, der
havde fundet Sted i Nabosognet — han kunde ikke tro det, da de saa saa
godmodige ud — svarte de til hans Forundring: Ja, og da han spurgte om
Grunden, svarte de: „Du kender den jo godt." De forklarede saa, at de
havde slaaet disse Jøder ihjel, fordi de havde dræbt deres Frelser. —
Han: „Men det er jo saa længe siden, det var jo ikke dem og ikke her."
Hvortil de atter forbavsede udbrød: „Er det længe siden? Vi troede, det
var i forrige Uge." — Det viste sig, at de af Popens Forklaring havde
faaet ud, at Korsfæstelsen var sket da og dér paa Stedet.

Under saadanne Forhold kan ingen Ugerning overraske. Men at se
Jødehadet brede sig i russisk Polen, hvor Folk kan læse og skrive, det
maa med Rette undre. Jødernes store Antal i det gamle polske Rige
stammer jo fra Ka-simir den Stores Dage (1309—1370), der vel nærmest af
Kærlighed til sin Medhustru Esther aabnede Jøderne Adgang til sit Land
og gav dem gunstige Vilkaar. Siden er Tallet steget, da Czarerne
spærrede alle deres jødiske Under-saatter inde dér, og disse led alt
muligt Ondt,1 18 TILSTANDE I RUSSISK POLEN

har da ogsaa til vore Dage levet i en Afsondring og med særegen
Klædedragt som Jøderne i Danmark paa Holbergs Tid. Imidlertid har de
følt og lidt som polske Fædrelandsvenner. Allerede i 1794 kæmpede et
Regiment af jødiske Frivillige under Kosciuszko; deres Oberst faldt
1809. I 1830 afslog den indskrænkede polske Nationalregering Jødernes
Ansøgning om at turde træde ind i Hæren. Da de saa fordristede sig til
at ansøge om Adgang til den polske Folkeundervisning, var det, at
Nikolaj I straffede dem ved at lade 36,000 Familier bortføre til
Sydruslands Stepper, hvor Børne-Udskriv-ningen ramte dem. Alle deres
Smaadrenge fra Seksaars-Alderen af blev under Kosak-Bevogtning sendte
til Archangelsk for at uddannes til Matroser. De døde massevis
undervejs.

De Ulykker, der ramte Polens Beboere af forskellige Konfessioner
ligeligt, bevirkede længe, at det Jødehad, der altid lurer i Masserne,
holdtes nede. Polens store Mænd hindrede dets Opkomst. Polens største
Digter, Adam Mickiewicz, gik saa vidt, at han i sit ypperste Værk,
Polens Nationalepos Pan Tadeusz (1834) gør en jødisk Krovært til en af
Digtets mest sympatiske Hovedpersoner. Han indføres alt i fjerde Sang
som musikalsk Geni, som den store Mester paa det nationale Instrument,
Cymbalen, og Mickiewicz lader sin Digtning kulminere og ud-1 18

munde, da Jankiel for Dombrowski selv spiller Dombrowski-Marchen, ja
Polens hele Historie symbolsk fra 1791 —1812, det Aar, hvori Digtet
foregaar, Napoleonsaaret.

Ved Aar 1860 var i Warszawa Jødernes Ligestilling med Katolikerne en
Virkelighed, og da der i Februar 1861 paa to store Pladser i Warszawa
af Russerne var blevet skudt paa de knælende Folkemasser, der sang
Fædrelandssangen (Z dymem pozaröw), følte Jøderne Trang til ved en
utvetydig Tilkendegivelse at lægge deres nationale Sindelag for Dagen.
De ledsagede massevis deres Rabbinere ind i de katolske Kirker, ligesom
de Kristne massevis drog ind i Synagogerne for at istemme den samme
Hymne.

Dette sidste Træk, de to Konfessioners Procession i hinandens Kirker
under Afsyngelse af samme gribende Sang gjorde paa en stor nordisk
Digter, Henrik Ibsen, saa dybt et Indtryk, at han i Samtaler atter og
atter vendte tilbage dertil som til noget af det Største og Skønneste,
han havde erfaret.

Og nu er under den Hvirvelstorm af Vanvid, som Nationalismen har jaget
over Evropa, alt dette forspildt, ja har vendt sig fra religiøs
Forsoning til flammende Racehad.1 18 TILSTANDE I RUSSISK POLEN

II. Kendsgerningerne.

I 1912 skulde der i Warszawa vælges en Deputeret til Dumaen. Byens
Befolkning udgør imellem 7 og 8 Hundredtusind. Da der i denne er over 3
Hundredtusind Jøder, stod det i disses Magt at vælge en jødisk
Deputeret. Af polsk Nationalfølelse gav de imidlertid Afkald paa denne
Ret, da de ønskede, at Warszawa som Hovedstad i Kongeriget Polen skulde
repræsenteres af en Mand, der ikke blot af Sindelag, men ved Afstamning
var Polak. De krævede af den polske Valgkomité kun, at den Paagældende
ikke maatte være en Fjende af Jøderne. Det viste sig imidlertid, at
Valgkomitéen i sit Hovmod slet ikke vilde forhandle med dem, og den
opstillede en udpræget antisemitisk Kandidat, Kucharszew-ski, en Mand,
der offentlig erklærede, at han attraaede Valg til Dumaen for at virke
for Jødernes Udryddelse af Polen. — Det er i Parentes mærkeligt at
iagttage, hvorledes det Ord udrydde, der for 30 Aar siden i Bismarcks
og Eduard von Hartmanns Dage som Ausrotten var Genstand for Polakkernes
Fordømmelse og Forbandelse, nu er kommet til Ære, og hvor let det
kommer dem paa Læben.

Da Jøderne selvfølgelig ikke kunde give en saadan Mand deres Stemmer,
anmodede de indstændigt Valgkomitéen om at opstille en anden,

G. Brandes: Verdenskrigen. 91 18 TILSTANDE I RUSSISK POLEN

dem ikke fjendtligsindet Kandidat. Dette rimelige Forlangende blev med
Plumphed afvist og Kucharszewskis Kandidatur opretholdt. Som Følge
deraf var Jøderne nødsagede til at se sig om efter en anden Kandidat af
polsk Æt, der egnede sig til Stillingen og ikke var dem fjendsk. Det
lykkedes dem ikke trods talrige Henvendelser at finde en saadan Mand.
Da alle Forsøg var bristede, erklærede i sidste Øjeblik
Socialdemokraten Jagello sig villig til at lade sig opstille som
Jødernes Kandidat.

Det eneste, der i deres Øjne talte for ham, var, at han var af rent
polsk Blod. Da deres ledende Mænd alle tilhører den højere Borgerstand,
delte de ingenlunde Anskuelser med ham; men Forholdene tvang dem til at
støtte ham. Lord Beaconsfield hævdede i sin Tid bestandig, at den
jødiske Stamme af Hang var konservativ, men at en taabelig Statskunst i
Stedet for at opmuntre Stammens konservative Instinkter tvang den til
at gøre fælles Sag med de videst gaaende oppositionelle Elementer. Det
bekræftede sig her.

Jagello blev valgt.

De ledende Mænd i russisk Polen, som faktisk i hele det ny Aarhundrede
havde bekæmpet Jøderne, om end i det Skjulte for ikke at forskertse det
evropæiske Aandsaristokratis Sympatier, benyttede nu denne Jødernes dem
paa-1 18 TILSTANDE I RUSSISK POLEN

tvungne Valgsejr til at kaste Masken og aabent optræde som deres
lidenskabelige Fjender. Den i de sidste tolv Aar oparbejdede saakaldte
coope-rative Bevægelse, som i sin Grund ikke havde været andet end en
anderledes benævnt Bekæmpelse af den jødiske Handel, forvandledes nu
til en systematisk og grusomt gennemført Boy-cotting af den jødiske
Befolkning. I det private som i det offentlige Liv blev det aabent
ud-raabte Løsen: Ikke købe hos Jøder! Ikke omgaas Jøder!

I Spidsen for denne Bevægelse stillede sig Polens Intelligens,
deriblandt nogle af dets mest ansete Skribenter, erklærede Fritænkere
som Nemojewski, ja som Alexander Swientochowski. Det literære Liv
frembyder mange Omslag, Forvandlinger, der i Grundighed ikke staar
tilbage for Ovids. Der skal meget til for, at En, der i et halvhundred
Aar har været Vidne til Skribenters Karakterløshed, skal føie blot en
let Forundring. Men det vilde jeg have forsvoret, at jeg skulde opleve
at se Alexander Swientochowski, Nationalismens mest hensynsløse
Bekæmper, der i sin Ungdom døjede ikke lidet , for sin Overbevisning,
som Nationalist, at jeg skulde opleve Synet af Chawa Rubin's Digter som
Antisemithøvding. Ikke blot hvad Alexander Swientochowski har skrevet,
rejser sig imod ham,

men de Ord, stærke Ord, der i hans Velmagtsdage er udgaaede af hans
Mund.

Hele den polske Presse stillede sig i denne Bevægelses Tjeneste. Unge,
polske Bøller blev opstillede foran jødiske Forretninger og mishandlede
de kristne Kvinder og Børn, som vilde købe dér. Ved Hjælp fra den
bekendte Dmowski, det national-demokratiske Partis Fører, blev der
stiftet en ny Avis Dwa Groszi, som ligefrem opfordrede til Pogromer.
Det kom straks til blodige Sammenstød. I den lille By Welun hældte
Bønder om Natten Nafta over en Jødes Hus og ståk det i Brand, hvorved
en stor Familie omkom. Lignende Tilfælde forefaldt adskillige andre
Steder, indtil den russiske Regering standsede denne Pogrombevægelse
for ikke at styrke den polske Nationalisme.

De polske Præster i Landsbyerne ophidsede fra Prækestolen til
Boycotting og Krig mod Jøderne. — Efter Dommen i Beilis-Processen i
Kijev var de polske Blade næsten ene om at meddele paa Løbesedler, at
Beilis vel var frikendt, men at Ritualmords Eksistens var
fyldestgørende bevist(!). Beilis er endnu i Polen Skældsordet mod
Jøden.

Under disse Omstændigheder henvendte Jøderne i russisk Polen sig til
enkelte Mænd, hvis Navn var saa anset, eller hvis Karakter var saa
ubestridt, at deres Ord ikke kunde overhøres.1 18 TILSTANDE I RUSSISK

En Slægtning af den store Mickiewicz, Wladislaw Mickiewicz,
sammenkaldte med nogle andre fremragende Mænd et stort Møde i Warszawa
for at genoprette den indre Fred. Forgæves bad og besvor han, tilsidst
under Taarer, sine Landsmænd, der dog havde Fjender nok forud, om ikke
oven i Købet at optræde som Fjender af Jøderne, der altid havde været
deres Venner Intet polsk Blad refererede hans Tale.

Alt dette foregik før Krigen; Det foreløbige Resultat var de
russisk-polske Jøders økonomiske Ødelæggelse. Men nu under Krigen er
det blodige Jødehads Gløden blusset op med langt stærkere Flammer, og
den russiske Regering har hidtil intet gjort for at hæmme eller slukke
Branden.

Under Mobiliseringen udspredte flere polske Blade, f. Eks. Glos
Lubelski, med store, fede Bogstaver den foruroligende Efterretning: I
England store Pogromer mod Jøderne. Den engelske Regering hindrer dem
ikke. Løgnen var bevidst. Men det gjaldt om at opstille et Eksempel til
Efterfølgelse.

Da Mangelen paa Guld og Sølv begyndte at gøre sig gældende, beskyldte
de polske Aviser Jøderne for at skjule de ædle Metaller. En nærmere
Undersøgelse hidførte den Indsigt, at mange ikke-jødiske
Forretningsfolk (f. Eks. den meget rige Polak Ignaszewski i Lublin)
havde1 18 TILSTANDE I RUSSISK POLEN

staaende hele Sække fulde af Guld- og Sølvmønter, hvorfor de blev
straffet ret haardt; derimod godtgjordes dette ikke om en eneste Jøde.

Ligefuldt beskyldtes Jøderne bl. a. for i en Ligkiste at have smuglet
halvanden Million Rubler i Guld ind i Tyskland, og den Indsigelse imod
Beskyldningen, som blev nedlagt af den jødiske Menigheds Repræsentanter
og Præster i Warszawa, blev vel optaget i russiske Blade, men ikke i et
eneste polsk Blad.

Alt dette var Forberedelser til Pogromer. Men der blev truffet mange
andre. Antisemiterne lod trykke en paa Yiddish affattet Proklamation,
hvori Jøderne opfordredes til Oprør mod Rusland; de sørgede for, at
denne paa Gaderne i de forskellige Byer blev puttet ned i intetanende
Jøders Lommer; de samme, der havde fordelt Papirerne, angav saa de
Paagældende for Politiet. Enhver, hos hvem Proklamationen fandtes, blev
skudt.

Endelig blev, ganske som i Middelalderen, Jøderne baade mundtligt og
skriftligt beskyldt for at forgifte Brøndene. Døde nogle Kosakker eller
andre russiske Soldater, beskyldte Polakkerne Jøderne for ved
Brøndforgiftning at være Skyld deri.

Hovedbeskyldningen var dog den for Spioneri, hvilken fandt almindelig
Tiltro, og den blev anvendt, baade naar østerrigske Tropper kom til1 18

en By eller Landsby, og naar russiske Tropper fortrængte de
østerrigske. Resultatet blev det samme. Et passende Antal Jøder blev
samvittighedsfuldt skudt ned af Russerne som af Østerrigerne. Der gives
imidlertid Lister over dem, der virkelig er demaskerede som Spioner. En
Potocki fandtes iblandt dem og maatte bøde med sit Liv derfor; men der
findes intet jødisk Navn paa disse Lister.

Beskyldningen bliver jo altid troet, da Jøden i snart to Aartusinder er
bleven karakteriseret som Judas.

Legenden om Judas kan vel uden Overdrivelse betegnes som en af de mest
imbecile Legender, der i Oldtiden er bleven lavet; at den er bleven
troet, er et Bevis blandt Tusind paa Menneskeslægtens ubeskrivelige
Enfoldighed. Faa Legender bærer som den Løgnens Stempel paa sin Pande,
og faa Legender har i Aartusind efter Aartusind voldet en saadan Sum af
Ulykker og Rædsler. Den har martret og myrdet Hundredtusinder.

Efter selve Forudsætningen er Historien umulig. Forudsætningen er den,
at et Menneske med overjordiske Egenskaber, en Gud eller Halvgud, Dag
ud, Dag ind færdes og taler under aaben Himmel i en By og dens Omegn.
Han dølger saa lidet sin Færd, at han har holdt sit Indtog kort
forinden ved højlys Dag, hilst med Jubel1 18 TILSTANDE I RUSSISK POLEN

af Befolkningen. Han kendes af alle og enhver, af hver Kvinde og hvert
Barn. Han søger saa lidet Skjul, at han vandrer om fulgt af Disciple,
præker ved Dag og sover i Disciplenes Midte ved Nat. Og det skulde være
nødvendigt at købe en af disse Disciple til at angive og udlevere ham,
til at forraade ham, tilmed — for Effektens Skyld — med et Kys! Ja,
krøb han i Skjul i. en eller anden Kælder, saa var der endda en Slags
Mening deri. Men som Forholdene er, behøver de, der søger ham, kun at
spørge: Hvem af Eder er Jesus? Han vilde ikke prøve paa at lyve sig fra
sit Navn.

Judas er da ikke blot overflødigere end det femte Hjul til Vognen, men
en Absurditet, udsprungen af Trangen til at stille den sorte Forræder
overfor den hvide Lysets Helt og af det vaagnende Jødehad hos de første
Hedningekristne, der efterhaanden fik det bragt i Glemme, at ikke blot
denne Straadukke, denne Judas, men Jesus og alle Apostle, alle
Disciple, alle Evangelister var Jøder.

Ikke desmindre er i Aarhundredernes Løb i de raa Massers Forestilling
denne Judas — som Navnet lyder — blevet Jøden, den typiske Jøde,
Forræderen, Spionen.

Endnu saa sent som i det forrige Aarhundredes sidste Tiaar faldt
Kaptajn Alfred Dreyfus som Offer for den gamle, fjantede Legende.1 18

Nu koges den op mod Jøderne i russisk Polen.

Pogromerne har i Kraft af denne Judas-Beskyldning og de mange andre
frygtelige Beskyldninger bredt sig over store Dele af russisk Polen og
griber mere og mere om sig dér, medens saavel Galizien som Posen har
vist sig uimodtagelige for Ophidselserne, der ikke har manglet. Mange
Hundrede uskyldige Mennesker er faldne som Ofre.

Her nogle faa Eksempler blandt de mange:

I Byen Bychawa, der blev erobret af Østerrigerne, henvendte de polske
Førere sig til den østerrigske Kommandant og beskyldte Jøderne for
hemmelig Forbindelse med den russiske Hær. Østerrigerne dræbte som
Følge deraf en 67-aarig Mand ved Navn Wallstein og hans 17-aarige Søn.
Da kort efter Østerrigerne forjoges, beskyldte samme Mænd overfor den
russiske Kommandant Jøderne i Byen for at have staaet i Forbindelse med
Østerrigerne og have udleveret dem alle Fødevarer, i den Hensigt at
unddrage Russerne dem. Som Følge deraf blev mange Jøder skudt og deres
Huse nedbrændte.

I Byerne Janow og Krasnik blev Jøderne beskyldt for at have lagt Miner
til Fordærv for Russerne. Jøderne, deriblandt mange Børn, blev da
hængte paa Telegrafpælene og de to Byer ødelagte.

Byen Samosch blev erobret af østerrigske1 18 TILSTANDE I RUSSISK POLEN

Sokol-Tropper, disse smukke og slanke Folk, som Ingen glemmer, der har
set dem øve sig i Galiziens Hovedstad. Da de fordreves af den russiske
Hær, beskyldte Polakkerne de der boende Jøder for at have staaet i
Ledtog med Østerrigerne. Tolv Jøder blev arresterede. Da de nægtede,
blev de dømte til Døden. Fem af dem blev hængte, da midt under
Henrettelsen en russisk Pope med et Madonnabillede i sin Haand kom til
og med Haanden paa dette Billede aflagde Ed paa, at Jøderne var
uskyldige, og at det Hele var et Udslag af polsk Jødehad. Han paaviste,
at Polakkerne dér selv havde støttet Østerrigerne, og at der endog
fandtes Telefonforbindelse med Lemberg. De syv Jøder blev da frigivne —
de fem var hængte.

I Byen Jusefow beskyldtes Jøderne for at have forgiftet Brøndene,
hvorved hundrede Kosakker skulde have mistet Livet. 78 Jøder blev
dræbt, mange Kvinder voldtagne, Huse og Boder plyndrede.

Lignende Tildragelser forekom og forekommer endnu daglig i Hundredevis.
Saaledes har mindre eller større Pogromer med Mord, Voldtægt og
Plyndring fundet Sted i Guvernementerne Warszawa, Radom, Petrikow,
Kelts.

Kun enkelte russiske Guvernører som Korff i Warszawa, Kelepovski i
Lublin, samt Guvernørerne i Wilna, Petrikow og Grodno har om1 18

end for sent taget til Orde mod Pogromerne; men hverken Regeringen
eller Polakkerne tager disse Advarsler alvorligt.

Øjenvidner har fortalt mig om jødiske Soldater, der ligger paa de
forskellige Lazaretter, og som er blevne vanvittige ikke af Krigens
uundgaaelige Rædsler, men paa Grund af de Pogromer, de har været Vidne
til i de Byer, gennem hvilke de har marscheret. De forveksler deres
egne Nærmeste med dem, de har set blive myrdede, eller voldtagne og
derefter myrdede, tror at have deres Moder eller Søster eller Elskede
for Øje i den Situation. Deres Fantasier drejer sig stadigt om det
Samme.

De russisk-polske Antisemiters Forfølgelse af Jøderne under disse
Tidsomstændigheder er saa meget mere odiøs, som 400,000 jødiske
Soldater, deriblandt mange Frivillige, tjener i den russiske Hær, og
som Jødernes Offervillighed overfor Hæren og overfor det Røde Kors
hidtil ingen Grænser har kendt. I de store Menigheder er særlige
Hospitaler for russiske Soldater — uden Hensyn til deres Konfession —
grundlagte af Jøder og for jødiske Penge. Ikke faa jødiske Soldater'
har allerede faaet de højeste militære Udmærkelser, ja enkelte har
modtaget dem af selve Overgeneralen Rennenkampf, der ellers er ivrig
Antisemit, som det russiske Kejserhof overhovedet er lidenskabeligt
antisemi-1 18 TILSTANDE I RUSSISK POLEN

tisk. Den Proklamation fra Czaren Til mine kære jødiske Undersaatter,
som har staaet i franske Blade, har aldrig været andet end parodisk.

Medens den staaende Beskyldning mod Jøderne i russisk Polen har været
den at sympatisere med Russerne — hvad de jo ellers ikke har særlig
Grund til — rettedes nylig i Politiken af A. Warinski den Anklage imod
dem, at Tyskernes Forsøg paa at vinde Polakkerne „kun havde gjort det
ønskede Indtryk paa de derværende russiske og polske Jøder, da disse
Elementer paa Grund af et psykologisk Slægtskab med Prøjserne føler
Trang til at stille sig ved Tysklands Side". Denne Anklage og dens
Begrundelse turde betegne Højdepunktet. Jøden skal og maa være Judas.
Gaar det ikke paa den ene Maade, saa prøves der paa den modsatte. Ikke
med et Ord nævner Hr. Warinski, hvor mange Jøder der er gaaet
frivilligt i Krig af ren Begejstring for Polen. De har ikke kunnet tro,
som jeg for min Del ikke kan tro, at dette sidste Udslag af
Nationalisme i russisk Polen er andet eller mere end en forbigaaende
Epidemi.

Hvor kunde i Længden russiske Polakker blive de Magter utro, de alene
har kunnet be-raabe sig paa, de Magter, der alene gav dem Interesse!
Hvor kan de, som kæmper for deres Frihed efter aarelang Mishandling,
ville gribe en1 18 TILSTANDE I RUSSISK POLEN

Lejlighed til at mishandle den eneste Folkestamme, der (til sin Ulykke)
er i deres Magt! den eneste Folkestamme, der har lidt langt mere og
lidt tyve Gange længere end de selv! Tilmed den eneste, der er altfor
stærk til at lade sig udrydde ved nogen Mishandling. Hvor kan
Polakkerne, der i sin Tid selv gik til Grunde som Ståt ved Forræderi af
Konføderationen i Targowice, ville udslynge Forræder-Beskyldningen mod
en Stamme, der aldrig har forraadt sig selv, og som endog i sin dybeste
Fornedrelse aldrig har forraadt den eneste slaviske Stamme, der i
Middelalderen aabnede dens Børn en Tilflugt!

Rimeligvis vil det blive gjort gældende mod min Henvendelse til
Polakkerne, at jeg, som aldrig af Ruthenerne har ladet mig overtale til
nogen Bebrejdelse eller noget Angreb paa dem, nu paa Grund af min
Afstamning taler en Sag, som i deres Øren er ilde hørt Min personlige
Afstamning har saa lidet indvirket paa min Handle- og Tænkemaade, at
jeg under hele mit offentlige Liv har været Genstand for uafbrudte
Angreb i nationaljødiske Tidsskrifter og Blade som Den, der fornægtede
Stammefællesskab og formentligt Trosfællesskab.

Endnu i dette Foraar under mit Ophold i Amerika blev jeg uafladeligt
angrebet i de jødiskamerikanske Aviser som den forhærdede Fornægter af
Jøderne. Det var Vrøvl som det meste,1 18 TILSTANDE I RUSSISK POLEN

der trykkes; dog det viser idetmindste, at det ikke er paa mit Blods
Vegne, men paa min Aands, at jeg ved denne Lejlighed tager til Orde.
Min Sympati gælder ikke Jøderne som Jøder, men som undertrykte og
mishandlede.

Jeg er Den, som for en Menneskealder siden har skrevet: „Man elsker
Polen, ikke som man elsker Tyskland eller Frankrig eller England men
som man elsker Friheden. Thi hvad er det at elske Polen andet end at
elske Friheden, at have en dyb Sympati med Ulykken og at beundre Modet
og den stridbare Begejstring! Polen er et Sindbillede paa alt det, som
Menneskehedens Ypperste har elsket og hvorfor de har kæmpet".

Disse var mine Ord, og jeg har hidtil staaet ved dem.

Skal jeg skamme mig over at have skrevet dem, nu da Polens Fremtid
bestemmes?

III. Ophidselse til Pogromer.

(Februar 1915.)

Efter at det ved Ophidselse af Nationernes Had mod hverandre er
lykkedes at gøre Evropa til et Galehus, et Sørgehus, et Lasaret, en

kegaard og et Fallitbo, skulde man tro, at i det mindste en Art Fred
blev bevaret indenfor de forskellige Landes Grænser, som deltager i
Krigen.

Dette gælder, som jeg i nogle Artikler har paavist, ikke for det
russiske Riges Vedkommende. Medens Frankrig og England nødtvun-dent
lader Evropa vide, at den russiske Regering som deres egne Regeringer
kæmper for Ret og Frihed, har denne Regering undertrykt ~
Arbejderpressen, opløst Arbejderorganisationerne, fængslet fem
socialdemokratiske Medlemmer af Rigets Duma, sendt Finlands
betydeligste Statsmand til Sibirien, holdt Polakkerne hen med et taaget
Løfte, som end ikke er udstedt af Czaren selv, men af en Feltherre,
hvis Ord ikke forpligter nogen, og sat en Forfølgelse af de russiske
Jøder i Scene, som er værre end nogen tidligere. Medens det Antal
jødiske Soldater, der kæmper i den russiske Hær, anslaas til mellem en
kvart Million og 400,000, holder Regeringen Jødernes Retløshed
omhyggeligt vedlige og vaager over, at de ikke vover sig ud over det
Omraade, hvor de alene har Tilladelse til at bo. Det er netop det
Omraade, hvor Krigen foregaar i Polen og nogle litauiske
Guverne-menter. Naar grænseløs Elendighed og Sult tvinger Jøderne til
at forlade de dem anviste Bopladser, saa drives de tilbage af

truljer eller af Kosaksværme. Naar jødiske Soldater, nogenlunde
helbredte for deres Saar, forlader et Hospital, saa bliver de, ifald de
er utjenstdygtige, straks tilbagesendte til „Hjemstedet", saa
ubeboeligt det er. Ja det er hændt, at en russisk Frivillig fra Charkov
paa 19 Aar, der havde faaet det halve Ansigt afrevet og skulde opereres
af Professor Hirschmann, blev udvist af Hotellet forinden og maatte
forlade Byen, fordi han var Jøde eller stammede fra jødiske Forfædre.
Det er nemlig lige galt: Til de Officersskoler, der er indrettede, saa
længe Krigen varer, faar ingen Adgang, hvis Fader eller Bedstefader var
af jødisk Konfession.

I selve Polen har siden Krigens Begyndelse en lang Række af Pogromer
fundet Sted. Den jødiske Befolkning er blevet plyndret, grusomt
mishandlet, mange Steder myrdet. Tilmed er denne Befolkning blevet
udvist fra en Mængde Byer, hvor den hidtil havde Lov til at bo, drevet
ud med 24 Timers Varsel, som omtrent 1500 Familier blev drevet ud paa
Landevejene fra Grodzisk, en By i Warszawas Nærhed, som jeg kender ret
godt, medens Alt, hvad der efterlodes i Husene, blev røvet og plyndret.
Saaledes er Jøderne desuden blevne uddrevne fra otte Byer, hvorfra de
strømmede til Hovedstaden, der umuligt kunde huse dem. Det sker paa
samme Tid, som en Mængde unge Jøder, der har ud-OPHIDSELSE TIL POGROMER

mærket sig i Krigen, faar Tapperhedsmedai'ller og Ordener, og medens
Regeringspressen roser Jøderne for deres Indsamlinger til Bedste for de
Saarede og de Efterladte, deres Oprettelse af Hospitaler og lignende.

At nu Pøbelen i russisk Polen, som andetsteds i Evropa, er opfyldt af
et levende Jødehad, kan ikke undre nogen, og det vilde visselig ikke
bringe en Skribent, der maaske stærkere end nogen anden Nulevende
blandt Ikke-Polakker har udtalt sin Hengivenhed for det polske Folk,
til at rette en Anklage imod Polakkerne. Var det Pøbelen, fra hvem
Pogromerne gik ud, saa var dertil ikke noget at sige. Saa var Tilfældet
i Polen det samme som i Kischiniew og andetsteds i det egentlige
Rusland.

Men det, der har bragt mig til at tale, det er den umaadelige Forskel
paa Forholdet i Rusland og det i russisk Polen, nemlig denne at medens
i Rusland alle Landets udmærkede Skribenter, en Vladimir Korolenko, en
Leonid Andrejev, en Maxim Gorki, alle de Intellektuelle overhovedet,
tager sig af de ulykkelige Jøders Sag og betragter Ophidselse til
Pogromer som Skam og Skændsel, har den polske Intelligens Mænd som
Nemojewski og Swientochowski, stillet sig i Spidsen for Bevægelsen mod
Jøderne og derved røbet, hvor langt i Øjeblikket den polske Intelligens
i sand Kultur staar

under den russiske. Det er dette, som er Hovedpunktet, og hvorpaa der
ikke mere kan raades Bod. Ulykken er jo sket, og dette skrives ikke hen
i Vejret, men i den fuldeste og mest berettigede Alvor. Thi det er
Menneskeliv og menneskelige Eksistenser i Tusindvis, hvorom det gælder.
De tilintetgøres som Ofre for middelalderlige Fordomme, som det var
Aandsadelens Opgave at slaa ned, ikke at opelske.

Den Ukraineske Presse har efter Evne haanet mig, fordi jeg havde
skrevet, at jeg kendte Polakkernes Valggeometri i Galizien, men ikke
fandt den store Ophævelser værd; denne Presse aner ikke, at jeg længe
før Bjørnson og med største Varme har talt Ruthenernes Sag (se 17de
Bind af mine Skrifter), og rimeligvis den samme Ruthener, der i sytten
Aar har forfulgt mig, fordi jeg ikke vilde angribe Polakkerne paa
Ruthenernes Vegne, forklarer naturligvis nu, at det er mine
Stammefællers Parti, jeg tager; overfor andre Nationaliteter er min
Samvittighed rummelig. Selv en Ruthener maa dog kunne forstaa, at der
er nogen Forskel paa den Uret, der gøres en Folkestamme, ved at den
ikke faar alle de Repræsentanter, den havde Krav paa, ind i en Landdag,
og saa den Uret, der gøres en Folkestamme, ved at man

myrder, skænder, hænger og brænder dens Kvinder og Mænd.

Iøvrigt har man fra Polen udsendt følgende Rundskrivelse: „Den polske
Presse har allerede flere Gange opkastet det Spørgsmaal, hvorfor de
politiske Skribenters og Journalisters Forening ikke har svaret paa
Georg Brandes's Artikler. Foreningen har i sit sidste Møde besluttet
ikke at svare, fordi den betragter Replikerne i de enkelte Organer for
den polske Presse som tilstrækkelige. Foreningen giver Afkald paa en
kollektiv Protest".

Det havde været heldigere, om de polske Skribenters og Journalisters
Forening havde besluttet at gøre sit til at forhindre Pogromer end at
den udsendte denne intetsigende Meddelelse, som neppe imponerer Nogen,
i ethvert Tilfælde ikke mig.

10*

                                  Polen

(November 1915)-

Grevinde Julie Ledochowska, der vil tale i Koncertpalæets store Sal om
sit Fædrelands sørgelige Skæbne under Verdenskrigen, er en Dame, der
har helliget sit Land og Folk hver Dag af sit Liv. Som saa mange af
Polens •udmærkede Kvinder er hun polsk indtil Marven, des mere
lidenskabeligt, jo svagere hendes Folk er udadtil. Hun tilhører en i
Polens Historie navnkundig Familie. Hendes Farbroder var den berømte
Kardinal Ledöchowski, der som Erkebiskop i Posen-Gnesen nægtede at
underkaste sig Bismarcks Majlove. Man havde i 1866 gjort ham til
Erkebisp i Haab om, at han skulde holde den nationale Agitation i Posen
nede; men Bismarcks Kamp mod den katolske Kirke kaldte ham i Spidsen
for Modstandspartiet, hvorfor han maatte tilbringe Aarene 1874—76 i
Fængsel. 1875 gjorde Pius IX, der meget yndede ham, Ledöchowski til
Kardinal.

Grevinden er i Virkeligheden ikke helt polsk. Paa Mødreneside
nedstammer hun fra den gamlePOLEN

schweizerske Adelsfamilie Salis i Graubünden, der har flere Grene, af
hvilke en har givet de franske Kongers Schweizergarde en højt anset
Officer under Revolutionen. Men den Evne til helt at gennemtrænge
halvvejs Fremmede med national Begejstring, der er paafaldende hos det
polske Folk som hos det ungarske og det amerikanske, er slaaet igennem
hos Grevinde Ledö-chowska, der helt og fuldt føler sig som Polakinde og
som intet andet.

Hendes Familie har ogsaa i vore Dage et stort Navn i den katolske
Verden. Hendes Broder er selve Jesuitergeneralen.

Hvad Grevinden, saa vidt vides, vil dvæle ved, er de uhørte Lidelser,
den Nød og Elendighed, som Verdenskrigen har bragt over østerrigsk og
russisk Polen, der har afgivet Valpladserne i Kampen østpaa. Hendes
Haab er at bevæge sine Tilhørere til virksom Deltagelse for i nogen
Maade at raade Bod paa de Ulykker, der nu i seksten Maaneder har
hjemsøgt Befolkningerne.

Hun, der ikke har ført en fornem Dames uvirksomme Liv, men som først i
Galizien, senere i Rusland, efter sin Fordrivelse fra Rusland i
Finland, efter sin Fordrivelse fra Finland i Sverig, har helliget hele
sit Liv til Opdragelse af polske unge Piger, og som er gennemtrængt af
den eneste værdifulde Idealisme, den prak-150

tiske, ser Forholdene i Polen ikke politisk men fra den
grundmenneskelige Side.

Foruden de Sprog, hun i Kraft af sin Opdragelse altid har kunnet tale,
Polsk, Russisk, Fransk, Tysk, Engelsk, Italiensk, har hun i de sidste
Aar endnu lært sig at tale Finsk og Svensk, og det er paa Svensk, hun
vil henvende sig til en dansk Tilhørerkres.

Som sagt, det er fra denne grundmenneskelige Side, Grevinde Ledöchowska
ser Forholdene i sit Fædreland, med andre Ord, hun, som selv er god,
taler i det Godes Navn og appellerer til Godhed.

Der er heri, saa besynderligt det klinger, noget i vor Tid yderst
sjældent.

Den, som iagttager, hvorledes nu paa sekstende Maaned alle de hinanden
bekæmpende Folkeslag er overbeviste om at stride for den gode Sag, for
Ret og Sandhed mod Løgn og Tvang, medens de samtidigt alle med de
frygteligste Midler massakrerer hverandre, faar det Indtryk, at
Menneskehedens Genius er en uendelig langt mere raffineret Djævel end
den, som Goethe i sin Tid særtegnede i Faust med de berømte Ord:

Ein Theil von jener Kraft,

Die stets das Böse will und stets das Gute schafft.

Om Menneskehedens Genius (som om allePOLEN

Folkeaanderne) gælder i vore Dage det stik modsatte og anderledes
forfærdende. Han og de er Dele af den Kraft:

Die stets das Gute will und stets das Böse schafft.

Thi alle vor Tidsalders Statsmænd, Feltherrer, Officerer og Menige,
alle Politikere i Landene som alle Generaler og Admiraler,
Bataillons-chefer og Skibschefer vil uden Undtagelse, Dag ud, Dag ind,
det Gode. Men denne ædle Vilje ytrer sig Dag ud, Dag ind som en
uafbrudt Fremkalden af Rædsler, som Grusomheder uden Tal, Myrderier i
et Omfang, Jorden ikke før har kendt, saa den hele Kamp i det Godes
Tjeneste som sit eneste sikre Udslag har den afskyeligste Gøren Ondt,
der skulde synes afstedkommet af et vildt og hadefuldt
Tilintet-gørelses-Raseri.

Da nu imidlertid Forholdene i Polen foruden den menneskelige Side har
en politisk, hvorom det ikke vilde være vanskeligt at skrive nogle
Bind, saa ligger det nær til Grevindens humane Grundanskuelse at knytte
nogle politiske Betragtninger.

Som bekendt aabnedes Felttoget af den russiske Feltherre Storfyrst
Nikolaj Nikolajevitsj med et Manifest til Polakkerne i russisk Polen,
der tilsagde dem Opfyldelsen af deres nationale Drømme i Skikkelse af
en, ikke nøjere betegnet,152

Autonomi. Hvad der skulde forstaas ved dette Selvstyre, hvilke Grænser
det skulde have osv., var uvist. At det ikke var alvorligt ment, viste
sig efter Besættelsen af Lemberg, der behandledes som „gammelt russisk
Land". Men foreløbigt bidrog Manifestet til at splitte Polakkerne.
Medens der i Galizien straks dannedes polske Legioner, der under hele
Krigen har kæmpet med Heltemod og paa mange Maader udmærket sig i den
østerrigske Hær, var der i Kongeriget Polen et Parti, der haabede paa
det samlede polske Territoriums Befrielse ved russiske Vaaben, eller
der i alt Fald lod, som det havde fuld Tillid til Manifestet, for
derved at tage Russerne paa Ordet. Dette Parti følte sig ikke blot som
Polakker, men i Almindelighed som Slaver. Og der var et stort Parti,
som naar galt skulde være, alligevel foretrak russisk Herredømme for
prøjsisk. Det russiske var vel mere grusomt, men mindre klogt. Det var
mere barbarisk, men mindre systematisk. Det havde altid Lakuner,
Huller, hvorigennem man kunde aande op, fordi det i sit Væsen var
inkonsekvent. Og det havde den store Fordel, at Trykket kunde lindres
ved gennemført og rigelig Bestikkelse, medens den prøjsiske Embedsmand
er en ubestikkelig, grundhæderlig Regeringsavtomat uden menneskelige
Svagheder som uden nogen som som helst menneskelig Dyd.POLEN

Ved Begivenhedernes Udvikling er denne Spaltning mellem de Polakker,
der haabede den nationale Enheds Gennemførelse ved Ruslands Hjælp, og
dem, der haabede den gennemført ved Østerrigs Beskyttelse og de
tysk-østerrigske Vaabens Sejr foreløbig faldet bort.

Der er Spaltninger nok tilbage, Polakker kæmper nødtvungent mod
hverandre i Delingsmag-ternes Hære; men siden Russernes Fordrivelse fra
Galizien og siden Kongeriget Polens Besættelse, er Spørgsmaalet om den
russiske „Orientering", som det kaldtes, aldeles forstummet.
Centralmagterne og de Polakker, som støtter sig til Centralmagterne, er
de eneste, som har Ordet.

Og de bruger Ordet. Der udgives alene paa Tysk hver Uge det store
Tidsskrift Polen, tre Gange om Maaneden det mindre Tidsskrift
Pol-nische Blätter foruden en Syndflod af Stridsskrifter og en Sværm af
Flyveskrifter.

Det skulde da ikke synes vanskeligt at faa grundig og saglig Belæring
om, hvad der politisk foregaar og forberedes.

Alligevel er dette saare vanskeligt, og det af en meget simpel Grund,
den samme, der i Øjeblikket gør det næsten umuligt at naa til Sand-*
hedens Erkendelse om Forholdene i de forskellige Lande.

Det Meste, der offentliggøres, er officielt, og154

det Lidt, der ikke fra en eller anden Side set maa kaldes officielt, er
udgivet under Censur, altsaa skrevet med paaholden Pen. Evropa er jo
for Tiden overalt lykkeligt vendt tilbage til russiske Tilstande, hvad
det frie Ord angaar. Hverken Følelseslivet eller Tankelivet ytrer sig
frit. End ikke paa, hvad der refereres som historisk, kan Læseren
stole. Der lyves, der forties, der vildledes, der udviskes og raderes,
der udelades og opdigtes, der hykles, i de forskelligste politiske
Formaals Tjeneste.

Da Galizien er den eneste Provins af det tredelte Polen, hvor
Befolkningen har ført et menneskeværdigt Liv, laa det nær at forestille
sig Galizien som Kærnen i det Polen, der ventedes at genopstaa. Som i
Galizien skulde Polakkerne da ogsaa i Kongeriget og i prøjsisk Polen
komme til at nyde politisk Selvstyre og Selvstændighed. Tidligt
drøftedes Mand og Mand imellem den Plan, hurtigt at lade Galizien og
Kongeriget forenes under en eller anden østerrigsk Erkehertug som polsk
Monark. Hans Navn blev endog nævnt. Dog snart gled dette Projekt ud af
Omtale. Man indsaa, at Prøjsen, med mindre det helt vilde ændre sin
egen Behandling af Polakkerne, aldrig vilde finde sig i en fri polsk
Ståt i sit Naboskab.

Saa fulgte den tyske Rigskanslers Tale i Av-gust dette Aar, i hvilken
han gav en Art Pro-POLEN

gram for det tyske Riges Fremtidspolitik, hvori særlig to Punkter
fortjente Opmærksomhed. Det ene, at Tyskland var „Værn og Værge for de
mindre Nationers Frihed", det andet, at den tyske Besættelse af Polen
betydede „Begyndelsen til en Udvikling, der vilde bringe den gamle
Modsætning mellem Tyske og Polakker ud af Verden og føre det Land, som
nu var befriet fra det russiske Aag, en lykkelig Fremtid i Møde, i
hvilken det kunde pleje og udfolde sit Nationallivs Egenart".

Ordene var forsigtigt valgte og røbede Viljen til ikke i Utide at binde
sig. Alligevel var de paafaldende nok, og dersom de var alvorligt mente
og der stod en Mand bag Ordet, indvarslede de intet mindre end et
fuldstændigt Omslag i tysk, særlig prøjsisk Politik.

I Fald Tyskland for Fremtiden skulde være de mindre Nationers Værn,
hvilket Lys faldt der da ikke over dets tidligere Forfølgelse af dansk
og polsk Nationalfølelse indenfor sit eget Omraade!

I Fald Tyskland agtede at tilstede de fra russisk Overhøjhed befriede
Polakker at udvikle deres nationale Ejendommeligheder frit, saa var det
en positiv Umulighed, at det kunde nægte Polakkerne i Posen, Schlesien,
Vest- og Øst-prøjsen det samme Gode.

Der udkrævedes da endnu kun en Forklaring156

af, hvorledes en saadan Kursforandring var tænkelig, da den jo stod i
Strid med alle det tyske Riges Vaner og Overleveringer. Desuden var der
jo den Vanskelighed, at medens Kongeriget er rent polsk og Galizien
nogenlunde ligeligt fordelt mellem Polakker og Ruthener, er selv i
Posen en Tredjedel af Indbyggerne tyske, og der lever i den prøjsiske
Ståt som Helhed fire Millioner Polakker sammenblandede med otte
Millioner Tyskere. Polakkerne lader sig vanskeligt udskille, og i Fald
de ved et Polens Genoprettelse ikke udskiltes, vilde de kun med yderste
Besvær lade sig berolige, slet ikke lade sig forsone.

Foreløbig er Polens Erobrere stumme med Hensyn til den politiske
Fremtid, som er Landet bestemt. De er sysselsatte med at ophjælpe det
hærgede Land materielt. Der er endnu Intet, som tyder paa, at de har
til Hensigt at imødekomme Befolkningens Ønske om politisk Forening, men
der er Meget, som viser de tyske og østerrigske Myndigheders oprigtige
Hensigt at give det polske Sprog enhver Ret, der tidligere var det
forholdt, i Universitetet, i Skolen og paa Scenen. Myndighederne har
desuden tilkaldt polsk Medvirkning til mangen fornuftig Foranstaltning.

Før det vides, hvad Udgang den store Krig faar, er det jo overhovedet
neppe muligt atPOLEN

tage Beslutninger eller give endelige Løfter for Fremtiden, og
økonomisk er der mere end nok at gøre, før der politisk kan tages fat.

Traditionerne fra 1812, der som fikse Idéer har behersket Rusland under
Krigen, saa man for fuldt Alvor har fremstillet de russiske Tilbagetog
fra Galizien og Kongrespolen som strategiske Fif i Stil med
Tilbagetogene for et Aarhundrede siden, disse Traditioner har medført
Russernes meningsløse, næsten vanvittige Ødelæggelse af hver By og hver
Egn, de forlod, ja, deres Bortdrivelse af den hele Befolkning, saa
polske Katoliker som polske Jøder paa den mest barbariske Maade i
Millionvis er blevne jagede ind i det indre Rusland eller sendt med
Jernbanetog helt op til Sibirien. Tre, fire Døgn i Træk har ulykkelige
Mennesker været indespærrede og sammenpakkede i Godsvogne og Kvægvogne
uden at kunne komme ud og uden at faa Næring. Hver Dag døde adskillige
af denne Behandling. Ligene blev kastede ud af Vognene undervejs, saa
de laa langs Skinnerne. Undertiden blev de liggende i Vognene paa de
Stationer, hvor man holdt uden at tillade Nogen at stige ud. Vistnok
har den jødiske Befolkning, som i Kraft af totusindaarigt Had bliver
foragtet og mishandlet, lidt mest under denne Brutalitet; men ved Siden
af den har Polak-158

kerne lidt umenneskeligt, og de fortjener tilfulde den Medfølelse,
hvorpaa Ulykken har Krav.

Aldrig har Beboerne af den polske Jord udstaaet en saadan Sum af
Lidelser som netop nu, da Muligheden af Polens Genopstandelse har vist
sig for Polakkernes Øjne som tilsyneladende ikke altfor fjern og uvis.
I 1886 skrev jeg: „Saa meget forhaabningsfuldt der end er i Polakkernes
Temperament, ruger dog det for menneskelige Øjne Udsigtsløse i deres
Stilling over Sindene som en Mare. Der øjnes jo ingen anden Udsigt til
at komme ud af den nuværende Tilstand, end den yderst ubestemte, som
frembyder sig i de Muligheder, en stor Krig mellem Rusland paa den ene
Side, Tyskland og Østerrig paa den anden Side kunde aabne".

Hvad jeg den Gang for snart en Menneskealder siden, anelsesfuldt, men
tvivlende udtalte, er endelig indtraadt.

Men foreløbig har, som jeg ovenfor skrev, den hele Kamp i det Godes
Tjeneste faaet sit eneste sikre Udslag i en uafbrudt Række af Ulykker
og en fast sammennittet Kæde af Rædsler.

                        Polsk Aften i Kjøbenhavn

INDLEDNINGSORD TIL DEN POLSKE AFTEN I KJØBENHAVN

(13. Marts 1916)

De Folkeslag, som ikke er revne med af den Krigens Storm, der farer hen
over den gamle Verden og alle Jordens Have, følger med tilbageholdt
Aandedræt den almindelige, gensidige Ødelæggelses Gang.

At disse Folk dagligt erfarer Rædsler, som glæder Sejrherrerne og
lemlæster eller tilintetgør Ofrene, det er det eneste Sikre under den
Uvished om hvad der virkelig foregaar, der skyldes dels de kæmpende
Magters sandheds-dræbende Censur, dels uvidende Journalisters fanatiske
Artikler. Der dræbes ved Fronten; der hades i Aviserne.

Men med den dybeste Uro spørges allevegne, hvor længe dette kan vare?
hvor længe den gensidige Ødelæggelse og det systematiske Massemyrderi
kan blive ved med at hærge Jorden?

Vi ser Sorg over Lidelser, Sorg over Tab hylle Evropa i et
Sørgeflor.160 INDLEDNINGSORD TIL DEN POLSKE

Vi ser Armod, Sult, Kval, Fortvivlelse i gigantiske Former løfte sig
over Evropas Vidder, og spøgelseagtigt danse en Runddans som Heksenes
paa Heden i Macbeth.

Vi ser ud over Evropa: Der er hundrede Valpladser, Tusinder af
Kirkegaarde, Tusinder af Hospitaler, et umaadeligt Fallitbo og et
eneste stort Galehus.

Deltagerne i Kampene og Tilskuerne til den uhyre Tragedie har fra
Barnsben lært, at Alt hvad der sker, har et af overjordisk Visdom
foreskrevet Formaal, saa Alt, selv det i vore Øjne Sørgeligste, leder
til det Bedste. De spørger da i dyb Spænding, hvad Godt der vil og kan
komme ud af dette?

Teologer og Filosoffer har Svarene beredte:

Snart saaledes: Af dette ustandselige Myrderi paa Jorden, i Havet, i
Luften, vil fremgaa den varige Fred.

Snart saadan: Af disse Savn og Opofrelser fremgaar en ny Tidsalder, en
heroisk, hvor Heltemodet træder i Nydelsessygens Sted.

Snart endelig saaledes: Af alt dette Vaaben-gny og denne Kanontorden,
af alle disse Granater, der springer, disse Miner, der sprænger, disse
Maskiner, der spruder Ild eller sprøjter giftigt Gas ud over hvad der
før kaldtes Medmennesker, nu Fjenden, fremgaar den historiskeAFTEN I

Retfærdighed, den retfærdige Magtfordeling, Rettens genvundne
Herredømme.

De fleste tror det, fordi Filosoffer ikke mindre end Præster og Digtere
har lært dem at tro det.

Og de Unge, der vil være paa Højde med Tidsalderen, føler sig som
moderne ved at give Optimisterne Ret.

Faa er de, som véd, at Menneskelighed er mere værd end Nationalitet.
Faa er de, der véd, at hvor der udsaas Had, kan der aldrig høstes andet
end Had.

Faa er de, der føler, som der staar i et lille svensk Vers, jeg har
læst:

Jeg saa Uskyldighed traadt under Fod, Jeg hørte Vold beundres, Sandhed
smædes. Da sydede mit Blod.

Nu har jeg ganske ophørt med at undres, naar Alt gaar simpel, sund
Fornuft imod. Jeg véd, at Retten under Fødder trædes, hvor meget end
der bedes og der grædes, jeg véd, at Livets Lov er kold og ikke god.

Og dog — ifald Blikket under det nærværende Rædselsherredømme søger et
Lyspunkt, da kan det skimtes — om end usikkert og flakkende — naar
Tanken rettes paa det ulykkelige Polens Fremtid. Visselig ikke naar
Opmærksomheden rettes paa dets Nutid. Thi faa Ste-

der paa Jordkloden, maaske intet andet Sted, er Jammeren,
„Menneskehedens hele Jammer" som Faust taler om, samlet som i russisk
Polen og i Galizien.

Først er disse Lande blevne hærgede af dette Upersonlige, som kaldes
Krigen, af tre Stormagters tre Millioner mod hverandre krigende
Soldater, som er bølgede frem og tilbage over disse Egne, efterladende
Lig, Epidemier, Krøblinger, Mishandlede — de tre sande Stormagter:
Sult, Sygdom og Sorg.

Dernæst har alt dette Personlige, som kaldes menneskelig Grusomhed, den
bevidste Umenneskelighed, bidraget sit til at drive de tre
Befolkninger, den polske, den jødiske og den ukraineske ud i
Elendighed, har desværre ogsaa drevet Befolkningens nationale Flertal
til Forfølgelse af dens Mindretal, saa Had og Raahed her som allevegne
har fejret Triumfer.

Krigen har som den Kulturmagt, den udgives for, den Følge, at Alt
forarmes og elendiggøres, at Alt brutaliseres, militariseres,
klerikaliseres, nationaliseres Jorden over.

Alligevel — for første Gang i hundrede Aar tegner sig nu for vore Øjne
Konturerne af det Polen, der saa længe kun var Fantasibillede, og som
nu synes at skulle blive en Virkeligheds-skikkelse — et selvstændigt
Polen, visselig ikke af det Omfang, som Riget i sine VelmagtsdageAFTEN

besad, men dog et Polen, hvor Kongeriget og Galizien, i det mindste
Vestgalizien, forenes i saa megen Uafhængighed, som nutildags bliver
mindre Stater til Del.

Her er sikkert ikke i denne Sal Nogen tilstede, der er saa gammel, at
han mindes den Entusiasme, som greb de Danske under Oprøret i russisk
Polen 1863, eller det Sværmeri, som betog ikke blot Ungdommen men de
Ældre, ikke blot Kvinder, men Mænd, da det af Polakker hyrede Dampskib
den Gang lagde til ved Kjøbenhavn, og den Skare unge Krigere, der
haabede at kunne naa herfra til Polen, tilbragte nogle Uger her for at
forsyne og udruste sig.

Jeg ser dem for mig i den gamle Studenterforening, unge, tapre og
glødende, som de var, ser den mest beundrede og eleganteste af dem
alle, Stephan Poles, der trods sin Førerevne og sin Dumdristighed
senere ikke viste sig Stillingen værdig. Det at iagttage disse unge
Mænd og tale med dem var vistnok nogle af de dengang Unge en Indvielse
til Frihedskærlighed og til Vovemod.

Og der var Enkelte, som en Menneskealder derefter bevarede og beviste
deres Kærlighed til Polen og til Polakker.

Det hændte mig en Dag i 1886 i Warszawa under et Besøg hos Maleren
Koloszinski, der

udbredte sin Samling af gamle polske Guldmors og Sølvmors Silkeskærf
for mig, at ved den omhyggelige Betragtning af et enkelt saadant Skærf
det adelige Polens pragtfulde Civilisation i det 17de og 18de
Aarhundrede paa én Gang stod lyslevende for mit Blik.

Jeg saa for mig den højere Szlachta, Broderskabet som det kaldtes, af
Wojewoder, Hetma-ner, Castellaner, Biskopper, alle disse Magnater i
deres Sukmaner og Kontusz'er af Fløjl og Silke med de højrøde Benklæder
og de brede Skærf, og følte, hvorledes al denne Glimmer røbede det
stolte og vildt selvstændige Adels-folks Livsglæde og Pragtglæde. Den,
der har baaret et saadant Guldbrokades Skærf, der gik mange Gange rundt
om Midien, har havt et stadigt Indtryk af Skønhed, Livsfylde, Velvære.
Og til den fornemme Skønhedssans i disse Broderier svarede Adelens
grænseløse Gæstfrihed, dens Hang til Overdaadighed i Spise og Drikke,
dens Herremoral.

Jeg saa for mig dens Kvinders yndefulde Elegance, denne
katolsk-livsglade Kultur, der var som Champagnepunch, tilberedt med
lidt Vievand. Og som Kvinderne opelskedes til Højsind og Ynde, saaledes
optugtedes Mændene til heltemodig Tapperhed. Fra Fødslen af havde de en
Frihedskærlighed, en Dyrkelse af Individets Retraadighed, der gik til
den politiske Gal-AFTEN I KJØBENHAVN

skab, som kaldtes Liberum Veto. En Stemme imod var nok til at hindre
enhver fælles Beslutning.

Denne Civilisation, der med Kopernikus gav vort Verdensbillede dets
Grundlov, og under Sobieski heroisk slog Tyrkerne og dermed frelste
Wien og Evropa, glimrede selv i sit Forfald under hin August den Stærke
af Sachsen, der minder om den drukne og udskejende Herakles i et græsk
Satyrspil. Den naaede sit moderne Højdepunkt i Chopin, hvis Musik paa
én Gang er polsk og almenevropæisk.

Smuk og rig var den polske Dragt i Fred. Men ogsaa Krigen var i det
gamle Polen en Fest. I Krig havde de polske Ryttere store Vinger paa
deres Kyradser. Det forstaar sig, at Fjerbusken aldrig fattedes.

I Cherbuliez' Ladislas Bolski, der er ment som Skildring af den typiske
Polak i hans Letsind og Svaghed, er Herlighedens Glimmerprincip udtrykt
i Sønnens Kærlighed til Faderens røde og hvide Fjerbusk, som han altid
fører med sig i et Foderal.

Det er dybt betegnende, at en af Polens ypperste Digtere, Julius
Slowacki, i sit Digt Beni-owski giver denne Bestemmelse af Guds Væsen:
Han er ikke Ormenes Gud eller de Dyrs, som kryber. Han lider kæmpestore
Fugles Flugt og166 INDLEDNINGSORD TIL DEN POLSKE

giver fremstormende Heste Tøjlen. Han er den ildfulde Fjer paa stolte
Hjelme.

Intet Menneske uden en Polak kunde falde paa at definere det
Guddommelige saadan. — —

Da Katharina II's Politik og Polens Forfald førte til Polens første
Deling sank og forsvandt Fjerbusken i Slagtumlen.

Den blændende og fordærvede Adelsrepublik paa en tretten Millioner
omfattede i en Szlachta paa neppe en Million kun 30,000 fuldt
selvstændige Magnater. Af dem var den lavere Adel ganske afhængig, end
mere den livegne Bondestand. I Polen, som i Oldtidens Stater, som paa
Island og som i Frankrig under den gamle Statsform, udfoldede Herrerne
deres Civilisation over en Befolkning af stakkels Skatte-plyndrede
eller Livegne eller Trælle.

Efter den første Deling besindede Polakkerne sig. Det Ypperste kom op i
dem. De havde maattet afstaa en Befolkning paa 5 Millioner. Men Polen
var endnu ikke fortabt.

1789, samme Aar som den franske Revolution begyndte, besluttede
Polakkerne at ændre deres Forfatning. Valgkongedømmet med det
mærkværdige og usalige Liberum Veto forsvandt og erstattedes af et
arveligt Kongedømme. Anarkiet afløstes af Tokammersystem, af
Religionsfrihed, af de frie Stæders Valgret, Flertalsafgørelser,
Dommerstandens Uafhængighed, en relativAFTEN I KJØBENHAVN

Beskyttelse af Bondestanden overfor Godsejernes Vilkaarlighed.
Forfatningen af 3. Maj 1791 viser Polakkernes ærlige Vilje til at
grunde en moderne Ståt.

Polens Stjerne steg paany.

Store engelske Statsmænd som Modstanderne Burke og Fox har kaldt denne
Forfatning et Værk, som Frihedens Venner i alle Lande maatte glæde sig
over.

Saa var det, at Katharina II greb ind. Rusland vilde ikke taale et
stærkt og frit Polen. Friedrich Wilhelm II af Prøjsen, der oprindelig
havde bifaldt Forfatningen, gik fra sit Ord og forenede sig med Rusland
om en ny Deling. Forræderske Polakker af Højadelen som Felix Potocki og
Xaver Branicki dannede for at bevare Liberum Veto Confoederationen i
Targowice og udleverede deres Fædreland til Delingsmag-terne.

Saa fulgte Kosciuszkos tapre Revolution, derpaa dens blodige
Overvindelse og Polens tredje Deling.

Et Haab viste sig paany for Polakkerne ved Napoleons Felttog 1806 og
1812. De første Tilnærmelser fra deres Side til Bonaparte blev ilde
lønnede. Skønt i 1797 under det italienske Felttog polske Legioner
kæmpede sammen med den franske Republiks Soldater, og Dombrowski tog
mangt et Stød af for de Franske, behand-168 INDLEDNINGSORD TIL DEN

lede Bonaparte sine polske Forbundsfæller ilde. Disse dannede alligevel
nye Legioner og deltog under Konsulatet i Kampene baade ved Donau og i
Italien. Her var det, at for Dombrowskis Soldater Wibickis berømte
Nationalsang Jeszcze Polska blev til: „Endnu er det ikke ude med Polen.
Marche! Marche! Dombrowski!" — Ingen har vist Napoleon en saadan
Troskab som Polakkerne. Saa tidt det gælder den sidste Yderlighed, det
mest fortvivlede Angreb eller Kejserens personlige Frelse, maa de
polske Lansenerer frem.

Paa Napoleons ensomme Slædefart under Tilbagetoget fra Rusland
ledsagedes han fra Smor-goni i en Kulde af 28 Grader Réaumur af
hundrede polske Lansenerere, der om Aftenen frivilligt tilbød at følge
som Bedækning og af hvilke næste Morgen kun 36 var tilbage. Da Moreau
1814 begik den triste Handling at overgive Fæstningen Soissons, havde
Garnisonens 700 Polakker kæmpet mod en Belejringshær paa 50,000 Mand og
vilde have holdt Fæstningen indtil Napoleons Ankomst Dagen efter, om
ikke Moreau havde mistet sin Dømmekraft og ladet sig overliste.

Naar Evropa senere i det 19. Aarhundrede er blevet mindet om Polen, saa
har det været ved de to store' Opstande 1830 og 1863. Det er endnu ikke
glemt, hvilken Deltagelse OprøretAFTEN I KJØBENHAVN

1830 vakte i alle evropæiske Lande, stærkest maaske i Frankrig, det
Land, hvortil de polske Emigranter den Gang søgte som til deres andet
Hjemland, og hvor Polens ypperste Digter Adam Mickiewicz blev ansat ved
College de France og virkede for sit Fædrelands Sag.

Ogsaa i Tyskland vakte Revolutionen 1830 et mægtigt Ekko. Jeg vil minde
om Bornes Pariserbreve, om Herweghs Digte For Polen og Polen til
Evropa, om de fire skønne Digte af Moritz Hartmann, om den hele Samling
af August v. Platens Polenlieder:

Die Lüfte wehn so schaurig. Wir ziehn dahin so traurig Nach ungewissem
Ziel. Kaum leuchten uns die Sterne, Europa sieht von Ferne Das grosse
Trauerspiel.

I Norge skriver Welhaven sit uforglemmelige Digt: „Ved Barriere de la
Cité ligger en liden ydmyg Café", hvor Polakken rejser sig mellem de
larmende Studenter, der drikker for Polen, og blotter sit Bryst: „I
Daarer, det er Ostro-lenkas Mærke, — har I vel fattet, hvor det kan
værke?"

I Danmark røber Hauch og Aarestrup, hvor stærkt Sympatien var vakt,
Hauch med sit tusind Gange sungne: „Hvorfor svulmer Weich-170

selfloden?" Aarestrup med En polsk Moder. Hun holder sit Barn i Vejret,
da Faderen skal skydes.

Kast dine Øjne paa ham med Kraften og med Evnen, som Døden kun kan
give, og vi ham ind til Hævnen!

Ogsaa Oprøret 1863, som jeg begyndte med at berøre, fremkaldte
værdifuld nordisk Poesi, først og sidst Carl Snoilsky's halve Snes
Digte, hvoriblandt det mest gribende vistnok er Digtet Paa Polens Grav
om den øde Plet i Evropas Skød, som Polen udgør:

Och stode världen som en rosengård, Där idel bäckar utaf honung flöte,
Han syntes dock, vanärans minnesvård, Den öde fläcken i Europas sköte.

Ingen véd, hvad Udgangen bliver af denne Krig, der strækker sig over
Jorden. Men med nogen Sandsynlighed kan det forudsiges, at i en eller
anden Skikkelse genoprettes et Polen.

Dog foreløbig er Polen visselig den øde Plet i Evropas Skød.

Det er under Krigen lykkedes de kæmpende Rigers Presse at hidse den
mest fordærvelige Magt, Folkehadet, det Had, der ikke grunder i et
Menneskes Laster eller Forbrydelser, men beror paa hans Afstamning og
hans Fødested,AFTEN I KJØBENHAVN

det imbecile Racehad og Folkehad, til en tidligere ukendt Højde. Dette
Had er i Øjeblikket endog en politisk Faktor og hindrer Freden.

Men bag Folkene og over Folkene staar endnu Menneskeheden og
Menneskeligheden.

Og bag Folkehadet, over Folkehadet, lever og virker endnu
Menneskekærligheden.

Det er Menneskekærligheden, som stræber at lindre de Kvaler, som
Folkehadet har foraarsaget, og at læge de Saar, det har slaaet.

Det er i Menneskekærlighedens Navn og i dens Tjeneste, at man har
samlet Dem her i Aften.

                           Erobringen af Basra

EROBRINGEN AF BASRA

(November 1914)

Det blev nylig i Anledning af engelske Troppers Besættelse af Basra
bemærket, at denne Begivenheds væsentligste Betydning laa i det
Indtryk, den vilde gøre paa de østerlandske Folks Indbildningskraft.

Dens Betydning turde være adskilligt større, forudsat at Erobringen
opretholdes — hvad jo endnu ikke lader sig forudse. Det vil afhænge af
Krigens Udfald, hvorom endnu Intet anes til Trods for begge Parters
Tilbøjelighed til at raade over Anvendelsen af Bjørneskindet, før
Bjørnen er fældet.

Da det tyske Rige ikke i sin Tid opnaaede synderligt frugtbare Kolonier
i Øst- og Vest-Afrika, gik dets Attraa ad andre Veje i Vest-asien, og
her har hidtil Tysklands Bestræbelser været kronede af et saadant Held,
at Resultaterne kom til at staa som en Trusel mod England.EROBRINGEN AF
BASRA

I Halvfjerdserne havde Bismarck erklæret, at det orientalske Spørgsmaal
— hvorved den Gang forstodes Tyrkiet og dets Skæbne — ikke angik
Tyskland, ikke „var værd Knoklerne af en pommersk Grenader". Nu har i
snart en Snes Aar Tysklands Indflydelse været den afgørende ved
Bosporus, og medens Frankrig under sin vistnok nødvendige, men
ubehændigt førte Kamp mod den katolske Kirke har opgivet det
Protektorat, det i Aarhundreder havde indehavt over de Kristne i
Levanten og Syrien, optraadte Kejseren af Tyskland ikke blot under sin
Pilgrimsfart til Jerusalem 1897 som de kristne Menigheders Beskytter,
men sluttede samtidigt en højtidelig Venskabspagt med den Sultan, hvis
Hænder endnu dryppede af 300,000 Armenieres Blod. Denne Korsets
Alliance med Halvmaanen viste sig vel ikke synderlig virksom under
Tyrkiets Sammenbrud, hindrede hverken Italienernes Erobring af Tripolis
eller Balkanstaternes Plyndring af Tyrkiet; men Alliancen overlevede
dette Sammenbrud, og den har for længe siden hidført Concessionen paa
Bagdadbanen, der har været et Hovedpunkt i tysk Politik, næsten et
Vendepunkt i det tyske Riges nyere Historie.

Denne Bane skal efter sin Plan forbinde en af Konstantinopels asiatiske
Forstæder med en Havn, der skulde indrømmes Tyskland ved den persiske
Havbugt.174

Det var oprindeligt Meningen, at det tyskanatolske Jernbaneselskab
skulde lade Banen følge Romernes gamle Landevej, undgaa Tau-rus's
Bjergkæder og føre forbi blomstrende Byer ind i Ninive's Slette. Denne
Rute var hurtigst og billigst. Men Rusland nedlagde Indsigelse, da
Banen saa i Tilfælde af Krig mod Tyrkiet truede dets armeniske og
transkaukasiske Provinser. Selskabet maatte da følge en sydlig Linje,
først Vejen, ad hvilken Xenofon's Titusinde gik, saa over Taurus ned i
Mesopotamiens Sletter.

Men Selskabet havde desuden sikret sig Besiddelsen af de allerede
^tilstedeværende Sidebaner, af hvilke de to vigtigste, som var paa
franske Hænder, blev opkøbte. Een Linje er den direkte Handelsrute til
Smyrna, en anden, der fører til Adana, giver Adgang til Alexandrettes
Havn. Endelig havde det tyske Selskab faaet Concession paa den mægtigt
lange Linje, der tænktes oprettet mellem Aleppo, Damaskus og Mekka, og
som alle Pilgrimme vilde benytte, der agtede sig til Profetens By.

Palæstina vilde da ikke være stort andet end en tysk Provins.
Jernbanenettet vilde straale mellem Mekka og Konstantinopel og forbinde
Smyrna med den persiske Bugt. Et af Banens Endepunkter vilde kun være
tolv Timer fra Ægypten, et andet kun fire Dage fra Bombay.

Blev Banen fuldført som planlagt, vilde ikkeEROBRINGEN AF BASRA

blot Tyrkiet komme i afgjort økonomisk Afhængighed af det tyske Rige,
men Englands Herredømme over Ægypten og Indien vilde være meget
alvorligt truet. Allerede nu anfægtes jo dets Stilling i Ægypten af en
tyrkisk Hær.

Erobringen af Basra synes da at betegne Englands første Skridt til at
imødegaa Tysklands Planer i Vestasien.

Om Bagdadbanen lige fuldt kommer i Stand som tysk, kan Ingen i dette
Øjeblik vide; det beror paa Krigens uforudseelige Udfald.

                              Den store Tid

DEN STORE TID

(Maj 1915).

En almindelig udbredt Mening hævder, at den Tid, vi nu oplever, er en
stor Tid, at Aarene 1914—15 betegner den største Begivenhed i
Menneskehedens nyere Historie, da der aldrig forhen er ført en Krig,
hvori saadanne Menneskemasser bragtes i Marken, og hvori Ødelæggelsen
af Menneskeliv og Værdier var saa omfattende. — Mig forekommer det, at
Begivenheder som Opfindelsen af Dampskibe, Lokomotiver, Telegraftraad
og traadløs Telegraf, Begivenheder som Opfindelsen af Cykler, Motorer,
elektrisk Lys, Flyvemaskiner er store, afgørende Begivenheder. Men det
er mig umuligt at betragte uafbrudt Massemord under stadigt stærkere
Ophidselse af nationale Lidenskaber som en stor Begivenhed, der skaber
en stor Tid, ifald man ved stor forstaar værdifuld. — Man vil vistnok
indvende, at hvad der gør Tiden, vi oplever, stor ikke er Storheden af

Skade, der tilføjes, men Storheden af de Idéer, for hvilke der kæmpes.

Der er blevet ført Krige, blandt hvis Bevæggrunde der ogsaa var
ideelle, f. Eks. Napoleon 111 's Krig mod Østerrig i 1859, som havde
Befrielsen af italienske Provinser fra et Fremmedherredømme til
Formaal. I Regelen føres jo imidlertid Krig ikke for Idéer, men for
Interesser. Den økonomiske Kappestrid fortsættes med andre Midler, og
der kæmpes — i Almindelighed udtrykt — om Magten, om Overtaget. —
Enhver af de kæmpende Parter har til alle Tider været overbevist om at
have Retten paa sin Side; de, der i hvert enkelt Land leder den
offentlige Mening, giver selvfølgelig dette Løsen. Enhver af de
kæmpende Staters Beboere troer oprigtigt derpaa, og tvivler sjældent
om, at Himlen derfor skylder dem Sejren. Enhver af dem vredes i lige
Grad paa den Neutrale, der ikke er i Stand til at se al Ret paa den ene
Side. Folk, der føler sig i Livsfare, egner sig ikke til Drøftelser, og
det er Tidsspilde at give sig til at svare paa deres Angreb.

Der er blandt de Lande, som Krigen gaar ud over tre, der prøves særlig
haardt, Belgien, Polen, Armenien. — Belgiens Skæbne har oprørt den
europæiske og amerikanske Retsbevidsthed. Man har med god Grund fundet
det stridende mod alle Retsbegreber, at en af Stormagter garanteret

Neutralitet har vist sig ikke at afgive ringeste Sikkerhed, og at en
Hævdelse af denne Neutralitet, der efter Folkeretten og efter Ærens
Love, som disse teoretisk anerkendes af selve Modstanderen, var
uomgængelig Pligt, har medført al Krigens Vederstyggelighed i Former,
som de civiliserede Folk indbildte sig at have bag sig. Det er dog ikke
for Belgiens Skyld, at England, som det siges, fører Krig. 2. August
1914 lovede Sir Edward Grey M. Cambon, at hvis den tyske Flaade kom ind
i Kanalen eller opererede mod Frankrigs Kyster, vilde den britiske
Flaade yde al den Beskyttelse, den formaaede. Dette var en fjendtlig
Handling mod Tyskland, før belgisk Jordsmon krænkedes af tyske Tropper.

Men Belgien, der hidtil var delt imellem to Befolkninger, en
fransktalende, Wallonerne, og en flamsktalende, hvis Sprog ikke er
synderlig forskelligt fra Hollandsk og Plattysk, er nødvendigvis ved
Ulykkerne smeltet sammen til Et. Medens Wallonerne hidtil sprogligt og
aandeligt følte sig i Slægt med Franskmændene, har Flaminganterne
hidtil betragtet sig som i Slægt med de Nedertyske. Ingen véd endnu, om
det ved Krigens Udgang lykkes Tyskerne at sætte sig fast paa et Punkt i
Belgien i eller ved Antwerpen; men Enhver kan se, at hvad Sympati der
tilforn var for Tyskland i Belgien nu er forskertset. Og Belgierne er
et178 DEN STORE TID

haardnakket Folk, uovervindeligt ved Tvang, Det har i sin Tid Spanierne
maattet sande. Belgiens to ypperste Digtere, Maeterlinck og Verhaeren,
der begge før Krigen stod Tyskland nær, begge var blevne hyldede i
Berlin og Wien, ja af hvilke den sidste af sin østerrigske Oversætter
Stephan Zweig var blevet kaldt den største nulevende Digter af alle,
har i Fællesskab med yderste Voldsomhed vendt sig mod Tyskland.

Fra først af havde Krigen fra de Allieredes Side sit Program. Det
forstaar sig af sig selv, at man kæmpede for Reiten. Men Programmet
formuleredes nøjere saaledes, at Tysklands Herskesyge og Magtbegær
skulde stækkes, og Alt, hvad det i Tidernes Løb havde bemægtiget sig,
skulde tilbagegives. Frankrig skulde have Elsass-Lothringen, Danmark
Nordslesvig tilbage; det ulykkelige, tredelte Polen skulde samles og
nyde Selvstyre under russisk Overhøjhed. Det sidste Løfte var
udtrykkeligt udtalt i en Proklamation fra den russiske Overgeneral, dog
ikke stadfæstet af Regeringen eller Czaren.

Det Eneste, som faktisk er indtraadt, er, at det ulykkelige Polen, der
efter sin Deling har lidt haarde Skæbner, siden Krigserklæringen har
døjet som Galizien ikke siden 1846, og russisk Polen ikke siden 1863.
Polen er forvandlet til den uhyre Valplads, paa hvilken Østerrig

og Tyskland bekæmper de russiske Hære. Det østlige Galizien, der var
frit under østerrigsk Overherredømme, staar nu under Knutten.
Ruthenerne, der (undertrykte i Rusland) var fri i Galizien, ser sig af
de russiske Befriere berøvede Retten til at skrive deres Sprog. De er
36 Millioner Mennesker og regnes ikke for et Folk.

I Russisk Polen, der skulde danne Kærnen i det nye Rige, staar en tysk
Hær. Under Flugten fra de af Fjenden truede eller besatte Strækninger
har i talrige Tilfælde Mand og Hustru, Broder og Søster, Moder og Barn
tabt hinanden af Syne og ikke fundet hinanden igen.

Samtidigt kæmper nødtvungent russiske Polakker paa Liv og Død mod tyske
og østerrigske Polakker, da de skønt Landsmænd er forklædte som
hverandres Fjender.

Men i dette ulykkelige Land huses endnu foruden Polakkerne Jordens
ulykkeligste Folkestamme, Jøderne, i et Antal af 5—6 Millioner,
mishandlede af de kæmpende Parter, idet de danner et umaadeligt
Proletariat, som russisk Barbari har sammenpresset paa et snevert Rum,
hvor de ikke finder Livsbetingelser og hvor de fra Krigens første Dag
er udpegede Ofre for det religiøse Had og Racehadet i Forening. De har
ingen Menneskerettigheder, og hvad ondt, der tilføjes dem, betragtes
som fortjent178 DEN STORE TID

ved en et Par Aartusinder gammel Brøde. Siden Jerusalems Erobring har
den jødiske Stamme ikke oplevet en værre Tid.

Og medens dette sker, udryddes ved den forfærdeligste Deportation til
Ørkener, ved Ned skydning og Nedsabling paa tyrkisk Grund et kristent
Folk, Armenierne, af hvilke ikke mindre end 800,000 er gaaede til
Grunde.

Den store Tid, hvori vi lever, er da en, hvor alle gamle Fordomme, alt
gammelt Racehad og Nationalhad er ikke blot kaldt til Live, men er
blevet eneraadigt. Alt, hvad der i Menneskenaturen er bestialsk,
strækker og breder sig. Under det grusomste Massemyrderi ved Nat som
ved Dag svækker de europæiske og asiatiske Folkeslag hverandre, idet de
udrydder hverandres mandlige Ungdom og lader de Hjemme-siddende lide
Sorg, Savn og Sult.

Med dette Resultat har Kristendommen i 1900 Aar prædiket: Elsk din
Næste som dig selv!

Det er højst naturligt, at de ganske Unge, der aldrig før har oplevet
nogen Krig, og hvem man har lært, at der kommer noget godt ud af Alt,
selv af det Værste, ser forhaabningsfuldt hen til, hvad der ved en
Fredslutning vil opnaaes.

Jeg for min Del er overbevist om, at vore Efterkommere vil se tilbage
paa den store Tid, hvori vi lever, som vi Nulevende ser paa
Hekseprocessernes og Kætterbaalenes Tidsalder.

                    Aabent Brev til Georges Clemenceau

AABENT BREV TIL GEORGES CLEMENCEAU

(28. Februar 1915).

Kære Ven!

Deres Ord om de Danske, at de er en Nation uden Stolthed, har sat ondt
Blod her i Landet og har bedrøvet mig personligt. En Skribent af Deres
Rang burde holde sig tilbage fra nedsættende Ytringer om hele
Folkeslag, da saadanne Almindeliggørelser aldrig rammer Sandheden, saa
lidt som man træffer en Sommerfugl med et Kølleslag. De husker nok
Renans Ord derom.

De bebrejder i de bitreste og mest krænkende Udtryk Danmark dets
Nevtralitet, udleder den — da Landet dog ikke kan have glemt den
Lemlæstelse, det var Genstand for — fra Frygt og Havesyge. Jeg for min
Del, som tør sige mig fri for den Hensigt at berige mig ved Krigen,
vilde betragte Danmarks Deltagelse i den som Vanvid. Da jeg læser Deres
Blad, véd jeg, De anser det for Danmarks Pligt at erklæreAABENT BREV

Tyskland Krig. Saa længe der er et Gran sund Fornuft tilbage i en dansk
Regering, vil dette ikke ske.

Ingen Dansk, der har oplevet 1864, har visselig glemt, at Landet blev
berøvet to Femtedele af sit Omraade, heller ikke, at Prøjsen og
Østerrig da berøvede os ikke blot, hvad de nationalt, om end ikke
statsretligt, havde Krav paa, men med Nordslesvig gjorde et Omraade til
deres, som var rent dansk ved Sprog, Folkekarakter, Kultur og
Nationalfølelse. Vi har heller ikke glemt,- at Løftet fra 1866 ikke
blev holdt, i Kraft af hvilket Nordslesvigerne havde en Ret til at
komme tilbage til Danmark igen. Og vi har (med dybere Interesse og mere
aarvaagen Medfølelse end Franskmændene) været Vidne til, hvorledes det
prøjsiske Styre i Nordslesvig blev en uafbrudt og stedse stigende
Forfølgelse af dansk Sprog og dansk Sindelag.

Ikke desmindre betragter de iblandt os, der har politisk Begreb, en
Krigserklæring til Tyskland som fuldstændig Afsindighed fra dansk Side.
I 1864 blev Krigen, som jo da ikke erklæredes af Danmark, optaget i
uforstandig Tillid til et engelsk Løfte om, at Danmark ikke vilde komme
til at staa alene.

Behøver Nogen et Vidnesbyrd om moderne Statsmænds politiske Uformuenhed
og ringe Fremsyn, saa har han det i Frankrigs og Eng-AABENT BREV TIL

lands Holdning under hin Krig. Frankrig, der havde givet sig ind under
Napoleon III, ansaa det for snild Politik at støtte Prøjsen i det naive
Haab om Gentjenester fra Bismarck, og England lod uden den svageste
Protest Prøjsen bemægtige sig Kieler-Havn. Det er Frankrigs og Englands
Værk, at Danmark nu hverken har en Hær eller en Flaade, der kan
betragtes som Angrebsvaaben, eller en Grænse, der lader sig forsvare.
Danmark er naturligvis nødsaget til Forsvar, ifald det overfaldes. Til
Angreb er det ikke i Stand.

De faa Danske, der paa skamløs Maade nu har søgt at berige sig uden
Hensyn til deres Landsmænds Tarv eller Anseelse i Evropa, er blevne
straffede baade juridisk og af den offentlige Mening. De fortjener ikke
en Fremmeds Opmærksomhed, og det danske Folk fortjener ikke Dadel paa
deres Vegne.

Kære Ven! Deres Artikler imod Danmark har undertiden syntes mig at have
en personlig Brod imod mig selv. En Gang vilde De se et Symptom paa
danske Tilstande i den Omstændighed, at jeg i et Privatbrev til Dem
ikke havde talt om Krigen. De berørte offentligt dette, betegnede mig
tydeligt om end - uden at nævne mit Navn, men saaledes, at denne Omtale
indbragte mig talrige Breve fra Frankrig. Jeg skrev saa kort til Dem,
simpelthen for at skaane DeresAABENT BREV TIL GEORGES CLEMENCEAU 185

Tid og min egen. I Deres Artikel Réflexion de Neutres, er der atter en
Passus, som af Adskillige er blevet opfattet som gældende mig. Der
tales deri om en af de mest kendte „Tænkere" i det af de skandinaviske
Lande, der har lidt grusomt under tysk Brutalitet, og om denne Tænker
har en russisk Journalist meddelt Dem en Del mundtlige, i Deres Øre
ilde klingende Ytringer, den Paagældende skal have udtalt om Tyskland,
Belgien, Danmark.

Gid De kunde læse Dansk og ikke bestandig var nødsaget til
Andenhaands-Domme om Danske! Belejret, som jeg under hele Krigen har
været af fremmede, ogsaa russiske Journalister, har jeg kun havt og har
kun den ene Tanke at holde mig dem fra Halsen, og selv saa
indflydelsesrige Journalister som Novoje Vremjas Medarbejder har gjort
det ene frugtesløse Stormløb mod min Dør efter det andet. Jeg har ikke
sagt ét Ord af, hvad der i Deres Artikel er lagt den danske Tænker i
Munden, og jeg er fuldt og fast overbevist om, at heller ingen Anden,
der her kunde komme i Betragtning har udtalt sig som af Dem anført.

Det hjertelige Venskab, der i en lang Række Aar har forbundet os, og
hvori der fra min Side aldrig er gjort noget Skaar, har givet mig
Tilbøjelighed til at svare Dem simpelt og fyndigt, som man svarer en
udmærket Mand, derAABENT BREV TIL GEORGES CLEMENCEAU 186

selv afskyer Vrøvl og Omsvøb. Jeg kender Deres Sandhedskærlighed og
Deres Højsind. Naar De har udtalt Dem hensynsløst om Danmark, beror det
paa, at De ikke kender vort Sprog og ikke har tilstrækkelig Indsigt i
vore Forhold.

I gammelt Venskab

Georg Brandes.

                       Svar til Georges Clemenceau

SVAR TIL GEORGES CLEMENCEAU

(Marts 1915).

Ved Krigens Udbrud erklærede Danmark sin Nevtralitet, og Kongen lod paa
alle Gadehjørner i Landet opslaa en Anmodning til Indbyggerne om ikke
ved nogen Demonstration at forøge Vanskelighederne for den danske
Regering under disse truende Forhold. Gjaldt denne Opfordring Menigmand
og de (i Evropa og Amerika) navnløse Danske, saa maatte den saa meget
des mere betragtes som rettet til de faa, hvis Navne var almindelig
bekendte, og som i Udlandets Øjne stod som Landets Repræsentanter. Der
var for mig personlig ingen Tvivl om, at jeg burde rette mig efter
Opfordringen.

Hertil kom et Moment, som jeg har berørt i et Privatbrev til Dem, dog
ikke omstændeligt, som naar man udtaler sig paa Tryk, og hvis Mening De
ikke ret har forstaaet. Tillad mig her den Parentes, at det efter min
Opfattelse, som efter engelsk, ikke er god Skik at frem-188 SVAR TIL

drage for Offentligheden Ytringer af et Privatbrev, som vidnede om fuld
Tillid og Fortrolighed. De Motiver, jeg angav til min reserverede
Holdning, var ikke Motiver, jeg skylder Offentligheden Regnskab for.

De opfatter det, som var det af Vigtighed for mig at bevare min Broder
hans Portefeuille. Jeg har ingen som helst personlig Interesse af, at
min Broder er Minister. Han har været det før, og han kan blive det
igen. Hvad der var af Vigtighed for mig, var: ikke at berede den danske
Regering (o: i Øjeblikket Danmark) Vanskeligheder. Jeg vilde i Udlandet
saa meget lettere kunne komme til det, som den Forveksling laa nær, at
jeg talte paa min Broders Vegne, eller at han delte mine Synsmaader,
hvorved jeg kunde tvinge ham til at desavouere mig — et pinligt og
unyttigt Skuespil for Almenheden, som jeg vilde undgaa. (Det er
forøvrigt ti Aar siden, at Politiken var hans Blad, som De kalder det).

Naar De skriver, at en Ministerportefeuille i Danmark er af saare ringe
Vægt i Sammenligning med Louvain, Dinant, Reims, saa er det usigelig
sandt, og det vilde tilmed være træffende, ifald det havde staaet i min
Magt ved en eller anden lidenskabelig Udtalelse at forhindre disse
Byers Bombardement eller en Gentagelse af slige Skæbner. Men skulde jeg
skrive unyttige Protester, hver Gang der i Verden sker189 SVAR TIL

en Begivenhed, jeg misbilliger, saa fik jeg aldrig andet gjort. Og at
jeg ikke er nogen ængstelig eller forsigtig Mand, der afholder sig fra
at tale højt, saa snart jeg mener, mit Ord kan gavne og være en
virkelig Hindring for dem, der begaar Ugerninger og Grusomheder, det
har jeg hundrede Gange vist; det har jeg bevist endnu i Aar; og ifald
De kendte mine Skrifter, som jeg kender Deres, vilde De vide det og
ikke rette den af alle Anklager imod mig, som rammer mig mindst. Blot
ét Eksempel. De protesterede som Menneskeven i sin Tid imod den
oprørende Nedslagtning af Armenierne fra tyrkisk og kurdisk Side. De
protesterede som Skribent paa Fransk og i Paris. Jeg derimod
protesterede som Taler 1903 i Berlin og paa Tysk, da den tyske Regering
varden tyrkiskes Ven og Beskytter.

Hvad Danmarks Forhold til Tyskland angaar, særligt hvad angaar det
slesvigske Spørgsmaal, har jeg saa ofte udtalt mine Anskuelser, der
foreligger samlede i mine Skrifter, at jeg ikke ret vel kan mistænkes
for her at ville gaa fra, hvad jeg har sagt.

Lige saa lidt har jeg offentligt kaldt noget Ord tilbage, jeg kan have
sagt Dem under vort mangeaarige Samliv i Karlsbad, hvilket De nu synes
at fortryde. Tillad mig imidlertid den Bemærkning, at vort sidste Møde
dér fandt Sted i 1909, altsaa paa en Tid, da den nuværende190 SVAR TIL
GEORGES CLEMENCEAU

Situation i Evropa ikke var til og ikke kunde drøftes, næppe en Gang
formodes.

Mit aabne Brev drejede sig kun om et eneste Punkt. De havde kaldt de
Danske „en Nation uden Stolthed", et krænkende Ord, over hvilket De nu
med en Harefod gaar bort, men som fremkaldte min Protest. Tænk Dem, om
En havde kaldt Franskmændene saadan! Deres Artikler indeholdt i nogen
Tid adskillige andre krænkende Ord om de Danske. Det var mig umuligt at
forstaa en saadan Vending som denne: iis se ierrent dans leur trou
anderledes end som et Udtryk for den Opfattelse, at Danmark burde
erklære Krig. Det blev fremstilt som en Art Fejghed ikke at ville
angribe Tyskland. Og De spurgte gentagne Gange de Danske, hvad Figur de
derefter vilde gøre, naar Øjeblikket kom, da de skulde til at bede de
Allierede om at faa Hertugdømmerne (Holsten, Slesvig, Lauenburg)
tilbage. Blot dette Spørgsmaal viste, at De var ubekendt med vore
Forhold. Intet Menneske i Danmark, der har politisk Begreb, nærer dette
Ønske eller vilde fremsætte en saadan Anmodning. Danmark ønsker ikke at
opnaa Herredømmet over en Befolkning, som kun modstræbende, kun ved
Tvang, kunde bringes til at være dansk; tysktalende og tysksindet, som
dens store Flertal er. Det, hvorom Talen er og altid siden Krigen 1864
har været, er den dansk-191 SVAR TIL GEORGES CLEMENCEAU

talende og dansksindede Del af Slesvig. Men selv den kunde det ikke
nytte os at opnaa efter en Ydmygelse af Tyskland. Og det af den simple
Grund, at Tyskland da vilde gribe den første, den bedste Lejlighed til
en Tilbageerobring — hvad Danmark vilde være ude af Stand til at
hindre. Kun efter en fredelig Overenskomst med Tyskland kunde
Besiddelsen af det danske Slesvig blive tryg.

Hertil kommer endelig, at for at kunne tilbyde Noget, maa man have det
først. Men endnu raader Tyskland og ikke de Allierede over Slesvig.
Under denne Krig galoperer højst naturligt de kæmpende Parters Fantasi,
franske og tyske Aviser taler stadigt, som om, hvad de ønsker, allerede
var opnaaet. De Kæmpende er alle Optimister. Det maa være en Tilskuer
til Kampen tilladt at nære en vis Pessimisme, som Tidsbegivenhederne
giver ragelig Næring. Jeg for min Del er ikke sangvinsk. Jeg indbilder
mig ingenlunde, at denne Krig bliver den sidste eller endog blot den
afgørende Under den fransk-tyske Krig læste jeg opmærksomt de franske
Blade. De indeholdt i Krigens tre eller fire første Maaneder
uafladeligt denne Sætning: „Een Trøst er der, at denne Krig bliver den
sidste".

Deres Brev ender — ikke helt venskabeligt — med at tage mig i formeligt
Forhør. Jeg holder ikke meget af Inkvisition, selv om den fore-192 SVAR

gaar i civiliserede Former, og svarer tierfor næsten aldrig paa de
Rundspørgsmaal, jeg stadigt modtager fra evropæiske Blade.

Hvad Deres Spørgsmaal angaar, hvis Hensigt synes den at afsløre min
Underfundighed for det franske Publikum, saa minder disse Spørgsmaal
mig om Ordsproget, at én Vismand kan spørge om mere, end syv jævne
Mennesker kan svare paa.

Der er meget faa Spørgsmaal i Verden, som lader sig besvare med Ja
eller Nej, med mindre man faar Lov til at stille dem selv; thi Maaden,
hvorpaa Spørgsmaalet stilles, dikterer Svaret.

Min Sympati for Frankrig er saa mange Tusind Gange udtalt i mine
Skrifter, at den ikke af noget fornuftigt Menneske kan drages i Tvivl.
Min Medfølelse med den ulykkelige og ufortjente Skæbne, der er
overgaaet Belgien, beroer ikke blot paa, at jeg som Beboer af et
nevtralt og lille Land sørger over, at Nevtralitet, endog en
garanteret, i vore Dage slet ingen Sikkerhed byder, men paa, at jeg har
et menneskeligt Hjerte. Det følger af hele min Tænke- og Følemaade, at
jeg ønsker Frankrig og Belgien befriede for fjendtlige Tropper.

I øvrigt maa jeg, da De saa indtrængende spørger mig, hvad jeg ønsker,
oprigtigt sige Dem, at jeg ved denne Lejlighed, som ellers i Livet,
ikke giver mig af med Ønsker, saa lidet som193 SVAR TIL GEORGES

med Bønner til højere Magter. Jeg ser paa Forholdene og stræber at
forstaa dem. Naar De spørger mig om, hvem der har Ret, saa
simplificerer De Forholdene saaledes, at jeg slet ikke kan følge. Jeg
ønsker f. Eks. det franske Folk alt Held og Medgang; men de Allieredes
Sejr indbefatter tillige Ruslands Sejr, og jeg vilde anse det for en af
de største Ulykker for Civilisationen, om den russiske Regering kom til
at staa med Sejrens Palmer i Hænderne. Det vilde betyde en Styrkelse af
den russiske Reaktion, hvorover en Elsker af Folkenes og Individernes
Frihed maatte fortvivle.

For Dem er det Hele simpelt og klart. Ret, Sandhed, Frihed paa den ene
Side, Uret, Tvang, Barbari paa den anden. Hvis jeg saa stærkt har
skuffet Dem, ligger det maaske i, at mit Navn ikke, som Skolemesterens
i Renans Cali-ban, er Simplicon.

Det er noget af det Forfærdende ved en Krig som denne, at den dræber
Sandhedskærligheden. I Frankrig og England er man tvungen til at
bortlyve den russiske Regerings Holdning i Finland, der forsmædeligt
undertrykkes, eller i Polen, som man lover at genoprette, og hvor man
saa begynder med den Erklæring, at Galizien ikke er polsk, men gammelt
russisk Land, hvorfor ethvert ruthensk Skilt rives ned i Lemberg og
erstattes med et russisk. Paa lignende Maade

bortforklares i Tyskland de af tyske Tropper begaaede Grusomheder;
Bédiers Skrift behandles filologisk; man stræber at finde en
Oversætter-Unøjagtighed og lader Rædslerne ligge.

Alle Folkeslagene, som kæmper mod hverandre, er øjensynligt i god Tro.
Intet af disse Folk, intet uden Undtagelse, betvivler noget Øjeblik, at
dets Sag er den gode Sag eller at denne Sag fortjener Sejr. Alle haaber
paa Sejren og er visse paa at vinde den. Maaske er endog Regeringerne
tilnærmelsesvis i god Tro.

Jeg for min Del betragter det fnysende Nationalhad, der nu splitter
Evropa, som en umaadelig Ulykke og som Symptom paa en uhyre
Tilbagegang. De vil, jeg skal glæde mig ved Tanken om de Allieredes
Sejr. Tilfældet er for sammensat. Jeg kunde som sagt ikke glæde mig
over den russiske Regerings Sejr og endnu mindre glæde mig over Japans.
Ikke at jeg nærer nogen Uvilje eller Fordom mod Japan. Jeg beundrer
store Egenskaber hos det japanske Folk, der om saa blot ved sine
Religionsformer staar over Evropas. Men dette Folk, som det beslægtede
kinesiske, vil som Følge af Sejr i denne Krig rimeligvis komme til i
Tiden helt at beherske den hvide Race, efter først at have frarevet den
alle dens asiatiske Kolonier, og da Japans Kultur ikke som vor er
grundet paa Grækenland og Rom, men er os fremmed og195 SVAR TIL GEORGES

fjern, anser jeg dette Resultat for overmaade tragisk.

De vil udraabe: De venter Dem maaske glædelige Resultater for de Idéer,
der er Dem kære, af det forenede Tyskland-Østerrigs Sejr. Jeg venter
mig ikke én Glæde deraf. Den Enighed, hvoraf Tyskerne er saa stolte, er
opstaaet for det Første ved Tilintetgørelse af Individualismen, som er
mig dyrebar, dernæst ved den Tvang, i Kraft af hvilken Danske,
Franskmænd, Polakker er nødsagede til at kæmpe og bløde for en Ståt,
der undertrykker dem, og som de mod deres Vilje tilhører. Og den
prøjsiske Regering har netop i disse Dage vist, at der er Intet at
haabe af den. Ved de sidste Forhandlinger om Finansloven i den tyske
Rigsdag afslog den udtrykkeligt at hæve Undtagelseslovene imod de
undertrykte Stammer, ligesom man afslog at ændre den middelalderlige
Valglov til den prøjsiske Landdag.

Og hvad om det nu slet ikke blev til Sejr for nogen af Parterne? Om den
hele Rædsel — som meget tyder paa — endte uafgjort som partie remise?

Hvad den engelske Regering angaar, saa ser jeg paa den med samme Øjne
som en af de ypperste nulevende Engelskmænd, E. D. Morel, vel kendt
ogsaa i Frankrig, hvor jeg har hørt ham tale. Han har en fransk Moder
og en

engelsk Fader, saa han tilhører Frankrig halvt. Han har — hvad der
tjener ham til Ære — mistet sit Sæde i Parlamentet, fordi han under
disse Forhold, hvor intet Folk vil høre andet end Lovtaler, sagde
Sandhed, og oplyste, at visse andre højerestaaende Mænd ikke havde sagt
den i Englands Parlament — nemlig med Hensyn til Krigens Oprindelse,
for hvilken alle Magter kaster Skylden paa hverandre.

Jeg vilde gerne føre denne Trætte mellem to Mænd, der begge søger det
Rette, tilbage til et Grundspørgsmaal.

Efter min Mening handler Statsmænd ikke af moralske Grunde, men af
politiske. Selv om de taler i Moralens Navn, paastaar at kæmpe i
Moralens Navn, er deres Motiv ikke et moralsk, men et politisk, og jeg
skulde tro, at som Verden for Tiden er indrettet, er det endog deres
Pligt at handle af politiske Bevæggrunde.

Naar Frankrig erobrer Marokko, saa er Motivet ikke moralsk, men
politisk. Naar England og Rusland deler Persien imellem sig, saa er
Motivet ikke moralsk, men politisk, selve Handlingen tilmed i høj Grad
umoralsk. Under samme Synspunkt ser jeg det tyske Indfald i Belgien, en
skærende Uretfærdighed, en politisk Handling, hvad altfor ofte er
enstydigt Da denne Handling imidlertid var længst forudset, drøftet i
mange Landes Militær-Tidsskrifter, forudset endog197 SVAR TIL GEORGES

af en Lægmand som mig, der forudsagde den i Foredrag, holdte Februar
1914 — saa føler man sig mindre overrasket over, at den indtraadte, end
over, at Frankrig ikke havde forberedt ringeste Forsvar imod den.
Englænderne overrakte for ikke længe siden Kong Albert et meget smukt
Album, hvori alle engelske Forfattere og mange fremmede havde skrevet.
Gid de hellere havde forhindret Antwerpens Indtagelse!

De, kære Clemenceau, har drejet denne fra min Side rent saglige
Drøftelse saa stærkt personligt, at jeg nødes til at sige nogle Ord om
min personlige Stilling.

Jeg staar i dyb Gæld til Tyskland, fordi det, da jeg for 40 Aar siden
var nødt til at begive mig i et femaarigt Eksil, optog mig med den
største Gæstfrihed og aldrig lod mig føie, at jeg var fremmed.
Stemningen dér har først vendt sig imod mig, da jeg tog Ordet paa
Slesvigs Vegne, og er derefter i længere Tid forblevet mig lidet
gunstig.

Jeg staar i dybere Gæld til England, der har modtaget mig, som jeg i
intet andet Land er blevet modtaget, og har givet mig de talrigste
Beviser paa Velvilje, som jeg ikke uden grænseløs Utaknemmelighed kunde
glemme eller fornægte.

I dybest Gæld staar jeg dog til Frankrig. Thi198 SVAR TIL GEORGES

min Dannelse er fransk. Skønt jeg har søgt og høstet Kundskab mange
Steder, hvorsomhelst jeg kunde, den Form, disse Kundskaber har antaget,
selve min Dannelse altsaa, skylder jeg Frankrig, og i intet Land har
jeg hellere levet. Det skorter mig altsaa ikke, som De synes at mene,
paa Medfølelse, naar det gaar Frankrig godt eller ilde. Jeg tror, De er
den eneste af mine franske Venner, der et Øjeblik har kunnet drage
dette i Tvivl.

Men jeg vil betro Dem, at jeg har en meget høj Idé om Skribentens Kald.
Hvis han ikke er Sandhedens viede Præst, saa er han god til at kastes
paa en Mødding. Han tør ikke, for at indynde sig hos en Klasse eller et
Folk, ikke en Gang hos sit eget, fornægte sine Idealer, hvor upopulære
de end er, eller slaa af paa dem eller lade, som fandt han dem
virkeliggjorte, hvor de endnu kun skimtes. Det er ikke Skribentens Kald
at tale i Tide og Utide, for at man ikke skal glemme, han er til. Det
er ikke hans Kald at applaudere, protestere, condolere, ogsaa naar han
kan sige sig selv, at hans Ord er uden Vægt og uden Magt.

Han bør tie, hvor Tavshed er Guld. Og naar han taler, bør han holde sig
til den simple Sandhed, som overdøves af Vaaset i Fred, af Kanonernes
Torden i Krig.

                      Bliver denne Krig den sidste?

BLIVER DENNE KRIG DEN SIDSTE?

(August 1915.)

De tre skandinaviske Lande er ikke ens stillede under den af dem
uforudsete Verdenskrig. Nevtrale er de, fordi de slet ikke kunde være
andet, da de alle ved Deltagelse i Krigen vilde sætte deres Eksistens
paa Spil, og ingen har tilbudt dem nogetsomhelst Vederlag for denne
Risiko.

I Norge, der fra gammel Tid har stærke Sympatier for England og
Frankrig, er maaske Dragningen til disse Magter den stærkeste. Dog har
ikke faa af de intellektuelle, hvis Bøger udkommer paa tysk,
lidenskabelig udtalt sig for Tyskland.

Da Sverig med god Grund frygter Rusland, som har sprængt Finlands
Konstitution og oversvømmet Sverig med russiske Spioner, er Sympatierne
i Sverigs højere Klasser for Tyskland.

At Danmark er strengt nevtralt, er en Selvfølge. Det har den simple
Grund, at Afstanden200 BLIVER DENNE KRIG DEN SIDSTE?

mellem Kiel og dansk Territorium kun er to Timers Fart, og at vi danske
ligeledes to Timer efter Fredsbruddet kunde have den tyske Flaade for
Kjøbenhavn. At Danmark med sine to og en halv Millioner Indbyggere ikke
uden at begaa Selvmord kunde indlade sig paa at udæske en Stormagt som
Tyskland, behøver ingen Forklaring. Danmark har for halvhundred Aar
siden optaget Kampen mod de to nu som da allierede Magter Prøjsen og
Østerrig; det kæmpede et halvt Aar uden Bistand af en eneste Magt i
Europa. Det er et Vidnesbyrd — et forøvrigt ufornødent — om
Diplomaternes Mangel paa Fremsyn, at England og Frankrig tillod
Tyskerne at bemægtige sig Kieler Havn og at frarive Danmark de to
Femtedele af Landets Omfang, uden at udtale et Magtsprog for at
forhindre det.

Siden da er Nordslesvig blevet regeret, som Prøjserne regerer fremmede
Nationaliteter, med Forbud mod Anvendelsen af det danske Sprog i Kirke
og Skole, med Forbud af danske Farver selv paa Kvinders Klædedragt, med
Udvisninger, med smaalige Chikaner, der i en Aarrække gik saa vidt som
til at berøve Folk Forældreretten til deres Børn, i Fald de mistænktes
for at ville opdrage dem til dansk Sindelag. Den tyske Rigsdag har
bevilliget Summer til Opkøb af dansk Jord i Slesvig som af polsk Jord i
Posen.

Og nu maa de unge Slesvigere kæmpe og201 BLIVER DENNE KRIG DEN SIDSTE?

bløde i de tyske Rækker for et Fædreland, i hvilket de behandles som
Skumpelskud.

Stærke Grunde hindrer altsaa Stemningen i Danmark fra at være
tyskvenlig. Alligevel er Beundringen for Tysklands Dygtighed umaadelig
stærk, og naar Stemningen for de Intellektuelles Vedkommende ikke
desmindre neppe kan siges at være mere for de Allierede end for
Tyskerne, beror det paa, at de Allierede ikke paa nogen Maade kan
betegnes som en Enhed, hvor stærkt end den indre Modsætning, der
skiller dem, bortlyves.

Det er positivt umuligt for et Menneske, der besidder anden Kundskab,
end den, der kan hentes fra Aviser, positivt umuligt for et Menneske,
der har levet, lært og rejst, og er bekendt med Forholdene i Evropa,
paa én Gang at sympatisere med England-Frankrig og med Rusland. Ti
selve det, der bevirker hans Sympati med England eller Frankrig,
umuliggør hans Sympati med Rusland eller omvendt. Det er naturligt, at
de mange konservative og reaktionære Gemytter rundt om i Verden, de,
der afskyr Folkefrihed og sværmer for Enevælde — ikke den oplyste
Enevælde, men den lyssky — ønsker Rusland Sejr. Det er lige saa
naturligt, at de mange, som vurderer konstitutionelle Friheder, human
Regering, Folkeoplysning, føler sig dragne til England eller
Frankrig.202 BLIVER DENNE KRIG DEN SIDSTE?

Men kun Fanatikere, hvem Nationalhad forblinder, kan sympatisere saavel
med Østen som med Vesten, da der i Østen i langt rigere Maal findes
Alt, hvad de afskyr i Tyskland, og i Tyskland paa mange Omraader findes
netop det, de sætter Pris paa hos Vestmagterne.

Ganske vist er der indgaaet en Sammensværgelse mellem Uvidenheden og
Usandfærdigheden, med det Øjemed at renvaske den russiske Regering for
dens forfærdeligste Misgerningers Smuds og at fremhæve den tyske
Regerings Voldshandlinger og Retskrænkelser som noget enestaaende,
noget hvori ingen civiliseret Magt nogensinde har gjort sig skyldig.
Men dette imponerer kun dem, der er uvidende som nyfødte Børn — hvormed
ingenlunde skal være nægtet at en saadan halvt forsætlig Uvidenhed i
alle Lande er Flertallets Standpunkt. Massernes sunde Fornuft og
intuitive Blik for det rigtige har aldrig været andet end en
demokratisk Legende.

Masserne tror som Regel enhver Løgn, der bliver dem behændig forebragt.
De troer, hvad Øjenvidner i Mængde paastod at have set: en russisk Hærs
Gennemrejse gennem England September 1914. De troer paa hvad enkelte
Danske paastod at have set: Tilstedeværelsen af belgiske Børn med
afhuggede Hænder i Kjøbenhavn, hvor der ingen var. Den engelske Præst
J. F. Matthews (Baptist Church, Sheffield) erklærede fra Præ-203 BLIVER

dikestolen i Marts 1915, at der i Sheffield levede en belgisk Pige,
hvis Næse var skaaret af og hvis Bug var sprættet op af de Tyske, men
som nu var rask. Det blev oplyst, at Sagen var ren Fantasi, men den
blev almindelig troet.

Sagen selv rangerer med den telegrafiske Efterretning, at Kejser
Wilhelm har dekoreret den Almægtige med Jernkorset til Tak for hans
Bistand i Belgien, Nordfrankrig og Østprøjsen.

Til de evropæiske Avisers Undskyldning tjener, at det i Evropa er
umuligt at sige Sandheden om den politiske Situation.

Ingen krigsførende Magt taaler, at Sandheden bliver sagt. En aarvaagen
Censur passer paa, at hver Gang Sandheden vil dukke op af sin Brønd,
bliver den øjeblikkelig dukket ned igen. Man drukner den som man
drukner en uvelkommen Kattekilling. Censuren har til Hverv at hindre
enhver Sætning, der kunde give Fjenden en nyttig Oplysning, fra at
blive offentliggjort. Den har desuden det Hverv at gendrive enhver
Beskyldning, der rettes mod Landets Hær eller Administration, hvor
berettiget den end maatte være, og at male alt, hvad der sker, i et
rosenrødt, Lys for den indfødte Læser.

Selv i de smaa nevtrale Lande vaager nylig givne Love over, at ingen
Udtalelse kommer frem, som kunde udsætte Nevtraliteten for Fare ved
Krænkelse af en krigsførende Magt.204 BLIVER DENNE KRIG DEN SIDSTE?

I de nordamerikanske Fristater alene, som staar udenfor Haandmænget og
hvis Stormagtsstilling udelukker enhver Fare for Angreb, er det mulig
for en Skribent fra et neutralt Land at sige hvad han anser for
Sandhed.

Jeg har oplevet Krigen 1870—71. Jeg opholdt mig under den i Frankrig og
Italien, læste daglig de franske Aviser. De var selvfølgelig ikke
sanddru. Sandheden var altfor trist til at kunne siges. Det var
Avisernes Kald at opmuntre under Genvordighederne og at indgyde
Fortrøstning. Efterhaanden nødsagedes de dog til at meddele en Part af
Nederlagene og Rædslerne.

Men det afgørende Træk i deres Artikler var det staaende Omkvæd: Een
Trøst er der, den, at denne Krig er den sidste.

Siden da er fulgt et Dusin blodige Krige, indtil nu denne største Krig
af alle har varet et Aar. Og atter lyder det imbecile Refræn i Artikel
efter Artikel fra Land til Land: Een Trøst er der, at denne Krig bliver
den sidste.

Altsaa fra næste Aar regnet forandrer Menneskeheden aldeles sin Natur.
Dens umaadelige Dumhed bliver til rolig Fornuft, dens uhyre Vildskab
bliver til tam og fredelig indbyrdes Velvilje!

Tyskerne benægter at have udøvet Grusomheder i Belgien, Russerne
benægter at have udøvet Grusomheder i Østprøjsen, Østerrigerne205

benægter at have udøvet Grusomheder i Serbien.

Selv om adskillige enkelte Træk er opdigtede eller overdrevne — og
dette er bevist — saa bliver der for alles Vedkommende nok tilbage. Jeg
for min Del tror paa alle Parters bestialske Grusomhed. Jeg ved at
Tyskerne er civiliserede, Russerne godmodige, Østerrigerne elegante.
Krigen forraaer alle. Har man først gjort Drab af den saakaldte Fjende,
Ødelæggelse af hans Byer og Marker til fortjenstfuld Daad, ja til
hellig Gerning, saa har Bestialiteten allevegne frit Løb. Under
Civilisationens Fernis aabenbarer sig da en Vildmand, som i alt
væsentlig staar paa Stenalderens Standpunkt.

En Pessimist kaldte en Dag i min Nærværelse Menneskeheden én horribel
Bande. Hans Betegnelse var urigtig. Menneskeheden bestaar af et ikke
lidet Tal uensartede, hinanden bekæmpende Bander, som alle efter bedste
Evne vil hævde sig, og af hvilke de stærkeste vil tiltvinge sig
Herredømmet.

Da dette Motiv aldrig indrømmes, kæmper alle Stater for Idealer. Hver
eneste af de stridende Parter fægter for Ret, for Sandhed, for Orden
eller Frihed. Selv en despotisk Magt som Rusland kæmper for Frihed,
endog for Polens, den Frihed, som Rusland i det sidste206 BLIVER DENNE

halvhundred Aar med sindrig, uafbrudt Anvendelse af Tortur ustandselig
har udryddet.

Som sagt, hver Ståt anraaber de højeste Idealer, i hvis Tjeneste den
staar. Alle uden Undtagelse kæmper for deres gode Ret.

Men det er end ikke ubetinget nødvendigt at gøre Retten gældende. Right
or wrong, my country: Hver Ståt kæmper for Fædrelandet og dermed er
alting sagt. Det er i denne Nationalismens Tidsalder lykkedes at faa
Fædrelandskærligheden og Nationalfølelsen udraabt som den højeste Dyd,
i Sammenligning med hvilken Fortidens Verdensborgeraand kun nævnes for
at stemples med dybeste Haan.

I Mellemtiderne mellem Krigene indbilder Menneskene sig, at Verden er
falden til Ro og at Krige fra nu af er umulige. Da man mener at behøve
Gladsyn for at udholde Eksistensen, saa har man gjort Gladsynet til en
Hoveddyd, som giver Mod og Kræfter. Menneskene vil nu engang ikke se
Sandheden i Øjnene. Udbryder Krigen trods al tidligere optimistisk
Fornægtelse af dens Mulighed eller Sandsynlighed, saa trøster
Optimismen derfor de stridende med at denne Krig vil indføre
Retfærdighedens Herredømme paa Jorden, og altsaa blive den sidste.

                          Lovprisningen af Krig

LOVPRISNINGEN AF KRIG

(September 1915)

Det Fortryllende ved et Gennemsnitsmenneske er den Umulighed, hvori han
befinder sig af at kunne forstaa en Tanke.

Langt fra at ærgre sig eller oprøres derover bør den Tænkende hengive
sig til en rent kunstnerisk Nydelse af Modsætningen mellem den
fuldstændige intellektuelle Hjælpeløshed og den Selvsikkerhed, hvormed
den Paagældende dømmer, fordømmer, perorerer, opbringes og gør sig tyk.

Da jeg i sin Tid skrev, det ikke vilde nytte Danmark noget at faa
Nordslesvig tilbage, ifald det skete under saadanne Omstændigheder, at
det tyske Rige efter Afstaaelsen nærede det bestemte Forsæt, ved første
Lejlighed at generobre Landet — saa løftede der sig ikke blot et Skrig
i franske og danske Aviser, men ærede danske „Medborgere" faldt mig i
Ryggen i franske Blade, og jeg blev bogstavelig bombarderet med
Inju-208

rier i anonyme og underskrevne Breve: Jeg havde ved denne Lejlighed
vist mig ikke blot ubeskriveligt fejg, men (som det af Clemenceau
sindrigt forklaredes) jeg led af en Art Afsind. Jeg syntes at nære en
Slags fjantet Frygt for at Tyskland skulde blive ydmyget. Ret som om
ikke Danmark var blevet ydmyget, Frankrig ydmyget! osv. — En
Sindssygelæge maa føie sig saaledes til Mode, naar Patienterne raaber
til ham, at han nok er gal.

Ingen, der kender noget til Menneskehedens Historie kan i den moderne
Krigsbegejstring se andet end den utvetydigste Atavisme. Den gaar
tilbage til Stenalderen. Hos de gamle Meksikanere nød Krigsguden den
højeste Dyrkelse. Han gjaldt for Folkets Hovedbeskytter. I den hele
ægyptiske Literatur findes ikke ét misbilligende Ord om Krig. I det
gamle Hellas var Krig den normale Tilstand mellem Byerne, og det var en
Selvfølge, at naar en By blev indtaget, sloges alt Mandkøn ihjel, mens
Kvinder og Børn bortførtes som Slaver.

I det gamle Israel var det Jahve, som paabød enhver Krig og sørgede for
at den blev gennemført paa det Grusomste. Ja, dersom en Konge indlod
sig paa Skaansel af en overvunden Modstander, forbandedes han som
ulydig af Profeten, hvorimod den Konge blev Manden209 LOVPRISNINGEN AF

efter Guds Hjerte, der erobrede sig Gudens Velvilje ved den mest
raffinerede Grusomhed.

Saul skaaner den besejrede Agag, Amalekiter-nes Konge, og skænker ham
Livet. Samuel erklærer ham, at Herren til Straf har revet Israels
Kongekrone fra ham, og Samuel selv „sønderhuggede Agag for Herrens
Ansigt i Gil-gal." — David derimod forstaar at føre Krig efter Gud
Herrens Vilje. Han indtager Ammo-niternes Kongestad, Rakka: „Men
Folket, som var deri, førte han ud og lagde dem under Save og
Tærskeslæder af Jern og under Øxer afjern, og lod dem gaa igennem
Teglovnen, og saaledes gjorde han ved alle Ammons Børns Stæder (1
Samuel 15, 2 Samuel 12).

Uden at kende disse Forbilleder nærede de Danske paa deres Krigstog i
England og Nor-mandiet et Par Tusind Aar derefter en ligesaa fast
Tillid til at den Krig, de førte, var deres Guder velbehagelig. Kun at
de kaldte dem Thor og Tyr. I den kristne Tid er Sejren — ligegyldigt
hvordan den er bleven vunden — altid bleven betragtet som en Gudsdom,
som et Bevis paa særlig guddommelig Naade og som et Vidnesbyrd om
Sagens Retfærdighed. De Overvundne maatte nøjes med at lade deres
Præster forkynde og forklare dem, at Nederlaget var Vidnesbyrd om Guds
Vrede over deres Synder.

Victor Cherbuliez udregnede i sin Tid, at fra

Aar 1500 for vor Tidsregning til 1860 var der indgaaet 8000
Fredsslutninger, der alle skulde oprette Fredstilstand for evige Tider
og som gennemsnitlig havde varet to Aar.

En Fredstraktat gør det da ikke. En Garanti-Traktat gør det lige saa
lidt. Machiavelli har udtalt en Sætning, som vore Dages Fyrster og
Statsmænd ikke har glemt: „En forsigtig Regent bør ikke holde sit Ord,
hvis han derved vilde gaa imod sine egne Interesser, og hvis de Grunde,
der fik ham til at binde sig selv, ikke længer er til." Det er næsten,
som havde han forudset Aaret 1914. En anden politisk Skribent, den
engelske Major Stewart Murray, har skrevet en Sætning, der
fuldstændiggør Machiavellis Udsagn: „Den evropæiske Papirkurv er det
Sted, hvortil alle Traktater i Tidens Løb finder Vejen. Men en Ting,
som kan anbringes i en Papirkurv, er en daarlig Ting at lade sin
nationale Sikkerhed bero paa."

Sikkerhed erhverves ikke ved Traktater og ikke ved Krigsførelse. Ellers
vilde Krigen 1870— 71 have afgjort det Elsass-Lothringske Spørgsmaal.
Sikkerhed opnaas først, naar Stridsspørgsmaal ordnes paa en Maade, der
af begge Parter betragtes som retfærdig. En saadan Ordning
tilfredsstiller ikke den Afart af Helte, som kaldes Pennehelte, og af
dem findes der jo allevegne adskillige. Men den tilfredsstiller

og af dem er der jo heldigvis flere. Og jeg for min Del nærer et
alvorligt og ikke ubegrundet Haab, om at i hint Spørgsmaal som i andre
Fornuften tilsidst vil sejre, eller med andre Ord: Tingenes Fornuft vil
vise sig stærkere end Fanatikernes Ufornuft.

Af nogle Ord, jeg nylig i et norsk Ugeskrift offentliggjorde om
Usandsynligheden af, at Verdenskrigen vil indføre Retfærdighedens
Herredømme paa Jorden og altsaa blive den sidste, har man i forskellige
Aviser draget den Slutning, at jeg anser Kampen imod Krig for haab-løs
eller vel endog, at jeg betragter Krig som en velgørende Magt.

Jeg udtalte kun Forvisningen om, at Menneskenaturen saare, saare
langsomt forandres til det Bedre. Mennesket er i sit Væsen et højere
Rovdyr og en højere Abe.

Man tro ikke derfor, at jeg mener, Menneskeheden ikke engang vil komme
ud over Krigen. Kun det er sikkert, at Midlet, Staterne nu har valgt,
ikke fører til Maalet.

De Allierede har i Kor forkyndt, at Krigens Maal er Udryddelsen af den
tyske Militarisme. Men saa vist som at to og to er fire, er det, at
Militarisme ikke lader sig bekæmpe og udrydde ved Militarisme.

Denne Bestræbelse er frugtesløs, ja vanvittig.

Men man kan ikke deraf slutte, at Militaris-

men aldrig vil blive fældet. Kun vil det ske ad helt anden Vej.

Lad os se paa de faa beslægtede Fremskridt, Menneskeheden har gjort.

Tænkerne har iværksat dem.

En forfærdelig Svøbe for Menneskeheden har den religiøse Mordlyst
været, som i vore Dage den patriotiske.

Af religiøse Grunde har Kristne og Muhamedanere myrdet hverandre i
Aarhundreder. De frugtesløse Korstog var Religionskrige. Maurernes og
Jødernes Fordrivelse fra Spanien skete af religiøse Grunde. Jøder og
Kættere slæbtes i Aarhundreder til Baalet af religiøse Grunde. Saa
flammede af religiøse Grunde Heksebaalene over Evropa og Amerika. Endnu
paa Shakespeares Tid var den Tortur, der øvedes i Religionens Navn, en
offentlig og fyrstelig Fornøjelse, et Skuespil for Hofferne. Som Maria
Stuart var en frejdig Tilskuerinde ved religiøse og politiske
Massehenrettelser, saaledes bivaanede hendes Søn, Kong James, med
Fornøjelse den Tortur, ved hvilken en Dr. Fian, der var skyldig i ved
Trolddom at have foraarsaget Storm paa Havet, fik sine Knokler knuste i
Benene og fik Neglene trukne ud af sine Fingre, og Naale stukne i de
blødende Fingerender.

Endnu i Januar 1695 lod det Dydsmønster August den Stærke af Sachsen

Neitschütz's Enke underkaste Tortur og udstille ved Skampælen som
Deltagerinde i den Trolddom, hvormed den Heks, hendes unge Datter
Sibylle, der var død 19 Aar gammel, havde vakt den lige afdøde
Kurfyrste Johann Georgs lidenskabelige Kærlighed.

Hussiterkrigene og Trediveaarskrigen var Religionskrige, der lagde
Böhmen og Tyskland øde.

Saa utroligt det lyder, vi radbrækker ikke Troldmænd mere, vi brænder
ikke Kættere, Jøder og Hekse mere, paafører ikke mere hverandre Krig
for Religionens Skyld. Det lader sig ikke mere tænke, at en Filip II
vilde fare frem i Flandern med Ild og Sværd, fordi Indbyggerne var
Protestanter. Det skal ikke dermed være sagt, at Flanderns Indbyggere i
vore Dage er bedre farne for det.

Thi paa det religiøse Vanvid er, som vi alle véd, det nationale Vanvid
fulgt. Men har det lykkedes at faa Tænderne brækket ud paa den
religiøse Hundegalskab, er den Tanke ikke altfor urimelig, at man en
Gang vil faa berøvet den nationale Hundegalskab dens Gifttænder. Den
religiøse var jo dog ældre og ærværdigere. Maaske finder en Dag den
nationale Galskab sin Voltaire.

Vi har jo set gamle haardnakkede krigerske Instinkter og Æresbegreber
overvundne i enkelte Stammer og Lande. Faa Institutioner syntes214

saa uudryddelige som Duellen. Den bunder i nogle af Menneskehedens
bedre Instinkter, Hadet til Uretfærdighed, Trangen til Oprejsning for
den Forurettede, Æresfølelsen, desuden i Standsforskellen og i den saa
dybe personlige Forfængelighed. Den var endnu i det attende Aarhundrede
opretholdt i den angelsachsiske Stamme, som i den romanske, tyske og
slaviske. Den synes endnu uudryddelig i Tyskland som i Frankrig. Men i
Storbritannien og i de nordamerikanske Fristater er den død, og dermed
er den ogsaa forsvundet i de skandinaviske Lande.

Kunde Duellen dø Selvdød, er det ogsaa tænkeligt, at Krigen en Gang dør
paa samme Maade. Men som Duellen ikke udryddedes ved, at Richelieu lod
Duellanterne halshugge, saaledes udryddes ikke Militarisme ved
Indførelse af almindelig Værnepligt, Forlængelse af Tjenestetiden og
rigelig Anvendelse af Granater.

Hvor mange Fordomme har der ikke været at overvinde, inden Duellen blev
afskaffet! Hvor æreløs var længe ikke den, som ikke gengældte en
personlig Fornærmelse med en Udfordring! Hvilken Skole i Mandsmod,
Ærekærhed, personlig Værdighed har ikke Duellen i et Aartu-sinde været,
og dog er den uden Spræl og Spektakel, stiltiende næsten, bleven

glemt i Menneskehedens højest civiliserede Folkeslag.

Efter dens Talsmænds Paastand skulde med dens Bortfalden følge Slaphed
i Sæderne, Fejghed, plebejisk Tænkemaade. Intet fornuftigt Menneske
betragter alligevel en Englænder eller Nordamerikaner som slappere og
fejgere end en Franskmand eller en Tysker.

Lovprisningen af Krig har ikke mere paa sig end Lovprisningen af Duel.

Vi læser det vel stadigt, at uden de Egenskaber, Krigen udvikler, vil
Menneskeheden forfalde, ja raadne op. Men de iblandt os, der ikke lader
sig imponere og skræmme af Talemaader, tror ikke et Ord deraf.

At Duelvæsenet er faldet bort, har i visse smaa og lidet civiliserede
Samfund medført den Ulempe, at Pressen er bleven anderledes fræk og
personlig, end den kan være i de Lande, hvor Fornærmeren maa vente en
Udfordring. Men hverken i England eller i de nordamerikanske Fristater
er Mændene, efter at Duelvæsenet hører Fortiden til, blevet mindre
ærekære eller Livet overhovedet fattigere. Heller ikke er
Erhvervelysten blevet større eller Idealismen svundet ind.

Det hele Krigsvæsens Bortfalden vilde visselig ikke vise sig mere
skæbnesvanger for Beva-216

reisen af de højeste Livsværdier end Duelvæsenets Afskaffelse.

Vi kender alle den Remse, at Krigenes Ophør ikke vilde forædle
Menneskene, men sløve dem og give dem Vellevned til Ideal. Vi kender
Moltkes, i en Feltmarskals Mund naturlige, Ord, at den stadige Fred er
en Drøm og ikke en Gang nogen smuk Drøm. Vi har ofte nok hørt, at kun i
Krig uddannes Selvfornægtelse og Offervillighed.

Ingen nægter, at Krigen ikke blot avler Rædsler og Ulykker uden Tal og
Maal, men aabenbarer Heltemod og Selvopofrelse. Dog dette er visselig
ikke Grund til at afsky den mindre hjerteligt.

Ildsvaade giver kække Brandmænd Anledning til at lægge Dristighed,
Heltemod, Snildhed og Udholdenhed for Dagen; men Ingen priser derfor en
Ildløs, allermindst en, som lægger en hel By i Aske.

Frygtelige Epidemier giver samvittighedsfulde Læger og tapre
Sygeplejersker Anledning til at vise Mod, Omtanke, Intelligens,
Snarraadighed og mange andre Dyder; men Ingen synger derfor en Hymne
til Koleraen.

Fattigdom og Elendighed kalder Barmhjertighed og Godgørenhed til Live.
Men intet fornuftigt Menneske betegner derfor disse Dyder som
Hungersnødens Velgerninger.

I dette Øjeblik styres Evropa af svagt bega-217 LOVPRISNINGEN AF KRIG

vede politiske Dilettanter. Den, som gerne imponeres af
Statsmandskløgt, finder ingen Anledning. Hvad Evropa har udrettet af
teknisk Snille anvendes i Massemyrderiets Tjeneste til Bedste for de
Magter udenfor Evropa, der i Fremtiden skal kæmpe om Overtaget: Japan
og Nordamerika. Evropa gaar tilgrunde ved sin egen, næsten imponerende
Dumhed.

En Del af Ungdommen, som oplever Brutalitetens tilsyneladende Almagt
helder nu til den Anskuelse at netop den gennemførte Brutalitet er den
sande Civilisation. Jeg ønsker, uden meget Haab, at den vilde aflægge
denne Synsmaade. Et ensomt men genialt virkende Enkeltmenneske er mere
værd end al mesterligt organiseret Brutalitet.

                  De store Nationers Omsorg for de smaa

DE STORE NATIONERS OMSORG FOR DE SMAA

(Oktober 1915)

I ethvert af de mange kæmpende Lande er Befolkningen overbevist om, at
Landet i denne Verdenskamp har hvad man kalder Ret og Fjenden Uret.
Naar en Skribent fra et neutralt Land ikke bruger disse fra Moral og
Jurisprudens hentede Betegnelser, men røber den Anskuelse, at den hele
uhyre Krig bevæger sig hinsides Ret og Uret, saa kan det ske, at en
Politiker fra et af de krigførende Lande — for at afsløre hans
Ubestemthed og „Overkultur" — utaalmodigt og hidsigt tilraaber ham: Saa
svar dog! Paa hvad Side er Retten?

Retten! Som om det Ord hørte hjemme i den grænseløse Elendighed, som
Staternes Kappestrid om Overtaget, politiske Dilettanters Uklogskab, og
en ophidsende Presses Kortsynethed og Servilitet har bragt overjorden!

Franskmænd og Englændere har højst naturligt taget deres Udgangspunkt

af den moralske Synsmaade i to ikke blot foi den umiddelbare Følelse
oprørende Handlinger, Østerrig-Ungarns Overfald paa det saa langt
svagere Serbien, der efter det afgivne Ultimatum havde gjort sit
Yderste for at afværge Krig, og Tysklands Krænkelse af den belgiske
Neutralitet, en i sin Tid af selve den tyske Rigskansler tilstaaet
Uret, der blev endnu mere afskrækkende ved de Grusomheder, den havde i
Følge.

Men naar saa i Kraft af dette dobbelte Overgreb, der behandles, som var
det umotiveret og ikke havde en lang og pinlig Forhistorie,
Almindeliggørelsen indtræder: Hverken Frankrig eller England vilde
Krigen; de kæmper nu ene for Traktaters Hellighed og smaa Nationers Ret
— saa er det, at Enhver, som kender noget til Europas og overhovedet
vor Klodes nyere Historie og som ikke samtidigt med Krigens Udbrud gav
Afkald paa sin Evne til at tænke, maa studse og undres.

Og det saa meget mere, som Tyskland trods dets slette og saa
uforstandige Behandling af Rigets polske, danske og franske Elementer,
ogsaa paa sin Side hævder, at det kæmper for de smaa Nationers Ret til
Selvstændighed. Det fører denne Kamp overfor Rusland, som (med endnu
mindre Respekt for højtideligt givne Løfter end Tyskland selv) har
ladet det finske Folk føie sin Vrede og i Kongeriget Polen har holdtDE

Polakkerne og end mer de dér bosatte Jøder i en jammerlig Tilstand af
Retløshed. Tyskland fører denne Kamp overfor Rusland og England i
Forening, hvis fælles Udslettelse af det ulykkelige Persiens
Uafhængighed og fælles Afskaffelse af dets Forfatning er en af den
nyere Tids mest lærerige Begivenheder som Illustration til Stormagters
Holdning overfor en svagere Ståt. Det kan uden Overdrivelse hævdes, at
naar to moderne Stormagter slutter et rigtig inderligt og hjerteligt
Forbund, hvad enten dette kaldes Alliance eller Forstaaelse, saa er
Formaalet i Reglen det at berøve en mindre Ståt dens Uafhængighed. Al
gammel Hjertelighed mellem Tyskland og Rusland er gaaet ud over Polen.
Det sidste Forbund mellem Prøjsen og Østerrig gik ud over Danmark. Den
hjertelige Forstaaelse mellem England og Frankrig gik ud over Marokko.

Tysklands Omsorg for de smaa Nationaliteter har, skønt i dette Tilfælde
alvorlig ment, jo nærmest Karakteren af en Spøg. Men ogsaa det britiske
Verdensriges Omsorg for de smaa Nationaliteter er af ret ny Dato. Det
er ikke nødvendigt at minde om det engelske Folks syvhundredaarige
Udryddelse af ældgammel irsk Kultur. Men som bekendt ødelagde England i
det nittende Aarhundredes Begyndelse af gode politiske Grunde, der
havde lidet med Retten at gøre, det neu-DE STORE NATIONERS OMSORG FOR

trale Danmark i Bund og Grund, bombarderede Kjøbenhavn, mens den danske
Hær laa i Holsten for at forsvare Landets Neutralitet, ranede Flaaden
og overlod Norge til Bernadotte som Løn for hans Frafald fra Napoleon.

Blot i de sidste tolv Aar er fem mindre Stater blevne berøvede deres
Uafhængighed. Af gode Grunde protesterede England og Frankrig ikke.

Republikerne Transvaal og Oranje mistede deres Selvstændighed, da
England bemægtigede sig deres Territorium, som det jo forøvrigt siden
da har regeret mønsterværdigt.

Persien mistede sin Selvstændighed ved hvad man i selve England har
kaldt Røver-Overenskomsten mellem Rusland og Storbritannien. Marokko
blev delt i to ulige Dele mellem Frankrig og Spanien, imod at England
fik frie Hænder i Ægypten og Lov til at bryde sit Løfte om at rømme
Landet.

Koreas Vilkaar minder om de Kaar, der truer Belgien. Koreas
Uafhængighed og Neutralitet var garanteret af Japan, Rusland, England
og Frankrig ved alle disse Magters Underskrifter under Traktater.
Koreas Dronning blev myrdet af Japanere, som Østerrig-Ungarns
Tronarving af Serbere. Kort derefter oversvømmede Japanerne Korea og
tvang Koreanerne til, Side om Side med dem, at deltage i Krigen mod

Baade Rusland og Korea nedlagde Indsigelse og paakaldte Englands og
Frankrigs Hjælp. Men ingen af de to Magter sporede Drift til at gribe
ind. Ingen af dem tog sig den indgaaede Garanti af Neutraliteten og
Uafhængigheden nær. Koreas Selvstændighed laa paa Dødslejet og er nu
ikke mere.

Nu er det selve Europa, som ligger paa Sygesengen eller maaske paa
Dødslejet. Man tier helst ved et Dødsleje. Man nærmer sig i ethvert
Tilfælde varsomt og tilbageholdent Europas Sygeseng som man nærmer sig
et enkelt Menneskes.

II

Pseudonymen Hr. Georges Dauville har fra Senegal i fransk Vestafrika
sendt mig følgende Brev:

Saare langt fra Kamppladsen, i Soudan, hvor Mobiliseringen har
overrasket og fastholdt mig, erfarer jeg af Mercure de France for Maj
1915 Deres Polemik med Clemenceau og de nordiske Folkeslags Opfattelse
af Frankrigs Stilling i Krigen.

I den Afstand, hvori jeg skriver til Dem, er det vanskeligt at være
paatrængende. Vil De tillade mig kortelig at udvikle Dem Sandheden
angaaende Politik, Vilje og Hjertelag i Frankrig før og nu? Det er
forbausende, at ingen Fremmed har formaaet at trænge tilstrækkeligt ind
i fransk Aand og Politik til at gætte visse Grundsandheder. Rigtignok
kan ingen fransk Avis tillade sig at trykke hvadDE STORE NATIONERS

jeg vil sige, ligesom ingen bekendt fransk Forfatter kunde indsende det
til et fremmed Blad. Denne paatvungne Taushed er sandsynligvis Aarsag
til Misforstaaelserne mellem os, Dem og de skandinaviske Folk.

Den simple Sandhed er denne:

For det Første: Der finder gennemgribende Uoverensstemmelse Sted mellem
den franske Kultur og den tyske Kultur •— maaske inderst inde mellem
Livsprinciperne i de to Racer. Imellem dem er hverken Blanding eller
Sammenfatning eller Sammenrøring mulig. Her raader ubetinget og evigt
gensidig Ikke-Forstaaelse. Aldrig vilde man alligevel have ført Krig
mod hinanden eller have drømt om at føre Krig af den Bevæggrund, at man
ikke forstod hinanden og aldrig vil komme til at gøre det.

Dernæst: Økonomisk set havde Tyskerne oversvømmet Frankrig som de var
ifærd med at oversvømme al Verdens Lande. (Jeg sigter ikke til
Spioneriet, da dette er et militært Spørgsmaal, ikke noget økonomisk.)
Trods Tyskernes Boren sig ind allevegne lod der sig imidlertid endnu
ikke godtgøre nogen Formindskelse af Frankrigs offenlige Rigdom eller
nogen Forøgelse af Elendigheden, der hos os er sjælden og næsten altid
betinget af Dovenskab eller Drik. Man søgte paa det økonomiske Omraade
at organisere en Kamp imod Tyskernes Forsøg paa at tage os i Beslag,
men aldrig har man i Frankrig ment, at man burde føre Krig for at
forsvare Handelen og Industrien.

Med andre Ord: Hverken Racemodsætningen eller den økonomiske Kappestrid
fik os til i Tyskeren at se en Krigsfjende, saa uforstaaet og
utilegnelig han end var.

Endvidere: Der har siden 1871 aldrig været virkelig politisk Rivalitet
mellem Frankrig og Tyskland. Trods Skinnet, der taler derimod,
eksisterede denne Rivalitet hverken i Marokko eller i Tyrkiet eller i
Antwerpen eller i Middelhavet eller i det yderste Østen. Ingensteds paa
Jordkloden. Det er en Kendsgerning for hvilken Tyskerne gjorde sigDE

Rede, da de anklagede os for i vor Stilling til dem at være Englands
Drabanter og Narre.

De havde Ret, dog med den Begrænsning at vi bevidst, fuldt samtykkende
optraadte saadan, ja endog selv organiserede Øjenforblændelsen.

Men, vil man indvende, er da ikke Tyskeren Arvefjenden ? Paa ingen
Maade. Det første Slægtled af Franskmænd, der var Fjender af Tyskland,
er endnu i Live. Det er det Slægtled, der sloges med Tyskerne i 1870.
Den Fjende, med hvem vi uden Afbrydelse et Aartusind igennem, og endnu
nyligt i Sudan, har havt Sammenstød, det er Englænderen. De kan neppe
forestille Dem, hvor tidt i det sidste Aar mellem Franskmænd hernede
det Ord er faldet: „Det skulde En have sagt os, da
Fachoda-Sammen-stødet fandt Sted, at Englænderne i 1914 vilde slaas
Side om Side med os paa Frankrigs Grund!" Og mangen fremmed Rejsende
vil mindes den revolutionære Hyldest, der modtog Kommandant Marchand i
Marseille, Lyon, Paris.

Det er ganske vist længe siden Franskmændene nærede Had til
Englænderne. Men dog fik jo Clemenceau sin Løbebane afbrudt paa Grund
af sine engelske Sympatier. Englænderen er ingenlunde vor Fjende paa
Grund af sin Kultur og sin Race, men han er fra det historisk-politiske
Synspunkt den typiske Fjende. Han har til alle Tider været Modstanderen
af vor nationale Udvidelsestrang, og vi føler meget godt, at han vilde
have været det endnu i Marokko 1905, ifald ikke en Overenskomst var
blevet sluttet.

Hvad Russeren angaar, saa er han hos os ganske ubekendt. For Masserne
er Russeren den godlidende Kæmpe i Slægt med dem, der forekommer i
Eventyr. Han er Kæmpen, der vil os vel. For det dannede Publikum staar
Russeren i to forskellige Skikkelser. Der er først den Allierede med de
talløse Troppekorps, hvem man har laant Milliarder for i Tilfælde af
Krig at sikre sig LigevægtDE STORE NATIONERS OMSORG FOR DE SMAA 225

mellem Tyskerne med deres stadige Befolkningstilvækst og os med vort
stillestaaende Indbyggertal. Derfor betegnede Journalisterne fra den
Dag, Krigen -brød løs, Russerne som den knusende Tromle. Den anden
Skikkelse er den, hvori det russiske Folk viser sig, undertrykt som det
er af Overklassen og af Czarens Embedsmænd. Men dette Forhold er uden
Berøring med Alliancen. Det store Flertal af Franskmænd gør sig det til
Regel ikke at tale om den Art Ting. Kun de voldsomme Socialister gør
Brud paa denne sømmelige Holdning. Alt i Alt var Alliancen ved Hjælp af
Milliardlaan en politisk Nødvendighed ligeoverfor et Tyskland, der
strittede af Bajonetter.

Til Slutning: Hvad der ikke lader sig udjævne mellem Frankrig og
Tyskland, det er simpelthen Elsass-Lothringen, og dette er ikke et
politisk Spørgsmaal, men et anatomisk.

Før Revolutionstiden indgik og opløste man politiske Traktater som man
skiftede Klædedragt: Hvert tiende eller tyvende Aar flyttedes
Grænsepæle. Befolkningerne ved Grænser skiftede Fyrster uden at beklage
sig, fandt sig i deres Skæbne, tog Afgørelsen som en Skæbne. Saa
bemærkede man i det 19. Aarhundrede, at Revolutionen havde bragt noget
Dybt og Sandt, hvoraf man-var gennemtrængt som af et nyt Princip,
Nationalitetsprincipet. Det slog Rødder, voksede, blev en Kraft, som
ikke mere lod sig hæmme. Tysklands Enhed er en Følge deraf. Men i selve
Øjeblikket, hvor Tyskland fuldbyrdede sin nationale Enhed og hvor
ethvert Land, ogsaa Elsass-Lothringen hævdede sin Nationalitet, greb
Bismarck os i Struben og fravristede os dette Land. Aaret 1871, det
betegner ikke som tidligere Aar en Flytning af Grænsepæle, det betyder
Amputation af et Lem.

Man kan i Tidens Løb tilgive en Angriber, som har slaaet et Par Tænder
ind paa En; men har man faaet sin Haand hugget af, saa er man nødsaget
til sit Liv igennem

stadigt at fornemme Savnet af denne Haand. Sæt nu tilmed, at den
afhuggede Haand bevarede Liv og viste sin stumme Smerte!", og sæt, at
Fjenden havde den Grusomhed at vride dens Fingre om for den Lemlæstedes
Øjne eller at rive Neglene ud af den! Sæt han dertil raabte: „Kom dog
og prøv paa at tage fra mig hvad jeg har; da jeg er 70 Millioner og du
kun 40, saa skal du se Løjer!"

Elsass-Lothringen er for Frankrig denne afhuggede Haand, og Krigen
føres kun for dets Skyld. I tredive Aar har vore Forbund, vore
Forstaaelser, vor Finanspolitik, vore gentagne Ydmygelser, Alt, været
underordnet denne ene Sag. Vi følte det som Pligt at lide taalmodigt,
at anstille os smaa, saa længe til den russiske Kæmpe blev voksen og nu
paa sin Side kunde sige til Tyskeren: „Ja saa, du er 70 Millioner, men
jeg er 150 Millioner; nu skal vi se Løjer!"

Jeg kan føre Bevis for at det her Fremstillede er Sandheden for os
Franske.

Ifald der indenfor hin tyske Kultur, hvis nøjagtige Definition er
„Stupid Intelligens", havde været at finde en Fyrste, en Statsmand, en
sand Politiker, maaske en sand Fortsætter af Bismarck, der efter vor
Indgaaelse af den russiske Alliance paa hvilketsomhelst Tidspunkt havde
sagt til os: „Jeg giver Jer Elsass-Lothringen tilbage, bryd
Alliancen!", saa vilde vi paa Stedet have brudt den og var forblevne
neutrale under ethvert tysk-russisk eller tyskengelsk Sammenstød.

I Bytte for Elsass-Lothringen kunde Tyskland i de sidste tredive Aar
have faaet alle vore Kolonier med Undtagelse af Algier, og Penge
ovenikøbet.

Paa Fashoda-Tidspunktet og umiddelbart derefter kunde Tyskland have
havt os til Forbundsfæller og have ødelagt England.

Jeg vover det Udsagn, at endog i Juli 1914 vilde Tilbudet om
Elsass-Lothringen have bragt os til at opgiveDE STORE NATIONERS OMSORG

Russerne og alle vore Milliarder. Ja, Tyskland kunde da med Vold have
bemægtiget sig Rhinmundingerne og Antwerpen uden derved at bevæge os i
højere Grad end de Forenede Stater.

„Den stupide Intelligens" bestemte det anderledes.

Naar Kejseren stedse paany med Mellemrum sendte os sin berømte
Tørkrudts-Udfordring: „Jeg er 70 Millioner, I er 40," fandt Europa
dette morsomt, grinede og saa i os Pralere og Tossehoveder, der aldrig
kunde blive færdige med at tænke paa vor afhugne Haand. Men hvad havde
vi at gøre? Tie, vaage og dyrke Forbundet med Rusland. Ifald Verden nu
ikke ser, at vi i et halvt Aar har smed-det og organiseret en
Krigsmaskine af samme Rang som den, Tyskerne har brugt tredive Aar til
at tilvejebringe, ikke ser denne Revanche, som vor Videnskab og vore
Nerver har taget, denne overordentlige franske Frembringelse, der er
fuldført medens Landet delvis var besat af Fjenden — saa forstaar den
tyske Kultur at fabrikere saare tætte Skyklapper!

Modtag Forsikringen om min fuldkomne Højagtelse osv.

III

Det har, synes mig, en betydelig Interesse at følge en ung begavet
Franskmands Fremstilling af, hvorledes efter hans Overbevisning og
Erfaring Tænkemaaden og Følemaaden i hans Fædreland har formet sig i
den sidste Menneskealder.

Nogle imødegaaende Bemærkninger turde dog her være paa deres Plads.

Det er blevet et Dogme i en Del af det unge Frankrig, at en gensidig
Befrugtning af fransk

og tysk Aand er en Umulighed, omtrent som det er umuligt, at et Dyr af
Hesteslægt og et andet af Okseslægt kan befrugte hinanden. Denne
Grundsætning, fra hvilken Hr. Dauville gaar ud, er en mærkelig
Vildfarelse. Elsass's hele Aandsliv er et Bevis paa det modsatte.
Elsassiske Forfattere paa det franske Sprog har i en lang Aarrække
sammensmeltet franske og tyske Egenskaber. Det gælder endog om
Videnskabsmændene. Man kunde som Eksempel nævne en af de mest
udmærkede, Bibelforskeren Reuss, der ved Universitetet i Strassburg var
Professor i Teologi. Han skrev før Krigen 1870 sine Arbejder paa Tysk,
efter Krigen kun paa Fransk; men tysk Lærdom og fransk Form udgør i
hans Aand en Enhed. I vore Dage var de franske Schweizere Cherbuliez og
Rod tysk paavirkede. Man kunde fra tidligere Tider nævne de fordrevne
franske Huguenotters Efterkommere i Tyskland, særligt i Berlin, hvis
ejendommelige Rationalisme har et fransk Element. Mangfoldige af disse
Familier med franske Navne som f. Eks. Fontane eller Dubois-Reymond har
blandt deres Efterkommere havt Skribenter og Videnskabsmænd med
udpræget prøjsisk Patriotisme, men i hvis Foredrag alligevel et fransk
Element lod sig spore. Senere hen var en Emigrant som Adalbert von
Chamisso, der vilde være tysk og kun skrev tysk, alligevel af rent
fransk Blod,DE STORE NATIONERS OMSORG FOR DE SMAA 229

og man sporer det vistnok i mere end i hans mesterlige tyske
Oversættelser af franske Digte.

I ren Almindelighed kan det vel med Rette siges, at fransk Aandsliv
gennem en Række af Aarhundreder ikke har staaet i nogen Gæld til
Tyskland. Det beroer paa Frankrigs uhyre Forspring i Kultur. Allerede i
Slutningen af det 12. Aarhundrede gik Paavirkningen fra Frankrig til
Tyskland, men Strømmen aldrig tilbage mod sin Kilde. Forfatterne af de
tyske Hof-Epopeer Heinrich von Veldeke, Hartmann von der Aue, Gottfried
von Strassburg er kun Oversættere og Bearbejdere fra Fransk. Chrestien
de Troyes behersker Hartmann von der Aue helt. Endnu Wolfram von
Eschenbach dannede sin Smag ved Studiet af Chrestien.

Det er først i det nittende Aarhundrede, at tysk Indflydelse i fransk
Literatur begynder at gøre sig gældende som naar Charles Nodier
paavirkes af Goethe og Amadeus Hoffmann, Alexandre Dumas den ældre af
Schiller. Tydeligst spores tysk Indflydelse hos Quinet, hvis Følemaade
er tysk, hos Taine, der har lært af Hegel som af Goethe, nydt Heinrich
Heine og levet med Beethoven, endelig hos Renan, der er bleven grebet
af Herder og som er helt gennemtrængt af tysk Videnskab, men har
omstøbt den i den mest udsøgte franske Form. I vore Dage har Romain
Rolland, paavirket fra Tyskland, vistDE STORE NATIONERS OMSORG FOR DE

sig i Stand til den grundigste Forstaaelse og Kritik af tysk Væsen.

I Løbet af et stort Folks Aandshistorie betyder dog naturligvis denne
sene og spredte tyske Indflydelse ikke meget, selv om den paa enkelte
Omraader som Musikens har været meget kendelig.

Men kastes Blikket over paa det tyske Aands-livs Historie, da beviser
gennem en Række af Aarhundreder Sammensmeltningens Virkelighed tilfulde
Muligheden af den tyske Aands Paavirkelighed af fransk. Som Sagnene om
Flore og Blancheflore, om Tristan og Isolde kom fra Frankrig, saaledes
efterlignedes senere hen Rabelais af Fischart, saaledes repræsenterede
Gottsched den franske Klassicisme og Frederik den Store Voltaire.
Voltaire og Rousseau har hver for sig en Tidlang behersket tysk
Tænkemaade og Følemaade. Langt senere har Victor Hugo paavirket
Freiligrath, ja Zola og Maupassant har havt talrige tyske Elever.

Den utvivlsomme Uensartethed af fransk og tysk Væsen er altsaa ikke
mere gennemgribende end at den lader sig overvinde, og at ville føre
den tilbage til en Racemodsætning: Latinsk— Germansk er næsten komisk,
da Franskmændene og Tyskerne er fremgaaede af hver sin Blodblanding, da
Gallerne var Kelter, ikke Latinere,DE STORE NATIONERS OMSORG FOR DE

og der faktisk i vore Dages Franskmænd er mere germansk Blod end i vore
Dages Tyskere.

Det næste Punkt, at Ingen i Frankrig tænkte paa, af økonomiske Grunde
at paaføre Tyskland Krig, staar vistnok fuldtud til troende. Frankrigs
Handel var allerede længe ikke steget efter samme Maalestok som
Tysklands, og det var umuligt at bøde paa dette Forhold ved en Krig. Et
saa fortvivlet Middel var vel desuden overflødigt, da Frankrigs
Nationalformue forøgedes ved Sparsomhed som den tyske ved
Foretagelsesaand.

Hvad det følgende Moment angaar, bringer Hr. Dauvilles Fremstilling
ikke noget, der er mig personlig nyt eller fremmed. Mer end én Gang er
den Betragtningsmaade, allerede før Fashoda, omtrent Aar 1896, mødt mig
i Frankrig, at ikke Tyskland, men England var Arvefjenden. Netop med
disse Ord blev Frankrigs Stilling til de to Lande en Dag udredet for
mig af en vidtbekendt og højtbegavet Franskmand, som da lige var
udtraadt af diplomatisk Tjeneste*).

Uviljen overfor England kom lidenskabeligt til Udbrud, da Frankrig i
1898 under Trusel med Krig blev tvunget til at opgive Fashoda: Den
viste sig under hele Boerkrigen, hvor Indsamlinger for de kæmpende
Boer-Republiker fandt

*) Det var Paul Hervieu. Jeg tilføjer Navnet nu, da han er død. (Juli

Sympati, Krüger modtoges med Begejstring og Edward den Syvende grovt
karikeredes i de franske Vittighedsblade. Uviljen kom til Udbrud paa
Verdensudstillingen Aar 1900, da skotske Arbejdere, som med
Understøttelse fra deres Hjemland var tagne i ret stor Skare til Paris
for at høste Belæring af de udstillede Maskiner og Varer, blev
insulterede, saa de maatte fortrække.

Hr. Dauville har selvfølgelig Ret i sin Fremstilling af Motivet til at
Frankrig i saa dyre Domme har tilkøbt sig Alliancen med Rusland og
næsten sørgeligt Ret i sin Skildring af de franske Folkemassers
Uvidenhed om den egentlige Beskaffenhed af Regeringssystemet i dette
Rusland, hvis Ledelse det med Et blev patriotisk Pligt at forherlige.
Han bruger et overmaade skaansomt Udtryk i Sætningen: „Kun de voldsomme
Socialister gør Brud paa denne sømmelige Holdning". Denne Holdning, som
vel har varet mer end en Snes Aar, bragte i sin Tid den største Sorg og
Skuffelse over Polakkerne, der i et Aarhundrede havde set hen til
Frankrig som til den Magt, der skulde være deres Værge ikke mindre mod
russisk Tvangs-vælde end mod prøjsisk. Denne Holdning gjorde det muligt
for det russiske Despoti at hævde sig trods en fortvivlet Befolknings
Opstandsfor-søg. Der havde altid hersket det intimeste Ven-DE STORE

skab mellem prøjsisk og russisk Enevælde; de havde rakt hinanden
Haanden og givet hinanden Haandsrækninger, saa tidt Polakker eller
Russere prøvede paa at afryste Aaget. Men nu blev fransk Guld og fransk
Enthusiasme Magter, der paa én Gang afstivede det russiske Embedsstyre
og lagde en Frihedsglorie om det. Der var verdenshistorisk Ironi i
Situationen, da Kejser Alexander III staaende hørte paa Marseillaisen,
spilt af et russisk Militær-Orkester. Det var en endnu bitrere Ironi,
at det franske Demokrati lagde den væsenlige Hindring i Vejen for
Oprettelsen af en frisindet Regering i Rusland.

IV

Englænderne deler her Ansvaret med de Franske.

Den nærværende Krigs dybeste Ophav har Modsætningen mellem Rusland og
Centralmagterne været, Hadet mellem Slaver og Germanere, Ruslands Kamp
mod Østerrig om Herredømmet over Balkanstaterne. Frankrig blev kun
angrebet af Tyskland, fordi det var Ruslands Allierede. Helst havde
Tyskland udfægtet sin Trætte med Rusland uden nogen samtidig Dyst med
de Franske. Den Forstaaelse, som Storbritannien aabent indgik med
Rusland, men som uden Parlamentets Vidende forvandlede sig til en

ance, har været en umaadelig Hindring for Udviklingen af russisk
Frihed.

Rusland afhang og afhænger ubetinget af Vestmagternes Pengemarked. Det
trænger til Laan. Det behøver Kredit. For at Bankerne skal vise sig
imødekommende, maa den lille Kapitalist have Tillid til den Magt, som
vil laane. Saa længe Rusland stod for den engelske Sparer som en
fjendtlig Magt, en Fare for England, eller som et usikkert Despoti,
truet af Revolution, henvendte den russiske Regering sig forgæves til
de engelske Finansmænd. Men fra det Øjeblik af, da Kong Edward havde
besøgt Czaren i Reval og Czaren Kong Edward paa Øen Wight, fulgte de
engelske Aviser det Løsen at fremstille Rusland som en venligsindet
Magt i stadigt Fremskridt henimod forfatningsmæssig Frihed. Og den
lille engelske Kapitalist tog da sin Tegnebog frem. Ganske som i
Frankrig indgik Pressen, Politikerne, Overklassen en stiltiende
Sammensværgelse til Lovprisning af den russiske Regering og
Bortfortolkning af dens Væsen.

Rusland søgte ingenlunde til England som til en frisindet Magt, saa
lidt som det havde søgt til Frankrig, fordi dette var Republik. Det
søgte England, fordi det havde laant saa uhyre Summer af Frankrig, at
de franske Finansmænd efterDE STORE NATIONERS OMSORG FOR DE SMAA 235

den ulykkelige Krig med Japan blev betænkelige og ønskede Londons
Medvirkning.

Forhandlingerne var allerede begyndte 1905 under Lord Lansdowne. Men
hans Efterfølger Sir Edward Grey var den, som virkelig gennemførte dem,
og Grunden til Alliancen var allerede lagt i Foraaret 1906.

Som bekendt var en Forfatning bleven fravristet Czaren i Oktober 1905.
Under uhyre Spænding foregik Valgene til den første Duma, mens
Reaktionen i Provinserne var i sin fulde hensynsløse Kraft. Der
trivedes imidlertid da et stort Haab i det russiske Folk. Den nye Duma
udviste et overvældende Flertal for Fremskridtsmændene. De
constitutionelle Demokrater (kaldet Cadetterne) beherskede
Forsamlingen. Den havde at kæmpe mod et reaktionært Ministerium og mod
et Hof, der angrede de gjorte Indrømmelser, som Skrækken havde
aftvunget det.

Dumaen kunde have trodset Enevælden ifald den havde formaaet at møde en
ringeagtet Regering, hvis Finanser var bankerot, med de Ord: „Jer Kasse
er tom, Jer Kredit er udtømt. Vi derimod har baade Rusland og Europa
bag os. Hvis I anerkender vor Bevillingsret, og vor Ret til at indføre
Ministeransvarlighed, saa vil vi vedtage Skatter og tilstaa Jer Laan.
Hvis I negter os vor Ret, saa svarer vi for, at I hver-DE STORE

ken i London eller Paris finder Penge til at fortsætte Jer
Undertrykkelsespolitik." Dumaen kunde ikke føre noget saadant Sprog;
thi i Marts 1906 var det store Laan blevet afsluttet i London og Paris,
og da Dumaen traadte sammen i Maj, var Regeringens Kasse fuld.

Hvor havde Ruslands Frisindede anraabt Europas frie Stater om ikke ved
Laan at besegle den russiske Friheds Undergang! Efter mindre end tre
Maaneders Liv blev den første Duma opløst, og Resten af Aaret regerede
Stolypin uden Parlament, mens Krigsretterne forkyndte og iværksatte
Dødsdomme over hele Landet. Den anden Duma traadte sammen 1907 og viste
sig at være endnu radikalere end den første.

Stolypin lod da Socialdemokraterne, det indflydelsesrigeste Parti i
Dumaen, anklage for Sammensværgelse mod Statsmagten med
Militærrevolution som Formaal.

Det Udvalg af alle Partier, som blev nedsat, meddelte den tredie Duma,
at det enstemmigt havde fundet Socialisterne skyldfri. Ved Statskup
blev saa 35 af dem hemmeligt forhørte for en Særret, 17 af dem blev
dømte til 4—5 Aars Tugthusarbejde og 10 til stadig Forvisning til
Sibirien. To af dem var døde i Fængslet, en mistede Forstanden, en
fjerde, Partiets ypperste Taler, fik Tæring. De blev alle behandlede

almindelige Forbrydere, blev lagte i Lænker og fik Pisk.

Med Opløsningen af den anden Duma var Experimentet med russisk
Folkefrihed faktisk til Ende. Kropotkin har i sit Skrift Russisk
Terrorisme 1909 vist, at de politiske Fangers Tal i de russiske
Fængsler i Tidsrummet af nominel Frihed steg fra et dagligt
Gennemsnitstal i 1905 af 85,000 til Tallet 181,000 i 1909. Han har
fortalt, hvilke skrækkelige Sygdomme der rasede i de overfyldte
Fængsler og hvilken udstrakt Brug der gjordes af Torturen dér. I 1909
hængte Krigsretterne gennemsnitlig tre politiske Forbrydere om Dagen.
Antallet af de politiske Forviste til fjerne Landsbyer i Nordrusland og
Sibirien naaede efter officiel Opgørelse paa det Tidspunkt 74,000.

Uden Frankrigs og Englands Samvirken med den russiske Regering vilde
dette Resultat have været en Umulighed.

Blandt de skrækkelige Fraser, der udspredes for at sætte det læsende
Publikum Blaar i Øjnene er den, at Alliancen med England og Frankrig
omformer den russiske Regering i frisindet Retning, saa Krigen gør
Rusland til en Magt, der kæmper for Frihed. Den bekendte russiske
Revolutionær Burtzef udtalte ved Krigens Udbrud offentlig sin Tro
derpaa, og for at bevise sin Tro af sine Gerninger, lovede han nu atDE

stille sig til Regeringens Tjeneste og foretog en Rejse til Rusland.
Han blev, saasnart han var over Grænsen, arresteret og dømt til
livsvarig Forvisning til Sibirien.

Reaktionen er under Krigen, som venteligt var, optraadt dristigere end
nogensinde før. Skønt Loven sikrer Duma-Medlemmerne Ukrænkelighed, blev
fem socialdemokatiske Medlemmer af den nu siddende Duma fængslede under
Anklage for Højforræderi. En af disse Mænd ved Navn Adamovitsj blev
dømt til livsvarigt Tugthusarbejde for at have stiftet en Fagforening
for Sømænd.

V

Det næste og afgørende Punkt i Hr. Dauvilles Redegørelse er
Elsass-Lothringens Uundværlighed for Frankrig, den Smerte og Ydmygelse,
Frankrig led ved Afstaaelsen og har lidt ved Styret dér, det
uudholdelige Savn af det Tabte, for hvis Generhvervelse man havde været
rede til de allerstørste Ofre, af Kolonier, af indgaaede Alliancer og
Ententer, og for hvis Generhvervelse man nu alene har ført Krig. Han
anvender for at paavise Tabets Uhygge Lignelsen med den afhuggede
Haand, som dog ikke rammer helt eller godt, da det ikke lader sig gøre,
efter 44 Aars Forløb at faa en afhugget Haand til paany at gro fast,
end ikke lader sig gøre umid-DE STORE NATIONERS OMSORG FOR DE SMAA 239

delbart efter Amputationen. Desuden forestiller man sig vanskeligt, at
Nogen martrer en afhugget Haand.

Om Lignelsen slaar mere eller mindre til, er dog visselig en saare
ringe Ting. Men hvad der ikke er ligegyldigt, tvertimod forbausende, er
at en videnskabeligt dannet Franskmand, tilmed en, som med Forkærlighed
tænker politisk, er saa uvidende om Danmarks nyere Historie, at han gør
sig de største Anstrengelser for at forklare en Dansk, hvor usigelig
pinligt det er for et Land at faa sig et Omraade fravristet, der
sprogligt og historisk tilhører det. Han synes da aldrig at have hørt
Tale om Danmarks Krige for Slesvig, aldrig at have skænket Danmarks
nuværende Stilling til Nordslesvig en Tanke. Han kender da heller ikke
til, at medens Elsass blev fransk under Ludvig XIV, var Slesvig fra
Oldtiden dansk. Vi vidste, at Franskmændene er bedre inde i deres eget
Lands Historie end i andre Landes, men alligevel overrasker en
Uvidenhed som denne.

I et underordnet Punkt med Hensyn til Elsass-Lothringens Afstaaelse har
Hr. Dauville ikke Ret. Det er naar han bruger Udtrykket derom:
„Bismarck greb os i Struben." Bismarck var uden Skyld i
Elsass-Lothringens Annexion som han var uden Skyld i at Danmark mistede
Nordslesvig. Det har øjensynligt, som hans nu for-DE STORE NATIONERS

glemte Brev til Blixen-Finecke beviser, været hans Hensigt, i Fald man
gjorde Blixen til Udenrigsminister, at ordne Spørgsmaalet om
Hertugdømmerne uden Krig og saaledes, at Danmark ikke mistede nogen
dansktalende Landsdel. Endnu paa London-Conferencen kunde Danmark have
faaet Nordslesvig, ifald det ikke selv i Haab om bedre Vilkaar havde
vraget det. Hvad Elsass-Lothringen angaar, da kæmpede Bismarck efter
den fransk-tyske Krig den samme haardnakkede Kamp imod Moltkes og
Militærpartiets Erobringslyster, som han havde kæmpet efter Østerrigs
Overvindelse.

Ved Freden i Prag lykkedes det ham at sætte sin Vilje igennem, saa
ingen Del af Østerrig og ingen Part af Bayern blev føjet til Prøjsen.
Efter den tysk-franske Krig gjorde han ildfuldt gældende, at
Elsass-Lothringens Tilknytning til det tyske Rige maatte befrygtes i
Løbet af et Halvhundred Aar at ville føre til ny Krig, men her lykkedes
det ham ikke at faa Kejseren paa sin Side, da Moltke og de øvrige
Hærførere ivrede mod, at Pennen skulde overlade Fjenden, hvad Sværdet
havde fravristet ham.

Tabet af Elsass-Lothringen er visselig fra først af ikke blot blevet
følt som en Sorg og en Svækkelse, men som et Symbol paa Frankrigs Fald
fra den herskende Stilling paa Europas Fastland. Imidlertid overser Hr.

Kolonirige, Frankrig siden 1871 har erhvervet, noget bødede paa Tabet,
og at der var en Tid, da selv dette dybe Saar af den yngre Slægt ikke
mere føltes uden som Ar.

Beviset foreligger i en Enquete, Mercure de France i 1898 lod foretage,
og som røbede, at kun de Gamle, der havde været voxne i 1870, eller
endog deltaget i Krigen, saa hen til de to tabte Provinser med stadigt
brændende Savn.

Den udmærkede franske Tænker Clemence Roy er, Darwins Oversætterinde,
skrev:

Elsass og Lothringen er blevet tagne fra os, som vi har taget dem, med
Krigens Ret. Vi kan tage dem tilbage. Man vil da atter tage dem tilbage
fra os. Det bliver endeløst. Hvad andet vinder Provinserne derved end
at blive endnu to Gange hærgede af Krigen! Og kan vi her støtte os paa
Fællesskab i Afstamning eller Overlevering? Fra Romertiden af er Elsass
et tysk Land. Det har ikke en Gang været besat af Frankerne. Under
Merovingerne udgjorde det en Del af Allemanien eller Schwaben, hvis
Mundart det endnu har bevaret.

G. Montorgeuil:

Dagen efter Nederlaget er Gengældelsestanken ædel og smuk, bidrager sit
til Genoprejsningen; efter en Fjerdedel af et Aarhundrede er den
angribende Holdning kun en Attitude, mere latterlig end stor. Krigen
til Generobring af Elsass og Lothringen kan nogle gale Mennesker ønske
sig og talrige Hyklere raabe paa. Folket vil ikke vide af den; det
vilde forkynde sin Mening rent ud, ifald man ikke havde skræmmet det
derfra. Men det røber, hvad det ikke aabent udtaler.

De dengang yngre Forfatteres Samstemning er overraskende:

Brødrene Paul og Victor Margueritte (hvis Fader blev dødeligt saaret
ved Sedan og af hvilke Paul i disse Dage har udgivet den lidenskabelige
Bog Contre les barbares):

Hos dem, der har oplevet Krigens Feberdage, vil Erindringen om den
holde sig; hos de andre vil den udviskes. Man kan allerede med
Sikkerhed forudse det Øjeblik, da Sedan og Metz ikke vil sætte Sindene
i Bevægelse paa anden Maade end som Waterloo gør det eller Paris's
Erobring ved de allierede Hære 1814.

Ferdinand Herold:

For at der skulde kunne udbryde en fransk-tysk Krig maatte noget saa
urimeligt ske, som at Elsass-Lothringen rejste sig i Oprør mod
Kejseren. Og selv da, hvordan skulde i Grunden den franske Regering
logisk kunne gribe ind, den som har opretholdt Abdul Hamid i Armenien
og Regentinden af Spanien paa Kuba?

Francis Jammes (allerede da højt anset lyrisk Digter):

Der er ikke en fransk Bonde, der tænker paa at generobre Elsass.
Borgeren vil ikke slaas. Kunstneren vilde Krigen kun forstyrre. Den
Eneste, som gerne gik med, er den aldeles elendige og udslidte
Arbejder, der tuberkuløs og alkoholiseret ved Morgengry i Kulden
slentrer afsted til Arbejdspladsen, hvor Kapitalistens Krav,
Opsynsmandens Skældsord, og Fald fra Stigerne venter ham.

André Lebey:

Da vi er blevne slaaede, og det efter at vi selv havdeDE STORE

erklæret Krigen, saa er vi nødte til at finde os i Sejrherrens
Betingelser. Man svarer strax paa en Lussing. To , Dage efter er det
for sent. Vi tænker altid paa Elsass; vi klager endog; ved Desserten
løfter vi i Familierne højtideligt Champagneglasset til dets Ære; ved
Idrætsfesterne pynter vi gerne Festtalernes Lyrik med de sorte
Huebaand. Men det er Alt.

Remy de Gourmont (Medstifter af den ny Mercure de France, højt anset
Forfatter og Digter):

Forsoningen er øjensynlig. Tyskeren er ikke længer en Fjende. Den
Dumhed at kalde Tyskland for Arvefjenden, forekommer nu kun i Aviser,
der troer derved at vinde den offentlige Mening for sig. Men den
offentlige Mening holder ikke dér.

Camille Mauclair (højt anset Forfatter og Journalist):

Revanchen er nu kun Valgflæsk, har tabt al Agtelse, da Boulangismen
klikkede, ved de Ledendes Udygtighed og Generalernes Mangel paa
Autoritet, for os Skribenter tillige ved den taabelige Litteratur, som
Fædrelanderiet har avlet.

Henri de Regnier (nu som anerkendt Høvding for den yngre Digterskole
Medlem af Akademiet) skrev:

Jeg troerj at Spørgsmaalet Elsass-Lothringen især berører
Nationalforfængeligheden. Indlemmelsen af de to Provinser i Tyskland er
et Bevis paa vor øjeblikkelige Underlegenhed den Gang, og Erindringen
piner os derfor. Saaret vilde læges ogsaa uden nogen Tilbagegiveise,
ifald Nationalstoltheden blot paa anden Maade fik Oprejsning.

For sytten Aar siden' knyttede jeg til Gengivelsen af disse Ytringer
adskillige Overvejelser. Jeg viste, at disse Udtalelser ikke kunde
forbause nogen opmærksom Iagttager af fransk Aandsliv. Da den
almenkendte og højligt yndede Francois Coppée i Bladet Le Journal (22.
Juli 1898) havde skildret den Nødstilstand, som en Række af Uvejr havde
fremkaldt i Elsass, i bevægede Ord havde appelleret til det franske
Folks Broderfølelse for at afhjælpe Nøden og havde aabnet en
Subskription, kom der aldeles Intet ind. Netop dette var Anledningen
til Mer-cure de France's Rundspørgsmaal; man søgte efter Grunden til,
at Coppée's patriotiske Opraab havde gjort en saa fuldstændig Fiasco.
Hadet til England havde desuden paa den Tid, i Fashoda-Aaret, voxet sig
saa stærkt, at det næsten havde afløst Hadet til Tyskland. Og allerede
da betonede jeg for min Del med de selvsamme Ord, Hr. Dauville nu
anvender, at man i de højere Kredse jævnlig hørte de Ord: „Ikke
Tyskland, men England er Arvefjenden". Rivaliteten i Afrika og Asien,
særligt Forholdene i Ægypten og ved Niger holdt Frankrigs Forbitrelse
mod England vaagen. Arbejderstanden vilde dengang, hvad enten den var
socialistisk eller anarkistisk, intet høre om Nationalhad til Tyskland,
men betragtede de tyske Arbejdere som Brødre. Jeg skrev dernæst:

det været enhver nogenlunde skarpsynet Rejsende paafaldende, hvilken
underlig Ømhed for Tyskland eller Begejstring for Tyskland der i
Frankrig tidt findes blandt de Dannede. Sværmeriet for Richard Wagner,
der i Frankrig er stærkere end i noget andet Land, har været en
umaadelig Udbreder af Tyskhed. Paafaldende er f. Ex. den Lyst, de Unge,
som kan det, har til at snakke Tysk."

Jeg tænkte ved den sidste Sætning især paa Léon Daudet, den nu mest
fnysende Chauvinist i Frankrig, som et Par Aar forinden i sin Faders
Hus greb enhver Lejlighed til at tale Tysk. Han tiltalte ogsaa oftere
mig paa Tysk og fik Svar paa Fransk. Nu har han overskældt mig som ikke
fransk nok.

Det er da heller ikke gaaet i Glemme, at under Dreyfus-Processen de
franske Generaler uden Modsigelse og med den hele nationalistiske
Presses Understøttelse nærede den mest uforbeholdent ytrede Uvilje mod
Krig med Tyskland og betegnede det at føre den franske Hær mod den
tyske som det at føre den „til Slagterbænken". Under den haarde indre
Strid, i hvilken „Nationalismen" tilsidst idetmindste tilsyneladende
laa under, blev Tanken om Revanchen bekæmpet, og for Flertallet af
Franskmænd stod Derouléde, dens Talsmand, efterhaanden som en halvt
eller helt komisk Person. Det erDE STORE NATIONERS OMSORG FOR DE SMAA

først efter sin Død, at han er blevet Nationalhelt.

Men det er overhovedet først i de sidste Aar, at den som jævnlig
besøgte Frankrig, i Sindene kunde spore, hvorledes med den stigende
Tillid til Hæren Tanken paa Tilbageerobring af det Tabte dukkede op som
en Opgave og en Pligt. Nationalismen, som formelt var overvunden, var i
Virkeligheden sejrrig over hele Linjen; den nykatolske Bevægelse
smeltede sammen med den nationale, og den ungdommelige Begejstring fik
et saa skønt og rørende Udslag som i Ernest Psichari's L'Appel aux
armes.

Det var ikke mange Aar siden, at Madame Adam i sine Livserindringer
bittert havde bebrejdet Gambetta og hans Efterfølgere Opgivelse af
Revanchen. Nu laa denne Mangfoldige paa Sinde, og med nogen Forundring
har jeg, som formodentlig Hr. Dau ville, i Mercure de France for Maj
1915 set det negtet af Hr. P. G. La Chesnais, at der i de sidste Aar
har hersket en krigersk Aand i Frankrig som i Tyskland.

VI

At den overophedede Nationalfølelse ikke udelukkende er paa tysk Side,
viser det selvsamme Hefte af det nævnte franske Tidsskrift. Deri har
Hr. Léon Bloy skrevet om Jeanne d'Arc og Tyskland. Man har med god

i England og Belgien følt sig harmfuld over de nyeste tyske Krav paa at
sætte tysk Kultur lig med Civilisation overhovedet og over al anden
Civilisation. Men hvilken tysk Skribent er paa sit Fædrelands Vegne
gaaet videre end Hr. Léon Bloy gaar paa Frankrigs? I hans Afhandling
hedder det f. Ex.:

Efter Israel, der ved en berømt Forret blev kaldt Guds Folk, har der
ikke paa Jorden været noget Folk, Gud har elsket saa højt som det
franske. Forklare det hvo som kan. At betegne denne Nation som den
skønneste eller den mest ædelmodige af alle Nationer — hvad den
forøvrigt ubestrideligt er — tjener til Intet, da disse guddommelige
Fortrin netop maa være den Foretruknes Løn. Guds Forkærlighed kan kun
retfærdiggøres ved hans Forgodtbefindende, der er helt igennem og paa
tilbedelsesværdig Maade uudforskeligt. Frankrig er i den Grad det
første Folk, at alle de andre, hvorledes de end er, maa anse deres Lod
for hæderlig, ifald de faar Lov til at æde dets Hundes Brød.....

Det fuldstændige, det ensartede Frankrig, det hvis Geografi var
forblevet den samme i 300 Aar, var nødvendigt for Gud, fordi han uden
det ikke vilde have været og ikke vilde være Gud paa fuldstændig Maade.
Hvilke end Frankrigs Utroskaber eller Forbrydelser har været, og hvor
skrækkelig end Udsoningen af dem vil blive, Gud vil ikke tillade, at
Frankrig bukker under, da han har Brug for det til sin egen Hæder, og
de smudsige Lutheranere, som for snart et halvt Aarhundrede siden
lemlæstede det, vil blive tugtede med en Strenghed, som Ingen kan
forestille sig.

Det tør vel betragtes som givet, at faa tyskeDE STORE NATIONERS OMSORG

Professorers Højhedsvanvid paa den tyske „Kulturs" Vegne er gaaet til
den Yderlighed, at Europas Nationer burde anse deres Lod for god og
hæderlig, om de turde dele Brød med Hundene i Tyskland.

Nationerne har i vore Dage meget at rose sig af og lidet at lade
hverandre høre. De er hver for sig Europas ypperste Folk, og ifald Gud
kender sin Pligt, giver han det paagældende Folk Sejren. Gør han det
ikke strax, beroer det formentlig paa, at Folket har forsyndet sig imod
ham, og som streng om end kærlig Fader er han nødt til at straffe nogen
Tid. Set med franske Briller afskyer han imidlertid tysk Barbari, set
med tyske elsker han tysk Kultur og beskytter særligt Huset
Hohenzollern. Saavel Frankrig som Tyskland er i deres Talsmænds
Bevidsthed hans udkaarne Lande, Incarnationer af hans Væsen paa Jorden.
Ved at vise sig unaadig mod et af dem vilde han handle sig selv imod og
vække Tvivl om sin Almagt eller om selve sin Tilværelse. Begge kan han
imidlertid ikke begunstige, og den Almægtige gennemgaar for Tiden en
Periode, hvor han fra flere Sider maa høre Udbrud, der bevæger sig fra
bitre Bebrejdelser til nærgaaende Angreb.

En almindelig Dødelig bør da ikke beklage sig over, at det gaar ham som

ilde i de kæmpende Staters Omdømme. Men han har Lov at paavise det og
at hævde, hvor grundløse Angrebene er, eller rettere hvilken Ukyndighed
der ligger til Grund for dem. Efterat Hr. Clemenceau paa en krænkende
Maade havde afbrudt den politiske Diskussion med mig, istemmede det
store Blad Le Temps hans Afvisning og fandt i en irriteret Artikel mit
Væsen „usammenhængende". Jeg selv har ikke læst denne Artikel; men det
Nummer af Mer eure de France som har givet Hr. Dauville Anledning til
hans Brev, lærer mig, at Bladet „simpelthen har bebrejdet mig, hverken
at have Kærlighed til Sandheden eller Mod til at sige den." Hr. La
Ches-nais føjer til Citatet disse Ord: „Ifald en Avisartikel formaaede
at paavirke ham saaledes, at den gjorde ham til Fjende af Frankrig, saa
kunde man ikke gribe det bedre an for at opnaa dette Resultat."

Min Kærlighed til Frankrig gaar for dybt til at paavirkes af taabelige
Avisartikler; alligevel er det haardt nok, naar man et Liv igennem i
Gerning har bevist en ikke ganske almindelig Indsigt i et Lands og
Folks historiske og kunstneriske Forhold, og naar man i et halvt
Aarhundrede har været en Talsmand for dette Folk, hver Gang det blev
nedsat og uretfærdigt angrebet, da af Venner, man stolede paa (i Kraft
af uskyldige og følte Ord, som forvrænges tilDE STORE NATIONERS OMSORG

det modsatte af deres Mening) at se sig lagt for Had overalt i dette
Folks store Almenhed, der mangler enhver Betingelse for selv at kunne
dømme.

Skønt Hr. La Chesnais' Velvilje er betinget og han ganske urigtigt
meddeler, at hvad jeg har skrevet om Frankrig er mindre voluminøst end
hvad jeg har skrevet om England og Tyskland, er det mig dog en
Tilfredsstillelse, at han har havt den ærlige Vilje til at forstaa.
Endnu taknemmeligere er jeg Hr. Edouard Herriot, den udmærkede Maire i
Lyon, fordi han har udtalt sin Forvisning om, at jeg i denne kritiske
Tid ikke er bleven mig selv eller mine Idealer utro.

Da den europæiske Presses Repræsentanter for nogle Aar siden besøgte
Danmark, tog de paa Skodsborg hinanden i Hænderne og omdansede i en
Rundkreds Hr. Alberti, medens den samlede „Verdenspresse" med
Begejstring sang de træffende Ord: He is a jolly good fellow. Det var
et Symbol. Verdenspressen lagde ved denne Lejlighed det psykologiske
Skarpblik for Dagen, den altid, saavel i Ros som i Dadel, aabenbarer
overfor nordiske Personligheder og Forhold.

                Franske Skolebørns Fædrelandskærlighed

FRANSKE SKOLEDISCIPLES FÆDRELANDSKÆRLIGHED

(April 1916)

Fra Eleverne i den øverste Klasse i Skolen Henri Quatre i Paris, har
jeg modtaget følgende Brev, skrevet paa et fortræffeligt om end lidt
ufuldkomment Dansk, hvis Ordlyd og Retskrivning her er bevaret:

Lycée Henri IV Den 9. Marts 1916.

Paris V

Højstagtede Mejster

Kanske vil De tilgive os, om vi nu kommer og beder om Deres Hjælp, men
vi har tænkt, De vilde inte afvise os.

Vi, Elever af Filosofi Klasse i.Lycée Henri IV, Paris, har adopteret en
liden Pige, hvis Fader har given sit Liv, idet han kæmpede for vort
Fædrelands Frihed og Uafhængighed. Men vore252

Subsidier er ikke tilstrækkelige til at vi kan forvare hende fra Sorg
og Nød, og vi har besluttet at arrangere et Lotteri, hvars Indtægter
skulde gøre det muligt for os at fortsætte at hjælpe.

Da vi véd at De er længe siden en hengiven og trogen Ven af vort
Fædreland, har vi troet vi kunde henvende os til Dem og bede om Deres
hjælp. Vi haaber, De vil indsé af hvilken Vikt det skulde være for os,
om vi kunde have Glæden at se blandt vore vakkreste Vinster en Bog af
Dem, som De skulde have været saa god at forsé med Deres egenhændige
Navnetræk.

Med vor hjertelige Tak paa Forhaand forbliver vi

Deres ærbødige

Aurélien Sauvageot

Formand i Organisationskomitéen

F. H. Crouslé,

Sekretær.

R. Fébus.

Jeg vil naturligvis ikke vægre mig ved at sende de unge Mennesker den
ønskede Bog; men den Sum,, den kan indbringe dem, vil nødvendigvis være
minimal. Det har forekommet mig, at for Danmarks Æres Skyld burde den
ringe Gave suppleres med et Tusind Francs,FÆDRELANDSKÆRLIGHED

og jeg haaber med Bistand af det kjøbenhavnske Publikums Velvilje at
kunne indvinde dem ved et Foredrag om et fransk Æmne.

Tirsdag den 4de April Kl. 8 vil jeg derfor i Koncertpalæets store Sal
holde et Foredrag om Voltaire som verdenshistorisk Skikkelse.

                                 En Appel

EN APPEL

(Maj 1916)

Enhver af de kæmpende Stormagter hævder, at den Krig, den fører, er
Nødværge. Alle er de overfaldne; alle kæmper de for deres Eksistens.
For Alles Vedkommende er Myrderiet Nødværge, som alle Løgne er
Nødløgne. Men da ingen af Magterne altsaa har attraaet Krig, saa lad
dem slutte Fred!

Efter snart 22 Maaneders Krig synes Freden imidlertid fjernere end
nogen Sinde. Det gælder for alle de kæmpende Magter om først at føre
Civilisationen til Sejr, hvilken Civilisation enten benævnes aandelig
Overlegenhed eller Retten eller Friheden eller den civile Aand modsat
Militarismen.

Civilisationen! Den første Frugt af denne Civilisation har været, at
den sandhedsdræbende russiske Censur har bredt sig over Jorden. Den
næste den, at vi er vendt tilbage til Menneskeofringernes Tid. Kun at
man i den barbariskeEN APPEL

Oldtid myrdede en fire eller fem Krigsfanger hvert Aar som Ofre til en
frygtet Guddom, medens man nu ofrer fire eller fem Millioner Mennesker
til de Afguder, man tilbeder.

Lamennais har skrevet: „Satan indgav Folkenes Undertrykkere en djævelsk
Tanke. Han sagde til dem: „Tag i hver Familie de kraftigste Mænd og giv
dem Vaaben! Jeg skal give" dem to Afguder, som de skal kalde Ære og
Troskab, og en Lov, som de skal kalde pligttro Lydighed. De skal
tilbede disse Afguder og blindt underkaste sig denne Lov."

Vi følger denne Kamp imod Militarismen, under hvilken Militarismens
Tvang har bredt sig til den eneste Ståt, der havde holdt sig fri af
den, og under hvilken allevegne den civile Magt sættes ud af Spillet —
denne civile Magt og Aand, for hvis Overherredømme over den militære
der i et Aarhundrede er blevet kæmpet.

Vi følger denne Kamp for Friheden, under hvilken af Frihedens Talsmænd
som af Magtdyrkerne hver Skibsladning opbringes og hvert Brev aabnes,
endog ethvert Privatbrev imellem to Nevtrale.

Vi følger denne Kamp for en højere Kultur, under hvilken Tyskland har
traadt Belgien under Fødder, Østerrig-Ungarn Serbien, England
Grækenland, Rusland Østprøjsen og Polen — denne Kamp for Retten, under
hvilken Retten allevegne256

er sat ud af Kraft og Statshensynet traadt i dens Sted — denne Kamp for
de mindre Staters Uafhængighed, under hvilken denne Uafhængighed fra
begge Sider krænkes, tilsidesættes, afskaffes.

I de krigsførende Lande attraar Hærene naturligvis først og fremmest
Sejr, men stærkest attraar de Fred. Den civile Befolkning stønner
allevegne efter Fred. Regeringerne, som sidder højt til Hest, slaar
Sporerne i den trætte Hests Sider.

Ønsket om Fred tør ikke komme til Orde.

I de nevtrale Lande føler Opinionen sig ikke berettiget til at udtale
sig for Fred. Den offentlige Mening staar mest paa Sypige-Standpunktet,
den „holder med" den ene eller den anden af de stridende Parter og
glemmer derover at lægge sit Lod i Vægtskaalen for Freden.

Blandt de nevtrale Magter er der én, som har større Betydning end alle
de andre tilsammen. Foretrækker de amerikanske Fristater at tjene Penge
ved Krigen fremfor at anvende sin Indflydelse paa at stifte Fred? Er
der overhovedet Ingen, som er for Fred, undtagen sund Fornuft og sund
Følelse?

Det Fredsraab, som snart vil løfte sig i alle Stater, kaldes fejgt. Men
hvis Menneskene tier, saa vil Stenene tale. Ruinernes Stene raaber paa
Fred, ikke paa Hævn. Og hvor SteneneEN APPEL

tier, dér raaber Marker og Enge, vandede med Blod, gødede med Lig.

Hele Jorden staar nu under Skadefrydens Herredømme. Den eneste Glæde er
den ved i Selvbevarelsens Interesse at tilføje Ondt. Man torpederer med
Held. Man bombarderer med udmærket Resultat. En enkelt nedskyder sin
tyvende Flyvemaskine. Og der jubles. Spørger nogen: Hvor kan I juble?
saa svares med den Sætning, man hykkelsk har fordømt som jesuitisk,
stemplet som djævelsk: Øjemedet helliger Midlet.

Grusomheden er blevet Pligt, Medfølelsen Landsforræderi.

Tyskerne døjer Sult og Nød. De Allierede nyder det. Belgere og Serbere
kues og knægtes. Tyskere og Østerrigere nyder det.

Polakkerne sulter, Jøderne er nedsunket i grænseløs Elendighed. De
Kæmpende er ude af Stand til at raade Bod paa Ulykkerne.

Alle de Krigsførende er stolte af deres Mænds tapre Vovemod og
heltemodige Udholdenhed. Begge Parter hævder, at hos Modstanderne er de
laveste Lidenskaber sluppet løs, og begge har desværre Ret.

Centralmagterne erklærer, at de vil Fred. Men man ser ikke, at de vil
ofre noget for at opnaa den. De vil lamslaa deres Fjender, saa Freden
kan blive varig.

G. Brandes: Verdenskrigen. 17258

De Allierede vil ingen Fred, førend „den definitive Sejr" er vundet o:
"før de har opnaaet, hvad de i snart to Aar forgæves har attraaet, og
hvad de ikke nu synes nærmere ved at naa. Men ogsaa de vil lamslaa, før
Freden sluttes.

Hvad der end sker, hvilke Slag der end vindes eller tabes, hvor
værdifulde Skibe der end sænkes, hvilke Luftskibe der end nedskydes,
hvor mange af de kæmpende Magters Mænd der end dræbes eller saares
eller fanges, et eneste er vist: Alt maa ende med Vaabenstilstand og
Forhandling.

Hvorfor da ikke nu begynde at forhandle? Det tager sig ikke ud, som var
der noget at vinde ved yderligere Myrderier. Freden er den Sibylle,
hvis Bøger o: hvis Skatte maa købes, men som bliver færre og dyrere for
hver Dag, som gaar.

Vi véd det: Vi skal oppebie Knusningen. Men det bliver ikke til noget
med Knusningen, kun med Massemyrderiet. Ingen af de to kæmpende Grupper
lader sig knuse.

Og siger man, at man ikke vil knuse Tyskland, kun dets Militarisme, saa
er det, som man ikke vilde beskadige Pindsvinet, kun rive dets Pigge
ud.

Begge Parter vil holde ud til „the bitter end". Hver Dag bliver den
bitrere. Hvad der kan vindes ved at opsætte Fredsforhandlingerne, detEN

tabes mangfoldige Gange ved Krigens Forlængelse.

Det er, som var ingen anden Afgørelse af menneskelige Stridigheder og
menneskelig Kappestrid mulig end den ved Miner og Granater.

Hvad vil Fremtiden dømme? At der i vore Dage i hele Evropa ikke gaves
én Statsmand. Med én stor Statsmand paa hver af Siderne var
Verdenskrigen aldrig brudt ud. Med én stor Statsmand paa den ene af
Siderne havde Krigen ikke varet et Aar. Saa tog Generalerne Magten fra
Statsmændene.

Fremtiden vil sige: Hin Tid var én, hvor man betragtede
Religionskrigenes Tidsalder som barbarisk, og hvor man ikke forstod, at
Nationalitetskrigene var værre. Hin Tid var én, der betragtede
Kabinetskrige som forældede og ikke begreb, at Handelskrige var endnu
mere raa. Religionskrigenes Historie var en uhyggelig Farce.
Verdenskrigens Historie er en enfoldig Tragedie.

Krigen skulde helst ende uden altfor haard Ydmygelse for nogen af de
kæmpende Parter. Ellers vil den Ydmygede kun pønse paa næste Krig. Og
det bør huskes, at den Ydmygelse, der tilføjes Fjenden, erstatter intet
tabt Menneskeliv.

Ethvert Menneskeliv er en Værdi. Men Menneskene er jo ikke ens. Den
Trøst er ikke

stor, at vi tabte kun tusind Mand, Fjenden ti Tusind.

Ingen véd, om der ikke blandt de Tusind var Den, der vilde være blevet
sit Lands Ære og hele Menneskehedens Velgører gennem Tiderne.

Der kan have været en Shakespeare eller en Newton, en Kant eller en
Goethe, en Moliére eller en Pasteur, en Kopernikus, en Rubens, en
Tolstoj blandt de Hundredtusinder af tyveaarige Englændere, Tyskere,
Franskmænd, Polakker, Belgere, Russere, som er faldne.

Hvad betyder Flytningen af et Grænseskel, Vindingen af en Provins mod
Tabet af en saadan Personlighed! Vindingen er foreløbig, Tabet
uopretteligt. Vindingen er en enkelt Stats, Tabet er Menneskeslægtens.

Enhver ser, hvorledes under Krigen Menneskehedens Formue svinder, saa
til sidst Ingen vil kunne betale Krigsomkostninger. Men Tabet af
menneskelige Værdier, den alvorligste Fattig-gørelse, regnes end ikke
med.

Hvad vi oplever, er, at den hvide Race selv tilintetgør Forestillingen
om dens Overlegenhed i sorte, brune og gule Menneskers Sind. Den har
anvendt deres Hjælp, har prist dem for deres Nedslagtning af Hvide.
Hvor kan det andet end hævne sig!

Evropa begaar Harakiri til Bedste for Japan,EN APPEL

og Asiens lærenemme og haardhændede Frem-tidsfolk iagttager
sandsynligvis det gamle Evropas Selvmordsraseri med adskillig
Forundring og ikke ringe Tilfredsstillelse.

De Krigsførendes Presse har opfattet sit Hverv som det at hidse
Forbitrelsen og derved Begejstringen. Den burde betænke, at det
ødelæggende Had, der saaledes er fremkaldt, længe vil overleve Krigen
og med Nødvendighed vil afføde nye Krige. Jo længere Krigen endnu
varer, des kortvarigere bliver den kommende Fred.

                       Svar til Mr. William Archer

SVAR TIL Mr. WILLIAM ARCHER

(Juni 1916)

I. Moral eller Politik?

Kære Mr. William Archer

Først og fremmest Tak for den Tone, De har anslaaet i Deres
Imødegaaelse af mine Meninger; den viser mig, at vor Uenighed angaaende
vigtige saglige Spørgsmaal ikke vil gøre Skaar i vort mere end
tyveaarige venskabelige Forhold. Jeg er i Deres Gæld for mangfoldig
Belæring; jeg har altid sat den højeste Pris paa Deres Dømmekraft; og
Deres Karakter, som er uden Lyde, har indgydt mig en Beundring, som
Deres aabne Brev til mig ikke har rokket.

Tillad mig en rolig og lidenskabsløs Udredning af min Grundsynsmaade, i
hvilken De, saa godt De i visse Maader kender mig, ikke er trængt ind.
Men lad mig først have Lov til at give et Hjertesuk Luft over at møde
saa ringe Forstaaelse ikke blot i Tyskland, der begyndteMORAL ELLER
POLITIK?

Angrebene paa mig, men i Frankrig, Rusland, England, hvor de er blevne
fortsatte og varierede. Jeg har — paa Grund af en vis Etos uden Patos —
ganske forsømt Lejligheden til at indynde mig som populær Figur hos
nogen af de stridende Parter.

Fra det 16. til det 18. Aarhundrede inclusive var det Skik, at Tænkerne
i Landene satte deres Ære i at søge Sandheden uden Hensyn til nationale
Fordomme og Lidenskaber, uden at smittes af Synsmaaderne omkring dem.
Thi allerede i Renæssancetiden og i Oplysningstiden opfattedes enhver
Krig som en Kamp mellem Ret og Uret, Sandhed og Løgn. Ethvert af de
kæmpende Folk betragtede da som nu sin Sag som den ubetinget gode.

I Oehlenschlägers Aladdin forekommer dette Replikskifte før Aladdins
Tvekamp med Hindbad:

Aladdin! Himmel! Hvad er det, du vover?

Sandhed mod Løgn, det Gode mod det Onde.

Dette sidste er den Dag i Dag begge de to kæmpende Parters Løsen.
Krigen er for begge de stridende Magtgrupper en hellig Krig. I Krig
tages ubetinget Parti. Retten er helt paa Fædrelandets Side, Uretten
paa Fjendens.

Det godtgøres fra begge Sider paa den Maade, at man af Begivenhedernes
og Handlingernes264

uhyre og sammenfiltrede Forvikling udriver et enkelt Led, og saa
almindeliggør Tilfældet.

I England greb man fra først af i den com-plicerede Verdenskamp det
Moment, hvor Uretten utvivlsomt var paa Tysklands Side: Krænkelsen af
Belgiens Nevtralitet, Overvældelsen af det lille, tapre og ulykkelige
Folk, og drog en almindelig Slutning deraf, som overbeviste En om, at
England og dets Allierede kæmpede for Traktaters Hellighed og smaa
Nationers Ret og for disse høje Formaal alene.

Tyskerne havde imens foretaget en ganske lignende Aandsbevægelse. De
betragtede oprindeligt Indrykningen i Belgien som en beklagelig
Nødvendighed; senere ansaa de det, paa Grundlag af gamle, frugtesløse
Forhandlinger mellem England og Belgien, hvorunder en engelsk Officer
ytrede sig hensynsløst, for bevist, at eventuelt vilde England ikke
have betænkt sig paa, ogsaa uden Belgiens Samtykke, at landsætte
Tropper i Landet. De selv havde altsaa handlet ret.

Man skulde tro, at rettænkende og fintfølende Undtagelser i det tyske
Folk dog maatte føie sig nedslaaede og beskæmmede ved tysk Brutalitet
og Grusomhed i Belgien. Men nej! Naar man vil have Mænd til med god
Samvittighed at myrde eller lemlæste Andre, saa maa man altid først
bibringe dem Troen paa Modstandernes Skurkagtighed. Dertil tjener
Ophidselsen af detMORAL ELLER POLITIK?

nationale Had. Belgierne havde forsvaret sig, ogsaa civile Belgiere
havde flere Gange løsnet Skud. Det blev gjort til almindelig
Skændselsgerning. Selvopholdelsesdriften avlede en Række grusomme
Forholdsregler, og disse affødte en Række Anklager mod Belgierne, de
ståk Øjnene ud paa saarede Tyskere, skar Hænderne af dem. De var da saa
nederdrægtige, at alt var tilladt imod dem.

Saaledes gik det til, at det i alle Nevtrales Øjne oprørende Indfald i
Belgien ikke voldte tysk Samvittighed ringeste Bekymring.

For Tyskerne var den virkelige Fjende fra først af Rusland. Tyskerne
mindede om Ruslands Forfatningssprængning i Finland, om dets
mangeaarige, grusomme Undertrykkelse af Polen, om dets Nedbrydning af
Persien, og da tilmed de Tyske utvivlsomt var Russerne langt overlegne
i Kundskab til Læsning og Skrivning, i Renlighed og Orden, i
Embedsmands-Hæderlighed, i Universitetsdannelse og i Agerbrug, Handel
og Industri, kom de hurtigt til den klippefaste Overbevisning, at de i
denne Krig repræsenterede Civilisation mod Barbari, ja, at de foretog
en Art Befrielseskrig for de smaa Nationaliteter, Jøderne, hvem Rusland
indespærrede i Ghettoer, Finnerne, hvem Russerne gjorde retløse,
Polakkerne og Balterne, hvem de undertrykte, Georgierne, Ukrainerne,
Hviderusserne,MORAL ELLER POLITIK? 266

hvem de mishandlede. Som Englænderne erklærede det for deres Forsæt at
tilintetgøre den tyske Militarisme, saaledes drog Tyskerne da i Felten
mod den russiske Czarisme og den Militarisme, der var Czarismens
Udtryk.

Som Englænderne udrev et enkelt Led, Overfaldet paa Belgien, af den
historiske Complex, saaledes udrev Tyskerne Kampen mod Rusland, og saa
i Rusland pludselig den Magt, der var og handlede barbarisk, medens de
i et fuldt Aarhundrede havde set hen til Rusland som Vennen og
Forbundsfællen, de sunde konservative Idéers Repræsentant.

Til Gengæld er det højst betegnende, at naar Sir Edward Grey i Krigens
Begyndelse forsvarede sin Politik i Underhuset, klamrede han sig til
Venskabet med Frankrig og til Harmen over Belgiens Skæbne, sagde
derimod ikke et Ord om Rusland, skønt Spændingen mellem Østerrig-Ungarn
og Rusland netop var Oprindelsen til Krigen. Frankrig blev jo kun
angrebet af Tyskland som Ruslands Forbundsfælle og var blevet udenfor
Spillet, om det havde ladet Fællesskabet med Rusland falde. De, kære
Mr. Archer, gør Sagsammenhængen altfor simpel, naar De sammenligner den
ene af de kæmpende Grupper med en Morder, der bevæbnet til Tænderne
overfalder og udplyndrer en sagesløs og uforberedt Mand, og som nu
gribes med LommerneMORAL ELLER POLITIK?

fulde af Skrifter, der erklærer Drab for en religiøs Handling og Røveri
for en hellig Pligt.

Selvfølgelig var Krigens Udgangspunkt Østerrig-Ungarns brutale
Ultimatum til Serbien, dets Uvilje til at nøjes med Serbiens
overordentlige Indrømmelser og den meget sigende Hast, med hvilken det
rykkede ind i det svagere Naboland.

Ja end mere: Da man — saa redebon man ellers fra tysk Side har været
med Oplysninger — vel har vogtet sig for at offentliggøre de mellem
Berlin og Wien vekslede Depecher, og da intet fornuftigt Menneske et
Øjeblik kan tro, at Kejser Franz Joseph erklærede Serbien Krig uden i
fuld Forstaaelse med Kejser Wilhelm, saa kan der mellem tænkende
Mennesker ikke herske Tvivl om, hvor den nuværende Verdens-brands
Udgangspunkt er, eller om, hvem der kastede den Tændstik, der satte den
umaadelige Høstak i lys Lue.

Ikke desto mindre er Krigen ikke opstaaet af en forholdsvis saa ringe
Ting som Østerrig-Un-garns Straffe-Ekspedition ind i et lille Land, som
det, paa dette Tidspunkt sikkert uden Uærlighed, erklærede blot at
ville ydmyge, ikke erobre.

Krigen er det logiske Resultat af ti Aars lidenskabelige og rastløse
Kappestrid mellem Centralmagterne og Tremagts-Forstaaelsen. Det var
Ruslands Kamp mod Østerrig-Ungarn om268

Herredømmet paa Balkanhalvøen, der laa bag ved Overfaldet paa Serbien i
Slutningen af Juli 1914.

Under den første Balkankrig var det en russisk Diplomats Intriger, i
Kraft af hvilke Bulgarien forpligtede sig til, Side om Side med
Serbien, af al Magt at krydse Østerrigs Planer. I 1912 saa Rusland
fremad til en Krig mod Østerrig i en ikke fjern Fremtid, og stræbte at
forene de slaviske Staters Tropper for at dele Østerrigs slaviske
Provinser imellem sig og disse Stater. I Slutningen af 1912 forøgede
Tyskland sin Hær, og Bethmann-Hollweg pegede hen paa Muligheden af en
Kamp mellem Teutoner og Slaver.

Frankrig indførte som Følge deraf den treaarige Tjenestetid; Rusland
udkastede et omfattende Program til militære Reformer, om hvilket Times
skrev (3. Juni 1914), at det var „vel beregnet paa at gøre Tyskland
nervøst". Og Tyskland blev nervøst. Der kom Uro over den tyske Presse,
der talte om russisk Militarisme som England nu taler om tysk.

Man mente i Tyskland, at Rusland vilde være færdigt med sine
Forberedelser og Tilberedelser i 1916. Der var da ingen Tid at spilde,
hvis man ikke vilde opleve at se Slaverne opløse Østerrig-Ungarn. Det
gjaldt om at bryde det slaviske Forbund, helst uden Krig med
Rusland.MORAL ELLER POLITIK?

Og man nærede Haab om at kunne faa Forbundet brudt, Serbien kuet, uden
at Rusland drog Sværdet, da dette ikke længe forinden uden Sværdslag
havde fundet sig i Bosniens og Herzegowinas Indlemmelse i Østerrig, en
Begivenhed, der dog maatte synes Rusland saare skæbnesvanger.

Hvorfor fik Tyskland Uret i den Antagelse, at Rusland heller ikke denne
Gang vilde slaas?

Øjensynligt fordi Russerne vidste, hvad Tyskerne (underligt nok) ikke
vidste, at de nu kunde regne sikkert ikke blot paa Frankrigs Samvirken,
men paa Englands Understøttelse. Russerne forstod, hvad den tyske
Regering ikke var klar over, at Tremagts-Forstaaelsen holdt anderledes
og bedre sammen end Tremagts-Alliancen. Det russiske Ministerium havde
draget den rigtige Slutning af den store Krigsskibs-Revy ved Portland
kort før Krigens Udbrud. Sir Edward Grey stræbte vel af bedste Evne at
hindre Verdenskrigen paa det bestemte Tidspunkt, h.vor den begyndte;
men han havde bundet sig og England ved ti Aars hemmelige Aftaler med
Frankrig, ved syv Aars hemmelige Forhandlinger med Rusland. Hele den
gamle Lære om den evropæiske Ligevægt førte ham desuden i Armene paa
Østevropa.

Er Krigen nu saaledes ikke et Udslag alene af et pludseligt
tysk-østerrigsk Overgreb, men270

af ti Aars Kappestrid mellem de to rivaliserende Stormagtsgrupper, saa
er den desuden et lærerigt Udslag af de evropæiske Tilstande i
Fredstid. Som i Heibergs En Sjæl efter Døden Sjælen med Forundring
erfarer, at den allerede her paa Jorden har befundet sig i Helvede,
saaledes vil mangen En maaske med Undren læse, at Evropa ogsaa i den
foregaaende Fredsperiode befandt sig i latent Krigstilstand. Og dog er
det saa. Ogsaa i Fred lægger Menneskene (som den Talende i Henrik
Ibsens Digt) med Lyst Torpedo under Arken. Hele vort middelalderlige
Samfundsliv er jo gennemsyret med Ufornuft indtil Vanvid — man tænke
paa vore religiøse Tilstande og vort Opdragelsesvæsen — og med
Uretfærdighed paa alle Omraader, paa det økonomiske Omraade som paa
Kønslivets. Hver anden Afgørelse, der i Fredstid træffes, er et Udslag
af gamle, længst forældede Fordomme.

Men fremfor Alt gælder det i Fredstid som i Krig, at den Stærkere
allevegne sætter sin Vilje igennem. Det, at Magten i Længden bestemmer
Retten, det er ikke noget, som Tyskland i Krigstid har Eneret paa. Det
er, hvad der foregaar Evropa over, ogsaa i Fredstid. Og visselig ikke
paa det politiske Omraade alene, i det hele sociale Liv. Krigen med al
dens uhyre Brutalitet var kun mulig, fordi alle Forudsætninger for den
var givne i Fredstid.MORAL ELLER POLITIK?

Da jeg i sin Tid fra mange Sider i Frankrig blev bestormet med
Spørgsmaal og overøst med Anklager, hvorfor jeg ikke havde udtalt min
Indignation over Louvain's og Reims's Skæbne, og da jeg gav det ærligt
og oprigtigt mente Svar, at skulde jeg protestere, hver Gang min
Retsfølelse og min menneskelige Medfølelse blev saaret, saa fik jeg
aldrig andet gjort, saa mødtes jeg af det haanende Tilraab, om jeg
maaske daglig oplevede Begivenheder, der svarede til Beskydningen af
nevtrale Byer, til Straffedomme over en civil Befolkning? Mit Svar er
Ja. Thi netop saadan er endnu den Dag i Dag Menneskelivet. Videre er
Menneskeheden ikke kommet.

Da i sin Tid Lassalle havde forklaret Arbejderne, at
Forfatningsspørgsmaal ikke er Rets-spørgsmaal, men Magtspørgsmaal, og
da der i den Anledning rejstes et Hyl imod ham, saa den prøjsiske
Minister, Grev Schwerin, under Kammerets Jubel med Hensyn herpaa
erklærede, at i den prøjsiske Ståt gik Ret for Magt, svarede Lassalle i
sit Flyveskrift Magt og Ret: I Fald jeg havde skabt Verden, saa er det
højst sandsynligt, at jeg for en Gangs Skyld undtagelsesvis havde
handlet i Overensstemmelse med Grev Schwerins Ønsker, altsaa saaledes,
at Ret gik for Magt. Thi dette svarer ganske til mit sædelige Ideal og
min aandelige Attraa. Desværre har jeg ikke været i det Tilfælde at272

skabe Verden og maa derfor fralægge mig ethvert Ansvar, saavel Ros som
Dadel, for dens virkelige Indretning.

Forskellen paa Lassalles Standpunkt og det nuværende Tysklands er den,
at for tysk Opfattelse er det ikke blot faktisk, men ogsaa tilbørligt,
ogsaa sædeligt, at der ikke er nogen anden Ret end den, Magten giver:
Magt skaber Ret.

Tyskerne hykler ikke, som kæmpede de for noget andet end den Magt, der
efter deres Opfattelse tilkommer dem. England og Frankrig derimod synes
at svæve i den Indbildning, at de i Ledtog med Rusland kæmper for
Frihed, Ret, Retfærdighed, de smaa Nationaliteters Ligestilling med de
Store, alle Menneskehedens Idealer.

Det vilde være interessant, kære Mr. Archer, om De vilde oplyse os om,
for hvilket Ideal det er, at Rusland for Tiden kæmper? Eller for
hvilket Ideal England kæmper, naar det prisgiver saa mange tyske
Smaabørn som muligt til Hungersdøden, naar det opretter
Belejringstilstand paa Irland, naar det tilintetgør Persiens
Uafhængighed, naar det med Nationalitetens Navn paa Læberne har
overleveret et halvt Dusin smaa Nationer til Russifikation?

Eller for hvilket Ideal Frankrig og England kæmper, naar de
strangulerer det lille Græken-MORAL ELLER POLITIK?

land for at gengive det stakkels Folk dets Handlefrihed?

Vi véd alle, at Storbritannien udmærker sig ved et ikke ringe Maal af
politisk Frihed, som Tyskland er langt fra at have naaet. Vi véd, at
der i Storbritannien gives et vist begrænset Frisind — ringest paa det
religiøse og seksuelle Felt -r- som forekommer hyppigere dér end i
Tyskland. Vi Danske er ude af Stand til at elske Prøjsen — for at
udtrykke mig mildt. Tre Tusind unge danske Nordslesvigere er faldne i
en dem paatvungen Kamp for Fjenden mod Vennerne.

Prøjsens Regeringssystem i Slesvig har ikke kunnet stemme os til
Kærlighed, om det end har indgydt os ogsaa andre Følelser end Harme,
nemlig Forbavselse over Systemets umaadelige Dumhed, over den tyske
Mangel paa Evne til den simpleste Psykologi i Behandlingen af et
fremmed Element i Riget.

Men vi har studeret Englands Behandling af Irland syv Hundrede Aar
igennem, vi sammenligner og tier, fordi der i England dog af og til
bryder en Tilbøjelighed frem til at gøre Fortids Uret god.

Og som vi véd, at engelsk Frisind trods Alt er en Virkelighed, saaledes
véd vi, at fransk Kultur, hvor den har naaet sin kunstneriske Højde, i
Frisind staar over tysk.

G. Brandes: Verdenskrigen. 18274

Men naar Englænderne taler om Tyskernes Herskesyge, og Tyskerne om
Englands brutale Egoisme, saa lader Beskyldningerne fra begge Sider os
kolde.

Det kan forekomme, at en Nation, der kæmper for sine Interesser,
tillige fremmer Civilisationen. England har gjort det. Det kan en Gang
hvert andet Hundred Aar hænde, at en Statsmand handler ædelt og
uegennyttigt af Storhed og Stolthed, som da George Washington, efter at
Befrielseskrigen fra England var lykkedes ved Hjælp af den franske Hær
under Lafayette, og da Krigen mellem England og Frankrig brød ud,
erklærede sig nevtral (vel at mærke ikke som Wilson og adskillige
pengegriske Amerikanere) men saaledes, at han paa det Strengeste under
Fængselsstraf forbød nogen som helst Udførsel af Vaaben og Ammunition
til noget af de kæmpende Lande.

Men ellers handler Statsmænd ingensteds af moralske Bevæggrunde, altid
af politiske. Alle Folkeslag er egennyttige og har fra Arildstid været
det. Intet Folk — og allermindst en Stormagt i vore Dage — ofrer
Millioner Mennesker og Milliarder Pund Sterling for andet Formaal end
dette Folks politiske Formaal og økonomiske Interesse.RET SKAL SKE
FYLDEST

II. Ret skal ske Fyldest

(ved Bager for Smed).

Kære Mr. Archer!

Som De kan tænke, bombarderes jeg efter enhver offentlig Udtalelse med
anonyme eller underskrevne Breve, der belærer eller udskælder mig.
Samme Dag, som De udgav Deres aabne Brev til mig, modtog jeg med Posten
fra tysk Side en Skrivelse (saavidt jeg kan se fra en Købmand i Mainz)
hvori jeg angribes for i den Appel, der mishager Dem, at have gjort
Tyskland blodig Uret. Det hedder i dette Brev bl. a.: „Jeg har i
Frankfurter Zeitung læst, at De i en Artikel om Freden siger, hver af
Parterne paastaar at være blevet angrebet. Har De da ikke læst de
belgiske Aktstykker (Forlaget: Mittler und Sohn, Berlin) eller Skriftet
Den belgiske Nevtralitet (Forlaget: Reimers i Berlin), der indeholder
den i Bryssel fundne Korrespondance mellem det engelske
Krigsministerium og den belgiske Generalstab? Af disse Aktstykker
fremgaar det dog med al Tydelighed, at der fra Tremagts-Forstaaelsens
Side forelaa den Hensigt at indkredse Tyskland og ved Lejlighed
tilintetgøre det". Brevskriveren har erfaret, at den danske Presse med
en enkelt Undtagelse simpelthen har tiet de tyske Fangers slette
Behandling i Rusland til Døde. „Man

18*276

kender jo efterhaanden den nevtrale Presses Manøvrer for altid at komme
Tyskland til Livs. Den danske Presse skal jo ganske særlig udmærke sig
i den Henseende. Rousseau siger i sine Bekendelser: „Naar man kender
Menneskene, er man nødt til at foragte dem". Ifald han endnu vandrede i
denne sletteste af alle mulige Verdener, vilde han uden Tvivl sige:
„Naar man kender de Nevtrale, maa man foragte dem". Umiddelbart
derunder følger kosteligt Hochach-tungsvoll og Navnet.

De ser altsaa, kære Mr. Archer, at den samme Opfattelse, hvis Ealsked i
Tysklands Favør synes Dem indlysende, fra tysk Side kun indbringer mig
højagtelsesfuld Foragt.

Jeg maa se at trøste mig, saa godt jeg kan.

For Dem som Englænder er det utvivlsomt, at Tyskland alene bærer
Ansvaret for Krigen, for min mig ubekendte tyske Korrespondent synes
Englands Brøde lige saa utvivlsom. Afgørelsen er forbeholdt Fremtidens
Historikere, ifald de ikke betragter det hele Spørgsmaal som urigtig
stillet, hvad jeg for min Del er tilbøjelig til at tro.

* * *

Kære Mr. Archer, det synes Dem en Art moralsk Slaphed hos mig, at jeg
attraar Fred paa et Tidspunkt, hvor Retfærdigheden endnu ikke er
sketRET SKAL SKE FYLDEST

Fyldest ved de Allieredes afgørende Sejr. „Det værste", siger De, „der
kunde ske Menneskeheden, var, at der blev Sejr for den store Løgn".

Man skal altsaa vedblive at taarne Ofre paa Ofre, at udbrede
Ødelæggelse og Ruin — for at den gode Sag kan sejre.

Fra Krigens første Dag har jeg ment og har jeg skrevet, at der i denne
Krig efter al Sandsynlighed hverken vil gives afgørende Sejr eller
afgørende Nederlag paa nogen af Siderne. Og hvad der er sket i de
forløbne to Aar har bestyrket mit første Indtryk.

Der maa da nødvendigvis finde en Overenskomst Sted. Uden at den tyske
Militarisme afskaffes? spørger De harmfuld. Militarisme lader sig nu
engang ikke overvinde ved Militarisme, Krig lader sig ikke drive ud af
Verden ved Krig, Undertrykkelse ikke ved Undertrykkelse, Ondt ikke ved
Ondt.

Da Krigens Oprindelse inderst inde er af po-litisk-økonomisk Natur, da
den kun kan ende ved en politisk-økonomisk Overenskomst, og da en
saadan kan sluttes endnu dette Efteraar, saa er det simpelthen
forbryderisk at fortsætte Massemyrderiet.

Ifald Krigen skal slutte med grundig Ødelæggelse af den ene af de to
kæmpende Magtgrupper, saa maa den efter menneskelig Sandsynlighed vare
et Par Aar endnu. I saa Fald vil den278

imidlertid have opbrugt al den Kapital, Evropa har rede til Brug, og
medføre endnu langt mere omfattende Elendighed og Kval, end den
allerede har havt i Følge.

De stakkels Slaver, der i Fredstid arbejder for en ringe Dagløn, og som
i Krigstid, i Kraft af det lovpriste og skønne Gode, den almindelige
Værnepligt, paa ny som Slaver klædes i Uniformer og sendes i Ilden, vil
til den Tid være bragte til en saadan Fortvivlelse, at den sociale
Revolution, om hvilken der saa længe har været fablet, men som har
været holdt nede, saa længe Menneskeheden endnu bevarede en Smule
Fornuft, den vil bryde ud med samme Vildskab som Krigen nu; den vil
følge paa de krigerske Sammenstød, som Kommunen i Paris fulgte paa dem
i 1871, og den Smule aands-aristokratisk Civilisation, Krigen kan
tænkes at have levnet, vil jævnes med Jorden ikke mindre hensynsløst
end skønne Kirker og Raadhuse i Belgien og Nordfrankrig nu.

Dog denne Revolution maatte vel i Hovedsagen foretages, af Kvinder og
Krøblinge; thi af Mænd blev der neppe tilstrækkelig mange tilbage til
at sætte den i Værk.

Jeg véd det meget vel, at Krigen er populær i England. Men det rører
ikke mit haarde Hjerte. Befolkningerne tror, hvad de snildt forledes
til at tro. Hvilken Krig har i England været mereRET SKAL SKE FYLDEST

populær end den mod de amerikanske Fristater, da disse vilde løsrive
sig, og hvorledes dømmer den engelske Almenhed nutildags om denne Krig?

Hvor er — trods alle Pressens Ophidselser — den Modsætning mellem
Tyskland og England, der retfærdiggør et endnu i Aaringer fortsat
Myrderi?

5. April 1916 erklærede Kansleren, Bethmann-Hollweg:

„Evropa maa for alle de Folk, der beboer det, være det fredelige
Arbejdes Evropa. Den Fred, som afslutter Krigen, maa være en varig
Fred. Den maa ikke indeholde Sæden til nye Krige, men Sæden til en
endelig fredelig Ordning af de evropæiske Forhold."

10. April 1916 svarede Englands Premierminister, Mr. Asquith:

„Storbritannien og Frankrig har begge indladt sig paa Krig, ikke for at
kvæle Tyskland, ikke for at udslette det af Evropas Kort eller ødelægge
dets nationale Liv, visselig ikke for at indblande sig i, hvad
Kansleren kalder dets nationale Bestræbelsers fri Eksistens. De
Allieredes Forsæt med Krigen er at brolægge Vejen for et
mellemfolkeligt System, som vil sikre Grundsætningen om lige
Rettigheder for alle civiliserede Stater."

Hvis ingen af Parterne har talt paa Skrømt, er her et Grundlag for
Forhandling.280

Noget af det mest fortvivlede ved den nuværende Tilstand er, at de
lærdeste, ypperste og bedst udrustede Mænd i de forskellige Folkeslag
uden Blu, thi under øredøvende Applaus, hylder deres Folks Fordomme og
viser sig lige saa blottede for Evne til at se Virkeligheden under
Øjne, som den usleste Avis, de læser og fordømmer. Hver af dem
forsvarer sit Lands hellige Sag og omformer Historien. Alle skriver de
ensartet. Man behøver kun at sætte Ordet tysk, hvor der staar engelsk,
eller Ordet ungarsk, hvor der staar russisk, saa lyder Artiklerne ens.

Kærlighed til Fædrelandet har slugt Kærligheden til Sandhed.

Saadan var det ikke i gamle Dage. Der gaves en Gang Tænkere, som gav
Sandheden Æren.

Erasmus skrev: „Der er intet latterligere, mere usaligt, mere
tilintetgørende, intet, som er Mennesket (for ikke at sige den Kristne)
uværdigere end Krig ... Krigen er værre end dyrisk; intet vildt Dyr er
saa frygteligt mod Mennesket som Medmennesket. Vilde Dyr kæmper kun med
naturlige Vaaben, mens vi til det gensidige Slagteri udruster os med
Vaaben, der er Naturen fremmede ... Men hvilke Tragedier opfører ikke
vi paa Krigens Skueplads under usle Paaskud! Under Paaskud af et eller
andet forældet, anfægteligt Krav paa et Landomraade! ... Rent djævelske
Handlinger bliver kaldt hellige Krige ...RET SKAL SKE FYLDEST

Hvad er Krigen andet end Rov og Mord, udøvet af Masser imod Masser!"

Meget betegnende kalder Pierre Bayle i sin Dictionnaire Erasmus's
Afhandling mod Krig en af de skønneste, der er skrevet.

Faa virkelighedsklare Aander har hadet Krigen som Voltaire. Faa har som
han godtgjort dens Fornuftstridighed. Han er maaske den første, som har
paavist, at den i Løbet af faa Aar gør Sejrherren lige saa ulykkelig
som den Overvundne.

Voltaire angriber Forebyggelses-Krige, hvis Moral er den: Du skal prøve
paa at tilintetgøre din Nabo, der vel ikke har angrebet dig, men kunde
gøre det. Du skal med andre Ord udsætte dig for at ødelægge dit eget
Land i Haab om at ruinere en andens. — Voltaire har skildret Krigens
Galskab og Raseri, udmalt dens Rædsler, sandvist det Oprørende i denne
gejstlige Velsignelse af enhver Bandeførers Faner, der altid gaar forud
for Myrderiet af Næsten, hvem Religionen paabyder at elske. Han
spørger, hvad Kirken har gjort for at hindre disse Forbrydelser?
„Bourdaloue prækede mod Ukysk-hed; men hvilken Præken har han rettet
mod Myrderiet, Røveriet, det almindelige Raseri, der lægger Jorden øde?
I jammerlige Sjælesørgere, udraaber han, I vrøvler om et Naalestik og
siger282

ikke et Ord om den Forbandelse, der river os i tusind Stykker!"

I Micromégas haaner han Menneskenes Lidenskab for gennem Krig at
paaføre hverandre Ulykker: Det lille Menneske siger her til den store
Sirius-Beboer: „Véd De, at der for Øjeblikket er Hundredtusind Gale af
min Art, der med Hatte paa Hovedet slaar Hundredtusind andre saadanne
Dyr ihjel, fordi de bærer Turban paa Hovedet, eller bliver slaaede
ihjel af dem". (Hentydning til Russernes Krig mod Tyrkerne i 1737).

Hvad vilde han sige nutildags, hvor en Patriot som Romain Rolland er
bleven stemplet som Landsforræder, fordi han har sagt, at han ogsaa
indenfor det tyske Folk har Venner!

Jeg véd selvfølgelig saare vel, hvad De, kære Mr. Archer, siger til
disse Opfordringer til Fredsslutning, som fremgaar af, hvad Erasmus,
Bayle, Voltaire her har udtalt angaaende Krig i Almindelighed. De
siger: Men Retfærdigheden! Staar maaske Menneskeheden sig ved, at der
lades haant om den? Kan der overhovedet gives et Liv, som er værd at
leve, den foruden? Ak, kære Mr. Archer, Retfærdigheden er en himmelsk
Gudinde. Men hun har som bekendt et Bind for Øjnene.

De, som forstaar vort Sprog, kender uden Tvivl en velskreven lille
Fortælling af Wessel: Smeden og Bageren, der svarer til den polsk-RET

jødiske Historie Skomageren fra Kilikow. Den handler om en Smed, der i
Hidsighed har begaaet Drab og efter den jordiske Retfærdigheds Bud
burde lide Døden. Fire af Byens Borgere gaar i Forbøn for ham. Og da
Dommeren svarer deres Talsmand:

Betænk dog, kære Ven, der Liv for Liv maa bødes,

siger denne:

Her bor en arm, udlevet Bager, som Pokker snart desuden tager. Vi har
jo to, om man den ældste tog af dem? Saa blev jo Liv for Liv betalt.

Dommeren gaar ind paa det sindrige Forslag:

Thi kender jeg for Ret:

Den ældste Bager skal undgælde det,

og for det skete Mord med Liv for Liv bør bøde,

til velfortjente Straf for sig

og Ligesindede til Afsky og til Skræk.

Dette er det tro Billede af den Retfærdighed, som De, Mr. Archer, ved
Krigens Gang og videre Fortsættelse kan opnaa og vil opnaa. De, der
nedskydes og lemlæstes, de, der berøves deres Kære, deres Mænd, deres
Sønner, de, der forarmes og gaar til Grunde, er alle tilsammen og paa
begge Sider saa uskyldige i den hele oprørende Krigstilstand som den
Bager, der blev hængt for Smeden.

Sæt, der lod sig udpege en halv Snes Mænd, der kunde siges at bære
Skylden for Krigen,284

Magthavere som Grev Tisza, den tyske Kronprins, Sir Edward Grey, Hr.
Sazonoff, Hr. Del-cassé, Skribenter som General Bernhardi, Max-imilian
Harden, Englænderen Maxse, Franskmanden Barres. Vi kan jo et Øjeblik
sætte, at disse var de rette.

Vilde den saakaldte Retfærdighed ske Fyldest, i Fald disse Mænd blev
torturerede og henrettede med al tidligere Tiders modbydelige
Grusomhed? Ingen Tænkende kan mene det. Hvor meget mindre sker da
Retfærdigheden Fyldest ved, at endnu nogle Millioner unge Mænd, der
nødtvungne er Militære, og endnu nogle Millioner Civile, Kvinder og
Børn prisgives til Død, Lemlæstelse og Elendighed.

Jeg véd meget vel, kære Mr. Archer, at De først og fremmest tænker paa
Belgiens og Serbiens Genoprettelse som selvstændige Stater. Det
forekommer mig ikke ret vel tænkeligt, at denne ikke skulde finde Sted.
Selv om Tyskland i Øjeblikket militært staar meget stærkt, staar det
økonomisk meget svagt og maa tilkøbe sig den engelske Blokades Ophør
ved Ofre.

Hvad Fredsprogrammet i øvrigt angaar, forekom det mig personlig, at de
Allierede ved Krigens Begyndelse viste vel stor Hast med forud at
forkynde det. Medens et stort Parti i Tyskland med lidet hjertevindende
Aabenhjertighed af Regeringen krævede umaadelige Anneksioner,RET SKAL

havde Franskmændene straks det hele Retfærdig-hedsprogram i Orden,
Tilbagegiveisen af Elsass-Lothringen, Tilbagegivelse af Hertugdømmerne
til Danmark, Polens Genoprettelse under russisk Overhøjhed. Alle
Frankrigs Venner ønsker, at Elsass-Lothringen blev fransk; desværre er
Udsigten dertil i Øjeblikket ikke stor. Russisk Polen er for Tiden helt
i Tysklands og Østerrigs Magt, saa hvis det opnaar relativ
Uafhængighed, synes det snarere at maatte ske under Centralmagternes
end urider Ruslands Beskyttelse.

Hvad Nordslesvig angaar, véd jeg den, der fra Krigens første Uge
samlede alt Nordslesvigs Historie vedrørende Materiale i Haab om ved
fredelig Forhandling med en fintdannet og højt-stillet tysk Embedsmand
at bane Vej for en velvillig Imødekommen ved Fredsslutningen, da
Cle-menceaus brutale Blanden sig ind i en Sag, han sit Liv igennem ikke
havde skænket en Tanke, og den utroligt taabelige Henrykkelse, hvormed
hans Udtalelser, endog i hans franske Blad, hilstes af disse danske
„Patrioter", der ikke raster, før de har ødelagt enhver Mulighed for
rolig Forstaaelse med Tyskland, gjorde al forstandig Stræben i den
Retning frugtesløs. End ikke Munden kan disse „Patrioter" holde,
Kællinger og Helte som de er. Svulmende af Dumhed, saa det er
ubegribeligt, de ikke revner, griber de enhver Lejlighed til at lægge
denne286

Dumhed for Dagen. Var de endda blot Brøleaber, men Skadedyr er de.

Kære Mr. Archer, jeg tror ikke at være en lunknere Ven af
Retfærdigheden end De. Jeg nærer et lige saa levende Ønske om, at den
skulde ske Fyldest, som De gør. Kun anser jeg den ikke for saa
haandgribelig som De. Og den Retfærdighed, der bestaar i at lade
Millioner sagesløse Mennesker vedblive at bøde og at bløde for de
Fejlgreb og Forbrydelser, der er begaaet af nogle enkelte ledende Mænd
uden Fremsyn — for den Retfærdighed og dens Følger bevare alle gode
Magter os!

Efterskrift I det Øjeblik, jeg slutter denne Artikel, modtager jeg Mr.
Archers nye Flyveskrift imod mig, Colour-Blind Neutrality, der omtrent
som Brevet fra Mainz ender med Ordene: „Hvad Sorg end denne Krig har
bragt mig, ikke for Alt i Verden vilde jeg være en Neviral".

Dette Skrift vil jeg imødegaa i endnu et Par Artikler.

Det er imidlertid desværre til ringe Nytte, da intet fremmed Blad tør
eller vil optage mine Indlæg i deres Helhed, saa kun løsrevne
Brudstykker, der telegraferes, naaer til Udlandet.FORTSAT POLEMIK

(Juli 1916)

En dansk Skribent er overmaade uheldigt stillet i en Polemik mod
udenlandske Angribere. Selv om de kender den enkelte, løsrevne Artikel
af ham, som har mishaget dem, og selv om de har læst den omhyggeligt —
hvad sjældent er Tilfældet — saa kender de dog intet som helst til det
meget andet, han har skrevet om Æmnet; derfor anfører de, for at
gendrive ham, Ting, han selv atter og atter har sagt, tillægger ham
Meninger, han aldeles ikke har, men netop har bekæmpet, og frembringer
saaledes i al deres Kampiver et Vilderede, saa han befinder sig
indviklet i et Pigtraadsnet af Urimeligheder, som han maa frigøre sig
fra, før han overhovedet kan faa Ram paa Modstanderen.

Naar en Skribent i et af Verdenssprogene udtaler sig kort og fyndigt om
et eller andet Spørgsmaal, saa underforstaar han, at hans Læsere og
eventuelle Meningsfæller eller Modstandere kender, hvad han tidligere
har sagt om samme Sag,288

og han gentager sig selvfølgelig ikke. Den danske Skribent, der
henvender sig til Udlandet, ser med Ubehag, at overfor ham intet som
helst er underforstadet. Man belærer ham med Lidenskab om Ting, han véd
meget bedre og talrige Gange har lagt for Dagen, at han véd. En Polemik
paa saadant Grundlag udarter let til smaa-ligt Mundhuggeri, til
pedantisk Drøftelse af, hvorledes en enkelt Sætning eller Vending kan
eller maa forstaas. Halvdelen af, hvad Mr. William Archer forebringer
imod mig i sin Bog Colour-Blind Neutrality, an open letter to Dr.
George Brandes, har jeg med andre Ord og i anden Sammenhæng enten selv
gjort gældende eller har jeg andensteds gendrevet. Jeg kunde ikke uden
et Ordkløveri, der er lige trættende for Læser og Skribent, udrede
dette, vil derfor hellere samle mine Anskuelser om visse Hovedpunkter
og udtrykke dem positivt.

Evropa og Asien har hver sit

Belgien. I.

Der er neppe mellem Mr. Archer og mig nogen Uenighed om de Følelser,
det belgiske Folks beklagelige Skæbne indgyder. Jeg kender Kaptajn de
Gerlache's Bog og sympatiserer med det Folk, over hvilket Ulykkerne
haglede ned.BELGIEN

Naar man betænker, hvad Harme Belgiens Lod har vakt i Evropa og
Amerika, forekommer det En, som havde Tyskerne baaret sig ikke blot
ærefuldere, men klogere ad, i Fald de var begyndt med at marschere mod
Verdun i Stedet for at tage det Odium paa sig, som Overfaldet paa en
nevtral Ståt maatte fremkalde, tilmed en, hvis Nevtralitet de selv var
gaaede i Borgen for.

Og hvilke Kort havde de ikke paa Haanden til delvis at vinde Belgien
for sig! Den stadigt bitre Strid mellem Walloner og Flaminganter, i
hvilken Forfægterne af det flamske Sprogs Ret slet ikke kunde andet end
støtte sig til det beslægtede nedertyske Folk og Sprog! I Stedet har de
Tyske nu efter Belgiens Undertvingelse ganske frugtesløst søgt at vinde
Flaminganterne for sig ved at tilbyde dem den Oprettelse af et flamsk
Universitet i Gent, for hvilken disse saa længe forgæves har kæmpet.
Ja, hvad der er endnu mere formaalsstridigt, og hvad der kun altfor
tydeligt røber, hvilke slette praktiske Psykologer de som Erobrere er,
de har til Straf for den Modstand imod Stiftelsen af et flamsk
Universitet, som de i selve Gent mødte hos Flaminganternes ypperste
Mand, Professor Paul Fredericq, bortført denne udmærkede Lærde og hans
Kollega, Henri Pirenne, til en Fangelejr i Tyskland.

G. Brandes: Verdenskrigen. 19290

Man skulde tro, de tyske Myndigheder ikke vidste, at Paul Fredericq,
saa fransk denne uimodstaaelig! elskværdige og kundskabsrige Sociolog
end er i sin hele Holdning og Stil, tillige er den mest folkeyndede
Skikkelse paa de nederlandske Kongresser, hvor Flamlændere og
Hollændere mødes. Det er daarlig Politik at lade den prøjsiske Garnison
tage en saadan Mand til Gidsel og derefter lade ham slæbe som Fange til
Tyskland. Forbitrelsen over denne Færd er ikke ringere i Holland end i
Belgien, hvad de hollandske Ugeskrifter tilstrækkeligt vidner om.
Overfor de -Nevtrale skulde Oderint, dum metuant dog ikke længere være
Løsenet.

II.

Det er kun naturligt, at England og Frankrig, der skylder Belgien
Taknemmelighed for det Offer, det bragte, lægger hele Vægten paa det
belgiske Heltemod og hæver Landet til Skyerne paa de Magters
Bekostning, der har indskrænket sig til, hvad Mr. Archer kalder
„Nevtralitetens Velvære" — et Velvære, som dog saare meget forbitrer,
særligt Englands Stræben efter at udsulte Tyskland ved at udsulte dem.

Imidlertid har Belgiens Sag jo ikke blot en sentimental, men en
politisk Side. Og hvad det Politiske angaar, forekommer det mig
ingenlunde indlysende, at Storbritannien har gjort sin Pligt.BELGIEN

Som almindelig bekendt havde England i Forening med de andre Stormagter
1839 garanteret Belgiens Nevtralitet. Det var gaaet i Borgen for denne
Nevtralitet uden dog udtrykkeligt at love, England vilde beskytte den
under en Fastlandskrig, et Løfte som Riget ikke formaaede at give af
den gode Grund, at dette Løfte ikke lod sig holde. Belgiens Neutralitet
kunde kun sikres ved Troppemasser, der ved en saadan Krigs Udbrud ikke
vilde staa til Storbritanniens Raadighed.

Nu laa Tilfældet saadan, at Sandsynligheden for en Krig mellem Tyskland
og Frankrig i flere Aar havde opfyldt Sindene og havde optaget
Generalstabenes Tanker i Evropas forskellige Lande. Krigens vigtigste
Eventualiteter var paa Forhaand drøftede i de fleste Landes
Militær-Tidsskrifter, og de Kyndige havde allevegne været enstemmige i
den Tro, at Tyskland, for at ramme Frankrig hurtigt, vilde gaa gennem
Belgien, da den franske Grænse var saa stærkt befæstet, at den kun med
største Vanskelighed lod sig forcere. Med andre Ord, de forskellige
Landes Militærskribenter saa i Tyskernes Gennemmarche gennem Belgien
disses eneste Udsigt til Sejr. Alle vidste da ogsaa, at Tyskland havde
ført sit militære Jernbanenet til den belgiske Grænse. I September 1914
sagde Lord Winston Churchill i Parlamentet, at han havde kendt denne
tyske Plan i tre Aar. Alle-

rede i Februar 1914 sagde en Lægmand og Privatmand som disse Linjers
Forfatter i offentligt Foredrag, at Planen var denne.

Den eneste Magt, der synes aldrig at have havt nogen Anelse om Planen,
var Frankrig, der forbavsende nok ikke greb til nogen Forholdsregel for
at krydse den. Dog, hvad der forhandles mellem Mr. Archer og mig er
ikke Frankrigs, men Englands Stilling.

Hvad gjorde under disse Omstændigheder England for at forhindre
Retsovertrædelsen, Grænseoverskridelsen? Truede det paa Forhaand
enhver, der gik over Belgiens Grænser, med Englands Indgriben?

I Fald England ikke var i Stand til med Vaabenmagt at beskytte Belgien,
saa skyldte det i det mindste det lille, saa stærkt udsatte Land et
forstandigt, uegennyttigt Raad. Belgien burde have været advaret, burde
have faaet meddelt Usandsynligheden af, at engelske Tropper kunde blive
overførte til Belgien i rette Tid til at yde de belgiske Tropper
virksom Bistand, og Usandsynligheden af, at den franske Hær, uforberedt
som den var, hurtigt vilde kunne bringe Undsætning.

Var dette Vink blevet givet, og var Belgien lige fuldt besluttet paa
hellere at udsætte sig for en Kamp mod umaadeligt overlegne
Troppemasser end protesterende at bøje sig for de tvingende
Omstændigheders force majeure ogBELGIEN

tillade en Gennemmarche, det dog ikke kunde hindre — saa kunde England
to sine Hænder, og Belgien maatte tilskrive sig selv de Ulykker, dets
stolte Holdning medførte.

Men Belgien synes dels at have gjort Regning paa anderledes virksom
engelsk Hjælp end den Haandfuld Tropper, der i sidste Øjeblik kastedes
ind i Antwerpen, dels at have vaklet med Hensyn til, hvad Kurs det var
klogest at følge. Endnu 3. Avgust telegraferede den britiske Minister i
Bryssel til Udenrigsministeriet, at den franske Regering havde tilbudt
den belgiske en Understøttelse af fem Armékorps, men havde faaet
følgende Svar: „Vi er den franske Regering oprigtigt taknemmelige for
den eventuelt tilbudte Understøttelse. Under nærværende Omstændigheder
har vi dog ikke til Hensigt at appellere til Magternes Garanti. Den
belgiske Regering vil senere tage Bestemmelse om, hvad Handlemaade den
anser for nødvendig."

Endnu i den ellevte Time var altsaa, saavidt man kan skønne, Belgien
villigt til at indtage den paatvungne Nevtralitets Tilskuer-Holdning.
Havde Belgien bøjet sig for Overmagten og nøjedes med at modtage den
Skadeserstatning, der tilbødes, og som det kunde kræve udstrakt til
Vederlag for ethvert Overgreb, der maatte blive begaaet af de tyske
Tropper, saa vilde Belgien ganske vist have savnet den Tapperheds-294

glorie, hvori det nu staar; men det vilde have undgaaet Ødelæggelse og
langt haardere Ydmygelser, og ingen Fornuftig kunde kalde dets
Handlemaade æreløs eller endog blot uforstandig. Nu har det ulykkelige
Belgien ganske vist høstet Lovprisninger fra de Allieredes Side, men
har i øvrigt gjort Tjeneste som Englands og Frankrigs Prygledreng.

III.

I den veltalende Brochure, Mr. William Archer har udgivet imod mig, er
han i altfor høj Grad gentleman til at føre Drøftelsen over paa det
personlige Felt.

Alligevel kan jeg kun være daarlig tjent med det Billede af mig, han
udkaster for sine Landsmænd, idet han (som mine tyske, mine franske og
mine russiske Angribere) lader mig forstaa, at mine Evner kan være gode
nok, men jeg mangler Retssans, jeg holder Midten mellem Sandhed og
Løgn, mellem Retfærdighed og Voldshandling, jeg er ude af Stand til at
føie den Indignation, der bringer Manden til at tage kraftigt og
afgørende Parti.

I Fald jeg i denne Verdenskamp ikke har taget Parti simpelthen, som
enhver af de stridende Magters Borgere og mange Borgere i de nevtrale
Stater har gjort, saa beror det lige om-BELGIEN

vendt paa, at min Indignation er for stærk dertil, min Pessimisme for
dyb, min Mistro for vel begrundet, min Idealisme for urokkelig til at
nogen af de to stridende Magtgrupper svarer til mit Begreb om Ret og
Redelighed, om Uegennyttighed og Højsind, om overlegen og for
Menneskeheden velgørende Handlemaade. Atter og atter betitles jeg i
angribende Artikler og Brochurer med Haansordet nevtral. Mr. Archer
siger mig endnu en Gang: Den Tænkemaade, der fører til Nevtralitet, er
saa lavtliggende, at „hvad Sorg end Krigen har bragt ham eller endnu
vil bringe ham — ikke for alt i Verden vilde han være neviral".

Forunderligt som Nevtraliteten skifter Værdi i Folkenes Liv! Da jeg var
toogtyve Aar anede jeg ikke Muligheden af, at jeg skulde opleve at se
Danmark spottet af England og Frankrig, ordi det vilde forblive
nevtralt. Den Gang kæmpede Danmark ganske alene mod Prøjsen og
Østerrig, de to Stormagter, mod hvilke nu Rusland, England, Frankrig,
Italien, Serbien, Belgien, Montenegro, Portugal, Japan og de Forenede
Stater som Ammunitions-Leverandør har forenet sig snart paa tredje Aar,
og mod hvilke de endda søger nye Forbundsfæller- Den Gang var alle
disse Magter nevtrale. Ingen af dem rørte en Finger for Danmark mod de
to Centralmagter, og det skønt Danmark bl. a. indlod296

sig paa Krigen i Tillid til bestemte Løfter fra den engelske Regering:
„Danmark vilde ikke komme til at staa alene o. s. v."

Nu haanes Danmark som neviralt ikke blot af Tyskerne, der den Gang
plyndrede os og nu lader os vide, at intet er saa foragteligt som
Nevtralitet, Danmark spottes i dets reducerede og vanmægtige Stilling
af de samme Folkeslag, Englændere og Franskmænd, der, med utilgiveligt
ringe Fremsyn for deres eget Vedkommende, haardnakket forholdt sig
nevtrale, den Gang Danmark med sine to Millioner alene udholdt
Vaabendysten mod de Magter, som England og Frankrig nu har sat hele
Jordkloden i Bevægelse for om muligt at overvælde.

II. Persien.

Persien er det asiatiske Belgiens Navn.

Persien havde længe befundet sig i Forfald, og da dets Herskerhus som
dets højere Adel hørte til Orientens mest fordærvede, stod dets
Uafhængighed paa svage Fødder. Den gamle Kappestrid mellem Rusland og
England øvede sin Indflydelse i Landet, hvor EnglændernesPERSIEN

Optagethed af Boerkrigen ved Aarhundredskiftet styrkede Russernes
Stilling.

I Aaret 1906 udbrød efter Ruslands Nederlag i Krigen med Japan en
kraftig Reformbevægelse. Det gærede da overalt i det fjernere som i det
nærmere Østen. Kina blev Republik, Tyrkiet fik en Rigsdag; i Persien
rettede Bevægelsen sig mod Shahens Tyranni og Hoffets Afhængighed af
Rusland.

Udgangspunktet var en almindelig Arbejdsstandsning ved Midsommertid,
under hvilken ikke mindre end 12,000 Persere søgte Tilflugt i det
engelske Konsulat i Teheran. Shahen gav efter, lod sig aftvinge en
Forfatning, og Befolkningen tilskrev Englands hidtil udviste Deltagelse
lige saa stor Andel i denne Sejr som det persiske Folks egne
Bestræbelser.

Persiens første Rigsdag (meilis) aabnedes Oktober 1906, og Englands
Anseelse i det gamle Kulturland havde aldrig staaet højere.

Saa var det, at Sir Edward Grey uden at raadspørge Persien indgik sin
Overenskomst med Rusland. Til Befolkningens pinlige Overraskelse viste
det sig, at Persien for Storbritannien som for Rusland kun betydede en
Landstrækning, et Felt, paa hvilket der kunde gives Concessioner, og et
Marked for Handel. Begge Magter forpligtede sig først til at agte
Persiens Uafhængighed og varetage dets Udelelighed. — Saa298

delte de det imellem sig, som i sin Tid Polen blev delt.

Rusland tog nordfra mere end det halve Persien, alt det frugtbare og
befolkede Land med de tre Storbyer Teheran, Tabriz og Ispahan; England
tog den smalle Strækning i Sydvest, der var tyndtbefolket og tør.
Mellem dem blev liggende et nevtralt Bælte af Ørkenland og Bjergland.

Jo højere En har værdsat England som den politiske Friheds Land, som
Frihandelens Land, som det eneste Land, til hvilket i Evropa de smaa
Nationer med Tillid kunde se hen som til den eventuelle Beskytter, des
større har Smerten og Skuffelsen været ved at se England j Persien
svigte sin Fortid, sine Principer, ja, sin sande, dybere Interesse.

Rusland var paa det Tidspunkt, da Overenskomsten blev indgaaet, en
slagen og forarmet Magt, hvis Hær var i Opløsningstilstand, og hvis
Befolkning var i Oprør. Naar England i Persien greb det under Armene,
saa kunde det ikke betyde andet end Køb af Ruslands Velvilje og Bistand
med en tilkommende Krig mellem Storbritannien og det tyske Rige for
Øje.

Sir Edward Grey købte dyrt. Af de Engelskmænd, der som Lord Curzon (den
tidligere Vicekonge i Indien) kendte indiske Forhold til Bunds, blev
Overenskomsten bittert lastet. Det var enPERSIEN

gammel Grundsætning i Englands Politik, at Persiens Uafhængighed maatte
opretholdes, fordi Persien var Stødpuden mellem Storbritannien og
Rusland. Sir Edward Grey regnede øjensynligt med, at Forbundet mellem
de to Stormagter vilde vare evigt. Overenskomsten forkortede Russerne
Vejen til Indien; en af dens første Virkninger var Englands Minde til,
at der bygges en russisk Bane fra Baku over Teheran til Bombay.

Overenskomsten undertegnedes 31. Avgust 1907. For at mindske og mildne
den persiske Befolknings Harme udstedte den engelske Minister en
forklarende Kundgørelse, der talte i begge Stormagters Navn:

De stod i Forening inde for Persiens Uafhængighed og Udelelighed; de
vilde sky ethvert Indgreb i persiske Anliggender, med mindre der
gjordes Vold paa deres Undersaatters Personer eller Ejendom.
Overenskomsten vilde tillade Persien at samle alle sine Kræfter om
indre Fremskridt. Alle Rygter om Englands og Ruslands Planer med dette
Land var grundløse. Ingen af de to Stormagter vilde tilstede den anden
nogen Indblanding i Persiens Forhold under Paaskudet af Interesser, der
maatte varetages.

Overenskomsten fik saaledes Karakter af et300

Løfte fra engelsk Side om at ville hinçlre russiske Overgreb.

En ny Shah, der baade som Tronarving og som Fyrste havde besvoret
Forfatningen, havde imidlertid besteget Tronen, og sprængte den
Forfatning, han selv havde udstedt. Allerede i Juli 1908 agtede
Rigsdagen at fjerne ham som altfor troløs, men da baade den russiske
Minister og den engelske Chargé d'affaires lod det persiske
Udenrigsministerium vide, at Shahens Afsættelse ikke vilde blive taalt,
derimod fremkalde Ruslands Indskriden, saa . foretrak Perserne Tyranni
af deres Egne for Undertrykkelse af Fremmede.

Shahen kunde da gennemføre sit Statskup i Teheran. Den russiske Oberst
Liakof mødte kun svag Modstand, da han i Spidsen for sin
russisk-persiske Brigade bombarderede Parlamentsbygningen, medens
Shahen nedslagtede de ledende Parlamentsmedlemmer og de Bladudgivere,
der havde forsømt at søge Tilflugt i den britiske Legation. Dog mens
Teheran faldt til Føje, slog Befolkningen i Tabriz Shahens Hær og
modstod en ni Maaneders Belejring. Da det tilsidst hed sig, at Byens
Indbyggere var næsten udsultede, og at de faa Evropæere, som fandtes i
den, var i Livsfare, rykkede i April 1909 en russisk Hærstyrke ind i
Tabriz.

Sir Edward Grey billigede dette Skridt og lovede at Byens Besættelse
blot var foreløbig.PERSIEN

— Endnu har den russiske Garnison dog ikke forladt den.

Opmuntret ved Tabriz' tapre Forsvar marcherede imidlertid en persisk
Hær mod Byen fra Nord og Syd, slog Liakof og hans Kosakker og afsatte
Shahen. En Regent blev udnævnt som Formynder for Shahens elleveaarige
Søn, og en ny Rigsdag blev valgt for at optage det af Liakof afbrudte
Arbejde.

I de næste to Aar var Persien roligt og Hovedbekymringen finansiel.
Skatkamret var tomt, da de persiske Stormænd undslog sig for at betale
Skat og lod sig indrullere som staaende under russisk Beskyttelse.
Røveri, udøvet af den forrige Shahs Tilhængere, var en Landeplage og
tjente som Paaskud til russisk Occupation.

Persien maatte rejse Laan, og de to Stormagter tilbød et fælles Laan
mod at de til Gengæld fik Kontrol over Udgifterne. For at undgaa denne
Afhængighed afsluttede Persien et Laan i London med et stort
Bankierhus, men det engelske Udenrigsministerium nedlagde Forbud
derimod, krævede, at Persien skulde lade engelske Officerer ordne
Politiet i Syden og truede med ellers at sende en indisk Hær ind i
Landet.

Imidlertid ankom i Maj 1911 en udmærket nordamerikansk Embedsmand,
Morgan Shuster, der var udlaant af de Forenede Staters Regering302

til Persien for at reorganisere Landets Finanser. Han viste sjælden
Karakterstyrke og Handlekraft, indgød Parlamentet en saadan Tillid, at
det indrømmede ham næsten Enevælde. Morgan Shuster engagerede en
engelsk Major, der talte Persisk og kendte Landet godt, til at oprette
et Gendarmkorps, der kunde inddrive Skatterne. Den persiske Regering
inddrog desuden de Ejendomme, der tilhørte en Broder til den fordrevne
Shah, fordi denne havde sluttet sig til Ex-Shahen, der nu gjorde
Indfald i Landet. Den persiske Regering anbragte Morgan Shuster i denne
Broders Palads i Teheran. Men hans Gendarmer blev slaaede af russiske
Kosakker, og russiske Tropper marcherede mod Teheran.

Sir Edward Grey lagde sig imellem, raadede Perserne til Eftergivenhed,
og indestod for at den russiske Hær vilde holde sig tilbage, ifald man
gik ind paa Ruslands Ultimatum, som var dette, at Morgan Shuster
øjeblikkelig skulde afskediges, at Rusland og England skulde have et
Veto overfor al fremtidig Ansættelse af Fremmede i persisk Tjeneste, og
at der skulde betales Skadeserstatning til Rusland.

Da Parlamentet stod trofast ved Shusters Side, blev det opløst, og
dermed var det persiske Folks Uafhængighed til Ende. Rusland satte alle
sine Krav igennem, og da den russiske Presse raabte paa Hævn, blev
denne Hævn taget i Tabriz,PERSIEN

hvor en Haandfuld Frivillige havde angrebet russiske Tropper. En
Krigsret blev nedsat, som lod hænge 26 af Folkets ledende Mænd.
Provinsens højeste Gejstlige hængtes paa den persiske Kalenders største
Helligdag. Det svarer, som en engelsk Forfatter bemærker, til om
Tyskerne havde hængt Erkebispen af Malines paa Langfredag.

Siden da har Persien ligget lamslaaet hen. De to Stormagter har i
Forening tilvejebragt et ubodeligt Anarki. Den britiske Regering
opnaaede Kontrol med det engelske Selskab, der har Concession paa
Persiens værdifulde Oliekilder; Persien skal fremtidigt yde største
Delen af den Petroleum, Flaaden behøver. Rusland opnaaede dels
Besiddelsen af frugtbare Egne hvorhen det kunde lede sine Kolonister,
dels en Landstrækning, Persiens nordvestlige Hjørne, der forholder sig
paa samme Maade til Rusland og Tyrkiet som Belgien forholder sig til
Tyskland og Frankrig. Rusland har brugt denne Landstrækning, som
Tyskerne brugte Belgien. Forgæves erklærede Persien sig nevtralt. En
russisk Hærstyrke gik gennem Persien til Van Forskellen er kun, at
Russerne blev slaaede.

Sir Edward Grey førte ikke Krig for at opretholde Persiens Nevtralitet.
Det højtidelige Løfte at respektere det asiatiske Belgiens Nev-304

tralitet blev brudt som Prøjsens højtidelige Løfte at respektere det
europæiske Belgiens.

Alle de, der i England har æret og beundret Frihedsmagten, har lidt
under at se det i Forening med Rusland overvælde et svagt Folk netop i
et Øjeblik af dets Historie, hvor det var begyndt at hæve sig til
Selvstyre, ganske som Polen overvældedes, da det havde givet sig den
udmærkede Forfatning af 3. Maj 1791.

For nu at undgaa den Misforstaaelse, at jeg i denne Fremstilling af
Forholdene skulde have gjort mig til Talsmand for en fra tyske Kilder
stammende Opfattelse, skal jeg udtrykkeligt bemærke, at jeg aldrig har
set nogetsomhelst tysk Skrift om denne Sag, men udelukkende følger
engelske Kilder, som jeg i mine foregaaende Artikler kun har havt
engelske Kilder for mig. Det er jo det Store og Smukke ved det engelske
Folk, at mangen en Engelskmand bevarer sit politiske Omdømme uhildet af
nationale Tvangsforestillinger og Partilidenskaber. E. D. Morel er et
stort Eksempel, C. H. Norman et andet. E. D. Morel, der for ti Aar
siden var lige skattet i Frankrig og i Storbritannien, og som har den
store Personligheds utvetydige Præg, kan roligt finde sig i at have
mistet sin Stilling i Parlamentet og sin Popularitet i Frankrig; han er
sine Modstandere langt overlegen.

Saavidt jeg véd, har han ikke udtalt sig omPERSIEN

Persien, men Ingen kan nære Tvivl om, hvor han staar.

I Fald det nu med Hensyn til Storbritanniens Forhold til det persiske
Folk og den persiske Forfatning forholder sig, som udviklet her, hvor
er det da muligt vedblivende, som Mr. Archer gør, at se Verdenskrigen
under dette simplistiske, moralsk-juridiske Synspunkt:

Sandhed mod Løgn, det Gode mod det Onde!

Forholdet er jo ingenlunde enkelt. England har — trods meget Berettiget
i dets Optræden

— ingenlunde forpagtet Retten, og staar — til Trods for dets
fundamentale Frihedskærlighed

— langt fra principielt og overalt som Frihedens Talsmand overfor
Despotiets Repræsentanter.

Med selve Begrebet Ret kommer man politisk ikke langt, eller som
Lassalle (i sin Assisenrede) udtrykte det:

I Folkenes Liv er Retsstandpunktet et slet Standpunkt, thi Loven er kun
Udtryk for Samfundets Vilje, er aldrig Samfundets Mester. Og han taler
om „den møre Krykke", som Retsstandpunktet afgiver.

Da 1674 Ludvig 14. besatte de ti Rigsstæder i Elsass og 1681 berøvede
ogsaa Strassburg dets Rettigheder, blev Elsass fransk med Erobringens
tvivlsomme Ret. Da i 1871 Elsass tilbagekræ-vedes af Tyskland med den
Begrundelse, at

G. Brandes: Verdenskrigen. 20306

gammel Uret nu skulde sones, var den almindelige Følelse i Evropa den,
at der skete Frankrig blodig Uret, skønt ved Freden i Frankfurt Landet
retsligt blev tysk Rigsland.

Det danske Folk var i sin Tid fast overbevist om at Augustenborgerne
havde Uret i deres Arvekrav paa den danske Trone, som førte til
Hertugdømmernes Oprør mod Danmark, og ikke et Menneske i Danmark
tvivlede paa at her fægtede „Sandhed mod Løgn, det Gode mod det Onde".
I vore Dage er en dansk Historiker af Professor Erslevs Rang kommet til
det Resultat, at det var Augustenborgerne, der havde Ret — hvad der
lærerigt nok ikke har gjort ringeste Indtryk paa Sindene i Danmark. Den
"nationale Grundopfattelse er.forbleven den samme.

Alle er vel enige om, at naar de tyske Industrielle og Bankmænd, der af
Regeringen kræver Anneksioner, væsenlig opfatter Belgien og
Nordfrankrig som Kul, hvorfor man har Brug, saa er det ikke Retten, der
ligger dem paa Hjerte. Men skulde der ikke lige saa afgjort kunne
tilvejebringes Enighed om, at naar Persien af det engelske
Udenrigsministerium væsenlig betragtes under Synspunktet Petroleum, som
Flaaden har behov, saa er Retten ikke mindre sat ud af Spillet?

Man har i begge Tilfælde sat materielle Krav i Rettens Sted.PERSIEN

Det er da neppe rigtigt, overfor de Nevtrale at bebrejde dem deres
svigtende Retssans og selv at pukke paa en Kamp for Retten. Et Epigram
af Goethe lyder saaledes: „Bukke! Til venstre med Jer! Saadan vil
Dommeren byde. Stiller til højrejer op roligt, I frommere Faar! Godt. —
Dog endnu er der Et, man tør haabe, at Dommeren siger:

Lige overfor mig tag, I Fornuftige, Plads!"

Der bliver ingen Trængsel.

20*KAMPEN OM KUNDER I.

Mellem 1. November 1906 og 1. November 1907 indeholdt La Revue fem
Artikler betitlede Mod det finansielle Faamandsvælde i Frankrig
undertegnede med Navneskjulet Lysis, som hører til det
Betydningsfuldeste, Tidsskrifts-literaturen i dette Aarhundrede har
frembragt. Disse Artikler viste klart som Dagen for den, der kunde
læse, at den franske Republik var et finansielt Oligarki, at tre, fire
sammensvorne Banker sad inde med Landets Penge og forvaltede dem uden
at aflægge virkeligt Regnskab for nogen, og ikke til Fordel for Landet,
men for dem selv.

Det Herredømme, som øvedes af Crédit Lyon-nais og de øvrige store
Banker, var ikke mindre enevældigt end det russiske; det holdt sig,
fordi der i hver af de store Creditanstalter gaves et Fond kaldet de
publicité, Averterings-Omkostninger, som anvendtes til at underkøbe
Pres-309 KAMPEN OM KUNDER

sen. Dels betalte man dens Artikler, dels betalte man dens Tavshed. I
Kraft af dette System har Frankrig paa en for dets brave og sparsomme
Befolkning nedslaaende Maade udført sine Kapitaler, eksporteret dem i
Hundred-millionsvis eller i Milliardvis til fremmede Lande, især til
Rusland, og har derved fremmet sine Konkurrenters industrielle
Virksomhed, medens Frankrigs egen Handel og egen Industri, som ikke
kunde faa Kapital overladt paa langt Sigt, var dømt til Stagnation. I
1872 beløb Tysklands Handel sig til 772 Milliard, Frankrigs var da en
Smule større, i 1907 beløb Tysklands Handel sig til 16 Milliarder,
Frankrigs sig til 97a Milliard.

Frankrigs nationale Industri vegeterede, fordi Kapitalerne gik til
Udlandet. Intet Forsøg skete paa at udnytte Kolonierne, f. Eks. de rige
Miner i Tonkin eller Madagascar. Ingen vigtige offentlige Arbejder blev
udførte i Frankrig, ingen fandt Støtte hos de franske Banker. Tre, fire
Kreditselskaber har drænet de franske Sparepenge, ledet disse uhyre
Summer til Udlandet og har skjult for Aktionærerne, hvor udsatte disse
var for aldrig at faa Renter af deres Papirer. Bankerne har kunnet gøre
dette, uden at Finansministrene har forsvaret Sparernes Interesser,
fordi det finansielle Faamandsvælde beherskede Regeringen, gjorde
Finansministrene310

deres Imødekommen indbringende og en Gang for alle havde sikret sig
Understøttelse af Pressen.

Artiklerne blev i sin Tid bragte af La Revue paa særligt hædrende
Maade, altid paa første Plads, i Spidsen for Revuen, den femte Artikel
saa godt som den første.

I disse Dage er det pludselig faldet mig ind, hvem efter al
Sandsynlighed den saa godt skjulte Forfatter Lysis maa være. Jeg troer,
det er Francis Delaissi. Jeg er kommen derpaa ved at læse hans lille
Bog La guerre qui vient fra Maj 1911, nu genoptrykt. Der er heri samme
Skarpsyn som i hine Artikler og samme Evne til at forudse, hvad der vil
ske.

Da hans Opfattelse paa adskillige Punkter stemmer med min, vil jeg
overfor de afvigende Synsmaader, med Hensyn til Verdenskrigens
Oprindelse og dens Formaal, man har gjort gældende imod mig, fremhæve
visse Hovedpunkter, angaaende hvilke jeg for min Del ser paa Forholdene
som Delaissi.

II.

Alle Folkeslag er inderst inde for Fred. Den store Befolkning i Landene
ønsker uforstyrret at kunne passe sin Gerning og nyde sit Livs
sparsomme Glæder.

Naar Folkeslagene ikke desmindre saa jævn-311 KAMPEN OM KUNDER

ligt er i Krig, beror det paa, at de ikke har ringeste Lod eller Del i
Afgørelsen af Krigs-spørgsmaalet, ikke i ringeste Maade faar Lov at
raade over deres Skæbne, og det lige saa lidt i demokratiske Lande som
Frankrig eller parlamentariske Lande som England, som de evner det i
Rusland eller Tyrkiet.

Spørgsmaalet afgøres af nogle Diplomater og Ministre, der i
Virkeligheden gaar Bankernes og de store Industridrivendes Ærind.
Bliver Udenrigsministeren i Landets Rigsdag spurgt, om der er Fare for
Krig eller Udsigt til Krig, saa svarer han, at Regeringen af yderste
Evne bestræber sig for at bevare Freden, og gaar man ham stærkere paa
Klingen, lyder Svaret, at Landets Interesse forbyder at røbe, hvad der
maa betragtes som diplomatisk Hemmelighed.

I Aaret 1902 forsøgte den tyske Regering at indlede et Finansforbund
med de franske Banker. Wilhelm II havde netop af Sultanen opnaaet
Concession paa Bagdadbanen.

Bagdadbanen vilde sige 2800 Kilometer Jernbane, en Emission af for 500
Millioner Aktier, der svarede til samme Sum i Skinner, Lokomotiver,
Broer, Tunneller og Arbejde af forskellig Art; Bagdad fem Timer fra
Konstantinopel i Stedet for 55 Dage; de tyrkiske Tropper i Stand til
hurtigt at overføres til Rigets fjerneste Grænser; Korn og Bomuld at
høste i rigelig Mængde312

langs Tigris's og Eufrats Bredder; en ny Vej til Indien; Suezkanalens
Vigtighed højligt forringet. Dette var med faa Ord den tyske Plan.

Da Tyskland ikke havde tilstrækkelig Kapital brugsrede, henvendte man
sig til Frankrig, og der grundedes et tysk-fransk Selskab, hvis Formand
var Arthur von Gwinner, Præsident for Deutsche Bank, og hvis
Viceformand var en Hr. Vernes, Associé af Rothschilderne i Com-pagnie
du Nord og Compagnie du Midi, desuden siddende i Opsynsraadet for
Bankerne Union Parisienne, for Banque Ottomane, for Jernbanen
Saloniki—Konstantinopel osv. Bag ham stod Finansavtoriteter som
Rouvier.

Da denne Finansforstaaelse var tilvejebragt, var en diplomatisk
Tilnærmelse uundgaaelig, og den blev indledet. Jules Lemaitre, som den
Gang endnu ikke var blevet Nationalist, prækede Glemsel af det
Forbigangne og Venskab med Tyskland.

Paa dette Tidspunkt blev England uroligt. Det havde allerede længe
befundet sig i økonomisk Kappestrid med Tyskland; det havde ikke staaet
sig helt godt i denne Kappestrid; dets sikreste Overlegenhed beroede
paa dets Kapitalrigdom. Fik Tyskland nu fransk Kapital at arbejde med,
blev det dobbelt farligt som Concurrent.

Følgelig kom Edward den Syvende i 1903 til Paris paa en Maade, saa man
kan sige, han313 KAMPEN OM KUNDER

t

holdt sit Indtog i Byen. Som ringe Tilskuer i Hoben var jeg selv Vidne
til dette Indtog og iagttog Befolkningens usikre Holdning. Spændingen
fra Fashoda-Tiden var endnu stærk mellem Frankrig og England. Under
Boerkrigen, der lige var sluttet, havde i Paris Stemningen været
stormende for Krüger.

Nu kom Kong Edward, Frankrigs gamle Ven og Beundrer, en Mand, der havde
Prinsen af Wales's Udskejelser bag sig, en Diplomat, der vidste, hvad
han vilde, ikke agtede at forsømme noget Middel til at afværge et
Nederlag for England i Kappestriden med Tyskland. Han følte, det ikke
vilde være altfor vanskeligt at faa Frankrigs gamle, dybe Uvilje, Hadet
fra Aarene 70—71, til paa ny at flamme op. Han brugte energisk sit
Ophold i Paris, og Dagen efter hans Afrejse fra Byen til London
meddeltes det, at Hr. Vernes og hans Fæller trak sig tilbage fra
Bagdad-Selskabet, og at det tysk-franske Samlag havde opløst sig.

III

I ældre Tid, da Staterne mest levede af Landbrug, krigede de for at
vinde Land, for at berøve Naboen hans Jord. Nu, da Staterne er blevne
Industristater, og kun af Navn beherskes af Kejsere, Konger og
Præsidenter, i Virkeligheden af det finansielle Faamandsvælde, er
det,314

hvorfor de fører Krig, ikke for at faa Under-saatter, men for at faa
Kunder. De vil have Afsætning for deres Varer, Anvendelse for deres
Kapitaler. Krigens egentlige Væsen er ikke Kampen for Idealer, men
Kampen for Conces-sioner.

Delaissi har rigtigt mindet om, at naar Japan paaførte Kina Krig i
1895, saa var det for at opnaa Udnyttelsen af Korea; naar de
amerikanske Fristater paaførte Spanien Krig i 1898, var det for at
udnytte det rige Kuba; da Englænderne angreb Boerne i 1899, var det for
at bemægtige sig Minerne i Transvaal; da Stormagterne faldt over Kina
Aar 1900, var det for at paatvinge Kineserne Jernbaner; da Japan
erklærede Rusland Krig 1904, var det for at udnytte Mandshu-riet.
Egentlig Tilvækst i Landomraade attraaede Sejrherren kun
undtagelsesvis; hans Bytte var Jernbaner, Laan, Toldtariffer.

I hele det 19. Aarhundrede havde England behersket Evropas Industri i
Kraft af sit Kul, sit Jern, sin Foretagelsesaand og sin enestaaende
Sømagt. Kun Frankrig gjorde det en svag Concurrence; efter Fashoda
opgav dog det finansielle Faamandsvælde Kappestriden. Men saa opstod
den ny Concurrent. Tyskland, der indtil 1870 havde været et Korn- og
Kartoffelland, forvandlede sig til en stor Industristat med Støberier,
Væverier, kemiske Fabriker og Skibsværfter,315 KAMPEN OM KUNDER

med nye Jernbaner og nye Kanaler, med en stedse større Handelsflaade og
en begyndende Krigsflaade.

Som jeg ovenfor (S. 61) har mindet om, voldte de tyske
Industrifrembringelser fra først ingen Uro i England. En tysk Tekniker,
Franz Reulaux, havde selv (i Aaret 1877) stemplet dem med den haanlige
Betegnelse billig und schlecht. Fra den Tid skrev sig derfor den
Bestemmelse, de engelske Industrielle fik sat igennem, at enhver i
Tyskland fabrikeret Vare skulde være stemplet Made in Germany.

Men Tyskerne tog sig sammen og slog sig op. Deres Varer blev stedse
bedre, og den Dag kom, da Stemplet Made in Germany ikke mere betydede
en Advarsel, snarere en Anbefaling, og da man i England opdagede, at
mangt et Produkt, man havde anvendt i den Tro, at det var hjemligt
Fabrikat, i Virkeligheden stammede fra Concurrenten. Dertil kom, at
tyske Konsuler som tyske Handelsrejsende var virksomme over hele
Kloden, saa Tyskere og Englændere snart befandt sig i Kappestrid
allevegne, i Brasilien som i det asiatiske Tyrki.

Det første Skaktræk, som blev planlagt fra engelsk Side, var Joseph
Chamberlains Idé at binde Kolonierne fastere til Moderlandet ved at
afskaffe Frihandelsprincipet og indføre en Værne-told for England og
dets Kolonier i Forening.316

Planen strandede paa de engelske Arbejderes Modstand.

Saa var det, at Edward den Syvende greb ind og besluttede at omringe
Tyskland med et Net af allierede Magter.

Han kom som sagt til Frankrig i det andet Aar efter sin Tronbestigelse,
da han havde faaet Boerkrigen fra Haanden.

I Frankrig traf han Delcassé, der allerede i otte Aar havde ledet sit
Fædrelands Udenrigspolitik, og som med Glæde gik ind paa Planen om en
diplomatisk Aktion rettet mod Tyskland. Delcassé's overordentlige (og
lidet berettigede) Selvfølelse gjorde, at han helst handlede paa egen
Haand, ikke blot uafhængigt af Kammeret og Senatet, men uden at
raadføre sig med de andre Ministre. Han var allerede 1901 rejst til
Rusland for at styrke Alliancen og var persona grata i Petersburg; han
søgte at faa Italiens Forbund med Centralmagterne løst, og han var
virksom i Konstantinopel; han var paa Færde overalt, hvor han mente at
kunne fremme Frankrigs Interesser paa et isoleret Tysklands Bekostning.

Det var hans rastløse Iver, som fremkaldte Kejser Wilhelms teatralske,
fra først af ufor-staaede, Optræden i Tanger, dernæst et utvetydigt
Ultimatum fra den tyske Regerings Side. Med Overraskelse erfor
Frankrig, ja selve den317 KAMPEN OM KUNDER

franske Regering, at man var lige paa Nippet til at modtage en
Krigserklæring. Medlemmerne af Frankrigs lovgivende Forsamlinger
begreb, at der ståk noget under, som var dem ubekendt; de havde altid
betragtet det hele Marokko-spørgsmaal som altfor underordnet til at
kunne styrte Frankrig i Krig. Mest forbavset af alle var dog selve
Ministerpræsidenten Rouvier; han sammenkaldte et Statsraadsmøde og
forlangte Oplysninger af Delcassé. Den lille Gnom meddelte da sine
uindviede Kolleger i Ministeriet, hvad han havde havt for, meddelte, at
der var sluttet en hemmelig Militær-Overenskomst med England, at det
gjaldt om Indkredsning af Tyskland og derpaa følgende Krig.
Militær-Over-enskomsten blev (som jeg skrev allerede i 1905) meddelt i
nøjagtigt samme Ordlyd, som Sir Edward Grey brugte 22. November 1912 og
anførte 3. Avgust 1914, at „dersom det venskabeligt sindede Naboland
skulde blive Genstand for et uberettiget og uventet Angreb uden
foregaaende Udæskning" osv.

Mødet varede i to Timer. Da de var omme, var Delcassé ikke mere
Minister. Enstemmigt havde hans Kolleger fjernet ham, som man
forsigtigt fjerner en Bombe, før den springer.

Men Aarene gik, og den krigerske Stemning voksede i Evropa, Spændingen
mellem Østerrig og Rusland steg, ligesom Kappestriden mellem318

England og Tyskland blev stadigt mere intensiv og bredte sig over
stadigt flere af Jordens Lande; endelig sørgede det tyske Militærs
ulidelige Optræden i Elsass for ikke at lade Franskmændenes Blod gaa af
Kog.

Og saaledes har vi da nu Forretningskrigen, Handelskrigen til Bedste
for Landenes Bankdirektører og Storindustrielle.

Den udfægtes, medens Evropas ulykkelige fredelskende Folk, kunstigt
ophidsede til nationalistisk Raseri, tror at kæmpe for Idealer som
Frihed og Ret.

Og Handelskrigen er kostymeret som Kamp for Fædrelandet, dette
Fædreland, som Statsmænd i hvert eneste Tilfælde havde kunnet bevare,
styrke, berige og udvikle til høj Civilisation, uden nogen som helst
Anvendelse af Torpedoer, Miner eller Granater.AFSLUTNING

(Juli 1916)

Det Behagelige ved at møde en Modstander som Mr. William Archer beror
paa det Saglige i hans Polemik. Udenfor England er den polemiske Tones
Pøbelagtighed en Regel. Mr. Archers Angreb bunder i en stærk
Overbevisning, men fornegter ingenlunde Angriberens gode Opdragelse og
fornemme Tænkemaade.

Da jeg imidlertid dels i fremmede og danske Aviser, dels i disse
anonyme Breve, fra hvilke Blomsten af dansk Krapyl opsender sin Duft,
ogsaa møder personlige Insinuationer, saa blot én Gang for alle dette:

Jeg har den Glæde at være Medlem af tre ansete Klubber i London, at
have været Præsident for den ene, at være Æresmedlem af tre
videnskabelige engelske Selskaber, at være Ærespræsident for det ene,
og at være Æresdoktor af et skotsk Universitet. Jeg er da knyttet til
Storbritannien ved stærke Baand, jeg er Englands literære og
kunstneriske Verden dybt tak-320

nemmelig, og jeg har altid følt mig stærkt tiltrukket af britisk Liv og
Aand.

Jeg har aldrig modtaget den ringeste Æresbevisning af nogensomhelst Art
fra det tyske Rige eller fra Østerrig-Ungarn, ikke saa meget som en rød
Pipfugl af fjerde Klasse; jeg har aldrig været Medlem af nogen tysk
Forening, noget tysk videnskabeligt Selskab, har aldrig faaet
nogensomhelst Udmærkelse fra et tysk Universitet. Jeg har paa Grund af
mine Udtalelser om det danske Sønderjylland i henved tyve Aar været
kraftigt udskældt i den tyske Presse.

Egentlig underkøbt til at tale Tysklands Sag kan jeg da neppe kaldes.
Naar jeg upartisk har sagt, hvad jeg ansaa for Sandhed, saa turde dette
bero paa andre Egenskaber hos mig end den, at jeg — som Hr. Clemenceau
sindssvagt insinuerer — skulde skele efter Kejsergunst.

Mr. Archers Grundtanke er den, at Centralmagterne alene (visse af deres
Mænd alene) er Skyld i Krigen og har forberedt den. Hans Grundtanke er
den, som jævnlig møder En hos de Allierede: Den ufuldkomne Forberedelse
til Krig beviser, at den daarligt forberedte Part var Lammet, den anden
Ulven.

Efter min Opfattelse beviser en Fastlandsmagts Uforberedthed til Krig i
Sommeren 1914 i sig selv ikke andet end en vis Sorgløshed,
Skødesløshed, Uorden, Mangel paa Omtanke hos dem,AFSLUTNING

der havde Ansvaret. Derfor kan Nationen meget godt have haabet paa, ved
Krig at komme i Besiddelse af voldeligt frarevne Provinser. Det lader
sig endog tænke, at en saadan Krig af den offentlige Mening længe var
bleven betegnet som den helligste Pligt, og at man dog havde været
forsømmelig nok til ikke at have sit Militærvæsen i Orden.

Og hvad der her gælder om en Landmagt, er ikke mindre sandt om en
Sømagt.

I.

Den 27. November 1911 spurgtes der i det engelske Parlament, om
Overenskomsten mellem England og Frankrig angaaende Marokko fra April
1904 enten af den franske eller af den engelske Regering fortolkedes
som indbefattende militær Understøttelse til Lands eller til Vands
under nogen Omstændighed og eventuelt under hvilken? Det Svar, der blev
givet, gik ud paa, at diplomatisk Understøttelse ikke medførte militær
eller maritim. Samme Dag sagde Sir Edward Grey: Lad os forsøge at faa
Ende paa al den Mistanke angaaende hemmelige Aftaler. Vi har for
Underhuset fremlagt alle de ikke offentliggjorte Artikler af
Overenskomsten med Frankrig i 1904. Der er ingen andre Forpligtelser.
Vi selv har ikke indgaaet

G. Brandes: Verdenskrigen, 21322

en eneste hemmelig Aftale af nogen Art, siden vi tiltraadte Regeringen.

3. August 1914 oplæste Sir Edward Grey i Parlamentet bl. a. følgende
Passus af et Dokument, han 22. November 1912 havde sendt den franske
Ambassadør i London:

„De har fremhævet, at dersom nogen af Regeringerne havde alvorlig Grund
til at vente et ikke udæsket Angreb af en tredje Magt, kunde der ligge
Vægt paa at vide, om den paagældende Regering i saa Tilfælde kunde
regne paa den andens væbnede Bistand. Jeg er enig med Dem om, at dersom
nogen af Regeringerne havde alvorlig Grund til at vente et ikke udæsket
Angreb af en tredje Magt eller noget (.something), der truede den
almindelige Fred [en yderst rummelig Bestemmelse], skulde den
øjeblikkelig drøfte med den anden, om begge Regeringer skulde handle i
Forening for at forebygge Angreb og bevare Fred, og om hvilke
Forholdsregler de i saa Fald skulde træffe i Fællesskab." I samme Tale
hedder det: „Vi er ikke Deltagere i den fransk-russiske Alliance. Vi
kender end ikke Udtrykkene for denne Alliance." [Et højst mærkeligt
Udsagn],

I Februar 1913 sagde Lord Hugh Cecil under Adresse-Debatten: Det er en
meget almindelig Tro, at dette Land har indgaaet en Forpligtelse, ikke
just en Traktat, men en Forpligtelse, derAFSLUTNING

323

stammer fra en af Ministeriet givet Forsikring, til at sende en
betydelig væbnet Styrke til at operere i Evropa. Mr. Asquith afbrød her
Taleren med de Ord: „Jeg føler mig tvungen til at sige, dette ikke er
sandt "

24. Marts 1913 blev Førsteministeren atter spurgt, om britisk Militær
under visse Omstændigheder kunde blive indkaldt til at lande paa
Continentet. Han svarte: „Som det gentagne Gange er blevet hævdet,
staar dette Land ikke i nogen Forpligtelse, der ikke skulde være
offentlig og kendt af Parlamentet, som kunde drive det til at tage Del
i nogen Krig."

Stemmede dette Svar overens med Sandheden??

Da Aaret efter nye Rygter var opstaaede, svarte Sir Edward Grey 28.
April 1914: „Stillingen er den samme nu som fastslaaet af
Førsteministeren i hans Svar 24. Marts 1913."

Paa ny Forespørgsel 11. Juni 1914 svarte Sir Edward Grey: „Der gives
ingen uoffentliggjorte Aftaler, der hindrer eller indskrænker
Regeringens eller Parlamentets Frihed til at afgøre, om Storbritannien
skal deltage i en Krig."

Dette kan vel uden Overdrivelse kaldes Sofisteri.

Der gaves jo Brevet til M. Cambon fra 22. November 1912, der i det
diplomatiske Sprogs skrækkelige Cancellistil, men utvetydigt, bandt

England til Deltagelse i ethvert militært Vovestykke, hvortil Rusland
kunde faa Frankrig med.

Og Slutningen af Udenrigsministerens Tale var endnu mærkeligere: Den
lød: „Men dersom nogen Aftale maatte træffes, der gjorde det nødvendigt
at tilbagekalde eller ændre Førsteministerens Erklæring fra i Fjor, saa
maatte den efter min Mening forelægges Parlamentet, og jeg gaar ud fra,
at dette vilde ske."

Hele Jorden véd, at dette ikke skete.

II.

De anførte Brudstykker af Parlamentstaler viser, at Storbritannien ikke
var uforberedt paa en Krig mod Tyskland.

Mr. Archer betragter det som givet, at Tyskland paa dets Side
lidenskabeligt attraaede en Krig med Storbritannien.

Militærpartiet gjorde det uden Tvivl; men det er som bekendt bevist, at
Storbritanniens Krigserklæring var saa lidet forudset af den tyske
Regering, at den vakte Bestyrtelse. Man kan kalde den tyske Regering
saare naiv i dette Punkt, men at den blev pinligt overrasket, er
utvivlsomt. Kejser Wilhelm havde, som C. H. Norman slaaende har vist,
nogen Grund til Haab om Englands Nevtralitet. Han havde i 1900— 1901
forebygget en evropæisk Koalition imod England, der' vilde tvinge det
til at give deAFSLUTNING

sydafrikanske Republiker Fred paa gunstige Vilkaar. Han havde bevist
England sit Venskab ved ikke at ville modtage Boerfolkets Deputerede i
Berlin, mens de fejredes rundt om i Evropa; han havde, som han
udtrykkelig offentliggjorde i det bekendte Interview i The Daily
Telegraph 1908, givet Afslag paa Ruslands og Frankrigs Opfordring til
at forene sig med dem i en Henvendelse til Storbritannien om at gøre
Ende paa Boerkrigen.

Hverken Frankrig eller Rusland har nogensinde vovet at modsige dette.

Særdeles ivrig efter Krig med England har Kejseren da ikke den Gang
været. Og at han seks Aar efter hint Interviews Offentliggørelse skulde
være bleven ivrig efter paa én Gang at komme i Krig med hele
Jordkloden, vil det ikke blive let at overbevise noget tænkende
Menneske om. Hans Regering regnede galt, gjorde falsk Bestik, det er
klart. Men den vilde ikke i 1914 Krig med England, og det ubeherskede
Folkehad mod Englænderne, der paa saa frastødende Maade kom til Udbrud
i Tyskland, opstod netop paa Grund af Overraskelsen over i
Storbritannien at møde en uventet Fjende, en umaadelig stærk.

Det tyske Diplomati gjorde, hvad det evnede for i sidste Øjeblik at
opnaa Englands Nevtra-litet. Det forsøgte sig frem. Den tyske
Kansler326

tilbød Sir Edward Goschen at indestaa for det franske Land-Omraades
ukrænkede Opretholdelse, dersom Tyskland havde Held til at overvinde
Frankrig og Rusland. Sir Edward Grey afslog, da Tyskland ikke vilde
tilsikre Frankrig ogsaa Bevarelsen af dets Kolonier.

Saa spurgte Fyrst Lichnowsky, tysk Gesandt i London, om England vilde
love at forblive nevtralt, i Fald Tyskerne ikke krænkede Belgiens
Nevtralitet. Dette Løfte vilde Sir Edward Grey ikke give; han vilde
have sine Hænder fri. (/ did not think, we could give a promise of
neutrality on that condition alone). Om han da vilde give Løftet, i
Fald Tyskland lovede baade Frankrigs og dets Koloniers Integritet? Nej,
han vilde ikke binde sig. Om han da selv vilde angive de Betingelser,
hvorunder han vilde afgive Løfte om Nevtralitet ? — Heller ikke.

(The ambassador pressed me as to whether I could formulate conditions
on which we would remain neutral. He even suggested that the iniegrity
of France and her Colonies might be guaranteed. I said that I felt
obliged to refuse definitely any promise to remain neutral on similar
terms, and / could only say that we must keep our hands free).

Siden har Sir Edward Grey paastaaet, at Fyrst Lichnowsky vistnok
overskred sin Fuldmagt vedAFSLUTNING

disse Tilbud, men dette blot fordi den britiske Udenrigsminister er og
bliver overbevist om Tysklands daværende ubetvingelige Lyst til paa én
Gang at slaas med Rusland, Frankrig, England og Belgien.

Som jeg før har sagt og som det er indlysende for sund
Menneskeforstand, var Tyskland fattet paa en tysk-russisk Krig, i Fald
en saadan opstod af Østerrigs Indfald i Serbien. Det vilde lade
Frankrig (og altsaa Belgien) i Ro, i Fald Frankrig i en saadan Krig
vilde love Nevtrali-tet. Men Frankrig var, som bekendt, fast bestemt
paa at hjælpe Rusland, en Politik, som var bleven forberedt i en
Menneskealder, men om hvis Visdom Fremtiden maa dømme, mens den
foreløbig har ført til, at en halv Snes Millioner Men nesker tilbringer
Ugens syv Dage med jammerligt at myrde hverandre.

Det engelske Udenrigsministerium havde hemmeligt — uden Parlamentets
Vidende — forpligtet Storbritannien til at komme Frankrig til Hjælp i
Tilfælde af evropæisk Krig. Englands offentlige Mening vilde maaske i
Kraft af den ny, men stærke Sympati for Frankrig have billiget denne
Forpligtelse, om den havde kendt den; men den vilde sikkert ikke have
billiget den Tvang, hvori England var bragt, i Fald den havde vidst, at
denne Tvang indtraadte i Kraft af Frankrigs Forhold til Rusland, den
eneste Magt, som ikke havde noget at tabe ved en328

Krig. Ruslands Menneskemateriale var saa stort, at Mandefald i Krig
betragtedes som underordnet, og en konservativ Regering vilde kun
yderligere befæstes, i Fald Krigen vakte de nationale Lidenskaber og
tilmed førte til Sejr.

Den offentlige Mening i Storbritannien vilde, om den havde vidst Besked
med den politiske Stilling, som den var, have begrebet, at Stridens
Udgang ikke lovede noget Godt for Menneskehedens Frihed eller for
Menneskelykke. I Tilfælde af de Allieredes Sejr, indvarslede den blot
en umaadelig Forøgelse af Ruslands Magt, Sejr for et Regeringssystem,
der var Storbritanniens modsat. For det russiske Folk, der som Folk har
vundet Evropas Hjerte, varslede denne Sejr intet Fremskridt.

III

Jeg tror ikke, at min udmærkede Modstander, Mr. Archer, kan afsky
prøjsisk Militarisme mere end jeg. Den er betinget ved de to lange og
udsatte Grænselinjer mellem Tyskland og Rusland paa den ene Side,
Tyskland og Frankrig paa den anden. Dens Undskyldning overfor Frankrig
er, at Franskmændene har holdt Berlin besat en Snes Gange, medens
Tyskerne kun to, tre Gange har været i Paris. Den er afskrækkende ved
sit Kastevæsen og sit Hovmod. Dog stort værre end andre Landes
Militarisme er denAFSLUTNING

vel neppe. Evropa, ogsaa England, iagttog i sin Tid med Uro under
Dreyfussagen, hvilke Former fransk Militarisme kunde antage. Hvad
russisk Militarisme angaar, saa slagtede de idylliske og elskværdige
Russere, som har fortryllet min ærede Ven, Mr. Wells, som de har vundet
alle os andre, i 1900 koldblodigt hele den kinesiske Befolkning i
Blagovestchenk og Omegn. Kosakkerne bandt Kineserne sammen ved deres
Haarpiske og smed dem ud i Strømmen eller tvang dem ud paa Baade, der
ikke kunde bære dem. Naar Kvinderne kastede deres Børn paa Stranden og
bønfaldt, om ikke i'det mindste de kunde blive frelste, spiddedes de
Smaa paa Bajonetterne.

„Intet værre end dette Massemord i Blagovestchenk er nogen Sinde blevet
begaaet af Tyrkerne", skrev Mr. F. E. Smith, den tidligere engelske
Pressecensor, i 1907, netop det Aar, da England og Rusland enedes om
den Traktat, der sikrede og undergravede Persiens Uafhængighed.

Den samme engelske Skribent har stadfæstet den Skildring, Times's
Korrespondent i sin Tid gav af japansk Militarisme. Den 21. November
1894 stormede den japanske Hær Port Arthur, og fire Dage i Træk
slagtede Soldaterne de Civile, Mænd, Kvinder, Børn med det yderste
Barbari: „Dagen tilbragtes med Mord og Plyndring fra Gry til Nat, med
Lemlæstelser, med330

enhver optænkelig Art af navnløs Grusomhed, indtil Byen blev en Rædsel,
som vil mindes med Gysen af enhver Overlevende til hans Dødsdag."

Det kommer da ikke saa nøje an paa af hvad Nationalitet Militarismen er
farvet. Den er sig alle Vegne temmelig lig. Jeg vilde ønske, Mr. Archer
vilde læse et Foredrag holdt i Hamborg den 30. Januar 1915 af Dr. G.
Vöhringer fra tysk Afrika. Han vilde deraf lære, hvad de tyske Beboere
af Kamerun, en halvandet Hundrede Damer og Herrer, der overraskedes af
Krigserklæringen, har havt at lide, da engelske Officerer lod dem
indespærre under Kommando af de Sorte, som mishandlede dem. De var
sammentrængte paa et snevert Rum uden Retirade. De plagedes af Sult og
Tørst. Fangerne i Duala indespærredes i et Skibsrum, der var saa
snevert, at de alle maatte staa op. Paa en Trans-portbaad til Lagos
pintes Fangerne af Tørst. Bad de om Vand, raktes det dem i
Nødtørfts-spandene, og en britisk Officer sagde: „Det er lige meget, om
de tyske Svin faar Vand eller ikke". Vaskevand fik de ikke paa den
lange Rejse fra Lagos til England.

Saadan ser engelsk Militarisme ud. Er den stort bedre end prøjsisk,
naar Nationalfølelsen hos Englænderne som hos Jordens øvrige Folkefærd
er bleven hidset indtil Vanvid?AFSLUTNING

IV.

Gid nu Mr. Archer og andre fremragende Mænd i og udenfor Storbritannien
en Gang vilde slippe den evindelige Undersøgelse, hvori han har tvunget
ogsaa mig ind, af hvem der bærer Skylden for Krigen, og hvem der bør
straffes ved dens Udfald, og vende sig til det eneste vigtige og
afgørende Spørgsmaal, nemlig, hvor Udvejen er af dette Helvede, om
hvilket med Sandhed kan siges som det hedder i Macbeth:

O horror, horror, horror! Tongue nor heart Cannot conceive nor name
thee.

De Krigsførende er umættelige. Nylig besluttedes det jo i Paris, at
Handelskrigen skal fortsættes til det Yderste, endog naar Vaabenkrigen
er endt. — Galskaben skal da aldrig helme.

Krigen maa jo i ethvert Tilfælde ende med en Overenskomst, og da Krigen
har været af økonomisk Natur, maa Overenskomsten være økonomisk.
England har som Frihandels-Magt vist hele Jorden Vejen. En Overenskomst
med Hensyn til Tolden vil være uundgaaelig, og man maa nødvendigvis
gøre gensidige Indrømmelser, maa tilstræbe større Frihed for Handelen,
for tilsidst at naa til Ver dens-Frihandel.

En Mand fra det Land, der fra først af led haardest under Krigen, en
belgisk Fabrikant fra332

Charleroi, M. Henri Lambert, har udtalt det forløsende Ord, som baner
Vej for Freden, nemlig, at den eneste kloge og forudseende Politik,
altsaa i dette Tilfælde Toldpolitik, er den at være retfærdig, at unde
ogsaa Modparten Livet. Han har hævdet, at ingen varig Forbedring af de
evropæiske Tilstande lader sig opnaa uden ved at tvinge den, som søger
Fred, til at afskaffe eller dog betydeligt nedsætte Tolden, hvorved der
burde indrømmes fuld, retfærdig Gensidighed. Afskaffelsen af Told er
ogsaa det eneste fornuftige og virksomme Middel til at udelukke det i
den økonomiske Kappestrid bekendte Kampmiddel, der kaldes dumping, som
Englænderne saa lidenskabeligt bebrejder Tyskerne.

En Overenskomst med Hensyn til Tolden vil være uundgaaelig ogsaa i det
usandsynlige Tilfælde, at Krigen bliver fortsat til den ender med en
knusende Sejr, for hvilken der da maa ofres endnu nogle Snese Millioner
Mennesker paa Valpladserne og i Hjemmene ved Saar, Sygdom og Savn.

Sæt Sejrherren (som den økonomiske Conference i Paris har attraaet det)
besluttede at paalægge den Overvundne en Ulighed i Told, hvorved denne
blev trykket ned paa et lavere Trin, saa Menneskeheden vendte tilbage
til Folkeslaveri-Systemet!

Saa vilde selvfølgelig den Undertrykte af alAFSLUTNING

Magt stræbe efter Oprejsning, udnytte enhver Tvist mellem Sejrherrerne,
og inden halvhundrede Aar have frigjort sig. Alliancer holder jo ikke
halve Aarhundreder.

Evropas fredelige Fremtid beror da paa Frihandelen. Frihandelen er, som
Cobden har sagt, den bedste Fredsstifter. Den synes mere, den eneste
mulige Fredsstifter.

Paa gamle Heste, man lod dreje en Kværn, ståk man i tidligere Tider
Øjnene ud. Saaledes blindede for Virkeligheden omkring dem drejer
Evropas ulykkelige Folkeslag nu nødtvungent og frivilligt Krigskværnen.

